
Qarar wayarta ceta ta yarda ita daga daddadan baccin safen da ta koma tunbayan data idar da sallar asubah. Idonta arufe ta laluba bedside drower din tareda daukan wayan, akunnenta kawai tasaka Kaman yanda tayi tunani muryar kawarta taji Afeeya. Cike da karadi take cewa "ah this girl so u dey even sleep u forget say na Guru lecture we get today koh?" ae tun Afeeya bata karasaba tai tsalle ta diro daga kan gadon tareda kallon agogo.9:10am yanuna lecture dazasu shiga 10:00am sanin halin Guru Kaman yanda suke kiran lecturan medaukansu Biol315 dabaya tolerating late coming koda karin minti daya yasa dasauri sauri tai wanka kasancewarta ba ma'abociyar kwalliya ba yasa doguwar riga kadai ta zira tareda daukan jakanta tayi waje bata ko saurari Mama Uwani daketa faman kwala mata kira Akan ta tsaya ko Tea ne tasha tayi waje. 

Kiris ya rage ta fasa kuka ganin parking space din babu ko mota daya. Se alokacin ta tunada motarta na wurin gyara sannan kowa  na gidan yafita bata da zabi illa ta taka da kafa zuwa titi ko Allah zesa ta samu abin hawa. Tafiya kawai takeyi tanajin wayarta na kara alaman kira Amma taki kulata abin haushi har seda tazo kabuga daga cikin unguwar tasu ta Tudun yola sannan tasamu adaidaita sahu. BUK old site yakaita, Sanda ta isa kofar Lecture Hall din a gajiye take liqis, tsayawa tayi sannan ta duba  agogon wayarta karfe 10:20am ta gani ido ta zaro dan ko giyar wake tasha  bata isa ta ratsa masa class ba, rashin mafita ya sakata  kawai ta nemi guri akan  varander dake wurin ta zauna tana sauraron yanda yake gabatar da lecture din tashi cikeda  kwarewa dasanin abinda yakeyi. Tabbas ya amsa sunan nasa na Guru Dan da ka yake bada lecture batareda ya duba littafi ba haka idan yana dictation baya manta ko full stop akan abinda yafada. Tayi nisa cikin tunanin tajiyo muryarsa yana fadin "Tear a sheet of paper and write your name".

Ko ba afadaba tasan short gun zebayar nan sauran  daliban yan uwanta da suka yi latti suka hau hayaniya suna fadin "we are sorry sir" Dan sunsan tabbas inhar akayi test dinnan babu kae tokuwa rubutacciyar carryover ce Dan shi baya fixing date na test haka in kayi missing  baya make up . Banzan kallon daya watsa musune yasasu yin shirun dole se asannan  idonsa ya sauka akanta, hankaki kwance tana danna wayarta kamar ma batasan abinda yake faruwa ba. Murmushin da iyakarsa lebe yayi Idonsa still akan ta yafurta "You can come in but indicate on ur papers as late comers I'm going to subtract 5 marks from ur score" dasauri suka ringa shiga dukda sunsan balallai suyi wani abin kirkiba Dan inkai missing lecture dinsa  sau daya ba lallai kagane class din gaba ba.

Yi tayi Kaman bata batajiba seda wata yarinya dake kusada ita ta kara maimaita mata dacewa "kitashi tun bechanza ra'ayiba". Tura bakinta daya zame mata dabi'a tayi tana kunkuni tareda harar Afeeya dake mata dariya kasa kasa sannan ta shiga,  duk abinda takeyi akan idon Guru Dan murmushi kawai yayi Sannan yashiga dictating musu test question din daya basu minti 20 kachal. Kamar yanda ka'idar sa take kuwa ko minti daya be kara musuba ya tattara takaddunsa yayi waje dan shi haka yake baya shiga lokacin wani shima ba'a shigar masa nasa.

Bayan da suka fito  Afeeya na mata tsiyar wae me ta tsaya yi harta makara yanzu da bebarsu sun shigaba yaya kenan, ita dae bata tankataba har suka shiga wata lecture. Kasancewar chain classes ne dasu yasaka basu samu break ba se karfe daya. Suna zaune a cafteria suna cin abinci ita Afeeya, Maryam se Aysha,hira sukeyi jefi jefi har ta gama, ganin basu gama ba kuma da dan sauran lokaci ya sakata ciro wayarta dake cikin  jaka tafara duba missed calls din kai murmushi tayi ganin kiran sahibinta har 5 missed call batareda bata lokaciba tae dialing number kaman dama yana jiranta yae saurin  katsewa ya  kirata.

" HAMDAH" ya kira sunanta cikin wata irin murya datake sakata manta kowanne saurayi inbashiba."na'am ABDUL" ta amsa masa.

"I missed you so badly babe wallahi i feel like flaying to Nigeria to come  and see that beautiful face of yours". wani killer smile ta saki kamar yana gabanta  tareda cewa "I missed you too My Jaan can't wait to see you". Tuni ta manta da wanzuwar su Aysha dake kallonta, ko ba'a fada ba sunsan Abdulmalik ne Dan aduniya in kanaso kaga fara'ar HAMDAH to kakira sunan ABDULMALIK.

Abin har mamaki yake basu insuka tuna haduwar HAMDAH da ABDULMALIK din lokacin suna 100l alokacin shikuma yana service dinsa a Chemical engineering department nan BUK. Ba irin wulakancin da beganiba a wurin HAMDAH Amma ya jure Dan acewarsa samun mace kamarta she an sha wahala. Naci da kuma iya soyayyah irin nasa ne ya ribato masa zuciyarta dukda daga baya sun yita samun sabani  lokacin data fuskanci tarin yammata daya ke dasu, hakan ba wani Abu bane musamman awurin samari  irin Abdulmalik da ya mallaki abubuwa da damage inkayi la'akari da kyau, gayu, ilimi ga uwa uba kuma kudi daya ke dashi Dan haka mata kebinsa ako ina.

A haka dae sukayi sabo tun abin yana kamar wasa harya zama da gaske yakeyi dan zancen Abdulmalik a wurin Hamdah hatta dame bawa flowers ruwa a gidansu ya sanshi. "To Juliet se kitashi mu tafi in kuma anan zakiyi taki lecture din se mu barki muyi gaba". Seda ta hararesu sannan sukayi sallama tana ta zuba masa shagwabarta dake kara masa sonta, se wurin karfe biyar suka tashi gaba daya sukae sallama inda suka fita tareda Maryam daya ke unguwar su daya.

A Get 4 sukayi sallama da Maryam din tashiga gida. Tun daga get take aikawa Khaleefa kaninta da sakon harara dan shi yaja Mata da motarta na nan da duk bata makara har hakaba. "Yi hakuri auntyna wallahi tun 7am nake gurin mechanic dinnan ashe beyiba seda na tasashi agaba tukunna". Se kuma tadan saki fusaka ganin motar tata fes Dan har wankewa yasa akayi "Allah ya taimakeka dayau nida Kaine agidannan" ta fada tana cilla masa bandir na 100N,cafkewa yayi Dan yasan metake nufi tareda cewa "Se Aunty Allah yasa kifi haka "murmushi tayi tareda amsawa da "Amin" takarasa cikin palour.

Zaune ta tarar da mahaifiyarsu wadda base angaya makaba saboda tsananin kama da sukayi, kwalliya tayi ta alfarma cikin wani danyan Boyel dayasha stone work me kyau da tsari yayinda palour ya bade da kanshin turarenta da kuma air freshener da akasaka. "Se Mumcy duk wannan kwalliyar taron Abbah ce haka" cikin sigar tsokana tayi maganar.

"Ungo wannan ja'ira wato kun mayarda ni kamar kakarku ko yanzu su khaleefa suka gama shine kema zaki dora naki". Seda ta kwankwadi ruwan da kareema me aikinsu tamiko mata kafin tace "Ai Mummy kwalliyar yau dince tafi takullum wae duk dan ki hana Abbah karo mana Aunty to tunda tsoranki yakeyi bari muzamu hada kae munemo masa sedai kiji yan kawo Amarya". Pillow dake gefenta ta chilla mata tana cewa "Dan gidanku sedai Abdilmalik yai miki badai Abbah ba nikadice ba kari" dariya ragowar yan uwannata ke kwasa Dan dramer mummy da Hamdah ba fashi kullum se anyi.

Seda tayi sallar magriba sannan ta suko kasan ta tarar da gaba daya yan gidannasu a palour in kacire Anty Zahra datayi aure da Yaya Abubakar da ke aiki a Lagos. Kallonsu tayi tsaf sannan tace"Tab lallai Abbah anmaka wayo kalli wadannan zaratan samarin Duk yayan tane Amma taringa kwaskwarima da powder Duk dan karkaga ta tsufa kayo Amarya".

Harararta Mumcy tayi sannan tace "Wlh Hamdah zanci gidanku haka kawai zakibi kidamu mutane" ta hade rae.kallonta Abbah yayi yaga yanda ta kule yai murmushi yace "Haba An Maririna aikinsan kekadaice ki kyale Hamdah" she a sannan ta saki ranta Dan tasan tsakanin Hamdah da Abbah tana iya sakashi yayi auran ma kuma yayi.

Cin abincinsu sukeyi cike da kauna sam babu wani takura a tsarin rayuwarsu inkaga yanda iyayen ke wasa da yayansu haka babba da karami Amma kuma hakan besa wani ya raina nagaba dashiba komai nasu yanada limit.

Zuri'ar Professor Ahmad Muhammad Ammani kenan da Dr Maryam Aliyu yola. Aurene na soyayya tsakanin jikakken Dan Bokon dakuma farar bafillatanar ta yola, sun hadune lokacin da aka turashi bautar kasa Yola yana koyarwa a makarantarsu har Allah ya kaddarah aure a tsakaninsu alokacin Maryam din nada shekaru 13 ya taho da ita nan kano inda iyayensa suke. Auransu ba dadewa suka koma kasar Germany dazama inda yaci gaba da karatunsa na Masters asannane kuma tayi Haihuwar farko  ta haifi Yah Abubakar, bayanshi sannan ta haifi yah Muhammad me sunan kakanmu  da muke cewa Baffah, se Aunty Zahra sannan Yah Farouk. Alokacin Abba na matsayin Dr a fannin daya karanta wato Physics kuma yana koyarwa a Jami'ar Al-azhar dake Birnin Cairo sai yanemi data koma makaranta yanema mata admission kamar wasa tafara karantar MBBS,  dukda karatunta hakan besa ta dakatar da haihuwa ba acewarta su uku iyayensu suka Haifa yayarta Adda Halima Allah beyi zatayi nisan kwanaba ta rasu wurin haihuwarta ta fari daga ita se yayanta daya Kawu Mahmud.

Tana 2nd year dinta ta haifeni shekara biyu tsakani ta haifi khaleefa, a lokacin Abbah yakarbi kwalin kasancewa Professor daganan kuma ya dawo Nigeria domin kasarsa ta amfana dashi.

Bayan khaleefa ta haifi Ahmad Wanda muke kira junior se Hamida, Muhsin da Aliyu muna kiransa Annur Auta mu 10 kenan.

Ayanzu haka babbar gynea doctor ce anan Asibitin mal Aminu Kano yayin da Abbah ke rikeda matsayin VC a wata  jami'a. wannan kenan.

Kamar kullum da wuri tashirya dukda yau ba lecture dinsa garesu a farkoba sedan gudun bata lokaci musamman da Malamin daya kama ta yadaukesu bayanan Dan haka batasan wa aka chanzaba. Shigar atamfa tayi Holland me ruwan Ash da dakuma navy blue dinkin riga da skirt ne dukda ba wani heavy make up tayiba Amma tayi kyau sosai.

Tafito domin yin breakfast ganin Mummy bazata fita da wuri ba yasata daukan motarta kirar Toyota _Venza_ sannan tai musu sallama ta fita makaranta. Tafe take tana sauron wakar Eidsheren me taken shape of you harta isa inda tasaba yin parking ta ajiye motan sannan tashiga class.

2:00pm tai closing suka fito suna hira akan bikin Aysha daya ke karatowa "kunga wannan hirar tamu ba karewa zatayiba kuma aron mota nayo kar ayi fushi gobe a hanani "Afeeya ce ta amsa mata da cewa "Ai kedai kin banu wallahi Ina taki motar duk nacinki dai Mumcy bazata hakura tabar miki tata ba" "kamar kuwa kinsan plan dina So nake Abbah ya gaji da rabon fada yasiyamin irinta" daidai Sanda suka karasa gurin motar sedai me wani yayi parking bayanta in a way that bazata iya fita ba seya janye tasa motar.

Baba tsoho kamar yanda suke kiran tsohon dake zama agurin yana Dan kular musu da motocine ya taso yana cewa"yarinya ta an tashi ko?"

"Eh wlh Baba ko kaga Wanda ya ajiye wannan motar?" Tanuna masa latest BMW din dake pake bayan ta ta.

"Eh aikuwa me wancan office dinne Dan ina sallah yazo kafin kuma in idar yabar gurin".

Jitayi ranta ya baci ta tsani abin haushi "inba shirme ba how can you block some ones car ko angaya masa zama nazoyi makaranatar".fuu ta nufi office din da Baban ya kwatanta mata bata ko saurari Maryam dake sanar mata da office din waye ba. 

A cukule ta karasa kallon kofar tayi taga an rubuta Dr AA Galadima. Knocking tayi Amma taji shiru kuma dae dae zuwanta taga wani yafito daga ciki harta tambaye shi ya shaida mata da mutum a ciki hakan yasa ta saka kai kawai tashiga.

Yana zaune akan kujera ya juya baya da waya akunnansa, yanda yake maganarne ya tabbatar mata da mace yake sedai kalaman daya ke amfani dasu sam basu yi kama da na soyayya ba hasalaima sun fi kama da cin fuska ko wulakanci duk da muryarsa a kasa take. Gashin kansa takalla tayasha gyara style din askin yafita sosai aranta tace "Kaman Abdul dina".

Tunda ta Shiga Kallo daya yai mata ya ci gaba wayarsa, ganin abinnasa harda rainin wayo yasa ta cewa "Sir wurinka fa nazo" akalla yakara kusan minti 5 sannan ya kashe lokacin Hamdah tagama cika fam.

"Yes inajinki" ya amsa mata cike da izza. seda ta harareshi ta gefen ido Wanda sarai yana lura da duk wani cuna baki datakeyi sannan tace "Nazo zan dauka mota nane..."se akacemiki tana gurina" yai saurin katseta. Wannan karon harda murguda baki tace sannan race "Niba haka naceba nadaiga Mota a gurin kuma ance taka ce".

Gefen table din yanuna mata tareda cewa "You can take the key ki matsar da ita seki kawomin "kallon sa kawai tayi tana jinjina rainin hankali irinna Guru kamar zatayi magana sedai kome ta tuna oho ta saki murmushi mai ma'anoni dayawa tareda cewa "Ok Sir" tadauka tafice.
Tana tafe tana murmushi harta karasa inda tabarsu Maryam, kallonta suke da mamaki ganin dadewar datayi gashi kuma tafito da fara'a. Maryam ta cillawa key din motar Mumcy tace "drive it home please "lokacin da take kokarin kunna motar Guru.

Tsabar mamaki kasa magana sukayi Afeeya data gama hango  abinda ke shirin faruwa tai saurin tareta ta hanyar cewa "Aa Hamdah karki haka wata rigimar tafi gaban wasa"

"Naki kallo daga kaina baze kara rainawa wani hankali haka ba" taja mota fuu tayi gaba abinta, basuda zabi illah suka bita a daya motar Dan tuni Hamdah tafice daga cikin makarantar.

Shaf Guru ya manta da lamarin wata Hamdah harya gama abubuwan da zeyi yai shirin tafiya gida. Mukullin motarsa ya shiga nema Amma yace daukeni inda ka ajiye, wani abokin aikinsa ne ya leka office din jin motsin mutum "Dr ashe kadawo dazu naga fitarka Ina ta daga maka hannu baka ganiba".

Kallonsa yayi da mamaki aransa yana tunanin yaushe ne ma ya fita "So she took my car" ya fada a fili sedai instead  yaji haushi se kawai yaji ta birgeshi kawae, gaskiya tana da liver shi kuma yana son mutum mara tsoro.

Wayarsa yadauka kawai yakira drivernsa akan yazo yadaukeshi aransa yace "let see if she will return it". Akan kwanar layinsu suka hadu da Mumcy data gaji da zaman jiranta "su Hamdah kuma yau wa aka tsokano Nidai babu ruwana wlh karma ki lossafani cikin rigimarki. Me tsaya miki kiyi rashin jin baya nan ga kuma yayanku can Baffa yazo".

Baki ta cuna takarawa motar wuta aranta tana cewa "ita Mumcy kullum nice mara gaskiya bayan batasan me mutuminnan Dan rainin hankali Yayi min ba ai dai shiya fara tsokanata" guri me kyau ta samarwa motar ta ajiye sannan ta shiga sabgoginta. Duk wanda ya shigo gidan seya kalli motar dan dae sunsan babu me irinta a gidan, sanin Hali yasa Babu Wanda yabi takan ta bare motar da ta shigo da ita Dan in da sabo Halin Hamdah ne tada zaune tsaye.

Seda aka Kwana biyu a tsakani Yah Baffa ya tasata agaba da tambayar Inda ta samo mota. Rasa abin ce mata yayi illa Kallon ta kawae da yake, amsar da tabashi tayi bala'in daure masa kai Wae  "Motar Malamin muce"

"Shine yabaki aro ko yaya?"

"Aa"

"Se akayi yaya?"

Tiryan tiryan ta labarta masa yanda abin ya faru Tundaga farko.

"kyaci ubanki ranar da kika dauko fadan dazesa adaureki shashasha me kalar salahai se masifar fitina azuciya".

Cuna baki tayi abinda yazame mata jiki tana kunkuni "Mutum kullum bashida aiki seyiwa mutane fada wae ma meya kawo shi gidan oho".

"Ki fada afili mana karamar mara kunya wlh duk Abbah ne ya lalataki inba haka ba tsabar tsaurin ido kidaukowa mutum mota". ita dai ko ajikinta Dan ko ba komai ta koyawa guru hankali" ya taka da kafa ko ya hau lift" ta fada a zuciyarta. Ranar baccin ta tayi harda minshari cike da kwanciyar hankali. Washe garin ranar  kasan cewar bata da lecture yasa ta wuni a gida, ido kawai Mumcy ta zuba mata tun tana jiran taga anzo daukar mota har dare yayi taji shiru, gajiya tayi ta tambayeta "Wai Hamdah yaushe zaki mayar musu da motarsu ne?"

"In mayar ko suzo su karba?" tabawa Mumcy amsa hakan yasa takama bakinta tayi shiru aranta ko addu'a take Allah ya kawo Abubakar a gobe juma'a Dan shi kadai ke taka mata birki kan duk iskancin da takeyi. fatanta Allah ya shirya mata Hamdahnta Dan fitinar yarinyar tayi yawa kwata kwata bata da tsoro.

Ranar Monday 8:00am tai mata a class Dan bata so tabar wata kofa da abu ze hadasu bare ya wulakantata tunda Akwai jikakkiya a tsakaninsu. kamar kullum be kara ko minti daya ba yashiga ajin, idonsa akan ta yafara sauka yadan kalleta for some seconds Wanda har mayun yammata masu kallonsa suka hankalta da inda yake kallo nan fa kishin Hamdan ya kamasu Dan asaninsu babu wata mace data ishi Guru kallo Amma se gashi yana kallon wannan fitsararriyar yarinyar da bata ganin kan kowa da gashi.

Ammani Kaman yanda suke kiranta zan iya cewa babu Wanda besantaba afadin BUK both new nd old site. Kasancewarta kyakykyawar mace ajin farko. Fara ce tas koma mu kirata yellow Dan hasken Hamdah har kashe ido yake.bata da tsaho can haka ba gajeriya bace tana dai tsakiya haka girman jikinta sam bata da kiba Amma Allah ya mata kira mai kyau domin saman ta da kasan ta acike yake dam. Babbab abinda ke daukar hankalin Maza akan ta shine kalar kwayar idonta data kasance Grey colour da wani irin sparks Kaman na gold dole in ka kalleta kasake kallo gata da shiru shiru a fuska. Kyanta ya tarar da gayu dukda Hamdah bata kwalliya a fuska amma tana shiga ta burgewa da komai hassadarka dole ta burgeka dan kusan duk wani abin gayu ko kyalekyale na mata a kaf campus din a wurinta ake fara koya. Mutane da dama nayi mata kallon me girman kai kodan rashin shiga sabgar mutane da batayi sefa wadanda suka Santa ko wadanda  suke good time ba. ZAHIRIN HAMDAH kenan

A badini kuwa sunan da Ake kiranta a gida  shine Fitilar sharri Dan Idan kanason siyan balai da kudinka to ka takali Hamdah. Bata da tsoro ko kadan sannan bata san wani abu rufa rufa ba. Gaba gadi take komai nata. Tana tsananin son abinda take so hakanan tana tsananta kiyayyah ga abinda bata so hakanan bata da Wuyar sabo ko kadan in har jininku ya hadu.Wannan itace HAMDAH AHMAD AMMANI a takaice.
Awa biyu (2hrs) lecture ta daukesu Kaman kullum bayan yagama ya basu short gun test tareda Assignment. Sit by sit yake bi yana tattara takaddun "Meet me in my office" kunnanta yajiyo mata dai-dai lokacin da yazare ta ta takardar Wanda kafin ta dago har ya wuce illah kamshin turarensa dana mouth fresh dinsa  daya barmata. Da harara tabi bayansa ta murguda baki sannan tace "se kazo ka daukeni ae kamar wata yarka kana commanding dina" kasa kasa tayi maganar dan ko Afeeya dake kusa da ita be zama lallai taji me tace ba amma yanda yake watching moves dinta bakinta kawae ya kalla ya gane abinda tafada tsaf, se yai murmushi, da ido ya mata alama da "karkizo zakiga abinda zanyi". Yana fita kuwa ta dane kan desk tana tsarawa kawayenta irin dinki da shigar da zasuyi ranar Dinner Aysha.
Agogo ya kalla for the second time kimanin 1hour kenan da barinsa class din. bayan fitarsa sarai yasan basuda wata lecture Dan haka yayi qwafa sannan ya miki ya nufin ajin, Clique members dinta ne zaune Dukkansu Maza da Mata sun zagayeta Banda dariya Babu abinda sukeyi. Labarin wani Bayeraben Professor Abokin Aikin Abbanta a University take basu Dayake sonta. yanda take kwatanta fuskar mutumin Wai dayaga picture dinta seka rantse da Allah tana gurin "I'm telling you Prof Balogun yafi mutuminnan kyau kai A swear ko Obasanjo albarka munin mutuminnan ze iya saka meciki tayi miscarriage Wae shi be yadda ba sona yakeyi" yanda take exergirating Abun ne yake qara basu dariya Shigowarsa tasa kasu yin shiru Dif kaman ruwa ya cinyesu banda Oga Hamda dake kokarin nemo picture din Prof Monkey Tana ci gaba da cewa "wae fa da Abba ya hadamu a waya mugaisa harda wani Babe yake cemin niko dariya nake kaman kaina ya kwance..." daga kanta tayi da niyyar mika musu wayar su gani se ganin mutum tayi akanta kamar gunki. "Ke wato bakiji me nace miki ba ko".

Seka rantse bashi yayi maganar ba. Dukda yanda zuciyarta ke bugu hakan be hanata dauke kai tayi Kaman ba ta jishi ba. "Wai bada ke nake magana ba ne ehe".. "Toh ai ganinayi sunana HAMDAH ba keba.......Wata gigitacciyar tsawa ya daka mata da ta sakata kasa qarasa abinda tayi niyyar fada "I give just  2 minutes to come to my office if not (ya murda hannunsa) wlh nida ke ne yau a makarantar nan".

Sosai ta tsorata, zata iya cewa ba'a taba mata tsawa kamar haka ba. Babu shiri Ta mike jikinta na rawa tabi bayansa. A tare suka shiga office Din Dan har suna kusan cin karo. Kallonta kawae yakeyi Wanda har seda ta tsargu. Seyanzu ya gano zallar yarinta a tareda ita in ya rantse beyi karyaba bazata haura shekaru 17 zuwa 18 ba.

"How old are you?"

Kallonsa kawai tayi irin karaina min hankali tareda dauke kai.

"I'm I not talking to you?"

Ya fada cike da hargagi Dan yarinyar tafara kaishi bango." I'm 17" ta bashi amsa. Hawaye na taruwa a idonta. "No wonder she is like this dan mutum me cikakken hankali bazeyi abinda takeyiba" ya raya hakan a zuciyarsa.

"And what about my car?"

"Ur car?"

"Yes or u want to fool me again"

"Oh sorry tana gida you can come and carry it when you are ready".

Dukka idonsa ya bude akanta yana kallonta gaba daya ta dinke masa kwakwalwa in banda Hmmm babu abinda ya iya cewa kafin ya nemi guri ya zauna. "Saboda ni na kaita Gidan naku?" dakyar ya furta maganar yana relaxing akan kujerar sa. Bata amsa ba daman be saka rai da zata amasa masa ba dan haka ya ci gaba "return it to where you took it inkinga dama kuma ko ki rike Danni ba tsiyar mota nakeyiba". Yana kaiwa nan ya Shiga tattara system dinsa da wasu takaddu yayi waje ya barta a tsaye a wurin yana jin lokacin data fashe da kukan daya fi kama dana takaici. "Kudos" ya fada yana murmushi ko ba komai tayi kuka ya rama abinda tayi masa.
Ina wuta HAMDAH ta jefa GURU, kuka Take kamar wadda ya daka, wato itace take tsiyar mota? Ai dai ya gani ba a kasa take yawo ba bare ya gaya mata wannan maganar. Su Maryam dake tsaye a waje suna saurarinsu tsab sukayi saurin shiga bayan fitar sa. Dakyar suka lallasheta "kinga abinda nake gaya miki ko gashinan yanzu kinja ya gaya miki magana kuma kiyi addu'a tunda yayi marking face dinki Allah ya raba ku kawae. Gida tawuce Dan batajin zata iya saurarar wata lecture again Wanda ko a gidan bawanda ya kulata illah khaleefa daya bita ya karbi key din motar Guru don ya cire Battery gudun samun matsala Dan wannan bashine karo na farko ba datayo awon gaba da motar mutane sedai babu wacce ta taba kwana. Tundaga wannan rana bata qara bari koda ido sun hada dashi ba, ko lecture yake zata kifa kanta a desk ne daya fahimci haka shima se ya tattarata ya watsar dan tana nema ta ja masa raini a gurin sauran Daliban ajin.

Kwanci tashi ba wuya gurin Allah se gashi suna shirin fara first semester exam, sosai take karatu Dan duk fitinar Hamdah akwaita da gane karatu son boko a jininta Yake gashi kuma Allah ya mata kwakwalwa dan Haka take zuba sharafinta.

Cikin lokacin abubuwa da dama sun faru tsakani ta da Dr AA (Guru) Dan ayanzu sun zama tamkar annabi da kafiri, Sosai yake matsa mata kiris yake jira tayi badai daiba ya dizgata haka itama batayin kasa a gwuiwa wurin baje masa kolin tata fitsarar.
Dawowarta kenan daga school a matukar gajiye ga paper da sukayi tadan so tayi wahala, ita kadai taketa kalan fadanta akayi sa'a ba Wanda ya kulata dama Hamida ke biye mata suyi tayi Kaman kaji (Inji junior ). Da masifai ta dauko wayarta data isheta da kara tuntuni "wannan ko mayene ai se haka kayita kira ba'a daukaba sekace dole babban abin haushima anyi hiding Number mtsw" taja wani dogon tsaki. "Kyaji da jarabarki ke kadai tunda kullum bakida aikinyi se masifa" cewar khaleefa.

Rike qugu tayi tana kallon Khaleefa daya dauke kai kamar bashi yayi maganar ba tace "Lallaima yaronnan ni sa'ar kace ko da kai nake ehe dazaka kulani Ina ruwan mutum da mutum in ba abinba". Kedai kika sani dama inba Abdulmalik dinba waze iya da masifarki shima din Allah yasa ba lambo yamikiba se kinshiga ya moreki wallahi". Abincinsa ya dauka ya nufi kofa dan yasan bata gajiya yanzu seta haramta madmsa cin abincin yana jinta tana cewa  "Ji banza tunda ance maka dolone irinka ko eh na maji din ahakan dai yagani yanaso". Fasa fitar yayi ya dawo suka cigaba da caccakar juna har wayar ta tsinke "wlh sena ci uban duk Wanda yakara mana magana anan tunda bakuda aikinyi" Yah Farouk ya katsesu.

Ta gefen ido ta harareshi Dan duk iskancinta tana shakkarsa dukda kasancewa shi take bimawa. Baya daukan wargi ko kadan Dan bata manta lokacin da suna secondary school intai neman tsokanarta haka ze rubuta ya hukunta ta dallah dallah shiyasa take shiga taitayinta. Dakinta ta wuce tareda kwanciya takira Habibinta suka fara soyewa. Number dazu ce dai aketa nacin kiranta da ita "Baby please bari na answer call dinnan tun dazu ake kirana da Number kuma bansan waye ba". "Ok dear I will be expecting your call". katse kiran nasa tayi sedai kafin ta kaiga answer wa har Wancan kiran ta katse, tsaki kawai tayi ta Mike dan gabatarda sallar Magariba da ake ta kira.

**************
Abdul-ahad ne kwance kan katafaren gadonsa daya sha shimfidu na alfarma, gefensa Babban amininsa ne Fahad da waya a hannunsa yanata faman dannawa "Hey dude wai mekake yimin da wayane since I told you I want to make a call". Kallon Abdul'ad Fahad yayi kafin ya goge call log ya mika masa wayar "Gashi dama I wanted calling one number ne". "You must be mad waya ce kakira wannan number" number wa ka kiramin da waya"  yafada yana kafe abokinnasa da ido. Kusada shi Fahad ya dawo tareda dafashi "Hey relax Bafa wata na kira ba HAMDAH AMMANI ce" wani kallon zaka ci ubanka AA ya masa batare da yace komai ba. "Abdul'Ahad its a high time for you to understand your feelings we are not getting younger Girma muke so stop acting like a small boy be bold enough to face her and express your feelings to her kasan ance The Sooner the Better".

Shiru yayi for some time kamar  ba zeyi magana ba sannan yace "No not yet she is still young banasan shirme kasani" ......."Ok then you wait till she grow up Allah ya taimaka "Fahad ya fada yana nufar Toilet din dake Manne da dakin. Sake kwanciya Abdul'Ahad yayi yana tuna maganganun Abokinnasa "ofcourse yagirma koda ba a shekaruba (he is 28) Amma yayi achieving abubuwa da dama arayuwarsa tunda a kananun shekaru irinnasa ya taka matakin PhD, more over zancen Hajiyarsa kanan kullum aurensa kasancewarsa da namiji tilo da Allah ya azurta iyayensa dashi ko ba komai tana so taga jikoki ta bangaren Abdul dinnata.

Murmushi yayi tunawa da halin mutuniyar yasan ayanda suke wannan takun sakar bakaramin kai ruwa rana zasuyiba."Wai ma dukda kake wannan tunani Kaman ance maka kai take jira kasani ko ta tsayar da miji?" Zuciyarsa ce ta raya masa hakan.da karfi ya furta "No it can't be she is mine" Nan take idonsa yakada yai jajir tsabar bala'in kishi dayake cinsa. Fahad dake gyara hannun rigarsa ya kalleshi kawai tareda girgiza kai Dan Lamarin na AA  sai du'ai dan kuwa yana neman zaucewa kan macen da bata san ma yanayiba "Allah ya kawo sauki "yace tareda ficewa daga dakin. Dole shima ya mike yayo alwala sannan yanufi Masallacin dake cikin gidan nasu, har akayi Sallar isha suna zaune daga shi har Fahad babu wanda ya sake yiwa wani magana se bayan da suka idar da Sallah suka fita a Motar AA din. Still dae akan Hamdah yake ta masa magana yana nuna masa akan ya kamata tasan halin da yake ciki yana guje masa abin da ze iya zuwa ya dawo "Man did i tell you that I'm in love with this girl or what duk ka bi ka ishe ni da zancenta" baki bude Fahad yake kallonsa dan ya bala'in goge masa Hadda " Kai Alhamdulillah amma naji dadi dan wallahi dama tunda ka nunamin picture dinta naji kawae wata kibiya ta soki zuciyata dama na hakura ne saboda kana sonta amma yanzu tunda kace ba haka bane dan bani numberta I want to shoot my shot......." wawan birkin da AA ya taka ne yasaka Fahad yin shiru se innalillahi da yake ta maimaitawa, Allah ne ya rufa asiri basu daki motar gabansu ba. Be gama dawowa daga shock dinba yai parking a gefen titi cikin muryar dake nuna matukar bacin rai ya kalli Fahad din yace "Get out from my car". 

Tsabar mamaki Fahad se ido kawae tsawar daya buga masa ce ta saka shi bude motar babu shiri dan yasan in ran abokin nasa ya baci to se Allah kawae yana fita kuwa ya zaburi motar a 360 ya bar Fahad kamar Gunkin da aka sassaka. "to me na masa da yayi zafi haka bashi yace baya sonta ba fisabilillahi" daga kafada yayi kafin ya tari Napep ya koma Gidansu AA ya dakko motarsa.
Yau kam farin ciki takeyi sosai kasancewar zasu gama exam ga kuma dawowar Habibinta datake saka rai a gobe. Cike da Fara'a take komai har ta manta da bacin ran Fadan da Mumcy tagama yi mata akan Motar da tun Farkon semester take a gidan. Genetics paper ne dasu A qarshe dan haka dole ta nutsu tayi karatu sosai dukda  ta yarda da kanta a wannan fannin amma kodan gujewa  wulakacin Guru Dole ta bashi mamaki. 9am zasu shiga exam din amma tun 7:30 tana cikin school din. A wani dan garden suka zauna tana kara yiwa su Aysha explanation kan abinda ya shiga musu duhu kafin su shiga Sedae karatu yayi dadi har basusan 9 tayi ba har anshiga an zazzauna A exam hall din.
Afeeya ce ta rafka salati lokacin da ta duba agogon wayarta tareda cewa "mun shiga uku yau shikenan duk karatun mu yatashi abanza".  Aysha data kasan ce rudaddiya irin Afeeyan tuni idonta har ya kawo kwalla tace "kardai kicemin mun makara". "Ae Se ku tashi mu tafi kun tsaya surutu in kuma nan za'a biyo mu da Paper se naji "cewar Maryam. Sauri sauri suka karasa venue wanda tuni har an fara raba answer booklet ba shiri suka fada ajin banda Hamdah dake kokarin Ciro exam card dinta daga cikin jaka. A nutse tanufi kofar Bayan data dakki duk abinda take buqata tayi bismillah ta shiga. harta kai tsakiyar ajin tajiyo muryarsa cikin sanyi Kaman koda yaushe yace mata "Get out".

A farko batayi tunanin da ita yake ba hakan yasaka ta cigaba da tafiyarta takalmin kafanta nabada sound me daukan hankali." I said get out" Ya qara maimaita mata.  Wannan karon tagane da ita yake Dan kuwa kallonta yake cikin ido lokacin da yake maganar. Iya kacin muzanta tayi wai yau ita Hamdah lecturer ke kora daga aji, hakan bakaramin dadi yayiwa yammata masu kishi da ita ba yayinda ragowar basuji dadin hakan ba musamman masu bin chain dinta (expo). Kallonsa tayi da Grey eyes dinta dake fitar da wani irin glam sakomakon kwallar data taru aciki sannan tajuya cikin sassarfa tabar masa ajin bata ko saurari prof Ndams dake tsayar da ita ba.
Jikin sa ne yayi sanyi dan Kwata kwata ba haka ya soba, so yayi ta tsaya ta rokeshi sannan yabarta ta zauna Amma yanzu gashi ta tafi. Basarwa yayi yacigaba da raba booklet amma dukka hankalisa baya tareda shi kwata kwata. Duk yanda yaso jurewa yakasa musamman inya tuno kwallar daya gani a idonta. waje yafito yana faman kalle kalle sedai ko alamarta babu. Hakura yayi da nemanta kuma baze iya tambaya ko an ganta ba dan haka kawae ya nufi Office dinshi dan bayajin ze iya ci gaba da invigilation din.   shashshekar kuka yaringa jiyowa kusa da office dinsa, da sauri yadawo da baya ita dince kuwa. Kasa daurewa yayi ji yakeyi tamkar ana yayyafa masa ruwan zafi a kirji duk sanda hawayenta ya diga, samun kansa kawai yayi da  durkusawa agabanta tareda kamo hannunta yace "I'm sorry HABBAH...."se kuma yai saurin mikewa cikin dabarbarcewa Dan maganar subuce masa tayi. Cikin dakiya irinta gogaggun Maza ya kalleta tareda cewa" Get in side " yayi gaba abinsa.Ta gane inda yake nufi Dan haka ta rakashi da Harara Kaman idonta zasu fado sannan taja tsaki tace "inbika kamin uwar me mugu Azzalumi wallahi se Allah ya sakamin in har nafadi course dinnan".

Dukda cikin kunkuni tayi maganar Amma tsaf ya jita Dan Allah yayi shi da ji."Karki tashi ki kuma bari nashiga na fito kiga meze biyo baya". "Eh seka fito ka daukeni ubana". Murmushi kawai yayi yasa kansa cikin office din. Ta Lula cikin duniyar tunani batayi auneba se kawai jitayi anyi Sama da ita, baki ta bude da niyyar yin ihu sedai bata samun daman haka ba Dan tuni yayi locking bakinta da nashi.

Rawa jikinta yakeyi tsabar kidima Allah ma yasa ba Wanda ya gansu makarantar tayi tsit kusan kowa na Exam. "Karamar mara kunya kawai kiyi Maza 1hour na baki kigama" ya fada dai-dai lokacin daya direta kan kujerarsa yai saurin  ficewa, muryarsa kadae ta isa ta shaida maka da matukar karfin halin da yayi wurin hado kan kalmomin da yayi amfani dasu. She was just motionless and speechless kallo ta bishi dashi harya fita daga office din sannan ta kalli paper daya ajiye mata, kwakwalwarta ta cushe dayawa bata da damar yin wani tunani yanzu "he just kissed me?" ta tambayi kanta. "No he only prevent me from shouting at him" ta kuma bawa kanta amsa a lokaci daya. "But...."katse tunanin tayi tareda lasar lip dinta,This her first time of being kissed by some one duk irin soyayyar da suke da Abdulmalik hakan betaba shiga tsakaninsuba it only stops at hug or peck shikenan amma she don't know why instead of taji haushi sekawai ta tabe baki tareda daukan biro tafara rubutunta.

Sosai tayi mata dadi cikin mintina kadan ta gama, mikewa tayi da niyyar fita sedai me jin kofar tayi a kulle wato kulleta ma yayi a ciki kenan, sababbin hawaye ne suka zubo mata to uwar me zata masa da ze kama ya qulleta a office dinsa indae ba salon mugunta ba. Dole ta koma da baya resting chair ta hango daga gefe dan haka tanufi wurin, farar suit dinsa daya ajiye ta dauka ta shaki daddadan Kamshin turaren dake jiki, arayuwarta tana son kamshi dan haka kawai ta tsinci kanta da rungume rigar har bacci yayi gaba da ita batareda ta saniba.

Shigowarsa kenan ya tarar da ita tana baccin "Rigimammiyar kawai" ya fada afili yana janyo booklet din. "HAMDAH AHMAD AMMANI" ya gani a rubuce."Nice name just like the bearer". Ganin baccin na mata dadi yasa be tasheta ba illah rage mata karfin A.C. dayayi ganin yanda tadan takure akan kujeran sannan ya gyara mata rikon datayiwa coat din ta hanyar lulluba mata. fuskarta yake kallo da hannunta kasancewa rigar da tasaka me gajeran hannu ce. Befiya son farar fata ba Amma kalar haskenta ya tafi da imaninsa. Ganin yana neman shagala da kallonta yasashi saurin mikewa tareda cigaba da aikinsa. Tadauki kusan 1h tana baccin sannan ta farka. Idanunta suka sauka akan Dr AA dake danne danne cikin Apple laptop dinsa idonsa sanye da siririn farin medical eye glass. Ransa a hade se yadawo mata sak Guru da ta sani dan haka ta adana fitsarar da tayi niyyar zana masa illah harara ta watsa masa ta kasan ido. To her suprise se jitayi yace "ubanwa kike harara mara kunyar banza kawai". Bata kulashiba illah tashi data fara kokarin yi, Jakarta ta hango gefe wadda batasan waya kawo taba itadae bata kulashiba ta dauka "Are you Prof Ammani's daughter?" Ya tambayeta, "ka buga a labaran yau a tambayo maka" ta bashi amsa Sannan tayi waje Abinta. Se kawae ya tsinci kansa dayin dariya, yarinya kamar me aljanu ikon Allah.

Koda ta fito Babu Wanda ta kula dukda yanda coursemates dinnata ke ta kiranta Dan tazo sudauki hotuna kasancewar SIWES zasu tafi se bayan six month zasu dawo school Amman bata kula ba Dan ko su Afeeya bata nemaba ta karawa motarta wuta.

Abdul'Ahad kuwa bayan  fitarta Daga office din zare glass Idonsa  yayi yadaga kansa yana shakar daddadan kanshin da office din keyi sakomakon haduwar turarensa da nata, shi kadai yake murmushi Yake kamar wawa aransa yana tuna how soft her lips were. Dukda bawai yayi daniyya bane Aa sedan gudun karta tara masa mutane Amma jiyayi inama su dawwama a hakan" Yah Allah let her be my wife she is the perfect match for me". Tashi kawai yayi shima ya fita Dan gaba daya jiyayi office din yamasa girma da yawa. Sedae ko qurar Motarta be gani ba. Dafe kansa yayi yana tuna shawarar da Fahad ya bashi jiya bayan yaje ya bashi hakuri, yace masa ya nemi sabo da ita first ya dena takalarta fada "to ae yarinuarce bata da kunya ta fiya tsiwa" ya raya a zuciyarsa se kawae ya dauki motarsa if He is not mistaken gidan Prof Ammani anan cikin Tudun-yola yake.

Har kofar gidan aka nuna masa da taimakon wasu masu shaguna a bakin titi. Megadinsu ya tarar a zaune da wani dayake kyautata zato me yankan flower ne daga irin Scissors din dayake hannunsa. Hannu ya mika musu sukayi musabaha sannan ya tambayesu "Dan Allah ko Hamdah tana ciki?" cike da Fara'a megadin ya amsa masa "Eh ranka ya dade tana nan yanzun nan ma ta shiga kamar tare kuke bari ayi mata magana wa za'a ce mata". Mamakin surutu irin na Me gadin yakeyi da har ya mike dan zuwa kiran Hamdah se yai saurin dakatar dashi ta hanyar cewa "No yanzu lokaci ya qure zan dawo later" hannu yasa a aljihu ya ciro kudi masu yawa ya mika masa su raba, godiya suka ringayi masa sosai ya shiga motarsa ya bar gurin.

Idonta ne yake mata gizo a cewarta, motar Sir Guru ta hango ta bar kofar gidansu "in banda ke meze kawo shi gidan nan kuma inshine ae gurinki yazo da an aiko kiranki" zuciyarta ta raya mata hakan. Window kawae taja ta tufe kafin ta cire kayan jikinta ta kure sanyin Ac, kamar yarinya tayi tsalle ta dane gadon tana cewa "Finally some one is going to be free from studies for good 10 months" 

Hankalin HAMDAH ya kwanta yanzu bata da Aikin daya wuce bacci se dan abinda ba'a rasaba. Tayi wani kyau na musamman dagani hutu ya zauna mata. Tuni ta watsar da lamarin wani Guru dan dama bawai ya dada ta  da kasa bane kuma tun ranar dasuka gama exams bata sake ganinsa ba gara ma last week dataje submitting acceptance letter dinta ta IT taga motarsa a parking space din department dinsu. Bata da wata damuwa yanzu musamman ga  Abdulmalik ya dawo Sabon babin soyayya suka bude babu kama hannun yaro. Sedai ba kamar  Sauran lokuta ba Abdulmalik dagaske yake akan lamarin auran Hamdah. Tun farkon Haduwarsu da aure yazo wurinta amma seta kawo masa uzurin tafiso seta gama school tukunna, be matsa mata ba saboda shima din bawai he is all ready bane ba Aa kawai yana gudun rasata ne. 

Lokaci da dama yakanyi tunani akan makomar soyayyarsu wadda haryanzun bata samu cikakkiyar karbuwa ba a gurin nasa Iyayen amma ya daukarwa kansa alkawarin ko duniya zata hadu babu wanda ya isa ya raba shi da Hamdah itace rayuwarsa. 

Karfe 4pm Ranar  tayi masa a gidansu Hamdah yayi kwalliya ta burgewa cikin wata hadaddiyar shadda dinkin Half Jamfa dark blue yau harda hula ya saka, Tabbas babu karya Abdulmalik ya hadu. Yana da kyau gashi dan gayu ajin karshe, murmushinsa kadai ya isa ya narkar da zuciyar dukka wata Mace da tayi arba dashi. Abdulmalik irin mazan nan ne masu Fara'a sosai, yanada matukarckirki abinda yake qara saka mutane sonsa kenan. Be dauki kansa da nisa, yanada matukar mu'amala me kyau ko acikin Yan uwansa maza. A Kasan rumfar Bunu dake gefen Cikin Babbar farfajiyar gidan Yazauna, kafarsa daya kan daya kafatanin hankalinsa nakan Main Entrance na Palour daga inda yasan Mutuniyar tasa zata fito. Cikin takunta me daukar hankali seka rantse tana sane take rausaya in tana tafiyar amma ko daya kawai halitta ce da Allah yayi mata. Riga da Skirt ne a jikinta na Lace Kalar sararin samaniya ta yafa siririn farin Veil a kafadarta Babu ko digon kwalliya a fuskarta inka cire chappet data shafawa lips dinta wanda ko kusa baa ganin kyallinsa. seta zama kamar wata Flower, kallonta yake a zuciyarsa yana qara godewa Allah akan irin zaben da yayi, yasani cikin mata dari babu kamar Hamdah she is just Unique. Salon gayunta daban ne Shi da kansa yasan yana da kwashe kwashen Yammata amma betaba haduwa da Mace me kwarjini da zati kamar taba. She is just different in her own ways haka ya dulmiya cikin duniyar wasikar Jaki, already yana hango ta a matsayin matarsa wai har ga Yarinya ta haifa masa me kama da ita..... Clapping Hannunta tayi akan fuskarsa abinda ya dawo dashi daga tunanin kenan.

"Hamdah Dan Allah Karki rabu dani wallahi mutuwa zanyi inna rasaki". Yanda yai maganar seya bata tausayi kamar wani maraya daya ke shirin rasa ragowar gatansa dan haka seta ja kujera ta zauna a gefensa. Jug din dake dauke da Favourite Lemon Juice dinsa ta jawo ta tsiyaya takai masa baki. Kamar dolo yaringa kurbar lemon yana kallon kyakykyawar fuskarta Har ya shanye.
"Babe Marry me" ya fada kalmomin a rarrabe 

"Wallahi i love you with all my heart  Kullum se nayi mafarkin munyi aure I'm afraid kar wani yazo ya dauke min ke......" hannu ta dora akan light pink lips dinsa tana kallonsa a cikin ido tace  "God forbid bad thing hakan ma baze taba faruwa ba Insha Allah ni takace we are made to be pairs so kabarma wani tunani".

"But when?" ya tambayeta. "trust me JAAN" tabashi amsa.

"As you said my lady Allah ya mallakamin ke bansan irin murnar dazanyiba "yakarasa yana shafa fuskarta. Fari tayi masa daya kusan juya kwakwalwarsa sannan tace "I shall be yours Insha Allah dear karka damu zaka sameni yanda kake so". Hirar su suka cigaba dayi harzuwa wani lokaci kafin yamata sallama yatafi Saboda Magriba tayi. 
Acikin satin tafara IT dinta nan cikin asibitin Malam Aminu kano (AKTH), Abdulmalik ke kaita kullum sannan in ta tashi ya dakkota. A cikin dan lokacin suka qara  shaquwa da fahimtar juna, sun ruga da sun yardarwa kansu bazasu iya rayuwa babu junansu ba. Kawae cikar lokaci suke jira na tabbatuwar burukansu na mallakar Juna. Sauda yawa in bashi da abinyi a gida ze tafi asibitin ya zauna ya jirata in kuma tana da less aiki haka zasuyita zagaye asibitin suna hirar su tunda be riga yayi resuming aiki ba.
******************************
A bangaren Abdul'ahad kuwa tunda ga ranar dasuka gama exam be sake sakata a idonsa ba. Ya damu kwarai har wani Lokacin yana Ji kaman yaje gidansu ya ganta amma se zuciyarsa ta kwabeshi da ba yanzu ba. Kasancewar hutun da aka bada na makaranta ba meyawa bane two weeks ne kadae yai matukar daurewa acewarsa nan da sati biyu zata dawo ya cigaba da troubling nata Se  daga baya ne ma yakejin labarin ai suna SIWES, Ai kuwa sosai yaji haushin hakan dan ko bakomai ganinta na rage masa abubuwan daya keji Akanta amma dukda haka be shirya bayyana mata kansa ba yanzu "Lokacin zezo amma bayanzu ba" zuciyarsa take gaya masa. Haka rayuwa taci gaba musu da tafiya.

5 months leave
A cikin wata Biyar da fara IT dinsu abubuwa dayawa sun faru ta kowanne bangare, soyayyar Hamdah da Abdulmalik, son masi wani da Abdul'ahad yakeyi ga kuma IT dinta daya fara nisa dan har an fara zuwar musu supervision. Suna tafe ita da Maryam dawowarsu daga kasuwa kasancewar bikin Maryam din saura sati daya Ya rage, seka rantse Hamdah ce Amaryar yanda ta kacame cikin hidimar biki. Maryam Kawarta ce tun ta Yarinta Iyayensu Abokai ne sannan tare suke makaranta tun daga Junior secondary har yanzu da suke University. Akwai shaquwa sosai a tsakaninsu sannan tasu tazo daya dadin da dawa unguwarsu daya dan haka kusan koda yaushe daya tana gidansu daya. hira sukeyi harta kai su inda Maryam din ke cemata "kinji wai Guru ne zezo mana supervision ko". Da karfi zuciyarta ta buga Wanda batasan dalilin hakan, tsakani da Allah tamanta da wani mutum me suna Guru ita. Ta rasa dalilin da ya saka aduk lokacin da aka ambaci sunansa se zuciyarta ta buga da karfi, se tayi shiru bata bawa Maryam amsa ba.  Maryam data lura da sauyin yanayin lokaci daya ta kalleta cike da kulawa tace "yadai Hamdah why the sudden change?"

"Nothing kawai kaina ne naji ya fara ciwo".
"Ayyah najawo miki koh muje gida seki sha magani kuma ga wannan azazzala'un sekira takeyi" (tana nufin Afeeya). Ita dai da uhm ta bita dan gaba daya jitayi komai ya kwance mata. Ko gidansu Maryam din kin yarda tayi ta qarasa, a bakin titi ta ajiyeta da niyyar anjima in taji sauki zata je su qarasa abinda basu gama ba. Lokacin data shiga gida wanka kawai ta fada ko zata ji sanyi sanyi. Ta rasa meya cunkushe mata zuciya lokaci daya haka. Kwanciya tayi lamo kamar me bacci duk da yunwar data shigo da ita amma ta kasa fita taci abinci. Khaleefa dayaga shigowarta amma shiru bata fito ba ya tashi ya bita dakin, da ido ta bishi har ya kulle kofar fuskarsa dauke da murmushin tsokana yace "trouble seekern Mumcy yadai yau ko an musulunta ne an chanza hali". Kallo daya ta masa ta dauke kai tunda yaga haka yasan yau tsohon hali ne ya motsa. Dukda kasancewarta me Surutu amma tana da halin miskilanci wanda yawanci se wani abu na damunta, a qa'idarta bataso a dameta when she is alone. Tafiyarda da ta same ka on her own ta gaya maka damuwarta than kai ka tambayeta. 
Haka ta ringa juyi akan gadon dan ko Abdulmalik daya kirata  ce masa tayi they should talk later yanzu Bata cikin good mood sanin halin mutuniyar tasa ya saka shi ya kashe ya barta ta huta. Messaga ne yashigo wayarta Daidai lokacin datake kokarin ajiyewa  kaman karta duba amma ganin number ba suna ya sakata budewa. "Warm greetings. I'm Dr AA Galadima I shall be in your training centre tomorrow for supervision.Thank you"

Shine abinda sakon ya kunsa. Kara gyara kwanciyarta tayi kawai aranta tana mitar waya turo mata wani Dr AA fisabilillahi haka ze zo ya tasa mutum a gaba da shegun tambayar ya aka haifeka, dole ta fito da duk wani jotting dinda takeyi ta fara karantawa inda bata gane ba tayi googling ko ba kumai bata so ya raina mata hankali.

***********************
Karfe tara a cikin Training lab Tayi mata, Casual Attaire dinta ta saka Arabian Chiffon gown maroon da kananan stones peach colour agabanta da tsakiyar bayan. Maroon veil din rigar ta rolling kanta dashi bayan ta kama tulin Baqin shinta da ribbon tayi parking a tsakiya irin Acucin nan. As usual babu ko powder a fuskarta, yanda ta dora well Ironed Lab coat dinta Se ka rantse wata Consultant ce. Shoe da bag dinta duka peach Sosai kwalliyarta tayi kyau.
Gaba daya bata da nutsuwa yau din, wani irin yanayi takeji ajikinta dan haka tayi shiru bata saka baki acikin hirar da sauran students din sukeyi. Kamar ance tadago karaf idonta ya sauka akan Dr GURU. A iya ganin datake yi masa a school bata taba ganinsa da wani kaya Wanda ba suit ba Gaba daya se ya sauya mata yau. Wata dakakkiyar shadda Hilton cream colour ce a jikinsa. Yanda ya kafa hula akansa tamkar wani sabon Ango. Sabanin da dayake barin Suma akansa yau taga yayi askin saisaye har fuskarsa ya qara gyara quarter million Sajensa. Tasan Guru yana da kyau he got the perfect skin tone kamar me wanka da Madara. A hankali take jan numfashi tana ajiyewa wanda ke cike da daddadan kamshin turarenshi lokaci daya taji tamkar an sauke mata wani dutse daga kan zuciyarta. 
Kallon mutanen cikin Lab din takeyi majority dinsu Matane hankalinsu gaba daya yana gurin Harda mazan dan babu Hassada Yau kam Gayun Guru ya kai a kalleshi. A karo na uku Malam Garba ya maimaita HAMDAH AHMAD AMMANI  wanda se alokacin tajishi shima saboda wata Halima data taba ta seta mike ta dauki jakarya da Log book dinta ta nufi inda taga sauran course mates dinta sun tsaya kaman an zare mata laka. kallonta yakeyi Amma seka rantse bemasan dazamanta a gurinba wata irin nutsuwa na saukar masa. Yau kadai ya yarda SO bala'ine dan acikin watanni uku haukacewa ne kawai beyi ba, Dole ta saka shi karbar supervision din kawai dan ya ganta suyi magana ba wai dan shi ya kamata yazo musu ba. Kamshin turarenta daya shaqa  kadai ya masa maganin qishin ganinta daya addabeshi,  he missed everything about this Damsel just 5month Amma jiyakeyi kaman ya shekara 10 beganta ba. Had it been he has the chance he would have hug her and feel her close to his heart ko ya rage zafin sonta dake neman zautashi.

Bakinta ya kalla That looks dry, nan take ya tuna da wancen incident din ya hadiye wani mugun yawu daya kusan sakashi ya kware  dole Ya bude littafin gabansa koda kawar da tunin daga zuciyarsa ya fara abinda ya kawo shi. Daga yanda yake tambayarta tasan da gayya yake hakan Sosai yai bombarding dinta da questions dan kusan duk abinda ya tambayi wani seya nemi data yi masa karin bayani akai ita kuwa ta cuna baki Wanda hakan ba karamin kara rudashi takeyiba. Suna gamawa ya mika mata jakarsa akan ta kai masa mota to his surprise bata musaba ta karba tareda yin gaba kafin ya fito. Seda ya gama sallama da kowa sannan yafita tana tsaye kofar  SS Wali tana jiransa Dan haka yayi gaba ta bishi a baya.

Daidai jikin motarsa suka tsaya irin kallon dayake jifanta dashi ne yasaka ta sauke kanta kasa ta shiga wasa da zoben hannunta dan bazata iya jure Eye contact dashiba. Wasu irin abu take ji suna fitowa daga idonsa suna shiga nata. Bata san meyasa she is restless around Dr Guru ba ta rasa wane irin Chemistry ne a tsakaninsu datakejin wani abu game dashi da ko Abdul dinta bata jinsa haka. Dukda bata kallonsa amma tanajin yanda Idonsa keda effect akan duk wata gaba ta jikinta. Tamkar scanner haka yake binta da kallo yanajin baze taba gajiya da kallon wannan halittar ba. Gudun zuciyarta ne ya qaru yayinda qafafuwanta suka fara rawa tamkar bazasu iya daukarta ba, ta gaji da tsayuwa dashi kamar wanda yake shirin tsafanceta gashi yaqi karbar  jakarsa daga hannunta.  Dakyar ya iya katse shirun dan be ki su kwana a haka ba cikin wata irin murya mekama data Wanda ya suma cikin mayen SO Kamar me koyon magana Haruffa a rarrabe Ya kira sunanta HA...M...DA...H!!!! 

Lokaci daya tsigar jikinta suka tashi danjin sautin sunanta a bakinsa, be barta ta dawo daga shock din ba ya qara mata da "I missed you HAMDAH......."

Dariya sosai ta bashi ganin yanda take zare ido tana kalle kallen gefe Kaman Me tsoron kar wani yaji abinda ya fada.  He is totally lost Dan haka inma yace ze chanza zancensa kara fallasa asirin zuciyarsa zeyi. Hannayenta yariko yana kallonta straight in to her eyes sannan yace "yes I Miss you Miss Ammani, i missed your troubles, your voice, ur scent, infact I missed everything about you Hamdah". Ita dae inbanda kallonsa babu abinda takeyi, she couldn't believe it wai daga bakin Guru takejin wadannan maganganun, kalaman da a wurin Abdulmalik kadai take samun irinsu. Hure mata ido yayi tareda dage mata gira daya yace "yadai yammata kina admiring kyau nane ko, to kallon ya isa haka karki ragewa budurwata farashin saurayi".

Haka kawai seta Tsinci  kanta tayi da jin haushin kalmarsa ta karshe "wai budurwarsa" se kawai ta dauke kanta gefe tareda  turo baki  sannan tace "Toh naga ai dai nawa saurayin ma yafika kyau Kuma shi Fari ne kawai irin wannan ne bashida shi" tayi pointing quarter million sajen sa. 

Seda yayi karamar dariya yarintarta nadaga abinda yake Kara birgeshi da ita. ya lura duk maganarta is straight from her heart Dan haka yayi niyyar tsokanarta yace "Iye kice kina da saurayi oya gist me about him". Aikuwa Kamar me jira ya tambayeta nan tafara bashi labarin Abdulmalik da irin son da takeyi mishi.

At this point Bakaramin dauriya yayi ba gurin saita nutsuwarshi. wani masifaffen kishi ke cinsa, kallon ta yake yanda ta dage tana bashi labarin Abdulmalik din "bari ma nanuna maka picture dinsa" ta fada tana kokarin ciro wayarta daga jaka seyai saurin tareta "Aa you don't have to keda zaki kawomin shi har office ya gaidani" murmushi me kyau tayi "kuma fa haka ne sir zan kawo maka shi kaganshi sosai you will believe what I'm telling you". Gaba daya jiyai wata zufa na keto masa, in  har tana son saurayinta haka toh shi a wanne matsayi? yake anya ma zata bashi damar gwada tashi sa'ar a matsayin masoyi kuwa? Gaba daya seyaji komai ya qulle masa, yanzunma shawarar Fahad ce akan yafara janta ajiki amatsayin Abota. Gashi daga farawa tana neman tarwatsa masa zuciya da kalaman daya kira da muggan kalami.

Hannunta dake cikin nashi ya matsa kadan tareda cewa "hey is ok lallai wannan guy din yayi sa'a daya samu irin wannan zukekiyar yarinyar". kunya taji Dan haka tayi saurin rufe fuskarta da hannunta da har lokacin yake cikin nashi tana murmushi. Wani irin shock yaji lokacin da hannunsa ya sauka akan fatar fuskarta, laushi da santsin dayaji baze misaltu ba se yai saurin zame hannunsa dan yaga alama tana so ta chanza masa layi. Kallon agogonsa yayi sannan yace "I get to go se mun kara haduwa Amma fa  you didn't replay me"

Bude idonta tayi tana kallonsa sannan ta watsa hannu tace "What?" 

Yana kallon Impression din kan fuskarta yace "I said I missed you bakice komai ba" yakarasa da muryar shagwaba Kaman me shirin yin kuka.

Ba shiri ta fara Dariyar  yanda yayi kalan tausayi, "Oh dariya ma na baki ko?" ya fada yana rungume hannunsa a kirji har lokacin kallonta yakeyi. Seta tsayarda dariyar tata sannan tace "Ok what do you want me to say?"

"Tell me you missed me too mana" ya kara marairaicewa kaman me shirin kukan gaske. Wata Dariyar takeyi sosai Dan yanda yadage akan inbata fada ba zeyi kuka, dakyar ta daure tace

"Ok ok I missed you too shikenan".

"Are you sure" ya tambayeta

"Yes I'm very sure" ita dai she just say it dan dai kawai Bawai har zuciyarta hakan bane. Gaba daya bata da nutsuwa duk lokacin data ke a kusa dashi, 

"Thank you dear take good care of your self you hear" Ya fada yana kissing fararen tiny fingers dinta daya rike a hannunsa. Setayi saurin zamewa dan abun nasa kuma ya fara bata haushi 
Da "Ok sir" tabashi answer. Allah Allah take ya tafi. Motarsa yashiga Tareda yi mata key yana daga mata hannu. Samun kanta tayi da daga masa hannu Itama harya wuce. "Thank God" ta fada.  Juyo wannan dazatayi sukayi 4 eyes da Abdilmalik daya kumbura kiris yake jira ya fashe, idanunsa sunyi ja tsabar kishi. Ba karamin tsorata Tayi da ganin yanayin saba dan tasan be iya fushi ba, yau Allah ne kadai ze kashe wannan rigimar gashi bata san iya abinda ya gani ba. Kila tun dazu yana tsaye Sir Guru ya riqe hannunta. Harta qarasa kusa dashi tana sake sake a zuciyarta da yake ita ma gwanace se kawai "Jaan yaushe kazo Ina nan narako sir guru shiya zo mana supervision bari na dauko bag dina mutafi" tayi gaba Kawai dan bata sa ran ze amsa ba kuma ko me ze fada baze mata dadi ba. Da kallo yabita kawai Har ta shige cikin building din yayi kwafa ya shiga cikin motar yana jiranta. Wato ita bata ma lura da bacin ransa ba ko kuma shareshi kawai tayi, zata dawo ta same shi seta gaya masa wane dan iska ne wannan data zo tana wangalewa baki suna dariya harda kama hannunta.

Yana wannan tunani tadawo se jin rufe kofan mota  yayi. A masifance yajuyo yana kallonta, yama rasa ta ina ze fara. dakyar ya iya nemo kalmar "uban waye wannan na ganku tare kina washe masa bbaki har yana rike hannunki?"

Murmushi tayi kawai tana kallonsa.

"Oh dariya ma kikeyi wato ga dan iska yana magana ba" se kawai ta kwashe da dariya dan gaba daya fadan beyi masa kyau ba. Aikuwa Kamar ta tunzurashi nan ya dage ta inda yake shiga batanan yake fita ba. gajiya dajin fadan nasa tayi Dan haka tayi saurin saka hannunta ta sakalo wuyansa sannan tarufe masa baki da dayan hannun tayi pecking hannunta dake kan lips dinsa. Ta sani dole yayi shiru, kokarin cire hannunta dayai wa lips dinsu katanga yakeyi amma ta hanashi sema baya da tayi tana wani killer smile tace "not now dude". Seya koma jikin kujera ya kwanta kawai yana kallonta dan daga Dan Rainin hankali se Hamdah yarinyar dagama gane lagonsa. 
"Easy mana haba se fada kake tayi haka kawai kasamin kanka yayi ciwo wai ma bana gaya maka lecturer dinmu ne fa. Sir Guru ne fa danake Baka labarinsa. Binta kawai yake da kallo yana jin yanda take tsarashi. Shi dai tasa jarabawar kenan Allah ya dora masa Son wannan yarinyar, tana da matukar tasiri akansa duk da yanda zuciyarsa ke masa kuna amma bayanda ya iya. Abu daya yasan yana maidata cikin hankalinta wato ya shareta dan haka ya janye hannunta Dagajikinsa ya tada motar suka bar asibitin hankalinsa kacokam ya maida kan tukinsa.

Yana jinta tana cewa Zata ci shawarma, seta suka zo kofar Down town ya ciro ATM car dinsa ya mika mata tunda tasan pin din. Seta tsaya tana kallonsa tabbas tasan ransa ya baci tunda har ze ce taje ta siyo abu da kanta. Abdulmalik din da saboda ita ya mayarda dukka motocinsa super tint karma a ringa ganinta. "Na koshi" ta fada a sanyaye . Ga mamakinta setaga ya maida ATM din inda ya dakko shi. Har sukaje kofar gidansu be qara ce mata komai ba. Yanayin parkingya cire lock din motar alamar ta fita kenan lalai abin nasa da gaske ne. Dole ta  tattara duka nutsuwarta ta fuskance shi.

"Believe me I'm all yours Jaan, you have me. Wannan daka gani he is only my lecturer wallahi babu komai a tsakaninmu". Ya yarda amma yana so ya shigar da ita saiti sosai dan haka seya daga kafada tareda cewa "what ever".  Se kawai ta saka kuka, mataki na qarshe kenan datasan dole baze shareta ba. Aikuwa tuni ya rikice yana bata hakuri. Yana son yarinyar to the extent baya iya daukan fushi me nisa  da ita addu'ar sa kawai Allah ya mallaka masa ita Kuma yaga alama lokaci yayi da ya kama ta ta kasance agidansa tun kafin wasu su masa kwace. Kafin wani lokaci ya ware Dama kukan bana Allah bane  suka shiga  hirarsu Kaman basu taba samun wata matsala ba,juyawa sukayi siyo shawarma da Ice cream din bayan sun dawo ya ajiyeta ya wuce gida. 

Kusan sati uku kenan da faruwar wancan incidence din, lokaci lokaci Dr Guru kan kirata wai su gaisa sannan har a whatapp sukan danyi magana lokaci lokaci Musamman in yayibposting wani abu that is related to Genetics field din dayake wanda itama anan take so tayi specializing to anan ne yake samun dama suyi magana sosai dukka inform of lecture. A hankali sabo ya shiga tsakaninsu, they are getting to know each other dan zuwa yanzu tasan abubuwa da yawa akansa. Gidansu, Kannenshi da Yayyenshi dukka tunda yana saka pictures dinsu. Ta fuskanci kaman shi Kadae Ne namiji a gidansu. Koda wasa bata bari Abdulmalik yasan alaqarta da Guru ba dan ma yanzu haduwarsu ba sosaiba . Ya fara aiki a wani Oil Refinery a Lagos, Duk da kaurin Albashin amma kwata kwata beyi murna da samun aikin ba, yaso ace wadanda yayi applying a NNPC na Kano ne suka fara fitowa amma yasan ko giyar wake yasha be isa yacewa Alhaji No akan wannan aikin ba.

Yasan Mahaifinsa mutum ne me alfahari, ya gina yayansa domin kaf dinsu babau me qaramin aiki. Hatta Me aikin Likita a gidansu Yana da asibitin kansa. A cewar Alhaji KAMAL DALA kudi sune maganin komai dan haka ze kashe ko nawa ne akan yayansa ya gina su su samu aiki me kyau yasan ze maida abinda ya kashe. Satinsa daya da relocating zuwa Lagos kullum suna manne a waya. Voice call, video call aikinsu kenan. Dama ita tuni ta dena zuwa wurin aikin dan haka tana gida kome yakeyi haka ze kirata suna hira yana aiki. A daddafe yai sati biyu yazo kano amma be doshi gidansu ba a hotel ya sauka yai kwana biyu ya koma dan yasan in yaje gida Se Alhaji yayi tsirensa in beyi wasa ba. 

Bikin Maryam ya taso gadan gadan dan ma ankara wata daya akan original date din bikin saboda angon da yayi wata tafiya.  Wannan satin ya kama bikin dan haka basuda zama, shiri sukeyi sosai Dan Ita ce zata fara aure a clique dinsu Burinta ya cika zata auri her dream Military Man. Yau za'ayi kamu, karfe 1am Dawowarsu kenan daga salon sun baje dakin Hamdah, dinkunansu suke dubawa da sukayi matukar kyau. Mumcy ce ta leka dakin tana cewa "yanzu ku yarannan baza ku tashi Kufara shiryawa ba bayan wannan kwalliyar aljanun kadai sekun bata lokaci".

Da daddaya suka ringa wanka inda make up artists din dasuka dauko suka fara tsantsara musu kwalliya. Amarya Maryam na dakin Mumcy Wai Hamdah ce zata mata make up tsautsayi inji Afeeya, matar da bata taba yiwa kanta ba wai itace zata yiwa Amarya lallai yau akwai kallo. Ita dai Maryam bata qi ba dan dukda bata taba ganin Hamdah tayi ba amma ta yarda da ita. Tasan bazata bata mata ranarta ta musammanba. Tun suna secondary Alkawari tayiwa Maryam din cewa ita zata mata Make up din bikinta A lokacin su Aysha nata dariya.

Tsaf tagama mata Make up din daya yi matukar kyau, ita kanta Maryam din seda ta kara kallon kanta dan batayi zaton ta iya make up har haka ba. Ita ta taimaka mata tashirya cikin hadadden din da aka kashe kudi gurin siyan shi kalan Dark brown  Anyi mata Hadadden bridal skirt and and blouse. dauri tayi mata daya zaunu sosai Ya kuma dace da fuskarta sannan takarasa shiryawa. Silver jewerries din datayi anfani dasu ne suka kara kawata kwalliyar tata tayi kyau sosai.

"Wow bestie kiinganki kuwa ki zauna yanzu kafin nagama Nawa  yakara blending " Hamdah ta Fada sannan tahau nata kwalliyar, within few minutes tagama dan ba wani me yawa tayi ba, girarta bata buqatar carving abinka da me kyau dama. Ashoebe da sukayi na Atamfa Peach ta saka ta daura dankwalita sannan suka rankayo zuwa kasan Inda sauran yammatan Amarya suke. Zokaga yanda ake ruwan flash Dan babu Wanda beyi Mamakin kwalliyar da Hamdan tayi Amarya ba.  Tuni Harabar gidannasu tacika da Yammata wanda dayawa course mates dinsu ne ae secondary school mates dinsu se kuma few family da friends na Islamiyya da unguwa dan nan suka saka meeting point na Yammata sannan ga motoci nan  jere A waje da Ango ya turo dan daukarsu zuwa wurin Kamun ba bata lokaci su ka fara tafiya  gurin bikin, wata hadaddiyar GLK ce baka wuluk ta tsaya akofar gidan, ko ba'a fada ba sunsan Amarya akazo dauka Dan haka Malam Sa'idu ya budewa motar Gate ta shiga ciki dan dakko Amaryar. Ita da Hamdah suka fito ta riko hannunta har suka qarasa jikin motar ta bude mata baya ta shiga sannan ta juya da nufin bin su Afiya "Beatie ae tare zamu tafi" Maryam ta fada tana gyara zamanta. "Ok bari na karbo wayana hannun Afeeya" "No kibari ki karba in munje can". Dole ta bude Gaban  motar tazauna. 

Ko a bacci taji kanshin turaren Seta ganeshi ballantana ido biyu sedai kuma in hancinta ne yake mata gizo, hakan nema to meze kawo shi wannan Motar? Bata gama tunaninba muryar sa me sanyi ta  kunnanta "toh Ango mu  tafi ne ko  baka gama santin kwalliyar Amaryar taka ba".  Da sauri ta kalleshi Inda tajiyo muryar, Guru ne zaune ya hade cikin wata hadaddiyar Gezna fara sai maiko takeyi Ashe kallonta yake da wani irin expression akan fuskarsa data kasa tantancewa bata san lokacin da bakinta ya furta "ya salam".

Gaba daya suka kalleta danjin yanda tafurta maganar da Dan daga murya. Maryam ce ta leko kanta tareda cewa"Yadai Bestie?" Seta girgiza mata kai kawai alamar babu komai dan batajin zata iya magana. Tuni zuciyarta ta fara irin bugun data keyi a duk lokacin da suke tare, kwata kwata bata da nutsuwa.
   Murmushi yayi Wanda sautinsa ya sakata juyowa Shima ita yake kallo, tun dazun yake karantar yanayin ta. He likes it when she is retless yanayin da fuskarya ke nunawa yana masa kyau seta koma kaman wata yar baby dake shirin yin rigima. Key yai wa motar suka fita daga gidan, seda suka hau titi sosai sannan ya kalleta, "Kinyi kyau" ya fada seka rantse bashi yayi maganar ba dan ko data juyo hankalinsa nakan Titi. Tafiya sukeyi babu me Magana da Dan uwansa se Dan kuskus din Amarya da Ango da kake ji.A zuciyarta Mamaki takeyi meya kawo shi bikin Maryam? Da alama yana da matsayi a gurin angon ma tunda gashi shiya kawoshi. Se a lokacin take tuna yanda suke gaisawa da Maryam, afarko har zagin Maryam din takeyi akan tana shishshige masa ashe abokin saurayinta ne. Tsayuwar da motar tayi ne ya sakata kallon window har sun iso  wurin bikin The Afficient. A jere a jere motocin suka ringa shiga gurin, Anty Fatima kanwar Mamansu Maryam dince ta karaso jikin motar cikin fada tace "wai wannan wane irin iskancine tun dazu kun shanya mutane Abin karfe uku gashi har biyar tayi  anata jiranku".

Murmushi Hamdah tayi tana cewa "kiyi hakuri Anty kwalliya ce ta tsaida mu". "Kwaji dashi Kilan ma batayi kyau ba se ku shishshirya" tayi gaba abinta tana ci gaba da mita. Jeruwa yammata sukayi da abokan Ango bayan sun saka Amarya a tsakiya, Hamdah data gama shirya su tayi gaba abinta acewarta bazata bi yan rakiyar ba. Hannunta taji an riko ta baya "Hey yammata saurin me kikeyi Haj baki ganin yanda tsarin yake?"

Se ta harareshi bata da zabi yanda ya riqeta in ma tace zata qi karshe kanta zata jawa attention dole ta dawo suka jera. sune a kan gaba. Tafiya take amma gaba daya zuciyarta na can tunani na daban, ba tayi aune ba seji tayi tayi Tuntube da stairs din bakin kofar  tana shirin faduwa.

Cikin zafin nama ya tarota ta fado jikinsa, yanda ya rude seka zata shine ya kusa faduwar, Dan har ya fita firgita "Be careful please waima tunanin me kikeyi zakije ki fadi kiyiwa mutane asara?" ya fada har Lokacin tana riqe a jikinsa. "Ai dai inna fadi ma kaina na fadarwa bakai ba ina ruwanka to" ta bash amsa cike da tsiwa. Se yai kaman ze turata Ba shiri ta qanqameshi dan duk ta tsorata "Mara kunyar banza" ya fada yana dungure mata kai kafin ya dagata suka ci gaba da tafiya "Kai agaskiya ku tafawa wadannan couples dan sun birgeni kunga inda ake tattali" muryan Mc Masanzie ta karade gurin. Se a lokacin suka lura da gaba daya kallo ya dawo kansu, har ansamu wasu nata daukan su pictures harda masu video. Dan sun burge mutane ba kadanba hadin ya hadu. 

Da kyar ta daure suka karasa inda aka tanada domin zaman Babban Aboki da kuma Babbar kawa suka zauna. Duk se take jin ta a takure ido yagi mata yawa, gashi shima ya wani manne mata se cin magani yake kaman wanda aka bawa ajiyarta, yanda suke dab da juna har tana jiyo numfashinsa a gefen kunnenta ga kamshin turarensa da yabi ya addabeta. gaba daya a darare take, kusa da kunnanta ya matso yarada mata "kinga yanda Mutane suke daukan mu pics yakike tunani ranar namu bikin?"

Da sauri ta kalleshi irin kallon "kasan me kake cewa kuwa" . Gira daya ya daga mata seta dauke kanta kawai dan taga alama rainin hankalin nasa yafara yawa. wai me ya maida ita ne?

Kiran Kawayen Amarya da akayi ne Dan su yanke kudin kamu ya sata tashi. Bata qara yarda ta koma gurin ba cikin yammata ta shige suna ta having fun. Alhamdulillah anyi kamu lafiya cikin farin ciki sun sha rawa dan dama HAMDAH ba baya bace a wannan fagen Liqi kuwa samari sun mata shi kaman basu san ciwon kudinsu ba ko ita kadai ce mace a gurin. Koda aka tashi daga Kamun sam taki shiga motar Guru seda Maryam ta nuna bacin ranta sannan ta bisu suka tafi. A hanya ko sunga cuna baki in abin ya ciyota tayi tsaki tareda murguda baki duk ita kadai har suka dawo gidannasu daya ke nan suke zaman kawance.

Kokarin bude motar takeyi Amma ta kasa saboda lock din daya saka Dan tuni su Maryam suka fice ita da angonta, kallonta kawai yakeyi harta gama kiciniya da kofar sannan taja ta zauna "toh ai se a bude wa mutane kofa su fita koh" Be kulata in banda ma Kwantar da kansa da  yayi a jikin kujera yana binta da kallo, Shi dai tasa Qaddarar kenan, Allah ya jarabce shi da son wannan yarinyar. Jiyakeyi kaman ya shekara 100 beganta ba, ta masa kyau musamman dabe taba ganinta da make up ba se yai. samun kansa kawai yayi da janyota gaba daya zuwa jikinsa  ya mata wani tight hug Kaman wani ze kwace masa ita. Pecking goshinta yayi lokaci daya ya saketa tareda danna lock din yace "ki kwana lafiya Allah ya huta gajiya and make sure kinyi mafarkina". Murfin kawai ta bude Daidai lokacin Yusuf din yadawo Da alama har sun gama sallama da Amaryar tasa, fuskar Yusuf data kalla ce tasata murmushin dole, stain din Jambakin Amarya dambarere a kan kumatun Yusuf din, Seda safe  tayi masa sannan ta nufi cikin gidan.
Sam bata biyewa surutun yammatan ba ta kammala duk abinda zata yi na kwanciya ta haye gado,wayar minti 5 sukayi da Abdulmalik yana gaya mata kilan gobe ze zo kano ya gaji yana missing dinta sosai. Badan tana jin baccin ba haka ta takurackanta yinsa dan bata so tabawa kwakwalwarta damar yin tunanin abinda ya faru yau tsakaninta da Guru. 

       Washe garin ranar Akayi dinner sedai tayi kokarin ganin ta toshe duk wata hanya dazata hadata da Guru, yanda ta tsare gida dole ya saurara mata amma hakan be hana shi liqe mata bomper to bumper ba data dauke kafarya daya ajiye tasa ko kunyar dalibansa da suke a gurin beji ba. Gurin cin abinci ma Serve ur self akayi, shiya zubo musu abincin a plate daya batareda nuna damuwa ba ta saka cokalinta ta fara ci hankalinta kwance abinda ta sani daga ranar ba  qara ganinta zeyi ba bare ya takura mata. Ranar Saturday aka daura auren Maryam da angonta Yusuf da daddare suka kaita gidanta dake  Rijiyar zaki akan  washe gari zasuyi Sword crossing.

Bayanda batayi da Maryam ba akan ta kyaleta tabi su Afiya amma taki bata da zabi illah ta zauna Addu'arta Allah yasa banda Guru za'a zo rakiyar Ango. Ko yau a gidan daurin aure taji haushin abinda ya mata. Kamar hadin baki suka saka kaya kala daya shi shadda light Ash ita kuma Lace. Tunda suka shigo yake nunawa Abokansu wai ga Amaryarsa "kungani ban gayabmata kalan Kayan da zan saka ba amma saboda zuciyarmu daya munsaka iri daya" abokan da suka fishi rashin hankali se cheering dinsa suke wai ya iya zabe har wani yana cewa ya masa shigen layi shi yaso ya kafa gomnatinsa amma Guru ya riga. With full confidence yake cewa "Ai wannan shinge nane babu wanda ya isa ya ratsa" haka suka ringa daukarsu pictures kamar ita ce amaryar. 

Se 9:30  yan rakiyar ango Suka qaraso. sedai Addu'ar ta bata karbu ba Dan Sallamarsa ce a gaba. Bayan yan gaishe gaishe da wasa sukayi musu nasiha sannan sukai wa Amarya sallama suka Fara fita daddaya. Sabon kuka Maryam ta saka wanda dole ita ma Hamdah ta tayata. Akace sabo tirken wawa shikenan yanzu Maryam tayi aure ta barta dakyar Yusuf ya lallashi Maryam din suka hau sama ita kuma ta fita waje.  
Mota daya ta rage a parking lot din gidan da alama itaYusuf yake nufi za'a kaita gida. Tana share guntun hawaye ta qarasa jikin motar jin yana mata Horn.  Seda ta zauna sosai sannan ta gane motar waye ta shiga ba abin ta fita ba dan har ya fara tafiya. To in ta fitan waze kaita gida ga unguwar tsit babu ma alamar masu adaidaita sahu. Bata da zabi Se kawai ta daure fuska karma ya samu damarta. 

"Naga se wani kuka kikeyi in kin shirya kema se a miki auran kiyi me dalili". In ta amsa shi ku da kuke karantawa kun amsa, abinka da me saurin fushi kawai se shima ya shareta dan yaga alama in ba'ayi soyayya ba to raini ze shiga tsakani. Se kawai ya kunna waka ya qure volume din, yana dauke hannunsa ta mayar da nata ta rage karar kidan tana mita "kawai se a kunnawa mitane wata waqa ko dadi babu kaman sunce suna so". Be kulata ba ya qaro volume din ta kuma ragewa a na uku ya dago a fusace dan takai shi bango "if you dare touch anything here again sena baki mamaki wallahi". 

      Kallonsa kawai tayi dan ta ji tsoro. Sak ya dawo mata Dr Guru data sani Na BUK dan haka salin alin ta kama kanta. Tana jinsa yana tsaki shi kadai karshe ma ya kashe waqar ya kashe AC ya sauke windowa din motar dukka ita dai a ranta tace kaji dashi. A kofar gidansu ya, tana  shirin fita daga motar ya tsaida ita ta hanyar cewa "ji mana"

Komawa tayi ta zauna Ta hade girar sama da kasa, se yaga tayi masa kwarjini yakasa fadan abinda yayi niyya. Haushi yabata Ya kirata kuma ya mata shiru "shikenan seda safe" ya fada bayan ya bude murfin motar ya fito, bude mata motar ta fita. Seda ta tabbatar ta fita daga motar sannan ta kalleshi "Malam ka dena wani abu kaman an saka ka ni dinnan da kake gani nagama gane take takenka so you better know I'm already taken.  Kallonta kawai yakeyi ya kasa ce mata komai,  motar sa yai wa key ya bar wurin zuciyarsa na wata irin suya. kuka ta fashe dashi haka kawai taji Kamar bata kyauta ba. Da zata iya da ta bishi tabashi hakuri meyasa bata tsaya taji abinda ze fada ba fincikar da aka mata ce tasata maido da hankalinta, Abdulmalik ne fuskarsa tayi Ja tamkar wanda yaci yaji jijiyoyin kansa duk sun tashi. Kamar mazari haka jikinsa yake rawa, motar yabi da kallo kafin yadawo kanta cikin shaqaqqiyar murya yace mata "Yau kuma daga ina ya dakkoki?" wannan kuma se meya faru iye nace uban me ya hadaku da har Ya dauke ki".
    Hotonsu da guru Wanda takusa faduwa a gurin kamun Maryam yake nuna mata. Tsawa ya buga mata cike da hargagi yace "Dama baki da abin fada tun ganina dashi na farko ban yarda dashi ba kwata kwata kallon dayake yi miki ba kallo bane irin na Malami da Daliba kallone irinna masoya masoyinma wanda zaka iya yin komai akansa......"

"Enough Abdulmalik" ta katse Har lokacin hawaye basu dena zuba daga idonta ba. "Bakaso kaga wani ya rabe ni ko bakason ganina tareda Ko wanne namiji ba toh ka Aureni, na amince Abdul katuro iyayen ka ko gobe a daura mana aure Indai haka ze sa ka yarda da soyayyar da nakeyi maka" Tana kaiwa nan ta shige gida tana kukan da bata san dalilin yinsa ba.

           Wani Gumi ne Ya shiga keto masa nan take cikinsa ya shiga hautsinawa har yana jin amai na yaso masa Alamar ya kai qololuwa cikin tashin hankali.  Naushi ya kaiwa ginin dake bayansa tareda Kifa kansa a jikin bangon shidai Malam Sa'idu me gadi kallon ikon Allah kawai yakeyi. Wannan shine goma da ashirin, ta yaya zata dakko maganar aure a wannan lokacin bayan ita ta kawo tsarin seta gama school wanda yana ganin shima kafin lokacin abubuwa sun daidaita a nasa bangaren? To waima tun farko meya hanashi gabatar da ita a gida ne yasan da komai ze zo masa da sauki amma yanzu kam abubuwa sun rincabe. Haka yai ta sambatu a hanya shi kadai sedai ya qudiri aniyar koma me ze faru  baze bari ta subuce masaba Koda hakan yana nufin batawa da kowa, he don't care kome za'ayi sedai ya faru Amma dole ze tunkari Alhaji da Maganar nan.
        A bangaren Hamdah Da kuka ta shiga gidan, Dankwalin kanta da mayafin dukka a hannu dama tuni ta cire takalminta a waje. gaba suna zaune a Main palour suka bita da kallo. Ikon Allah kawai Abbah ya fada ya ci gaba da duba Jaridar Hannunsa aransa dai yana mamakin hali irin nata katuwar budurwa ki shigo gida kina kuka kamar wadda aka daka, da ace Abubakar ko Baffa na gidan ne ma se ya ce daya daga cikinsu ne ya maketa.
     "Anya kuwa Mumcy Anty Hamdah bata da Iskokai Dan dai abinnata ya fara wuce na Islama" Hamida ce tayi tambayar tana bin hanyar da Yayartata tabi da kallo. "Bata da wasu Iskokai se Iskanci" cewar Farouk dake zaune a gefe. Seda Mumcy ta sauke numfashi sannan tace "Nima dai Hamidah lamarin yar uwarki yana daure min kai kwana biyunnan na fuskanci tana cikin damuwa Duk yanda take dokin bikin Maryam amma kwata kwata bata da walwala ga yawan koke koke data samu Kamar Matar Mamaci ina ga ko dai ita da Abdulmalik ne ko?" ta qarasa maganar cikin sigar tambaya.
      "Na Fa gaya muku Ba abinda ke damunta se iskanci inba haka ba kawai ta shigowa mutane gida ba ko sallama ita ga Yar So  Ai Abbah ya dawo Abinda take so kenan dama ku tada hankalinku to thank God  Bema ko kalleta ba " "kaidai Yaya Farouk baka san me aka mata ba kawai zaka fara cewa haka" hamida ta fada bayan tamike ta bi bayanta, tasan Yayarta sarai bata kukan banza dole akwai abinda yake damunta. Shiru palour yayi kowa da abinda yake saqawa  Daganan kowa ya fara watsewa saboda dama dare yayi.

           Duk irin hakurin da Hamida ke bata seya zama kamar qara tunzura ta takeyi. Kuka takeyi sosai Wanda in zaka kasheta A lokacin bata san namene neba. Fushin Abdumalik ne ko Kuma Sir Guru ne ita ma bata sani ba. Abu daya dae tasan tana son Abdulmalik, so na hakika haka nan babu ko digon son Guru aranta to meya ke faruwa haka?? Ahaka ta raba dare tana kukan rashin sanin madafa abinda ya haifar mata da ciwon kai me tsanani Kafin safiya zazzabi me zafi ya rufeta. Washe gari har 1pm tana kwance a dakin, dakyar tayi sallar asuba ta qara kwanciya gashi tun da dare ta kori Hamida dan ta isheta da tambayar meke damunta. Wayarta bata san inda take ba kuma har lokacin babu wanda ya leqota. A bangaren yan gidan kuwa Sanin halinta na in tana fushi bata so kowa ya shiga sabgarta yasa suka kyaleta a zuwan in ta sakko da kanta ta fito. Koda Mama Uwani ta gama girki dan tun 6am Mumcy ta fita aiki Farouk cewa yayi karya kai mata in taji yunwa zata fito dan kanta. Se 3pm Mumcy ta shiga gidan tana tambayarsu ina Hamdah kowa ya bata amsa da be ganta ba tana bambamin fada ta shiga dakin hankali tashe tayi kanta ganin yanda ta kudundune cikin bargo tana rawar sanyi, dagota tayi ta rungumeta a jikinta "Hamdahna lafiya Meya sameki?" Gaba daya ta rikice jin numfashinta na neman daukewa ne yasata shiga Kwalawa Farouk kira.

      A tare yaran nata suka shiga dakin jin Yanda take kiransa babu qaqqautawa sun san babu ba Lafiya ba. Hankalinsu dukka ya tashi da ganin halin da take ciki dan lokaci daya ta fita hayyacinta seka zata ta yi sati tana jinya, bata da nutsuwar bata wani emergency dan haka suka nufi asibiti kawai da ita.

*************************
              Abdulmalik kuwa bayan barinsa wurin Hamdah straight gidansu dake unguwar Sharada NNDC ya nufa. Tun daga yanayin parking dinsa me gadin yasan ba lafiya. Da Gudu gudu yanufi part din Mahaifiyarsa da suke kira da Hajja. Hamshakiyar Kyakykyawar mace Fara tasKallo daya zaka mata ka hango tsantsar kamar su da Abdulmalik din, Tana zaune cikin hadadden palournta daya gaji da haduwa tamkar fadar wata sarauniya tsabar yanda aka tsarashi kai dagani kasan Naira tayi kuka a gurin.
Sanye take da wani hadadden Lace Wanda ko ba'a fada ba Ya lashi daruruwan Nairori daga siyanshi har zuwa dinkin Bubu irin na manyan Mata da suka ci suka tada kai da akayi masa. Kyalkyalin da wuyanta da hannayenta sukeyi ya isa (nidai nace idan aka sace Hajja wannan barawo ya gama yin kudi). Kwalliyarta sak irinta isassun matan SHUWA. Hajiya FATTU kenan Uwar gidan ALH KAMALU DALA.
     Hajia fattu ko muce Hajja  Itace Mace ta Farko cikin jerin matan auransa Alhaji Kamalu guda hudu kuma mahaifiyar Abdulmalik. Macece mai matukar izzah, takama, Da Isa. Tana da son kanta Hakanan bata hada komai da soyayyar Yayan ta ba. Takan bata da mutum duk yanda suke Indai har ze taba mata Yaya dan kwata kwata bata ganin  lefin yayan ta. Tsabar Bala'inta yasa shikanshi Alh Kamal din yake shakkarta Wanda har wasu suke gani Kaman asirine sedai ko daya wannan ba halinta bane Dan tace ba wani Malamin karya dazata bawa kudinta yai mata abinda bata yiwa kanta ba. Hajja Fattu kenan.
              Kallonsa tayi yanda ya shigo kamar wanda ake bi  gaba daya ya hargitse, seta maida kallonta kan masu aikin dake ta karakaina cikin palour Dan su basu guri. Ido ta zuba masa dan Hajja bata tambaya kallonta kadai ya isa ka gane abinda take nufi.  Ganin bashi da niyyar magana dan da alama ma hankalinsa baya tare dashi, murya a shaqe kamar an mata dole tace "Daga Ina kake?"    Seda ya nemi gurin zama yana Sunkuyar da kansa ganin yanda ta kafeshi da ido sannan yace

"Daga gidansu Hamdah nake Hajja".

"Wace ce Hamdah" ta tambayeshi da kallon rainin hankali a fuskarta. Yasan bata son kwana kwana dan haka kaitsaye yace "Yarinyar da nake nema da aure". Shiru tayi na dan wasu seconds kafin tace "Da izinin wa, kuma ita din yar waye a kasar nan?" se ya daga kansa ya kalleta, be gane da izinin wa ba, dama namiji yana buqatar izini kafin ya nemi aure dama ai gurin iyayen yarinya yakama ta yane ma kafin ya fara tsayawa da ita to sun bashi dama...... Tunaninsa ne ya katse 

"Nace maka yar waye a kasar nan?" ta qara jefo masa tambayar
"Hajja Yar gidan Prof Ammani ne". Cike da bala'i tace "Yar gidan wa kace Prof menene me na sama yaci bare ya bawa na kasa? Ni kake tunanin zaka dakkowa ahalin yahudawa A matsayin suruka me suke dashi in ba tarin takaddun banza da bazasu amfanesu duniya da lahira ba" fada takeyi haiqan dan dama ba baya bace a wannan fannin. Hajja masifaffiya ce ta misali musamman abu ya tarar da dalili. "Amma Hajja ai ita nake so kuma in kika ga yarinyar seta burgeki. Hajja tana da kyau Kuma ....." "Kyan Uwarka" ta katse shi sannan taci gaba "Nace kyan uwarka me za'ayi da kyau wanne ne ban gani ba? Yaya nawa aka baka masu kyan kaqi ashe kana can kana jajibo mana irin matsiyata to wallahi Ahir dinka kar ma ka kuskura Alhaji yaji wannan maganar dan kasan rankane ze baci a banza shashasha kawai kai ko kishin irin da Yan Ubanka suka auro bakayi se kao Guda daya da Allah ya bani zaka tozarta ni a gaban kishiyoyi ka auro min wata yar Professor da likita to Jami'a da Asibiti ma sunci uwarsu da ubansu Tashi ka bani guri kafin na bata maka rai . 
"Dama Hajja tace ne inna shirya in tura Iyayena ayi magana to shine nake so kiyiwa Alhaji magana". Baki kawai ta bude tana kallonsa. Waiwayawa tayi gefen ta babu komai se tumbler na karfe ta dauka ta jefeshi dashi cikin zafin nama ya goce ya fice daga palour da sauri, Abinda yake gudu kenan tun tuni amma baze iya jure rashinta ba, dole yasan yanda zeyi ya janyo hankalinsu suyarda da auransu. Dakinsa ya shiga, zarya yake tayi daga bango zuwa bango ya rasa tunanin daya kamata yayi a lokacin. Ada yana ganin har gara Hajja zata iya karbar abun to Alhaji fa daya fita tsanani in aka zo batun auran Jari? Bashida mafita dan haka ya dauro Alwala kawai ya tada sallar da shi Kansa besan abinda yake karantawa ba.
****************************************
Seda Hamdah Ta kwana uku a asibiti sannan ta warware, a kwana na biyunne Abdulmalik ya kirata, Hamidah ce ta dauki wayar Ta gaya masa Cewa anyi admitting dinta a asibiti kwana biyu kenan. Hankali tashe ya nufi asibitin, Allah sarki Shi ya zata tana sane ta shareshi kwana biyu bata nemeshi ba shima ya shareta ashe bata da Lafiya ne duk ya tashi hankalinsa gani yakeyi Kaman shine silar ciwon nata.

Bayanda ba ayi da ita ba akan tafadi abinda ke damunta Amma taki Dan Dr ya tabbatar musu dacewa damuwa ce tayi mata yawa harta haifar mata da zazzabi. Haka dai aka sallameta da sharadin tayi kokarin cire komai a ranta in ba haka ba jininta ze iya hawa. Wani sabon tattali da kulawa Abdulmalik yake bata dan dakyar ya koma Lagos amma kullum suna manne a waya. Wata sabuwar shaquwa ce ta shiga tsakaninsu, so da kauna kullum qara hauhawa yake a zukatansu fatansu Allah ya mallaka Musu junansu. A haka har aka koma hutun makaranta.

           Ranar Wata Monday Suka koma hutu, kowa ka kalla cikin tsananin farinciki yake dan sunyi missing school ba kadanba. Shirye shiryen Presentation da zasuyi akan special project sukeyi ko wanne dalili ya zabi abinda zeyi inda wasu kuma Supervisors dinsu ne suka zabar musu. Hamdah tana cikin wadanda aka supervisors dinsu suka zabarwa. Kusan kwana hudu kenan yau tana zuwa office din Dr Guru kuma as usual a rufe, juyawa tayi ta kalli Maryam Amarya datayi wani kyau na musamman da gani kasan Tana jin dadin auranta. kamar zatayi kuka tace "Maryam kin gani ko this is the fourth time I'm coming to this office bayanan Kuma ranar friday ne Defence dinnan kinga yau tuesday wallahi Zanje nayi duk abinda naga dama nayi presenting tunda dukka sauran yan group dinmu sunce sun kirashi ya basu topic". 

"Aa Hamdah badai abinda kika ga dama ba why not kema ki kirashi kuyi magana a waya yanzu kikayi gaban kanki ya hanaki presenting wa aka cuta" setayi shiru Dan zancen gaskiya ya basu time tun last week friday yace suzo su sameshi kuma tana sane taqi zuwa maganar Maryam nakan gaskiya amma dukda haka batajin zata iya kiransa dan ita tuni ma tayi blocking numbersa. Dakyar Maryam tayi convincing dinta ta yarda amma akan sedai ta kira mata shi a tata wayar haka kuwa akayi Maryam ta kirashi. 

       Yana zaune a madaidaicin palour sa, exam scripts ne na postgraduates a gabansa yana marking wayar ta shigo. Mrs Yusuf daya gani ya saka shi dagawa yana mamakin dalilin daya sa matar yusuf ta kira shi, seda ya kalli Agogo karfe 9:30am sannan ya kai wayar kunnensa. Bayan sun gaisa take cewa "Sir dama munzo office dinka ne da Hamdah so wayarta babu charge ta mutu shine tace na kira mata kai" "wace ce Hamdah?" ya tambayeta. Seda tayi jum sannan tace "Hamdah Ahmad Ammani IT student dinka ce Sir" 

"Ok kice ta jirani i will be there in 60 minutes Insha Allah" ya katse wayar. Handah data gamajin komai dan a handsfree wayar take tace "Tab se yaga wanda ze jirasa har 1hr wato ga mara aikin yi ko" 

"kedai kin fiya matsala wallahi meye to muzauna muna hira haryazo mana" haka suka zauna kofar office din kusan minti 40 sega Yusuf ya kira Maryam wai yazo ganinta, dole tawa hamdah sallama ta tafi. 

            Tsaki tayi yafi cikin kwando dan ya qara kusan 10mins akan qhr din dayace. Kamshin turarensa ne ya sanar mata da zuwansa lokaci daya taji zuciyarta na bala'in son ganinsa. Wata irin kewarsa ce ta taso mata Lokaci daya. Yayi kyau matuqa cikin Jean and T shirt daya saka all black haka ma takalmin kafarsa. shidai Komai yana masa kyau ta fada aranta tana kallonsa har bata san sanda ya qaraso inda take ba.

"Malama dena kallona haka karki cinyewa budurwata ni" ya fada a saitin kunnenta. Ai ji tayi ina kasa ta tsage ta shige ciki tsabar kunya dan tabbas bazata musa ba kallonsa takeyi. Kamar wadda kwai ya fashewa a ciki haka ta ringa jan kafa har tashiga office din daya bar Mata a bude sannan ta rufe kofar zuciyarta na bugawa irin yanda ta saba..

"Bam" aka fada daidai kunnenta. Bakaramin tsorata tayi ba dan bata san yana bayanta ba. Dariya yake haikan se kawai ta saka masa kuka. "me kuma ya faru" ya fada yana kokarin tsaida dariyarsa 

"Ba kaine ka tsorata ni ba sannan kuma kake min dariya". Se ya qara fashewa da dariya, the look on her face got him wani kyau na musamman takeyi idan tana kuka. Seya riko hannunta ya jata kan kujerar dake gefen office din, tsugunnawa yayi a gabanta still hannunta na cikin nasa yana dariya ita kuma tana kuka. Ganin abin nata bana qare bane kawai ya dauki wayarsa ya fara mata video ai kuwa ta qara volume din kukan harda bubbuga kafa a kasa kamar yarinya. Seda ta gaji dan kanta yana zaune kamar ya samu TV haka yaringa kallonta, ganin ta gama kukan ya sa ya tsiyaya mata ruwa me sanyi ya mika mata sannan ya ciro hanky me kyau se kamshi yake daga aljihunsa ya shiga goge mata fuskarta "Oya fato hancin" kamar yarinya ya goge mata majinan hancinta.

      Mayafin kanta ya kama da niyyar cire mata setayi saurin rikewa "relax naga kina zufa ne shine zan cire miki kisha Iska" ya fada yana ci gaba da sauke mayafin kafin ta rike har ya saukeahi kan kafadarta, gashin kanta data kama dakyar dan ribbon din ya masa kadan kuma tana sauri Dama mayafinne ya taimaka mata ya tsaya ya samu nasarar zubowa har gadon bayanta bakikkirin tayi dying karshensa da Golden colour. 

Kamar me tsoron gashin haka yakai hannunsa Ya shiga tattara mata, laushi da kamshin da gashin yakeyi really got him, Yana son gashi, yana daga qualities din da yake so a jikin mace gashi Hamdah tana dashi morethan his expection. Har ya daure mata gashin ya daura mata Mayafin kamar dankwaki Akanta bata dago ba seda taji ya ajiye mata abu akan cinyarta, Laptop ce. Tuni ya kame akan kujerarsa yana jujjuyawa yace "Ki duba zakiga folder with your reg number go through the content". Da kai ta amsa masa ta shiga yin abinda yace. To her surprise Mini project din da take ta qoqarin hadawa ne ta kasa, mamaki take a ina ya samu notes dinsu na Asibiti da har ya hada mata komai? Hatta da Power point din presentation din yayi mata she couldn't Help it but to smile lallai Sir Guru yana da kirki in yaga dama. Dago kanta tayi with so much Joy tace "Sir...." seta kasa qarasawa ganin irin kallon dayake binta dashi. Waske wa yayi ya dauke kansa tare da cewa "You were talking" murmushi tayi sannan tace "Yes i want to thank you nagode sosai now i just have to read through shikenan". Yanda take murna yasakashi jin dadi, for once ya faranta mata rai dan haka yace "Never mind kawai any time you need anything i will be there for you, you can leave now in da flash a hannunki kiyi copying in babu ki tafi da system din but make sure you return it dan ke ba'a baki aron abu ki dawo dashi". 

           Kasakasa ta harareshi sannan tace "Ai wancan ma ba ara nayi ba"

"Sata kikayi kenan" ya bata amsa. Bata tanka ba illah mayafinta data ware ta yafa ta suri Laptop din dan bata shigo da flash ba "Ji mana" ya tsaidata. "I like your Dress" kallon kanta tayi, doguwar riga ce Jallabiyya ta mata kirar Oman a jikinta me colar Neck da buttons a hannun kaman links na Maza, rigar ta boye komai na jikinta haka ma kafarta lofers ne Silver dan haka tafin hannunta da face dinta ne kawai a Bude, se kawai ta maida masa da "Thank you, you Look Good also". Ta juya ta fita. Kamar soko yaringa murmushi, he is seeing progress in the relationship Allah dai ya ida nufi. Gida ta wuce kai tsaye ta kwashe komai a System dinta, haka nan ta shiga ta ringa masa bincike pictures dinsa dana familynsa, Friends da dai sauran Hotuna. Babu hoton Single mace in banda na wadanda tasan kannensa ne se kuma wata yarinya daya dataga pics dinta da dan yawa. Ba laifi tana da kyau sedai ba fara bace, to ko ita ce budurwar tasa? To ma ina ruwana? Ta tambayi kanta. Seta koma kan videos, latest movies ta gani ta kwafi son ranta. Bata da abinyi a school ta san kuma ba da wuri ze tafi ba dan haka se karfe hudu ta koma makarantar.

          A kofar office dinsa ta tarar dashi suna magana da wani Mr Bayero, bayan ta gaishe su ta nemi gefe ta tsaya ya hade rai tsaf yanda ya saba. "shi kuma haka yake, minti kadan yayi dariya minti Kadan Hada rai matarsa ta shiga uku" bata san a fili tayi maganar ba seda taji yace "Thank God kin sani seki shirya". Kallon gurin da yake tayi already Mr Bayero ya tafi dan haka ta bude front sit dinsa ta aje masa Laptop din. "Care for a Ride" ya fada dan yaga sanda me Napep ya ajiyeta. Ba gida tayi niyyar zuwa ba, daganan Hotoro zataje gidan wata kawar Anty Zahra zata karbo ma yaranta kayan da tayi order kuma yau kawai a Adaidaita take son yawo, seta ce "Aa ba gida zani ba ai na gode". 

            "Get in " yai commanding nata, dole ta shiga ya tada motar suka bar cikin Makarantar. Seda yaje Gate sannan ya kalleta "Ina zakije"

"Hotoro" ta bashi amsa.

"Wacce a ciki" ya qara tambayarta "Maiduguri road wurin Excel Collage". Har suka je dai dai inda ta kwatanta masa ba wanda yayi magana, time to time yakan kalleta ita ma haka. A kofar gidan ya tsaya ta shiga, bata jima ba ta fito da babbar Leda a hannunta. Yana zaune akan moyar yana waya ya hangota, sauka yayi ya karbi kayan ya saka a back seat sannan ya bude mata motar ta shiga suka dauki hanya "se ina kuma" ya qara tambayarta.

"Aminu Kano zaka ajiyeni, Hamida tana school bata dawo ba babu kowa a gida gara in je wurin Mumcy mu tafi tare". Dungure mata kai yayi yana murmushi yace "Sannu yar yaye wato gurin Mumcy to bazakije ba gida zan kaiki". Daga nan suka fara yar hira kadan, daidai Alpen store ya tsaya "Amm please Hamdah girlfriend dina ce zatayi birthday so ni gaskiya bansan duk girly girly abubuwan ku ba so i don't know if you can help me choose for her". Bata musa masa ba suka shiga gurin, "ki dibar mata duk abinda kike ganin ya dace dake she is just like you in terms of taste". 

      Kaya ta jida ba kadanba tunda yace Money is not a problem, tun daga kan cosmetics, perfumes, jewerries, chocolates, buscuits babu abinda ta manta. "Harkin gama" ya tambayeta "Aa ka tambayesu inda suke aje shoes da bags da Jallabiyya" murmushi yayi ya kira wani ma'aikacin gurin ya kaisu Sama inda kayan suke. Da "To da Ok" yake binta dan surutu take masa ba kadanba. Duk abinda ta dakko seta nuna masa tayi masa qarin bayani har suka gama. Data gama masa siyayyar yace ta dibar ma kanta taqi se Icecream kawae data dauka Babbar roba daya da Chewing gum Orbit. Trolleys sunyi hudu ta ciko da tarkace shidai ATM dinsa ya bada aka cire kudin aka Loda musu a bot suka tafi. Yana ajiyeta yai mata sallama ta shiga gida shi kuma ya juya dan Magriba ta kawo kai.

****************************************

03 March 

At exactly 12 o'clock Message ya shigo wayarta "Happy birthday Hayatiii Allah ya mallakamin ke a karkashin inuwar Aure, banida sauran burin daya fi wannan. Enjoy your day have fun to the fullest". Shine abinda message din ya qunsa. Tasan ba Abdulmalik bane dan baya nan then who could it be? Ita shaf ta manta da yau birthday dinta m koma dai waye ta gode. Daga nan kira ya ci gaba da shigo mata dukka na well wishing, seda tayi sallar asuba sannan ta kwanta bacci. 

Karfe tara take da Lecture Sir Guru, ranar kwalliya sosai tayi kodan its her special day. Bata makara ba course mates dinta nata wishing nata da tambayar ina cake dinsu a haka ya shiga ajin ya samesu. Ranar he seems happy. Class rep ya tambaya meya ke faruwa ya gaya masa that Hamdah Ammani ke birthday kuma bata siyo musu cake ba. Kallonta yayi sannan yace "Lallai kam we need to celebrate daga yau ma ya zama doka duk wanda ke birthday ajin nan ze zo ya kawo mana cake muci tunda bata yi ba i will take responsibility ina zuwa". Fita yayi about 20mins se gashi da katoton cake wani Baker yana binsa a baya harda stool, haka aka Dinga shigo da drinks da snacks kafin kace me class ya zama wani mini joint dan Harda Jam box a ka kunna kida a class din. Duk lecturer daya zo dan yayi magana dayaga Guru seya koma, masu irin halinsa suka joining aka ci gaba da sha'ani sosai. Anci ansha celebrant ta yanka cake da taimakon Sir Guru haka aka tashi taro lpy lecture da baayi ba kenan. Wannan abu yai publicizing relationship dinsu a cikin makaranta duk inda kabi gulmarsu akeyi, wasu suce sun dace yan hassada kuma su kushe.

     Ranar Da murna ta koma gida to see another surprise waiting for her. Kayan da ta dibarwa Guru a matsayin budurwarsa zatayi birthday su ta gani a gidan wai wani ya kawo mata birthday gift. Tambaya kama ta shata gurin yan gidansu har ta rasa ta wanda zata amsa. Hamida ce tace "Lah yah Hamdah da alama an kusa ture Gomnatin dan Lele". Nan da nan hankalin ta ya tashi, she felt like tana cin Amanar Abdulmalik ne a lokacin tayi wa kanta alkawarin fita daga harkar Sir Guru amma ina washe gari data je office dinsa da niyyar taka masa birke se labari ya sha banban, muqus ya kashe mata jiki da irin kallon da yake mata, se rufe kofar tayi ta koma inda ta fito tana jin haushin kanta da kanta.

***************************
       Satittika nata tafiya abubuwa da yawa suna ta faruwa, tuni suka fara project dinsu kuma luckly Dr AA ne supervisor dinta dan haka abubuwan sun zo mata da sauki. Shi ya zabar mata topic din on Genetics sannan ya bata duk abinda yasan ze taimaka mata a aikin nata wannan karon yace baze mata ba amma duk inda ya shige mata duhu ta zo ta same shi. A cikin hakan sabo ya shiga tsakaninsu bama Sabo ba dan takanji kaman she fall for his love. Dukda ba wai ta yarda bane tana ta'allaqa hakan da rashin Abdulmalik a kusa da ita dan sati biyu kenan yayi tafiya, ya tafi wani course ba 8 weeks a Morocco hatta wayar ma ba sosai suke samun yinta ba. 
      Ita da Sir Guru be taba furta mata kalmar So ba amma all his actions shows. Yanda yake kula da ita da kaffa kaffa da ita ya isa ya nuna maka nufinsa akanta. Duk wannan zafin kan ya ajiye a gefe duk da halin miskilancin yana nan amma dai da sauki yana sakarwa mutane fuska. Shirye shiryen Exam suke yi, sosai ta dage dan wannan karon tana so ta qarasa shiga first class ne and tasan zata iya. Ko a da dinnan bata so bane but yanzu with Guru's influence tana so tayi. Ya dage akan karatunta shiyake mata tutorials na kowanne course da bata gane ba, tuni Gulma ta fara yawa acikin School Saboda yawan zuwanta office dinshi. Wasu suce Ai soyayya sukeyi wasu ma sunce kawai Yaudararta yake yi yana rage lokaci da ita, a bangarenta ko sau daya bata taba damuwa ba tunda tasan duk rashin kunyar mutum be isa ya tareta ko shi ya fada musu ba sedai a bayan kunnensu. 
       Her First semester result was very successful Ta samu strong 4.89 CGPA dinta 4.75 tasan duk irin wasan da zatayi she will make it to her finals. Allah Allah takeyi ta turawa Abdulmalik dan yana mata bragging da first class ya fita daga university, yace ze gayawa yaransu that Momy ta Kasa Shiga first class ta maqale a 2.1 to dai se dai ya bada labarin wata ba ita ba. LOL

Daren ranar suna waya da Abdulmalik, kwana biyu ta rasa me yake damunsa bashida magana seta ta tayashi da addu'a Allah ya bashi ita. Ya ce mata wani lokacin yana ji a jikinsa kaman ze rasata seta ce masa "Haba Abdul kadai san ko mutuwa in tazo bazata dauke ka ta barni ba dan tasan halin da zan shiga na rashinka kama dena tunanin akwai wani abu fa ze raba mu a cikin duniya ko kana da kokwanto a cikin soyyar da nake maka ne?". Ya kan bata amsa da "Ko daya Hamdah na amince kina sona amma kiji tsoron *_RUBUTACCIYAR QADDARAH_* Ubangiji kadai ke iya sauyata. Ina sonki bana fatan Allah ya jarabceni na rasaki na tabbata daga ranar bazab qara moruwaba. Yanzu haka gangar jikina ce a Morocco amma ruhina yana tare dake Hamdah. Wallahi kece rayuwata" kukan Abdulmalik ne ya biyo bayan maganarsa. Ba shiri ta mike daga kwancen da take. Abdulmalik namiji ne me tsananin dauriya tasan ba karamin abu ne ze karya masa zuciya ba. To kodai yasan relationship din ta Sir Abdul'ahad ne? Aa inda wannan ne bazeyi shiru ba se ya mata magana tabbas akwai matsalar data ninka wannan.

      Duk yanda zata tausheshi tayi karshe yayi shiru amma yaki gaya mata ainihin abinda yake Damunsa. Ce mata yai wai sonta ne ya masa yawa kuma ance in kanason mace da yawa baka aurenta, se tayi dariya "waya baka wannan philosophy din" 

"Nima haka naji friends dina suna magana" dariya tayi sannan tace "to ba gaskiya bane koma haka ne Mu zamu karya wannan tarihin, ka gayawa kowa LAYLA DA MAJNOON din 21st century zasu karya tarihi zamuyi aure"

"Allah ya sa Hamdah na Allah yamallakamin ke bansan ya zanyi ba". Haka suka ci gaba da hirar su har tayi bacci.

"A ban garen Abdulmalik kuwa abubuwane suka cakude, bashida sauran hope a yanzu saboda ko a lokacin da ya tunkari Alhajinsu da maganar fata data yai masa. Nan take yace masa be amince ba, abinda yayi matukar tayar masa da hankali kenan Dan dama Hajja ta zana layin akan abun tuntuni tana da nata zabin datayi masa kuma tace indai be  aure ta ba to sedai kowa ya rasa. Wadannan tunanin ne suka sashi gaba duk ya fige ya lalace ko karatun daya kaishi Moroccon be mayar da hankali akai ba. Kullum kirga kwanakin da suka rage masa Morocco da basufi 12 days ba. Allah Allah yake kawai ya dawo ayivme yuwuwa, a kwanakinnan yaga hankalinta ya fara karkata akan aure, be sani ba kodan sun kusa gama school ne. Tun dai waccan lokacin bata qara masa maganar ya turo ba so yanaso kafin ta waiwayeshi komai ya zama a kan tsari. 

Two weeks after
Karfe 7pm tayi masa a gidannasu Hamdah. duk da rashin kirkin data shirya yi masa akan maganar turo iyayensa last week ya mata biris kamar ma besan ta fada ba. Ba qaramin tashi hankalinsa yayi ba ranar, yana zaune kawai ta kirashi wai Abbah yace ya turo, haka nan ya ce to ya kashe wayar jikinsa yayi sanyi dan be san wane bayani ze mata ba. Ya gaya mata me patents dinsa are against auransu daga nan ta tsaneshi ta fasa auransa ko kuwa wata qaryar zeyi mata? Tun daga ranar suke wasan buya data kirashi gaisuwa ce kawai ze taking excuae yace mata yana wani abun har ta fara Zargin akwai matsala. A nata bangaren kuwa hakan ne kadai take ganin ze mata katanga da Guru. Bata buqatar wani ya gaya mata ta tabbata ta afka cikin sonsa unconditionally amma bazata bari duniya tayi musu dariya ba. Bazata bari masu cewa Yaudarar Abdulmalik takeyi ba suyi galaba akanta, zata Auri Abdul insha Allah shiyasa take so tayiwa kanta tsakani da Guru by fire by force.

         Jikinta ne yai matuqar yin sanyi da ganin yanayin sa. Abdulmalik din data sani Dan gayun Namiji meji da Ado shine ya rame yai Baqi ya  lalace kamar wanda ya shekara yana ciwo. Fuskarsa ko arziqin gyara bata samu ba gashi buzu buzu da gani baya cikin hayyacinsa abinka da zuciyar da ta ginu akan soyayya nan da nan se ga Hamdah na kuka.

       Sosai ya rungumeta ajikinsa yana jin wani kaso na damuwarsa yana raguwa, seda ta tsagaita da kukan nata sannan tafara magana "Meya sameka Jaan baka da lafiya dama shine baka fadamin ba, kaga yanda ka lalace kuwa kalla wuyanka kalla fa duk ka zama Baqi" ta qarasa tana shafa fuskarsa. Kiss ya kaiwa idonta masu kyau sannan yace "Dear I was all alone komai ya juyamin karatun dana tafi ma na kasa, Alhaji yaki yarda da maganar Auranmu haka ma Hajja please my love karki gujeni komai wahala kinji" yakarasa wasu siraran hawaye nabin kuncinsa. 

Lokaci daya jikinta yai sanyi, seta kama Hannunsa ta riqe Sosai cikin nata sannan tace "Ur love is in my blood you know I can't live without you right? Put it at the back of ur mind Hamdah is yours and no one will change that fact expect Allah... zamu rayu tare kar wani abu ya qara daga maka hankali kaji Abdul dina". Kamar yaro haka yaringa daga mata kai dan yanzun kam har ta fishi dauriya. Wani bangare na zuciyarta ne yake gaya mata " kinga yanzu kin samu dama, babu me ganin laifinki ki rabu dashi kawai" dayar zuciyar ce ta kwabe ta da "Aa Hamdah karki zo ki aikata abinsa ze saka ki a dana sani, kiyi tunanin qaunar da kukewa junanku, wani hali kike ganin ze shiga?" Haka taita saqe saqe sedai tayi matuqar kokari wurin ganin ta saka shi farin ciki. Kalamai masu sanyaya zuciya suka ringa fadawa junansu tareda Alqawarurrukan zasu rayu da Juna for better for worse. Ya dade sosai dan har seda Abbah ya dawo da yake yana gari wurin shadaya na dare sannan ya mata sallama ya tafi. Ranar bacci qauracewa idonta yayi, tayi tayi ta yakice tunani daga ranta ta kasa.

          Abubuwa sun chanza mata gaba daya basa tafiyar mata yanda take so. Duk yanda ta so data tsaida zuciyarta akan mutum daya ta kasa dan  Zuciyarta ta kasu gida biyu equally akan kowannensu. Abun ya mata nauyi da har take gani bazata iya saukeshi ita kadai ba dole ta sanar da Mamanta kuma babbar kawarta. Wani yammaci Mumcy na zaune a dakinta bayan ta taso daga aiki, abinci take ci Hamdah ta shiga dakin dan haka ta nemi guri ta zauna tana jira ta gama. Tunda ta shiga dakin take kallonta ganin yanda tayi rama se dogon hanci da idonta da suka sake fitowa, se taga kamar har haske ta qara tabbas akwai abin da yake damun Yar tata ta dade da lura da hakan amma sanin halinta na zurfin ciki yasa bata tambayeta ba. Har tagama tana karantarta seda tasha ruwa tai hamdala sannan ta kalleta da murmushi tace "Farar mace Fitilar gida, farar mace Alkyabbar mata" irin kirarin da Abbah yake mata yau itama ta dana dole hamdah tayi murmushi sannan ta gyara zamanta sosai tana kallon Mumcy tace 

"Mum wani abu ne yake damuna". Seta tattara dukk nutsuwarta tana kallonta tace " Inajinki daughter me ya faru?"

Tiryan tiryan ta bata labarin Guru da abinda yake tsakaninsu sannan ta gaya mata yanda suke ciki da Abdulmalik a yanzu sedai ta boye mata maganar kin amincewar iyayensa. Kallonta Mumcy takeyi har ta kai aya sannan ta sauke ajiyar zuciya tace "Hamdah kinsan tun farkon haduwarki da Abdulmalik kin tuna abinda na gaya miki? Nace miki karki tsananta soyayya kuma karki tsananta kiyayya, shi aure wani sirri ne da Allah ya barwa kansa sani. Duk yanda kakai da son wani da son ka aureshi idan Allah be rubuta hakan ba babu me aiwatar dashi ko?" Gyada mata kai Hamdah data nutsu tayi sannan taci gaba "To ki miqa lamarinki ga Allah ki jajirce da addu'ar neman zabin Allah. Kar kuma kiyi gaggawa domin daga shedan take. Aure wani abu ne na har abada in yayi dadi zaka dawwama cikin farin ciki haka in akayi rashin dace wanda ba'a fata haka rayuwa zata karewa mace a cikin qunci. 

           A matsayina na mahaifiyarki bazan ce miki ga wanda zaki zaba a cikinsu ba sedai zance ki barwa Allah zabi ki kuma bi abinda zuciyarki tafi karkata dashi, dukkansu Mazaje ne Hamdaj ko wanne kika aura a ciki nasan zaki ji dadin zama dashi amma a sanina kin fi son Abdulmalik haka nan shima yana sonki, na kuma yaba da nutsuwarsa amma ba wai ina Nufin shi Abdul'ahad din beyi ba A'a kinga ni ban ma sanshi sosai ba inga sau daya na taba ganinsa waccen ranar da muka gaisa ko? To kiyi addu'a ki kuma maida hankali kan karatunki karki bari wani abu ya dameki insha Allah zaki dace da miji na kwarai, zaki samu jindadi tamkar Yar uwarki Zahra. Kullum Addu'ata Allah ya aurar mun daku a inda zaku huta hankalina ya kwanta". Rungume Mumcy tayi haka kawai Hawaye ya shiga zubo mata.

      "Ya kuka kuma se kace yau ne za'a miki auran da Allah dagani ke matsalarki sakarci wallahi Aidai Se Abdul koma waye yayi hakuri da halinki" dariya ta tashi tana yi ta nufi dakinsu, a zuciyarta tana tuna kalaman Mumcy. Sedai tana ganin kamar Mumcy tafi na'am da Abdulmalik kodan shi suka sani oho, fasa shiga dakin tayi ta fita compound, inda motar Guru ke ajiye ta kalla nan take maganar da sukayi ta fado masa. Ana saura kwana uku su gama final exam taje office dinsa kai mishi Samosa dayace mata yana so. Seda yakai guda daya bakinsa ya gutsira sannan ya miko mata wai taci, seta girgiza kanta tana murmushi ta zauna akan kujerar dake fuskantarsa yanda yake cin abincin abin sha'awa, abubuwansa da yawa irin na Abdulmalik dinta, yanda yake tauna abincin a yangance kamar ana masa dole.

"HAMDAH ki aureni" kalamar ta doki kunnenta, seta dago da sauri ta kalleshi. Yana zaune yanda yake akan kujerar still da Samosa guda daya a hannunsa yana ci. Ajiyewa yayi ya fuskanceta da kyau sannan yace  "Hamdah Allah ya jarabce ni da qaunar ki a karon farko dana fara haduwa dake a rayuwata, ke kika zaunar dani a makarantar nan badan ke ba da tuni na barta. Nayi duk yanda zanyi na daure na kasa dan Allah ki amincemin wallahi ina sonki da gaske bada wasa ba". Kaman statue haka ta ringa kallonsa har bata san ya gama maganar ba, hannunta daya matsa ne ya sa ta dawo hayyacinta ta rasa me zata ce masa " Kin amince zaki aure ni?" Ya qara tambayarta seta janye hannunta da sauri zuciyarta na bugu kamar zata bula kirjinta ta fito. Jakarta ta dauka da wayarta dake kan table din zata fita cikin zafin nama ya isa gabanta ya riketa, kokawar kwacewa ta ringayi amma yaqi bata damar hakan dan haka ta bude baki da niyyar yi masa fitsara kana ya saketa ba zato  ba tsammani sejin warm lips dinsa tayi akan nata without second thought ya shiga kissing nata as if his whole life depend on it. 

           Yanda ta bude baki cike da mamaki ne ya qara bashi full access to her mouth, kaman wanda aka tsikara lokaci daya hankalinta ya dawo jikinta hawayene ya shiga zubo mata kafafunta suka shiga rawa. Jin tana neman faduwa ne ya sakashi rabuwa da ita ya rungumeta tsam a kirjinsa ji yake inama yana da ikon Bude zuciyarsa ya sakata a ciki kawai ya huta. Kuka takeyi sosai ajikinsa da bata san na menene ba, haushin abinda ya mata ne ko wani dalilin na daban oho. Kamar yarinya haka yaringa bubbuga bayanta yana shafa kanta yakasa bude baki yai mata magana, ji yakeyi kamar numfashinsa ze dauke. Yasan be kyauta ba, abinda ya mata be kamata ba kwata kwata amma ya zeyi, kaunarta tayi masa yawa in har yana tare da bashi da burin daya wuce ya ganta a jikinsa. Ganin taqi yin shiru ne ya bude baki dakyar yace "you want me to do it again?" Setayi saurin tsaida kukan ta dago fuskarta ta kalleshi. Murmushi ya mata sannan yasa hannunsa ya fara goge mata hawayen fuskarta. 

       Duk inda warm hand dinsa ya taba a fuskarta setaji shock har qafarta ba shiri ta saka hannu ta goge hawayen dukka sannan ta nufi hanyar fita "Wait" ya tsaida ita, wayarsa ya dauka sannan yayi gaba tana binsa a baya. Gurin motar sa ya nufa bata da zabi dole ta bishi dan yanzu tsoronsa takeyi, har kofar gida ya ajiyeta be mata magana ba ya juya yai tafiyarsa. Tun daga wannan ranar be sake kiranta ko a waya ba sannan ko a cikin school bata kuma ganinsa ba har suka gama exams. Wannan karon ganin tana da lokaci kuma ba ta da wani abu a gabanta ya shirin tafiya Kaduna gidan Aunty Zahra (yayarta). Rabonta da ita an dade tun bayan da Zahra ta haihu tazo wanka gida. Basu dade da dawowa Kaduna da mijinta ba bayan sun je karo karatu ita dashi a Cyprus. Sosai takejin dadin zaman gidan kodan yanda Antyn da mijinta har ma da twins dinta Amrah da Afrah suke ji da ita.Tayi yawo Sosai samari kuwa ba'a magana duk inda ta shiga kamar zasu cinyeta Amma ita bata su take ba. Mutum biyu da suke rayuwarta ma sun isheta a yanzu, she got the best men ever se wanda ta zaba a ciki. Seda tayi sati hudu cif sannan ta fara shirin dawowa kano shima saboda Umarar da zasu tafi da Mumcy da Hamidah. 
Dawowarta ta tarar da Yah Abubakar a gidan ya dawo daga doguwar tafiyar da yayi. Tsilli tsilli tayi tunkafin ya mata magana Dan bata manta rabuwarsu ba da kashedin daya mata akan tsokana dakuma motar da ta dauko ta ajiye Dan haka tanajin Hamidah tazo kiranta tace "Yah Hamdah kizo inji Big bro kikarbi tsarabarki" ta karasa tana dariya kasa kasa. Harararta tayi Dan tasan sarai bawai kiran Allah da annabi bane Akwai wata akasa Dan haka ba bata lokaci ta fita kiran nashi.

               Yana zaune a dakinsa ya tasa computer a gaba yana aiki ta shiga, gefe guda ta rabe ita bata shiga ba bakuma bata fito wajeba adduarta Allah ya kawo abinda ze fitar dashi yanzu. Seda ya gama abinda yake sannan ya daga kai ya kalleta "Wato kin rainani ko Hamdah?" Girgiza kanta tayi alaman A'a

"Will you open ur mouth and talk or not kinamin nodding Kaman wani abokin wasanki" ya fada on top of his voice. Tuni jikinta ya dauki rawa "what did I told you the last time?" Wanna karan ma shiru tayi bakuwa tayi auneba taji saukan bulala a bayanta aikuwa ta daka uban tsalle tareda ihu tai hanyar kofa sedai yarigata tuni yarufe kofar tareda cilla key din aljihunsa.

"Ba magana nakeyi miki ba" babu baki magana, shiru tayi masa in banda gunjin kuka da takeyi hakan kuwa ya tunzura shi yashiga dukanta babu ji ba gani ita kuwa in banda ihu ba abinda takeyi. Gaba dayansu suna tsaye kofar dakin yayan nasu tausayinta fal ya cikasu sunsan halinsa bashida dadi in ransa ya baci bare ita da ya dade yana kafawa warning. Baffa ne ya fara bugun kofar tareda rokon yayan nasu akan ya bude Amma yai banza dashi Hamdah kuwa zuwa yanzu tayi laushi Banda Kukan wahala ba abinda takeyi.

            Mumcy da shigowarta kenan tajiyo kukan yar gaban goshinta ko parking bata karasa ta nufi part din da sauri, bata bi takan suba tanufi kofar tana bugawa "Abubakar ka bude kofar nan kashemin ita zaka yi ko yaya nace ka bude".
Jin muryar Mumcy tasata kara dagewa tana kwala ihu cikin kukan nata ne tayi subutar bakin yi masa Allah ya isa harda tukwuicin Azzalumi ai nan yafara tamola da ita tamkar ya samu Dan uwansa namiji Mumcy ganin babu sarki se Allah yasata fashewa da kuka tana kiran sunan Abubakar din abinda yasashi dakatawa kenan ya bude kofar ya hankado musu ita. Jikin Mumcy ta fada tare da sakin kuka, abinka da farar fata gaba daya fuskar nan tayi ja ga kwanciyar jini aduk inda ya doketa. Dakinta ta jata Hamidah tasa ta kawo mata ruwan zafi da towel tashiga daddanna mata jikin sannan ta bata pain killer tasha se fa sannan suka samu saukin kukan sakamakon baccin daya dauketa.

Ba karamin Fada ya sha ba kamar shima zata dokeshi, Abba kansa seda ya kira shi a waya ya masa fada sosai akan abinda yayi shikansa se a lokacin yayi dana sanin dukanta yarinyar ce bata ji, zuwa yanzu yaci ace ta dena abubuwa da yawa da takeyi amma kullum qara gaba haukarta takeyi. Haka ta ringa jinya da fin rabinta sharri me kawai duk tabi ta dagawa kowa hankali a gidan, Allah sarki Abdulmalik haka ya koma kamar wani bawa duk bayan kwana biyu seya zo kano dubata har ta gaji ta warke. 

Sosai ta matsawa Abdulmalik lamba dan yanzu ya dawo kano da aiki dakyar bayan yarda da sharadin da Alhaji ya kafa masa. Ya yarda ne kawai a irin nasa wayon kafin ya samu mafita. Dan haka ya Dawo kano da Full hope din samun muradin ransa haka ya  cigaba da aikinsa hankali kwance.
A wannan lokacinma zaune yake gaban Alhajinsu dayai shiru yana kallonsa. "Wato Abdulmalik ni kamaida karamin mutum ko in ce maka kaje kaga yarinya jiya ashe baka jeba naga alamar so kake kanunamin iyakata ko sau nawa kakeso nayi Maka tuni akan aure?" Shiru yayi yana sauraron yanda mahaifin nasa ke ta sababi seda ya gaji Dan kansa yai shiru sannan yace masa "Alhaji wallahi  mantawa nayi kuma na zata zuwan nawa ba wai wani me muhimmanci bane"...." Me muhimmancin uwarka ba ce maka nayi kaje kaga yar gidan Excellency ba ku fahimci juna" Alhaji Kamalu ya katseshi cike da masifa. Se ya daga kai ya kalli Alhajin, cike da in'ina yace Amma dai Alhaji ka mantawa kayi Ai nayi maka magana nasamu wacce muka daidaita".

Wani kallon you are not normal ya watsa masa sannan yace "Au to haka akayi ai ban sani ba to wacece ma  I mean waye ubanta a garinnan?"

"Alhaji Sunanta Hamdah kuma yar gidan Prof Ahmad Muhammad Ammani ce"

"Prof Ammani dae Wanda nasani" ya tambayeshi yana gyara zama.

"Eh Alhaji shi na nan Tudun-yola" ya fada cike da murna a tunaninsa ya yarda ne.

"To ban amince ba". Tamkar saukar aradu haka yaji maganar begama recovering daga shock dinba ya kara masa da cewa

"Wato tsabar rainin hankali dama akan wannan yar tsohon bayahuden kake neman tozartani kaki yar Aminina ko? me wani professor ya tara bare har mu amfana dashi iye.

Yara nawa aka kawo maka yayan hamshakan masu kudin da duk inda ka zaga a Nigeria ansan dasu amma kaqi ina nan uwarka yar dan takarar Governor take nema maka kaqi....." "Alhaji ai shima din a duniya ma duka ansan dashi saboda iliminsa" yai saurin katse Alhajin.

"Ilimin ubanka mezan karu dashi a ilimin nasa to tun wuri inma zaka chanza tunani kayi kazaba cikin biyu Ko yarinyar nan Aisha yar gurin Matawalle ko kuma Firdausi Yar Alh Sanin Naira Dan kasan ni akomai Ina lissafin samu ba faduwa ba"yana kaiwa nan ya mike ya barshi a gurin. 

      "Aikuwa babu ko daya daza ayi a ciki Dan tuni mungama tsara komai da Aminiyata zamu hadasu aure da yar gurinta" Hajja ta katse musu zancen. Fasa tafiya Alhaji yayi ya juyo yana kallonta sannan yace "Zancen Aminiyarki ai bogi ne tunda baki da tabbas din zasu ci zabe ko Aa, ga zahiri wayake lissafi da abinda babu shi". Kallo isa ta masa sannan tace " Ina dai Da nane ko ta abinda na yanke masa kenan kuma babu wanda ya isa ya chanza". "Toh ai ga fili ga maidoki se mugani wa yafi iko akan Dan "cewar Alhajin, nan fa gardama ta kaure tsakaninsu kowa yana fadar raayinsa za'abi shidai sunsum yafice aransa yana takaicin hali irinna Iyayensa da suka bawa kudi muhimmanci a rayuwarsy, qiriqiri sun mayarsa yayansu hannun Jari. Gashi Abin  ya tsallake mata ya zo har kansu Mazan Allah dai ya sauwaka.

************************

Shiryen shiga Camp takeyi dan befi saura kwana uku su shiga ba. Zuwa yanzu ta jingine maganar Abdulmalik a gefe ta zubawa sarautar Allah kawai ido. Abubuwa ne suke ta faruwa rashin dadi sosai rigima ta tashi aka maganar auran Hamdah da Abdulmalik din. Har gida Alhajinsu ya taka wai yazo jawa Abbah kunne akan yarsa ta rabu da dansa dan shi yayi masa mata. Shidai abin dariya yabashi Dan haka yace masa "Bakomai Alhaji zan ja mata kunne karta kara zuwa zance gurinsa haka kiran waya na soke insha Allah bazata qara ba". "yauwa Ko naji idan ba haka ba duk abinda yafaru ita taja" cewar Alhaji Kamalu.
"Babu abinda ze faru se alkairi Insha Allah". Da  Haka sukayi sallama Wanda se bayan ya tafi yagane ashe Magana ce Prof Ammani ya fada masa, wato dansa ne yake zuwa zance Dan Haka Shi za'a yiwa magana. Basu gayawa Mata abinda ya faru ba har se bayan tayi sati uku sun fito daga Camp tukunna.
Da Nasiha Mumcy tasame akan ta hakura dashi Amma sekawai ta saka mata kuka. Ta rabu dashi ta kamawa? Zuciyarta ta turata ta kori Abdul'ad yanzu last option din zasuce ta bari? Seta kalleta hawaye na zuba a idonta tace "Aa karkimin haka Mum addu'a kawai zaki tayani da ita bani da kowa sai shi, bazan iya rayuwa babu Abdulmalik ba soyayyarsa tabi duk wani bangare na jikina Mumcy cire shi lokaci daya abune me wahala..."

Sosai tausayin Hamdah  a kama Dr Maryam, lokaci daya duk ta zabge tayi wata irin rama. Ta tabbatar dole ta damu ba abune me sauki a rabaka da masoyinka ba. Tausarta ta shigayi da qoqarin nuna mata da ta fawwalawa Allah komai, babu wanda ya isa ya canza *_RUBUTACCIYAR QADDARAR SA_*.  Dan Haka ko da Abbah ya mata Maganar ce masa tayi "Abban yara mubarwa Allah komai, Damu da su babu wanda ya isa ya hana faruwar wannan al'amari in Allah ya nufi haduwarsa haka duk soyayyarmu da ayi in babu Rabon se dai mu hakura". Seda yayi dogon nazari sannan yace "Hakane Dr Allah to ya zaba mata mafi alkairi" ta amsa masa da Amin.

       Daurewa kawai takeyi harta fara zuwa gurin aikinta, cikin polytechnic take serving ba qaramin qoqari take ba wurin ganin ta cire damuwar komai a Zuciyarta. Kamar kullum tana zaune a compound wayarta abokiyar hirarta a hnnunta. Da tunanin Abdul'ahad ta tashi, wata irin kewarsa take ji kamar me tundazu take gwada kiransa se ta kasa ganin babu sarki se Allah ya sakata yin qundumbalar kiransa kawai sedai as usual wayar a kashe take. Dafa kanta tayi tanajin kaman tayi kuka, ita yanzu a ina zata nemo sa? Maryam ce ta fado mata a rai kota kirata tasan Yusuf baze rasa sanin inda yake ba dan haka kawai ta shiga  dialing number Maryam.

             Ringing biyu ta daga "Nikam nayi fushi yaushe rabonki da ki tuna wata Maryam ma" abinda Maryam ta fada kenan bayan sun gaisa. "Wallahi ba haka bane Bestie kinasan service dinnan se a hankali in kika fara zaki fada kema" ta bata amsa.

"Haka ne kuma ai dai wallahi ba'a kyautamin ba yanzu duk se kun rigani gamawa ina Afiya mutanen Ondo?" 

"To bestie in banda abinki ai lafiya tafi komai in ba so kike ki qara mana Asarar Baby ba ki bari ki haife cikinnan in yaso daga baya sekiyi koma mene". Hira suka ci gaba dayi maryam din na mata complain akan irin complications din datake samu da ciki, Karo na uku kenan data samu ciki tun bayan aurenta amma biyun duk basu zauna ba acewar likitan wai saboda zarryar da takeyi ne kuma mahaifarta is not strong enough to carry a baby, dole yanzu suka bata total bed rest Wannan dalilin yasa Yusuf  ya hanata fara Service yace ta jira next year. Wannan hirar ce ta dauke mata hankali harta manta dalilin kiran data mata, sun dade sosai kafin sukayi sallama. Ta hakura yanzu, bata da wani aiki illah na kaiwa Allah kukanta Dan shikadai ne ze iya mata maganin damuwarta.

**********************

           Da ga  bangaren Abdulmalik din kuwa dagaske sukeyi akan maganar, kaf yabi Yayyensa Maza da Mata akan maganar ko zasu taimaka masa as he expected Yan dakinsu dukka a against the matter dan gaba daya halayyar su daya, They are all capitalist. Duk da wasu daga cikin yayunsa maza suna goyon bayansa to Amma abanza tunda wadanda ke da say a maganar sunce Aa a yanzu bashida sauran  kwanciyar hankali ko nutsuwa, ya kafe yavkuma qudurcewa zuciyarsa komai wuya komai rintsi baze hakura da ita ba. Babban abinda yake damunsa yanta take nuna masa halin ko in kula, yanzu in bashi ya kirata ba bazata taba daukar waya ta kirashi ba haka in zeyi wata beje wurinta ba bazata ce masa dan me ba sedai haka ko dar be saka masa ba, he believes tana sonshi kuma babu abinda ze chanza hakan kai ko ta dena sonsa shifa se ya aureta wallahi dan shi aka halittota. 
Kwanaki nata tafiya babu kuma wani chanji a bangarori biyun, zuwa yanzu Hamdah ta gama saduda akan lamarin Abdul'ahad domin in bata bata lissafi ba yau wata shida kenan cif rabonda taji ko labarinsa bare ta ganshi, hatta Yusuf data tambaya ce mata yai yayi tafiya amma babu wanda ya san kasar daya tafi hatta kuwa Hajiarsa be fadawa ba. To me ya same shi haka? Me aka masa da yayi fushi ya rabu da kowa? Tunanin haduwarsu ta qarshe tayi ranar daya dawo da ita gida bayan wancan Incident din, zata fita daga motar yarike hannunta yana kallon cikin idonta  "Hamdah i'm asking you one more time, will you please marry me?" 

Bata san meya shiga kanta ba a lokacin, alredy tanajin haushin abinda ya mata earlier dan haka itama seta rama, seta saka shi yaji haushi. Zamanta ta gyara bayan ta bude murfin motar ta murguda masa baki sannan tace "Hey Mr Man, dama tuni na gama gane take takenka and who do you think will marry you ni Hamdah? Allah ya rufamin asiri kadai nema daidai da kai a gaba nimakam I'm already taken". Lokaci daya ya saki hannunta yawa motar key, badan ta yi saurin fita ba babu abinda ze hata faduwa kilan ma yabi ta kanta. Yanda ya fizgi motar kana gani kasan a fusace yake hakan kuwa ya mata dadi koba komai ta rama tai shigewarta gida ranta fes.

              Lokaci daya ta fashe da kuka, wato ya yarda da abinda ta fada masa kenan shi yasa yai fushi ya bar mata qasar. Me yasa be tsaya ya kara nemanta ta gaya masa wasa takeyi na? Tun farko ma meyasa suka shaqu har haka ita yanzu gata bata ga tsuntsu bata ga tarko, kukan Nadama da dana sanin wautarta ta ringayi. Wannan shine abinda Aysha da Afeeya suke gaya mata ashe akan kartayi wasa da damarta. Baka sakin abinda yake hannunka ba tare da ka kama wani ba, gashi yanzu babu Abdul'ahad Babu Abdulmalik din. Haka taringa kuka har seda ta gaji dan kanta tayi shiru, gaba daya ta chanza baka taba cewa itace wannan me neman rigima da tsokanar,  tayi wani irin sanyi ko magana yanzu wahala takeyi mata.

Tun chanzawarta  yanawa yan gidan dadi acewarsu sun huta da rabon fada har ya zamana su dakansu suke Neman tayi maganar. Mumcy tayi iyayinta ta hakura tasan dai damuwar nada nasaba da guguwar rikicin maganar auranta. Lokacin data sameta akan tayiwa shi dayan Abdul din magana tunda wannan babu shi kuka kawai ta saka mata, take gaya mata ya tafi babu wanda ma yasan inda yake a yanzu, addu'a kawai Mumcy tai mata akan Allah ya fito mata da wanda ya fisu alkhairi.
                 Abdulmalik ne kwance cikin dakinsa, kallo daya zakayi masa katabbatar yana jin jiki dan yau kwanan sa biyar kenan a dakin bayan Yajin daya dakawa yan gidan gaba daya A cewarsa baze kara fita waje ba harse Alhaji da Hajja sun  yajanye kudirinsu nayi Masa Auran dole. Abdullah kaninsa ne yashiga dakin dan jin shirun yayi yawa abu har kusan Kwana biyar a nan ya tararda mummunan yanayin da yayan nasa yake ciki. Da gudu yakoma cikin gidan ya shaida musu nan fa hankalinsu ya tashi gaba daya, babu shiri sukai asibiti dashi shidai Alhaji ko a jikinsa Dan lokacin da aka gaya masa ma waya yakeyi da Amininsa akan yanda lamarin biki ze kasance.

Asibitin Yayansa aka kaishi. Amenity ward suka kwantar dashi bayan dogon bincike Dr suka saka masa ruwa sannan ya nemi su barshi ya huta dan yana matuqar buqatar hutu a wannan yanayin. Jininsa yayi mugun hawa ga kuma zuciyarsa na barazanar Harbuwa mafita a bashi abinda yake so in dai ba auna so su rasa shi ba. Ba qaramin tashi hankalin Hajja yayi ba dan a duniya bata hada kowa da Abdulmalik na, shi kadai Allah ya bata Da Namiji dan haka bazatayi wasan da zesa ta rasa shi ba. Masifa ta hauyi tanaji tana gani baza'a kashe mata Da ba bashiri ta shiga kiran Alhajin. Duk abinsa yana tsoron Masifarta dan Hajja bata da sauqi in dai akan fada ne. Kamar dan data haifa haka ta ringa balbala masa masifa shi kuma nutsu yana sauraronta gaba da gabanta. Dan indai bala'i ne to  Fattu ta dameshi ta shanye duk cikin matansa babu wacce yake shakka irinta Dan haka a dole ya tashi ya tafi asibitin sedai fa ya kudurcewa zuciyarsa wannan karan ze nuna mazantakarsa Dan baza a maidashi kara min mutumba a cewarsa ya gama yanke magana da Matawalle babu me tada wannan zancen.
 Sedai shi da kanshi yanayin dayaga Abdulmalik din ya bashi tsoro yana kwance bambancinsa da gawa numfashi gaba daya ya zama wani qashi da rai. Amma ya dake har yana cewa inma mutuwa zeyi sedai ya mutu Amma aure ba fashi.
"Eh ai dole kace haka tunda baka da asara kana da wasu Yaya mazan to wlh kaji da kunnanka bazan zuba ido Ina kallo inrasa Dana ba Dan haka yau base gobeba zakaga abinda zanyi".

"Ai sekiyi muzuba mugani nida ke wazeyi nasara "fuuu ya ja rigarsa ya fice daga asibitin. Dama a hanya yake akwai Important meeting da ze tafi Abuja washe gari amma saboda bata masa ran datayi a ranar ya tafi.

           Kaman yanda hajiyan tayi alkawari kuwa kwana biyu ta hada Kanin Alhaji Kamalu guda daya Baba Salisu da Amininsa tun na yarinta Alhaji sabo se babban Dansa Namiji da me bi Masa Alhaji Nura da Dr Ibrahim ta kirga kudi 200k ta basu suka kai kudin gaisuwa dan tun a ranar da aka kwantar dashi da kanta ta kira Mumcy akan ta shaidawa Abbah zasu turo. Da farko yaso yayi gardama Amma da Mumcy ta nuna masa akan yayi hakuri basu san sirrin da Allah ya boye a auran ba tunda masu adawarma sun hakura to su bari kawai.
Haka suka karbi kudin ba tareda tunanin komai ba suka kai tunda sunsan Tsakanin Alhajin da Hajian ba'a shiga. Sun samu kyakykyawar tarba, harkar girma aka musu suka baro gidan suna yabon dattako irin na Prof da yan uwansa. Labari me dadi suka dawowa Abdulmalik dashi an saka ranar auransa Sati biyar masu zuwa. Tuni ya warke tunda ya samu maganin ciwonsa.
Masifa bala'i har ma da tsinuwa sun shata alokacin da Alhajin yasamu labarin abinda  tayi masa Amma bashida yanda zeyi Dan ita ma ta nuna masa jan wuya dole ya hakura amma tabbas Fattu ta ja masa asara, kwangilar daya karba ma ta hannun Matawalle yake ji sedai cikin ikon Allah koda ya gaya masa rashin lafiyar Abdulmalik din da kuma hukuncin da da Hajja ta yake   Matawallen yace ba komai ai aure rabone hakan kuma baze shafi zumunchinsu ba.

Sosai ake shiri ta kowane bangare Hajja dakanta ta tafi Dubai ta hadowa Dan nata kayan lefe Dan yanzu ba laifi tanayi da Amaryar tun bayan daya kawo mata ita suka gaisa, yanayinta da nutsuwarta ya birgeta sannan ta tabbata kaf surukan gidan babu kyakykyawa kamarta dama ita damuwarta kar ace an fi danta Dan haka da gaske take shirin koba komai babu me kushe zabin Dan nata dan duk cikin kawaye da kishiyoyi babu wacce takeda zukekiyar suruka irinta.

Aminiyar Haj Hauwa ta kira ta akan rade radin da takeji na wai an saka wa Abdulmalik rana to ina Zancen nasu Hadin ya tsaya kai tsaye ta gaya mata cewa "yaro baya so Dan haka baza tayi masa dole ba" bakinta taja kawai tayi shiru dukda yanda yar tata take damunta akan abin Amma tasan muddin tafadi wani abu yanzu suna iyayin baran baran sedai tayi alkarin bazasu barshi haka ba dole ta dau mataki akan al'amarin.

Biki nata matsowa shiri akeyi ta kowanne bangare, tuni ango ya murmure haka ma Amarya kashi 70 na ramar da tayi  ya tafi sedai fa har a sannan bata da nutsuwa. A koda yauahe yaushe tunaninta ya na wani guri daban Wanda su suke gani Kaman Jimamin barin gida ne sedai agurinta ba haka bane.

Bakuwa wani abu take tunani ba illah GURU Wanda har yanzu bata san duniyar daya ke ba. A kullum ta kwanta seta yi mafarki dashi sedai ko a mafarkin bata samun damar yin magana dashi. Kuka kam ya aureta dan in batayi da yawa ba tayi na awa 3 a rana ita kadai tasan me take ji a ranta. Ina ma zata qara ganinsa ko sau daya ne ta fada masa abinda yake ranta, ina ma zata samu damar bayyana ma sa asirin zuciyarta, sedai lokaci ya qure mata a yanzu. Magana ake ta saura sati biyu daurin auranta da mutumin dayafi kowa sonta, Allah ya sani tana son Abdulmalik amma kuma shiya jarabceta da son Abdul'ahad. 

"Me yasa ka shigo rayuwata kuma ka fita a lokacin da nake buqatar ka, ina ka tafi ? A ina zan ganka bamu da isashshen lokaci ka dawo Abdul'ahad ina sonka zan aureka". Kalaman da take ta fada kenan kamar zautacciya tana riqe da waya, ta gwada numbers ya fi sau 50 amma dai amsar daya ce a kashe. Kuka ta keyi tamkar wadda iyayenta suka mutu tana fadar maganganun da suka cunkushe mata zuciya seda tayi me isarta sannan ta wanke fuskarta a fampo ta tashi daga gurin kanta na bala'in sara mata. Cikin gidan ta nufa zuwa lokacin jama'ar da suka taru dazu sun ragu sosai se yan uwa najiki da kawayen Mumcy suka rage. Akwatunan da aka jere a gefe masu azabar kyau guda 24 ta kalla se daukan ido sukeyi. Inda a lokacin bayane tabbas data shiga cikin masu kallon kayan anyi da ita saboda sunyi mata irin designer data gaya masa tana so ne latest design amma a yanzu da me kayan, da wadanda suka kawo da masu kallon dukka ta tsani ganinsu. Ji take da za'a barta tsaf zata iya cinna musu wuta su qone kowa ya huta.

       Da sauri ta nufi staircase jin wata kanwar Abbah tana cewa " Lah ga Amarya zo nan ki kalli abin arziqi yarinya lallai baki farin banza ba wallahi Abdulmalik ya biya Lefe yayi saura Sadaki" a maimakon ta tsaya seta qara wa tafiyarta sauri karshe ma ta hada da dan gudu dan jin wani kukan na neman kufce mata. Kan gadonta ta fada tareda fashewa da Kukan, ita kam ta shiga uku wannan wace irin masifa ce? "Allah ka kawo min agaji, Allah ka kawomin dauki" shi kadaine abinda take maimaitawa. Haka taci kukanta ta godewa Allah har zuwa lokacin da me mata gyaran jiki ta shiga dakin, kamar yanda ta saba haka ta mata anayi tana kuka se lallashinta take a tunaninta ko irin kukan da amare sukeyi ne sedai abinda bata sani ba ita nata ya banbanta dana sauran. 

          A kan gadonta ta tarar da envelope bayan ta fito daga wanka, dauka tayi ta bude tana bin content din ciki da kallo. Pre-wedding pics din da sukayi shekaran jiyane sunyi kyau sosai Masha Allah. Tsura masa ido tayi tana kallonsa, shin menene laifin Abdulmalik? Ta tambayi kanta. "Bashi da laifin komai" zuciyarta ta bata amsa, jiki a sabule ta shiga shiryawa har an kira sallar magrib dan haka tana gamawa ta tada Sallah, ba ta bar kan abin sallar ba har seda tayi Isha tukunna ta miqe saka makon kiran Da Abba yayi mata.

      A Palour ta same su kusan dukkan yaran gidan Harda Anty zahra data zo tun jiya, wasu set din akwati ta gani a gefe daban da wadan da ta gani a matsayin na lefenta. "Hamdah ga kaya nan ki bude ki gani idan akwai abinda beyi miki ba se ki fada a kara ko a canza miki". Badan Abbah bane yai magana ba abinda ze sakata duba kayan dan duk abinda ya shafi shirin auran nan bata maraba dashi. Akwatunan suka shiga budewa ita da Hamida kayane nasu kyau da tsada kuma choice dinta, tasan aikin Anty zahra ne dan already tasan irin attire din data ke so ta saka ranar auranta. Babu abinda babu a ciki hatta da undies Abbah ya siya mata na fitar biki tamkar yadda yayiwa Zahra lokacin auranta se dai nata har sunfi na zahra saboda zamani ga kuma qarin budi daya samu. " Komai yayi Abbah Allah ya saka da alkahiri Allah kuma ya qara budi" ta fada kanta a qasa. Nasiha ya shiga yi mata cikin nutsuwa irin tasa, Prof Ammani mutum ne me matukar nutsuwa da sanyin hali. Ko kadan bashi da Hayaniya hakan baya rasa nasaba da ilimin dayake dashi ta kowanne bangare. Hafizin alqur'ani ne kuma masanin littattafai da Hadisi sannan kuma riqaqqen dan boko. Har wurin 11 suna zaune a palour tana kallon wayarta na ta ringing an kira yafi sau 20 times amma taqi dagawa, sallama sukayiwa Abban kowa ya nufi makwancinsa.

       Tanajin Zahra na mata magana akan ana kiranta a waya ta mata banza dan tasan Abdulmalik ne "wai bada ke nake bane tsabar rashin mutunchi a ringa kiranki ba zaki dauka ba". Seda ta buntsura baki sannan ta daga wayar tana qunquni "Babe ina kika shiga tun dazu ina ta kiranki" ya fada ba tare da ya damu da shariyar da ta masa ba. "Bana kusa da wayar ne" ta bashi amsa a tsaye.

"Ok I'm sorry ban kiraki tunda rana ba wallahi aiki ne yamin yawa kinga friday zan dauki hutu so i want to finish all my pending works" 

"Oh Allah sarki" ta fada with i don't care attitude. Se yai shiru na dan wani lokaci aransa yana mamakin meya sameta haka, me yasa take magana kamar ba Hamdan daya sani ba? Daurewa kawai yayi yace mata "Naga kamar baki jin dadi ne ko dama na kirane na tambayeki an kawo kaya in akwai abinda be miki ba a ciki....." "No ba komai fa ni ban ma duba ba in dan wannan ne se da safe bacci nake ji" kit ta kashe wayar. 

Sororo ya bi wayar hannunsa da kallo he can't believe it she just hang his call. Ahmad bestfriend dinsa daya gamajin duk abinda ya faru ya dafa kafadar sa tare da cewa "Chill Man is just pressure kasan mata da yawa in zasuyi aure suna shiga damuwa so se su ringa juye anger dinsu akan mijin da zasu aura so just be little patience in a week time zata zama taka" wannan ne ya sanyaya masa zuciya har ya shiga imaging irin abunda ze mata in sukayi aure.

**********************************
Yammata iya ganinka a compound kowacce ta isa a kalleta. Amarya Hamdah zaune a tsakiyar au Aysha sub  tasata a gaba da tsokana wai dai karshen love story ya kuma Bae da Boo zasuyi aute. Babu wanda ta tankawa a cikinsu a zahiri kallon Dan dashe shen Zanen kunshi Baki da Ja da yar Sudan tayi mata take kallo amma a badini zuciyarta tayi nisa da Nigeria ma gaba daya. Yanda take kyalli da daukar ido dole Idan ka kalleta ka Kara abinka da mai kyau ga kuma ingan taccen gyaran Amarchi data samu Dan Anty Amna (kanwar Mumcy)har ma da Anty Zahra basu yi wasa ba sosai suka kara gyara Hamdan tasu. Hamidah ta tsallako mutanen dake zaune ta qara so gurinsu wayarta a hannunta

"Yah Hamdah for my whole life banta ba ganin couples dasuka dace da juna ba irinku wallahi kalli nan ki gani" screen din wayarta take nuna mata tana ci gaba da zuzuta irin kyan da Hamdah da Abdulmalik sukayi a pictures din. Karbar wayar Afeeya tayi tareda dropping pictures din a wayarta nan tashiga sharing ma friends dinsu dake wurin harma da wadanda basu zo ba within few minutes pictures suka shiga flying a social media kafin awa daya #*HAMMALIK* sun zama topic of discussion a ko ina. Haka aka ci gaba da guda nar da Hennah event din cikin kwanciyar hankali. Around 6pm Abdulmalik ya qarasa gidan da few of his friends, yayi kyau har ya gaji kana kallonsa ba se ance maka Ango bane bakinsa kaman ze tsage saboda Fara'a. Allah sarki bawan Allah jikinsa har rawa yake daya ganta dakyar Afeeya da Aysha suka fito da ita dan cewa tayi ita kanta ciwo yake bazata iya fita ba. "Look at My Wife Isn't she looking gorgeous" ya fada yana qare mata kallo.

"Ai dai Masha Allah kai dai ka haye saura mu amma nima ina ga fa banyi zuwan banza ba" Sagir daya daga cikin friends din Abdulmalik ya fada yana kallon Afeeya da tun fitowarsu ta dauke masa hankali. Haka sukayita wasa banda Amarya data ka bakinta ta gume tana kallonsu daddaya. "Babe menene" ya fada with so much concern. Kanta ta nuna masa, lokaci daya ya rikice ya shiga jera mata sannu yana fadin ko su tafi asibiti ne? Se kuma ya bata tausayi, tayarda Abdulmalik me sonta ne, insha Allahu zata taushi zuciyarta koda pretending ne ta ringayi in tana gabansa. Sallama suka mata yana qara jaddada mata akan tasha magani in kuma bata ji sauki ba zuwa anjima ta kirashi suje asibiti da haka sukayi sallama.

Tana yin sallar isha ta kwanta bawai dan tana jin bacci ba Aa sedan gujewa takurar mutane da suka cika musu gida da sunan bikinta. Tuni yan uwa na kusa da nesa suka gama hallara dan a gobe ne za'ayi kamu. Dangin Mumcy na Yola duk sunzo dukda bashi ne bikin ya da zatayi na farko ba amma sun mata kara kwarai dan Hamdah Favourite din kowa ce babu wanda zeso yayi missing auren yar gata.

*WAI INA INA LABARIN GURU*?????? 

 WACCEN RANAR.
Tun bayan daya sauke Hamdah ya bar kofar gidansu gudu yake shararawa kamar me barin duniyar. Tunda yake a duniya mace bata taba ci masa mutunci irin na yau ba, shi mace zata kalla tace waye ze aureshi? Shi zata cewa wai tana da wanda take so? Har ace yayi lalacewar da mace zata kalli idonsa tace bata sonsa? "Illar kula kananan yara kenan" zuciyarsa ta raya masa. Haka ne dan ya tabbatar inda tasan me takeyi bazata kasa gane matsayinsa a zuciyarta ba, ashe hasashen banza yai dayake tunanin gininsa ya isa yabe a cikin zuciyarta. Gefen titi ya faka motar ya kwanta a steery zuciyarsa kamar zata fashe zabar yanda take bugu, yanda yake sauke numfashi kamar wani wanda kunama ta harba ga zufa na keto masa dukda Ac dake busa cikin motar. "Yah Allah ka dubeni kar kasa na rasata, i have submitted all my love to her ita kadai ce hope dina". Hawayen da besan lokacin da suka fara zuba ba ya shiga sharewa yana neman wayarsa dan ya kira Fahad, shi ya bashi gurguwar shawara inda be nemi kusanci da ita ba da komai ya zo masa da sauki amma yanzu fa? Ta ya ma ze fara tunanin cireta a ransa?

" To tace bata sonka se yaya?" Zuciyarsa ta tambayeshi. Tabbas dole ya qyaleta ko da kuwa hakan zeyi ajalinsa tunda har ta budi baki tace bata sonsa. Yana can tunani har besan Fahad ya dauki wayar ba se da ya kashe yavkirashi ringing din ya farkar dashi."Where are you?" Ya tambayeshi a shake."Ina office meya faru" Fahad din ya tambayeshi yana mamakin me ya samu Abokin nasa dan daga jin muryarsa yasan babu lafiya.

"I'm sending you my location come meet me please" kit ya kashe wayar ya shiga WhatsApp ya tura masa da location din, kwanciya ya kumayi kawai ya rasa wanne tunani zeyi a ciki, me ya kamata yayi yanzu? Ya barta ne ko kuma ya ci gaba da pushing har seta amince dashi?. Besan tsahon mintinan daya dauka a wurin ba har Fahad ya zo. Window ya dan kwankwasa masa sannan ya cire lock din Fahad ya shiga motar. Kallon Abdul'ad yayi da idonsa suka kada sukayi Ja sosai da alama akwai babban abinda yake damunsa.

"Dr what's wrong ko baka da lafiya ne?.

Seda ya ja iska sannan cikin wata murya me nuna rauni yace " Fahad Hamdah ce, tace bata sona bazata aureni ba wai tana da wanda take so" ya qarasa maganar yana jin dacin kalaman a zuciyarsa, wani irin kishin ta yake ji ya tsani koma waye wannan daya rigashi shiga zuciyarta.

           "Dr wasa takeyi" Fahad ya samu courage din fada bayan shirun daya yai. "Wasa Fahad, ni abokin wasan tane aka ce maka" 

"Ba haka nake nufi ba may be tana so ne taga yanda zakayi reacting ne" se ya katse shi da cewa "Aa. Hamdah is very straight forward person, she talks everything straight from her heart. Kuma tun farko bata taba yimin karya ba dama ta gayamin tana da wanda take so, kai ka ce na gwada kuma yanzu gashi abinda nake gudu ya faru I'm heart broken".

Shiru Fahad yayi na dan wani lokaci, yasan duk yanda zeyi convincing dinsa a lokacin ba yarda zeyi ba dan haka yace masa " Believe me Dr tana sonka she just wants to play you around ne, amma kasan me zakayi yanzu" girgiza masa kai yayi alamar Aa yana jira yaji ya fada masa wata magana da bata gamsheshi ba ya naushe shi. Yasan halin abokinsa sarai, girma sukayi suka ga kansu tare baze iya cewa ga sanda suka fara Abota ba dan haka ya saita nutsuwarsa tsaf sannan yace "Give her some space. Kar ka qara kiranta mujira I'm very sure zata neme ka da kanta bet me".

Kallonsa yai na dan wani lokaci yana juya maganar a zuciyarsa. Ba laifi yayi Na'am da shawarar Fahad dan haka ya gyada masa kai Alamar ya yarda. Hakan ya bashi damar Ci gaba da bashi shawarwarin yanda ze shawo kanta, sun dade sosai sannan sukayi sallama kowa ya tafi gida.

A masallacin gidansu ya tsaya yayi sallar Magriba tare da Azkar dinsa sannan ya shiga gidan. Da sallama ya shiga palour wata Kyakykyawar Mace tana zaune cikin shiga me kyau ta amsa masa. Fara ce amma ba can ba tana da matsakaicin jiki haka tsahonta ba can doguwa bace. A kallo daya bazaka tantance shekarunta ba saboda hutu da ya taimaka wa jikinta wurin komawa kamar wata matashiya yar shekara 40.  Kallonsa take tana murmushi har ya qarasa inda take ya zauna a qasa daidai kafarta " Ammi na sannu da gida" 

"Yawwa Galadima ya aikin yau ka dade kai da kace min da wuri zaka dawo" ta fada tana shafa kansa. Kamar karamin yaro ya dora kansa akan cinyarta yana sauke ajiyar zuciya sannan yace "Ammi na dan biya wata unguwane sannan mun tsaya da Fahad a hanya".

" Ko dai gurin surukar tawa kaje ne" ta fada cikin sigar tsokana. 

"Ammi can naje amma tace bata sona" Dariya tayi sannan tace "Haba dai anya akwai macen da zata ce bata son Galadima na santalelen saurayi son kowa kin wanda ya rasa kaidai kilan kayi mata wani abun ne take so ta hukunta ka, shiyasa na ganka duk wani iri kenan".

Muryar Kanwarsa Fadila ya jiyo tana cewa " Yaya wannan Farar budurwar taka dan Allah ka aureta wallahi Ammi baki ganta ba har na fara Imagining irin yaran da zasu haifa masu kama da Yaya Farare irinta". Kallonta kawai yayi tareda yin guntun murmushi sannan ya tashi ya nufi Dining dan yunwa yakeji.

Bin bayansa tayi tana cewa  "Kaji Yaya ka aureta dan Allah yaushe ma zaka kaini mu gaisa da ita Allah ina sonta"  "Fadila tace bata sona se ki bari idan na samo wata se na kaiki ku gaisa" ya fada yana zuba abincin dan a duniya baya wasa da cikinsa, kai ko bashi da lafiya seya ci abinci. Haka ta ringa masa surutu har ya gama cin abincin ya tashi Ammi na zaune a cikin palour tana musu dariya. Fadila ita ce Autarsu, duk cikin kannensa yana ji da ita sosai. 

"Ammi ina su Khadija ne naji gidan shiru se wannan parrot din".

"Sun tafi gidan Amina na manta ban gaya maka ba jiya tayi barin yan biyu shine na turasu su taya ta zama tunda mijinta baya nan" Ammi ta bashi amsa. "Ayya Allah ya bata lafiya bari nayi wanka senaje na duba ta" 

"Zan bika Yaya" Fadila ta fada kamar tana jira yace ze je gidan. "Kije ki shirya karki kuma batamin lokaci" ya fada yana fita daga palour zuwa part dinsa dan yin wanka. Har 11pm na daren ranar yana gidan Amina kanwarsa datake bi masa, Abdul'ahad mutum ne me matukar son yan uwansa. Yana matukar tausayinsu, Yayyensa biyu Saudah da suke kira da Hajia karama ita ce babbarsu, tayi aure tuntuni suna zaune a America da Yaranta hudu se me bi Mata Fatima ita ma tayi aure a Lagos tana da yara biyu da cikin na uku sannan shi se Amina me Da Daya se kuma twins dinsu Khadija da Hafsa sannan Auta Fadila. A zamansu ya duba wayarsa yafi sau dari duk a jiran tsammanin ganin text ko kira daga Hamdah amma babu ko daya a ciki har Amina ta lura dashi take tambayarsa ko lafiya dan dama tunda ya shiga tasan akwai wani abu dayake damunsa. Ba komi yace mata kawai yana duba lokaci akwai abinda zeyi dan haka yacewa Fadila ta tashi su tafi badan ta so ba ta bishi dan dai Ammi taja mata kunne akan karta kwana ne. A hanya duk irin surutun data ke masa be tanka mata ba har suka zo gida, a get ya tsaya ta sauka ya qara fita ita dai ta shiga tana mamakin me yake damunsa haka.

           Cikin school ya tafi a daren dan akwai abubuwan dayake so ya dauka a office dinsa. Sanin ko karfe nawa ne akwai attendant a office din Registerer ya saka shi rubuta takarda yaje ya kaimusu sannan ya tafi gida lokacin har shabiyu ta gota. Ya riga yayi niyya baya jin akwai abinda ze dakatar dashi, a daren ya hada duk abinda yake da buqata, karfe shidda yaiwa Ammi da Fadila sallama ze tafi Abuja ze tsaya gurin Baba yai kwana daya sannan ya wuce Singapore akwai wani Team dayai joining zasuyi wani  Research work akan Gene mutation in Snakes, A da ya jingine aikin amma yanzun shine right time daya kamata yayi, yana buqatar abinda ze dauke masa tunaninta daga ransa. Kwansa daya Abuja ya daga Kasar Singapore ya qudurcewa ransa yabar kowa da komai daya shafe ta, baya tunanin ze qara waiwayar Nigeria ma nan kusa.

Ba karamar wahala yasha ba kafin yai over coming tunaninta daga ransa dan abin kamar tishi harta kai idan yana aiki yana ganinta a ciki, duk macen daya gani kuwa sunanta Hamdah se dakyar abin ya fara rabuwa dashi ya ajiye batun aure ko soyayya a gefe, bayajin ze qara waiwayarsu nan kusa.

*****************

CIGABAN LABARI

       Abdul-ahad zaune shida abokanansa Master, Aliyu se Mustapha. Abokanasa ne tun zamanin sa sukayi karatu tare a Cambridge, dukkansu mutanene masu hazaqa kamarsa shiyasa Abotar tasu tayi qarko yanzuma dukka tare suke research work din. Mustapha dake ta faman danne danne cikin waya ne yace "Nigeria is on fire wani yayi wuf da jewel yayiwa gayu game over" kallonsa sukayi gaba daya banda Guru da kwatakwata hankalinsa baya tare da hirar da sukeyu yarasa meke damunsa akwana biyunnan yana yawan tsintar kansa da faduwar gaba daya rasa dalilinta sannan ga tunanin HAMDAH AMMANU  da ya addabeshi. Wani lokacin ya kanji kaman ya kirata amma seya kasa. Yana matuqar kewarta, sonta ya kasa barin zuciyarsa a kullum kamar qara masa akeyi. 

"Kai gaskiya yarinyar nan ta qerun Guy dinnan yacu Maza dayawa wasa irin wannan zukekiyar yarinya haka" sambatun Mustafa ne yakatse shi bedai ce komai ba illah kallonsu daya keyi jin yanda suke zuzuta kyan yarinyar. Gaba daya suka hada kai suna kallon hoton se zuzutu sukeyi.
"Man Kalli ka gani mana I'm sure ko wannan Aljanar daya lashe maka zuciya bata kai wannan kyauba" Aliyu ya fada cikin sigar wasa. Murmushi yayi tareda karban wayar yana cewa "bana tunanin akwai wata mace dazata kai kyan HAMDAH a idona her beauty has no match to me...."maganar ce ta makale masa, Idan dai ba idanuwansa keyi masa gizo ba Tabbas HAMDAH ce wannan. Tayi kyau har ta gaji cikin wani hadadden Swiss lace black me adon flower red haskenta ya qara fitowa fuskar nan tasha light make up ze iya rantsewa be taba ganin tayi kyau irin wannan ba.

            Wata irin juwa ce fara daukansa ga Amai na kokarin taso masa  kafofin jikinsa babu wacce bata fitar da gumi, Scrolling din hotunan yaci gaba dayi aransa yana addu'a Allah yasa dai Kamace ko kuma mafarki yakeyi sedai addua'arsa bata karbu ba lokacin dayai tozali da bakin sako, katin gayyatar daurin Auran *Abdulmalik Kamalu Dala da Hamdah Ahmad Ammani* nan take yai zaman yan bori a qasa, baya neman sauran qarin bayani itace, itace za'a aura wa wani Babu ko tantama Hamdan sace.

"No it can't be possible" ya fada on top of his voice tareda cilli da wayar ta bugu da bango a take tayi kwatskwatsa, mikewa tsaye yayi jikinsa na rawa kamar mazari abin tausayi se kawai ya yanke jiki ya fadi a gurin.

Gaba daya suka yi kansa a hankalinsu a tashe. Aliyu ne yai karfin halin kiran ambulance cikin lokaci kadan suka qara so aka dauke shi zuwa asibiti dan har lokacin he was still unconscious.  Ko a asibitin tambayar junansu suke dalilin sumansa amma babu wanda keda amsar dan haka suka tsaya jiran likitan daya ke dubashi kilan shi yana da masaniya akan abinda ya sami Abokin nasu. Seda ya dauki awa daya sannan ya farka, kallonsu yake daddaya yana so ya tabbatar da abinda ya faru mafarki ne amma tambayar da suka fara jera masa yasa ya gane tabbas abinda ya gani gaskiya ne. "It happens in real" ya fada a ransa. Se ya shiga kokarin sauka daga gadon bayan ya fincike allurar karin ruwan da aka saka mas. Yana ganin jiri da komai haka ya nufi kofa yana dafa bango  Duk kuwa da yanda suke masa magiyar akan ya tsaya jikinsa babu kwari tuni ya fice daga ward din gani in suka barshi ze iya zuwa ya illata kansa abanza yasa suka bi bayansa.

   A motar Master suka koma apartment din nasa. Kayansa ya shiga hadawa a cikin qaramar jaka ba ji ba gani. Duk da tarin tambayoyin da suke yi masa be amsaba faman loda kayan da besan me zeyi dasu ba dan in aka zazzage kaf babu complete set dauka kawai yake suk wanda hannunsa ya taba har ya gama ya saka passport dinsa da duk waau muhimman abinda za'a nema a aljihu ya ja akwatinsa yai waje cikin wani matsanancin tashin hankali. Gani yakeyi taxi din daya hau bata sauri tamkar ya sauka ya taka da kafarsa haka yaringa ji. Ko a Airport din besan nawa ya bawa mutumin ba kaman zautacce haka yaringa tafiya duk da irin azabar dayakeji a jikinsa amma be tsaya ba yana tafe yana hada hanya kaman wani dan maye haka ya qarasa ciki sedai yayi rashin sa'a babu jirgin da ze tafi Nigeria a kwana biyu masu zuwa ma.

Zaman dirshan yayi a gurin kamar mace ya shiga hawaye, dabara ce ta fado masa ta yanemi jirgin wata qasar a Africa duk tsiya ko da kafa seya je Nigeria (lol) hakan kuwa akayi sedai yasha wahal kafin ya samu shima akwai transit biyu kafin su isa inda zasuje. Akace Dama dama haka ya zauna yana jiran lokacin tashin jirgin, gani yake agogo baya sauri awa biyu yau seta zamar masa tamkar kwana goma. Lokacin da aka fara announcing tashin jirgi kuwa Sujjada shukriya saboda tsabar murna, a yanzu yana da hope he is only some hours away from home.

               *_HAMDAH AHMAD AMMANI_* Zaune gaban dressing mirrow. Kallon kanta takeyi tana karawa wai yau ita HAMDAH itace Amarya wai yau kamun bikinta za'ayi haka? daga yau ita ma zata shiga jerin matan aure? Dafata da Anty Zahra tayine yasata juyowa fuskarta dauke da qaramin  murmushi da iya kacinsa lebe. Nasihar da Yah Abubakar yai mata jiya tayi matukat tasiri akanta. Bata san ya dawo gidan ba ya shiga dakinta ya tarar da ita tana sana'ar data zabarwa kanta yanzu kuka ta tasa pictute din Abdul'ahad a gaba. Cikin matukar tausayawa ya zauna a kusa da ita yareda janyota jikinsa ya shiga rarrashinta "Kiyi shiru ki gayamin me ke damunki" ya fada cikin kwantar da murya. Tana buqatar fitar da abinda ke zuciyarta kota ji sauki amma rashin wanda ze fahimceta yasa tazabi tayi shiru, tsaf ta zayyana masa komai data ke ji game da mutum biyu. Yah Abubakar ya sauke ajiyar zuciya sannan yace "tun farko kinyi wauta da kika amince da auren nan bayan zuciyarki ba a kansa take ba amma abin tambaya shi wancan din yana ina? Idan kika fasa wannan kina da tabbacin shi dagaske yake ze aureki? Yana ma ina a yanzu Hamdah kiyi tunani. Nasani ko ana tsakiyar taron daurin aurenki in har kika furtawa Abba baki son Auran nan se an fasa shi bazeyi miki dole ba amma ki tuna abinda ze faru, ki tuna irin mutanen daya gayyato, ki tuna kudaden daya kashw duk dan ya faranta miki Hamdah kinga gidanki kuwa? Kin san abinda Abba da Momy suka zuba miki kuwa. Na tabbatar sunyi ne dukka saboda kaunar da suke miki, yau ace wani suka dakko suka aura miki baki sanshi ba Hamdah ke me karba ce ki musu biyayya ko dan saboda fifitaki da sukayi a cikin mi 10 dasuka haifa. 

              Babu wanda be san banbancin da ke tsakanin ki da mu ba dan Allah karki karya musu zuciya, karki zubda musu a kima ta hanyar fasa auran nan. Ke kika kawo shi ke kika zabo shi babu wanda ya tayaki Hamdah karki sa ayi miki dariya ki rufawa kanki wannan asirin karki zubda mana da kimar gidan mu saboda son ranki. Kowanne bawa da yana *QADDARAR SA* take ba kowa ne yake samun abinda yake so a rayuwa ba, ki tuna wani baya haifar dan wani in da rabo ko kwana daya ne se kinje kinyi kin samo shi. Kiyi hakuri ki sawa zuciyarki kamar baki taba sanin wani Abdul'ahad ba a rayuwarki, ki Dauki wannan a matsayin *_RUBUTACCIYAR QADDARAH_* Cikin kundin rayuwarki  idan a rabo a tsakaninku ubangijin daya hadaku ya kuma raba ku a sanda yaso shi ze kara hada ku, he will surely re-unite you again".

            Tunda ya fara take kuka har ya gama, ta yarda da duk wata kalma daya fada ta kuma qudurce a zuciyarta zatayi hakuri. Abdulmalik ya isa masoyi yakuma cika dukka alkawarin daya daukar mata. Insha Allahhu zata goge guru da duk wani abu daya shafeshi a rayuwarta, she will live as if she never knows him, zata juyarda zuciyarta ga mijin da zata aura komai wahala kuwa insha Allahu baze taba samunta da wata gazawa ba. 

*****************
Hawayen daya taru a idonta saka makon tunanin data tafi ne ya fara zuba akan kyakykyawar fuskarta, tissue paper Anty zahra tasa ta fara share mata tana cewa "yah haka kukan kuma na me nene kedai kin zama ruwa ruwa wallahi duk zaki bata kwalliyar bayab  kinyi kyau sosai haba Hamdahn Abbah". Dole tayi murmushi tana qoqarin mikewa tace  "Na gode Anty" hannunta ta kama suka fito daga dakin tana qara gyara mata zaman kayan jikinta.
Duk Wanda yake zaune a palour seda ya yaba yanmatan guda biyu kamanninsu daya in banda haske da Hamdan zata fi zahra kadan se kuma yar kiba da ita zahran ta fita dan ita ta haihu. Amarya Hamdah sanye take cikin hadadden Iro and Buba na asalin yarabawa kalar mint green da duwatsu Orange da silver, takalmin kafarta da kuma purse tareda sarkar da ta saka ta danyar azurfa suka kara kawata kwalliyar tata saifa beads manya Orange data kara akan sarkar tayi kyau tamkar ka sace ta ka gudu se walwalu takeyi . Zahra kuwa da code lace ne kalar light purple a jikinta da sukayi iri daya ita da Hamidah  uwar rawar kai da tana hango su ta nud gurin da gudu suka saka HAMDAH a tsakiya sai ga Mumcy tana share hawayen  dayakasance na tsan tsar farin ciki kallon Abbah tayi tace "Prof look at our kids" "All grown up " ya fada cikin muryar dake nuna tsantsar farin ciki dan gani yake kaman yafi Dr Maryam murnar wannan rana. Yayansu mata uku kenan da Allah yabasu su aurar da daya yau gashi suna shirin aurar data biyu addu'a yayi a ransa Allah ya bashi aron rai yaga auran Hamidah kamar yanda yaga na yan uwanta. Gurin suka qarasa suka shiga daukan hotuna da sauran Yayye da kannenau Maza da kowanne ya hade cikin shaddar da sukayi anko su Khaleefa babban abokin amrya harda babbar riga, ita kanta me gayyar Dr Maryam ta cakare ba kadan ba tayi kyau kai bazaka ce ita ta haifi wadabnan zan kada zankadan samari da yammatan ba. Ganin Khaleefa baze gaji da daukan hoton ba yasa Anty Amna taja Amarya suka fita zuwa harabar gidan inda ya dau decoration na kamu kai bazaka taba cewa cikin gidan Prof Ammani ne ba.
             Wasu zafafan hawaye ne suka zubo mata daidai lokacin da feshin turare na farko ya sauka a jikinta, wakar da aka saka mata domin kamun me taken Tazama tazama ita ta kara mata kaimi gurin kukan nata Wanda kowa yadauka a matsayin kukan da yawancin amare sukeyi ne awannan rana sedai a gurinta kukane irin Wanda mace takanyi yayi rabuwa da masoyi. Ta rigada ta cire rai a zuwansa lokaci ya qure mata. Kukan taringayi da tun ana rarrashinta har ta basu haushi suka rabu da ita kowa ya shiga sabgarta ganin babu sarki se Allah yasa tayi shiru tana kallon yanda ake gudanar da shagalin wai duk sabida ita. Masu cin abinci nayi masu rawa sunayi babu wanda ya kuma bi ta kanta.
Zuwan Ango ne yakara ruda gurin nan biki ya dau harami inda ko wanne bangare basuyi wasa ba gurin yiwa nasu ruwan Nairori har ma da daloli. Ranar kam an rubda galan galan na farin ciki, ango yayi rawa ya gyagije ya kuma nunawa duniya yana son Amaryarsa. Ita kanta tayi matukar karfin hali bata sake kuka ba tun bayan da Angon yai mata magana seda Mumcy ta shiga tana mata liqi ne ta samu wannan damar ta rungumeta tareda fashewa da kukan da take sonyi tun dazun, sai bayan isha aka watse daga kamun kowa nawa Amarya da ango fatan alkairi.

Filla filla tayi da kayan jikinta ta shiga wanka ta dauro Alwala, tana idar da sallah ta kwanta dukda baqar yunwar datake ji dan ta manta rabon cikin ta da abinci.  Cikin baccinta tayi mafarki daya sakata farkawa A firgice, Abdul'ahad tagani cikin wani mawuyacin hali yana kiranta da ta taimaka masa se miko mata hannunsa yakeyi saidai kafin ta kama hannune Abdulmalik yashiga tsakiyarsu yana ce mata "Haba masoyiyata yanzu har zaki zabi wani akaina bayan tsahon lokacin Dana dauka Ina rainon son ki araina? Ki zo gurina zan baki dukka farin cikin da kike so".
Kallonsa takeyi takuma kalli Abdul'ahad dake fadin "karki gujeni nine masoyinki na hakika HAMDAH kizo" sedai kanta yi yunkurin wani abu Abdulmalik din yaja hannunta suka fara barin wurin. Tana kallonsa ya durkusa a kasa tareda rike saitin zuciyarsa yana numfashi cike da wahala hakan be hanashi kiran sunanta ba. wani irin bakin Amai taga ya farayi Wanda batasan sanda ta fizge daga rikon Malik din ba ta nufeshi sedai kan ta karasa harya cimmata yadagata cak yafara tafiya da ita.

Kiran sunan sa da tayi da karfi tareda sakin kuka ta bude idobta a firgice batasan a fili tayi hakan ba, Zahra da tun farkon fara motsin kanwar tata ta farka tayi saurin rikota tana tofa mata addu'a ganin kaman ba a hayyacinta takeba. Sundauki tsahon lokaci kafin ta nutsu se zufa da take ta sharewa dukda Ac dake kunne har lokacin tana jin sautin muryarsa akunnanta.

"Hamdah meyake damunki na fuskanci tunda aka fara bikinnan bakida walwala Wanda bamuyi tsammanin haka daga garekiba "Zahra tajefo mata tambayar bayan ta bata ruwa ta sha.

"Ba komai Anty me kika gani?"

"Abubuwa dayawa ga kuma mafarkin dakika yi yanzu daya kara sakani a kokonto anya kuwa Baki yankewa kanki danyan hukunciba".

"Kamar yaya kuma Anty?"

"Kaman yanda kikaji na fada mana wai ma sunan wa naji kina kira acikin baccinki?" Ganin tana neman tada zaune tsayene yasaka ta jan bargo sannan tace "Nifa Anty na gaya miki ba komai ni ban ma San abinda kike magana akaiba" ta kara sa tareda rufe har kanta gaba daya. Bata jin zata sake maganar sa da kowa ta daukarwa kanta wannan alkawarin koda kuwa kwana daya zatayi gidan Malik ta mutu zata je. dole badan zahra tasoba ta kyaleta itama ta kwanta ita dai Hamdah baccin da bata koma ba kenan har seda aka kira sallar asuba.

Karfe 11 na safe suka tsaya first transit dinsu, sedai yasan ko tsuntsu ze zama baze isa Nigeria a yau ba Agogon hannunsa ya kalla wanda ya nuna 11am tunowa dayayi da second Transit yakara dugunzuma hankalinsa bashida wani abin daya rage masa Illah addu'a dan yasan a yanayin da ake ciki Allah ne kadai ze iya chanza wannan Al'amari, dole ya tafi inda aka sauke su dan yana buqatar yin wanka da cin abinci. Tunda ya kuma hawa jirgin yake zare ido dan  Sosai tafiyar ta kara nisa a idonsa dan gani yake kaman an nunka awanninne sedai abin takaici bayan saukar a Birnin Cairo ya tarar da babu jirgi zuwa Nigeria dole yai jiran awa shida. Kukane kadai beyiba, nemar guri yayi ya zauna yana saka da warwara ganin babu mafita tasa dole yanemi hotel koba komai yarama sallolin da ake binsa kafin ya kara daukar hanya. 

A sakko Lafiya Alhaji Abdul'ahad Galdima 

A bangaren Handah washe garin ranar suka gabatar da mothers Eve wanda mumcy ta hadawa yar tata. Kwalliyar yau kam Harta fi tajiya kyau wata hadaddiyar Fitted Gown ta saka kalar Blue black me adon silver yayinda angonnata yasaka wata dakakkiyar shadda kalar light Ash dinkin babbar riga. Yau kam yai abin azo a gani dan bakaramin kokari tayi ba ganin ta cire damuwa daga ranta kodan kaucewa kallon tuhumar da Anty zahra take mata se dan har dan qusqua dinnan na Amarya da ango sukayi. Tayi mamakin ganin friends dinta sunsha anko tasan dai ita bata gayya ce su ba, hatta Yan Group din *HAUSA NOVELS DA RUBUTACCIYAR QADDARAH 1 AND 2* yan adawa sunje cin bati suna cin kaza suna bata rai su a dole ba ayi musu daidai ba gashi har wani anko sukayi. 
           Zuciyar Alhajin su Abdulmalik fa ta danyi sanyi kodan ganin irin dukiyar da Prof ya Narkawa yar tasa tun daga kan  furniture dan koshi kansa babu daya daga cikin yayansa data samu irin wadannan kayan duk kuwa da yanda yake zagewa yamusu kaya na bajinta ga uwar Gara treller guda da aka kai aka jibge tsabar sana be harda al'adar fulani ya aro wadda sujewa uwar miji gado uban miji kuma lefe a cewar Prof yayiwa Dr Maryam kara hakan kuwa ba karamin dadi yaiwa Alhaji Kamalu ba, hankalinsa be tashi ba seda yaga  yanda harkokin bikin suke ta wakan. Be tsinke da lamarinba se sa lokacin da Excellency Governor yakirshi yake shaida masa zuwan me girma shugaban kasa daurin auran Dan nasa wanda uban Amarya ne ya gayyatoshi da kansa kuma ya amsa tuni ya koma se yan idanuwa ya rainawa kansa aji da kansa. Ashe shi duk burgar banza yake Masu iko na inda suke, a  sannan ya kara yarda da lamarin na Prof yakuma yarda base ka nunawa duniya kana dashiba duniyar da kanta take dagaka ta nuna ka in har ka isa. 

            Wata irin faduwar gaba ta cinci kanta ciki, wai yau wannan dare shine darenta na karshe cikin gidansu a matsayin budurwa wai a gobe ake shirin mikata ga wani a matsayin miji, kawai seta mike da gudu tayi dakin Abbah inda ta tabbatar zata samu Mumcy a lokaci, ko takan mutanen dake tambayarta inda zata batayi ba ta shiga dakin.

Jikin Mumcy ta fada tareda sakin kuka me tsuma zuciya tana fadin "Mumcy na fasa wlh na fasa auran kuma yar musu da komai nasu nidai zan zauna dake"  tausayin Yar tata ne ya kamata take itama tafara hawayen dan harga Allah duk cikin yayanta tafison HAMDAH soyayyarta daban ce cikin zuciyarta kodan ance yaron da yafi kiriniya yafi shiga ran mahaifa?

Abbah daya fito daga toilet ya dade yana kallonsu ganin kukan nasu bana kare bane yasashi matsowa yace "toh ya isa haka mana haba Maryam keda zaki rarrasheta kuma seki bige da taya ta kukan uhm"

"Hamdah na bakison mu samu ladan da kowane iyaye ke samu a lokacin da suka aurar da yayansu?"

Sassauta kukan nata tayi ta amsa shi da "Ina so mana"

"Yauwa toh kidena kuka kiyi kokarin gurin amfani da duk nasihar da mukayi miki ki kuma kara da hakuri da juriya Insha Allahu zakiyi Nasara a rayuwarki"nan suka shiga karayi mata nasihohi masu ratsa jiki tareda tsoratar da ita akan masifar dake tattare da sabawa miji.

"Karki amfani da damar cewa yana son ki ki wulakantashi ko ki tsallake umarninsa Allah ba ruwanshi da wannan ze hukun taki dai dai da lefinki" cewar Mumcy tana shafa lallausan gashinta daya sha gyara yana fitar da wani fitinannen kamshi.

"Nidai akarshe zan ce miki rayuwar mahaifiyarku tazame miki abar koyi Dan nasan inhar zaki kwatanta hakan to lallai zaki samu makullin aljannarki tun a duniya Kaman yanda na mallakawa Maryam dita nata "Abban yafada yana kallon Mumcy cikin sigar tsokana daga nan suka cigaba da yar hirarsu har bacci ya dauke Hamdan.zata tasheta ne yace

"Haba Haj ki kyaleta yau daya dai shekaru nawa rabon da ku kwanta gado daya da ita yau na yafe ki kyale yata taji dumin mamanta na yau kafin itama ta tafi inda zata fara bautar nata yayan"

Sai taji sababbin hawaye na zubo mata dole ta gyara mata kwanciya suka kwanta ranta fal da tunani tareda kewar Yar tata.

"Allah ya shigar dake a sa'a ya sa dawwa mammen gidan zamanki ne Yata".
"Amin" prof ya Amsa mata daidai sanda yake gyara pillow akan Sofa inda zai kwanta.

Asuba ta gari iyalan gidan Prof.

Karfe shadaya daidai na safiyar ranar lahadi 7th October dubban mutane suka shaida daurin auran *Abdulmalik Kamal Dala da Hamdah Ahmad Ammani* akan sadaki Naira dubu 100 kacal. sanarwar daurin auran tayi daidai da isowar Abdul'ahad a matukar galabaice saboda tafiya beko hutaba saukarsa kenan a Aiport ya garzaya gurin, dakyar ya isa bayan doguwar tafiyar kafar daya sha saboda hanyar a cike take babu ta inda abin hawa ze wuce. Sunan Allah ya shiga kira yana dafe da kansa dake barazanar rabewa biyu yai zaman dirshan a gurin dayake komai yana rabe masa uku uku. "Yah Allah ban butulce ba me yasa ka jarabceni ta haka, Allah meya sa ka hanani ita" kalaman dayake fada kenan cikin fitar hankali tuni hawaye suka gama wanke masa fukarsa. "Yan zu kin tabbata batawa ba shikenan na rasa Hamdah" ya fada da qarfi yana qara rushewa da kuka me ban tausayi. Kallonsa mutane suke wasu da tausayi wasu kuma suna mamakin zallar wautar sa, akan mace zezo da mutuncinsa yana kuka a cikin ja'ama me hakan ze amfana masa bayan aure dai an daura, wasu ne suka shiga dagashi suna bashi baki akan yayi hakuri ya qaddara cewa ba matar sa bace tun usuli kar yayi sabo se Allah ya bashi wata data fita alkhairi. "Babu bana tunanin har akawi wata mace da za'a musanyamin da ita da zata fi Hamdah, ku taimaka ku roqeshi ya barmin ita na tabbatar da nafishi buqatarta wallahi ku taimakeni". Se kuma suka fara masa kallon zautacce dan sunga abin nasa kuma ya zarta na hankali, ta ya zaayi mutum daga daura masa aure ya sakar maka matar ka aura dan haka kawai suka fara fashewa suka barshi a gurin. A cikin Haka Yusuf ya biyo ta gurin idonsa yasauka kan abokinnasa dake kuka tamkar Ammi ta mutu. Cikin matukar mamaki ya qarasa kusa dashi ya ma kasa bude baki yai masa magana, wai yaushe ma yadawo daga ina yake yanzu wama ya gaya masa ana daurin auran? Tambayar daya ringa wa kansa kenan amma babu damar yinta a lokacin dan haka ya shiga kokarin dagashi subar gurin dan tuni wasu har sun fara video Abin mamaki. 

         Wata irin matsanan ciyar faduwar gaba ce tazo mata daidai lokacin da Goggo Suwaiba matar Baban Mumcy ta rangada mata guda a tsakiyar kai hakan ya tabbatar mata da cewar tazama matar Abdulmalik, wayarta dake gefenta ce da dauki kara alamar alamar kira Malik din ne' yake kiranta kuwa jiki a matukar sanyaye ta kai wayar kunnenta bayan ta amsa ta mike dan gujewa hayaniyar gudar da suke ta rangadawa da Addu'ar zaman lafiya. Sallama tayi masa ya amsa cikin tsananin farin ciki "Hamdah ta a yau kin zama mallaki na kin zama matata Hamdah Allah ya amsamin addu'ata burina na duniya sun cika Hamdah banqi ko a yau Allah ya dauki raina ba nasan na taba mallakar ki a matsayin mata, Allah ya sada ni da dukkan alkhairan da suke a tare da ke Hamdah, Ina fatan Allah ya azirtani da zuri'a dake Hamdah inasonki bansan irin farin cikin da zanyi a yau ba i still can't believe it kin zama tawa". Haka kalaman Abdulmalik masu kama da feshin wuta suka ringa dukan kunnanta. Be damu da shirun data yi ba  ya kashe wayar gaba  daya babu ko digon damuwa a ransa Dan a yau jin kansa yakeyi he is the happiest person on earth to shi meze dameshi bayan Allah ya mallaka masa autar mata?

                Jiki babu kwari ta isa jikin window dakin ta janye labule tana kallon harabar gidansu har zuwa kan titi mutane tamkar ana hawan sallah ga kade kade da bushe bushe harda Jiniya ta ko ina. Ko kadan bata kula tsokana da wakar Tazama tazama da cousins dinta da suka biyo ta suke tayi mata ba dan kwakwalwarta ta tafi hutun wucin gadi ne a lokacin. " Hasbunallahu wani'imal wakeel" ta fada tana dafe kirji, indai ba gizo idonta keyi mataba Abdul'ahad ta gani shida yusuf mijin Maryam suna kokarin shiga mota. "Yaushe ya dawo? Dama har yasan ranar daurin aurenta amma beyi komai akai ba? Kenan maganar Yah Abubakar gaskiya ce daya ce in har da gaske yana sonta baze barta na kusan shekara daya be waiwayeta ba ashe ita take yaudarar kanta da cewa yana sonta" se kawai ta fashe da kuka,  ture daurin kanta dayai bala'in yin kyau tayi ta kwanta akan gado tana kuka me ban tausayi. "Allah na tuba ka yafemin da yanzu na cutar da bawan Allah me sona dagaske, yanzun dana rabudashi na kama bilhu kenan? Abinda take saqawa aranta kenan ya qara sakata kuka. Ba irin rarrashin da ba suyi mata ba Amma taki shiru abin har ya bawa su Aysha haushi " Se kace akanki aka fara aure kome yau ko auran dole akai miki ai iya kacin abinda zakiyi kenan Hamdah tunda aka fara auren nan kawai kin bi kin dagawa bawan Allah hankali Kaman ba ango duk a rikice yake, sekiyi dagaske Allah ya bada sa'a tunda ke baki jin magana". Mumcy ce ta ke mata fada bayan da itama tayi aikin rarrashin ta gaji haka suka kyaleta kowa ya fice daga dakin ya barta. 

              Ango Abdilmalik ya shiga gidan da zugar abokanshi. Masha Allah yayi kyau sosai cikin Sky blue Babbar rigar daya saka bakinnan kaman ze yage tsabar dariya. Haka suka ringa ratsa mutane ana gaggaisawa se wulla ido yake yana neman ta dan bashi da burin daya wuce ya rungumeta a jikinsa a lokacin ya kirata da "Zauji". Wa cousin dinta ce ta lura dashi, yana durqushe gaban Goggo dake masa tsiyar ita ce amaryar ba wacceb babyn robar ba tace " Goggo ki kyaleshi an riga an rudeshi da farar fata da dogon gashi tashi in kaika inda Amaryarka take ka rabu da wannan tsohuwar" kamar wanda yake a kan qaya haka ya mike ba ko kunya yabi bayanta mutanen palour na ta masu tsiya, shidai be tanka ba dan a lokacin bashida wani burin daya wuce yaga Hamdah. Kukan ya tarar da ita tanayi abinda baze taba iya jurewa ba yaga hawayenta yana zuba, tuni ya aje duk wata surukuta a gefe, babbar rigar jikinsa ya cire da hula sannan  ya haye kan Gadon ya dagota gaba daya ya rungumeta a jikinsa

        "To ya isa haka haba duk kin bi kin gogemin kwalliya tun ban biya kudinta ba" ya fada yana kallon tsakiyar idonta. Hanky yasa yana goge mata hawayen Kaman wadda yasawa stop haka tai shiru tana kallonsa a zuciyarta tana tunanin da yanzu ta rasa shi, da yanzu ta rasa wannan masoyin ita kam wace irin sagegesuwa ta kusa tayiwa kanta? Ya mata kyau matuka dan tunda aka fara bikin beyi kyau irin na yau ba kayan sun matuqar amsarsa. Setaga kamar har wani haske ya qara amma kuma ya rame a sanin da tayi masa. 

"Hey stop looking at me like this kar kisa nayi abin kunya a dakin surukata". Dukda mood din datake ciki seda ta harareshi sannan tace " In naqi fa me zakayi?" 

"Let me show you" ya fada yana qoqarin juyata qasa setai tsalle ta tashi daga gadon tana dariya tace "Look at you bako kunya". Mikewa yayi daga kan gadon ya nufi gaban mirrow yana murmushi, at least he made her laugh, alkawari yawa kansa baze qara barinta ta zubda hawaye ba.  Powder ya dauka ya qarasa gurinta har lokacin tana tsaye, shafa mata ya shiga yi tsaf ya gyara mata fuskarta harda qara mata lip gloss ya kama hannunta yana cewa "Ina dankwalin ki da veil muje ana jiranmu kar wadancan su ganemin gashin mata". Murmushi kawai takeyi ta nuna masa inda ta wullar da dankwalin se veil a kan bedside drower, gaba daya ji tayi damuwarta ta yaye wani irin sanyi yana shiganta sai ajiyar zuciya data ringa saki a hankali.
          "Nidai na kasa Amma bari inyi miki irin Wanda naga kinyi ranar nan" ya fada bayan ya gama kiciniyar daura mata dankwalu ya kasa. Sosai taringa dariya kai bakace itace tagama shan kuka dazu dazu ba. Daurin ture kaga tsiya yai mata ya tsaya a gaba goshi kamar me tafiya dambe ya yi mata kyau sosai. "Haba Jaan yanzu se na fita da wannan daurin a yau" ta fada kalmomin a rarrabe. Seya bude idonsa yana kallonta, baze iya tuna rabon data kirashi da Jaan ba lallai ta fara komawa Hamdahnsa ta baya. Mayafin ya yafa mata har kai sannan yace "Eh mana duk Wanda yai magana kice masa Angon ki ne yai miki haka yake so ya ganki" dahaka ya riko hannunta suka sauko kasan.

Masha Allah kowa yake fada bayan sun gama hotunan ne angwayen suka wuce gurin reception. A daki kannen Mumcy da kawayen ta suka sakata kowa da kalar tata nasihar kafin yar Sudan ta shiga aikin shirya Amarya Dan da wuri za'a kaita saboda gidan su Ango sun shirya Dinner da daddare.

***************************
           Durkushe take a gaban Abbah, wani farin lace ne a jikinta dinkin riga da skirt dayai matukar karbarta ya fito mata da shape sosai. Tsaf aka lullubeta cikin wata hadaddiyar laffaya fara me adon duwatsu golden fuskarta babu ko digon kwalliya hakan ya qara fito mata da ainihin kyanta kana kallonta sak Amaryar me cikakken gata. kafatanin yayyenta na zaune sun a falon shiru bakajin komai se shashshekar kukanta. Abbah ne ya katse shirun ta hanyar cewa "Akwai me sauran magana ne?" Gaba daya suka amsa masa da "Aa".

" Masha Allah Zahra zo ki kama yar uwar ki kuje gurin Mommynku Nidai nagama nawa Allah ya sa Gidan zaman ki kenan Ina mai karayi miki nasiha da hakuri, karki gaza kiyi hakuri akan dukka lamuranki insha Allahu bazaki tabe ba".
A gefen gado suka tarar da Mumcy Haj zainab Aminiyarta da Anty Amna sun sakata a tsakiya suna magana Wanda shigowarsu ta saka su yin shiru. Hannunta Haj zainab ta kamo tana cewa

"Ai Zahra dama kun wuce kawai baki dawo da ita ba".
"Mama Abbah ne yace a kawo ta suyi sallama Ai" cewar Zahra.
Zaunar da ita tayi a kasa daidai kafar mumcy da taki koda dago kai ta kallesu tace "Toh Maryam ga yarki tazo miki sallama". Wani bangaren daban ta kalla dan ji take kaman kukan datake dannewa ze fito tace sannan tace  "Ai nagama gaya mata duk abinda zan fada aje ayi Hakuri Hamdah Banda kai kara ko gayawa kawaye sirri bani ba ba Zahra ba kar inji maganar mijinki a gun kowa Allah yayi miki Albarka ni dai na yafe miki duniya da lahira....."kuka ne ya kufce mata tai saurin mikeqa ta fada toilet. Ai nan sabon daru ya barke Dan Hamdah ta dage Idan Momynta bata fito ba bazata tafiba da kyar Abbah da yaya Abubakar suka fita da ita tana kuka kamar wadda zasu kai kabari, fasa saka ta A motar daukar Amaryar yayi ya ce "Saddiqu dauko mukullin mota ta kawai da kaina zan kaita". Tana jikin Yah Abubakar tana kuka har suka dauki hanya, tana jin lokacin da Abbah ya kirshi akan ya jirasu a gidan gaahi nan zuwa.
Sun isa gidan nata dake kusan hade da gidan su Abdulmalik din duk cikin unguwar ta sharada NNDC. Har kan katafaren gadonta Abbah ya zaunar da ita sannan ya kalli Abdulmalik da kamar anyi masa bushara da Aljanna yace  "Abdulmalik ga Amanata nan basai nagaya maka matsayinta a gurina ba ina fatan zaka rike min ita dakyau kaman yanda nayi tunani daga gareka".
"Insha Allah Abbah zan kula da ita sama da yanda zan kula da kaina". Cewar Abdul din yana sosa kai. Gajeriyar nasiha ya qara yi musu gaba daya duk akan hakuri sannan yai musu sallama suka tafi abokan ango se yaba dattako suke irinna sirikin abokinnasu.

Se bayan tafiyarsu yan rakiyar Amarya suka karaso kowa nata santin gida. Su Haj zainab ne da wata yar Abbah suka shiga da ita cikin main house din dan dama abinda suka so yi kenan badan da kansa ya kawota ba, sun samu kyakyawar tarba daga dukka matan gidan da dama suna jiran zuwansu daga nan suka mayarda ita gidannata. Se Bayan da suka idar da sallar magriba tasake wanka me kwalliyar da aka dakko ta shiga zayyana duk wata fasaha da Allah yai mata akan fuskar Hamdan daga nan kowa ya fara shirin Dinner Ango kansa yana can yana tsatso nasa kyawun dan yace baze yarda kullum ta fishi kyau ba.
             Dinner ce aka shirya ta manyan mutane ba kadan ba Guri ya tumbatsa domin an shiryata ta ta shiryu, Hajja Fattu tayi matukar kokari gurin ganin komai ya tafi mata normal, biki take so tayi wanda babu kawarta data taba yin irinsa. Tayi matuqar qoqari kuwa tundaga kayan da Amarya ta saka, zuwa abincin da aka dafa a gurin na musamman ne,kusan kowa mai muhimmanci ya hallara a gurin  dan haka aka fara gudanar da taro.

            Zata iya cewa littafin qaddararta ya fara budewa ne a yau, yanda yammata suka ringa daukar hoto da Angon kadai ya bata mamaki, kowacce tazo daga cousin se yar kawar Hajja se family friensa. Abin be fara damunta ba har seda wata daga cikin yammatan tazo gurin da suke zaune, macece kamar an zana Alif ba wasali dukda irin dameta da lalatacciyar fitted gown din jikin ta tayi hakan be fito da komai ba fuskar nan tasha make up Kaman a bikin aljanu se wani karairaya da yauki takeyi tamkar zata karye. Bata gama nazarin yarinyar ba ta tsinkayi muryarta tana cewa

"Please Amaryarmu ko zaki Dan tashi Ina so muyi hoto da ango ne".

Seta kalleta galala wai ta tashi sannan ta ta kalli gogan dake faman Buda hakora Kaman gonar auduga yana cewa

"Aa Haj  Suniya saukar yaushe aka ce baki zo ba". Seda tayi fari da ido duk dan son taja hankalimsa tana kada jiki sannan tace  "ka bari kawai jiya fa na dawo ban ma shigo Kano ba se dazun da rana kaima dai kasan bayanda za'ayi na kasa halartar bikinka shiyasa na ajiye komai nawa na ta baro Paris kawai  dan aaga wannan wace me sa'ar ce ta dauke Prince charming".

Magana take tana wani fari cikin tsantsar iya kissa da bariki shi kuwa dolon kara bude baki yayi a dole anyabe shi yana cewa "Ai kuwa kin kyauta gata nan kuwa yakika ganta?"

"Yah ba laifi Dan ta ma fi yanda nayi tunani". yanda tayi maganar kadai ze tabbatar maka daurewa kawai tayi Amma kishi ke nukurkusar zuciyarta.

Hamdah data saki baki tana kallon ikon Allah, ita kuma din wannan wa ce ce daga wace bolar take? bude baki tayi daniyar magana sedai zuwan Aysha ya katse ta janta tayi ta sauko da ita inda kawayen Hajja suka taru domin yiwa Amarya liki Dan tuntuni Mc ke ta kwala kiran Amarya ta sakko amma ina hankalinta nacan tana kallon sarautar Allah. Se karfe daya aka tashi biki yayi biki kowanne bangare sunyi bajinta. Taji dadi kwarai da Mumcy ta zo gurin setaji kaman gida zasu wuce in aka tashi sedai tuni idonta ya raina fata lokacin data gansu daga ita se shi a mota yanda suk zo sun dauke hanya daban da wacce yan gidan su suka bi.
Tun a mota ya ga chanji a tattare da ita, be kawo komai aransa ba dan tunaninsa ko gajiya ce dan haka be takura mata ba koda suka je gida dakansa ya hada mata ruwa masu zafi tayi wanka yalallabata tasha tea sannan tayi bacci. Ya dade yana kallonta yaso ya sameta a daren yau Amma ta gaji baze mata abinda bata soba. Wani irin farin ciki yakeji wai yau shine kwance tareda ita a matsayin matarsa ta sunna? Haka yaringa juyi yana waaikar jaki dakyar bacci barawo ya sace shi bayan ya rungumeta tsam a  jikinsa tamkar wani ze kwaceta kafin safiya.
*_Asuba ta gari Mr and Mrs Dala_*.

A bangaren Abdul'ahad kuwa hankali tashe Yusuf ya wuce dashi asibiti sakamakon gani yana yin daya ke ciki. Sun isa asibitin aka karbeshi zuwa emargency bayanda Yusuf beyi dashi ba tun a hanya akan yakira Ammi ya sanar mata Amma yaki akan dolen shi ya hakura dan yasan muddun ya kirata bazasu kwashe kalau ba, ganin ya fara bacci ne bayan treatment din da aka bashi ya saka Yusuf tafiya gida dan ya dakko masa wasu kayan da kuma abinci kafin ya farka. 
Se wurin magriba ya farka da fatan Allah yasa duk abinda ya faru ya zama mafarki ne sedai babu alama tunda gashi akwance kan gadon aaibitin da yai bacci. Sallolin da ake bimsa ya shiga ramawa bayan yayi wanka sannan ya diba abinci kadan ya fara ci, seda Yusuf yayi fama dashi sannan ya yarda aka kira masa Fahad ya kwana dashi, haduwa sukayi su biyun suka sakashi a gaba wai suna masa nasiha harda likitan shima in ya tankasu ku da kuke karatu kun saka baki, har 12am Yusuf na asibitin sannan yai musu sallama ya tafi gida koda yaje be fadawa Maryam ainihin inda yaje ba kawai yace mata wani abokinsa aka kwantar a asibiti da safe tayi girki da wuri ze kai musu da "To" ta amsa shi tana mamakin wannan wane abokinsa ne haka.

Gidan Amarya

 Bacci sosai suka kwasa saboda gajia har seda suka makara sallar asuba. Ita tafara farkawa dakyar ta zare jikinta daga nashi saboda irin rikon dayai mata motsinta ya farkar dashi. Magana yake niyyar yi mata tayi saurin nuna masa katon agogon dake manne a jikin bango. Salati yayi ganin har 7:45am na safe Dan haka a gaggauce suka dauro alwala, yarigata fitowa daga toilet din se ya shimfida musu sallaya sannan ya dakko mata hijab cikin wardrobe ya zauna yana jiranta. Bayan ta fitone ya jasu jam'in sallar, kusan a tare suka idar da azkar Dan haka ta kalleshi cikin sanyin murya tace
"Ina kwana"

"Lafiya lau Amaryata ya kwanan bakunta?" Shiru tayi bata amsaba haka shima be kuma cewa komai ba se kallonta kawai da yakeyi yana nazarinta a zuciyarsa, gaba daya kamar a takure take. Gani ya keyi Hamdah ta chanza masa yanayin fuskarta da komai ya chanza, a da ya kanga zallar kauna da soyayyarsa a cikin idanunta Amma yanzu ba haka bane. Baya so ya gasgata abunda zuciyarsa take gaya masa, baya so ya yarda da cewa wani take so bashi ba. A zatonsa zata kasance cikin farin ciki da kasancewarta cikin gidansa Amma se gashi ba hakan bane yana kallonta yanzun ma hawaye take sharewa a hankali wai dan karya gani amma ta makaro dan ya riga da ya gani. Tun da aka fara bikin nan take kuka, be manta kukan da ta farka cikin dare tanayi ba wanda taki gaya masa dalili. Se yake ganin ko na Rabuwa da gida ne kawai,  "Kwarai Sabo ne" zuciyarsa ta ayyana masa.

"Kaima kasan dole duk son da take maka zataji ba dadi na rabuwa da familynta" wani bangare na zuciyarsa ya kara tunatar dashi. "I hope so" ya fada a fili. Seta juyo ta kalleshi, murmushinsa me kyau yai mata tayi saurin saukar da kanta kasa dan yayi tasiri akanta. Mikewa tayi ta shiga ninke hijabin da tayi sallah dashi tace "Me ya faru".
"No nothing kawai zancen zuciya nakeyi" ya fada yana karasawa kusa da ita ya dora kansa a kan kafadarta, light kiss ya dora mata akan bear skin dinta. Wasu irin abu ne suka tafi tundaga wurin har tafin qafarta kamar electric shock wata kasala ta shiga sauko mata, saurin ture kansa tayi tana cewa "Ni Bacci". "Ok ok muje ki kwanta Amaryata".
Janta yayi ya kwantar da ita akan gadon yana patting bayanta Kaman yanda akewa baby in ana so yayi bacci. Likimo tayi tana jin yanda hannunsa ke yawo tsakanin gashin kanta da bayanta wanda tun tana jinsa har baccin gaske ya dauketa, jin ta dena mutsu mutsune yasashi leka fuskarta yaga baccin takeyi. Pecking goshinta yayi a ransa yana cewa Rigimamiyar kawai, a hankali ya zameta daga kan hannunsa ya shige toilet dan gaba daya bayajin baccin dukda kuwa gajiyar dayake tare da ita. Wanka yayo sannan yanufi dakinsa dan ya shirya, kayan sawarsa da ya barwa Abdallah ya jera masa tun a jiya da safe be gama ba ya shiga karasa shiryawa cikin wardrobe din a nutse ya kunna waka dan ta debe masa kewa. Yadauki kusan 1hour yana shirya kayan sannan ya gama. Ganin har lokcin bata tashi bane yasakashi fita palour ya zauna yana karewa komai kallo. " So unique" ya fada a zuciyarsa. Babu tarkace kwata kwata a palour daga set din hadaddun English Royal Gray color se daukan ido sukeyi sefa centre table, centre carpet dake shimfide a tsakiyar palour, Se fa Side Table a tsakanin kujerun. TV stand dinta da Tv kanta abin kallo ne, shimfidediya bango guda se wata flower guda daya a gefen. kowanne bango falon sunsha ado da wallpapers masu bala'in kyau kai ka rantse a gidan turawan asali kake.

Motsin daya jiyone ya sashi juyawa, Hamdah ce tafito tana yatsina fuska cike da shagwaba hannu ya bude mata alamar tazo. Cikin takunta me nutsuwa da daukan hankali harta karasa tashige jikinsa sannan tace "Shine kayimin wayo nayi bacci ka gudu ko?" Peck ya mata a goshi sannan yace "Sorry babe ba guduwa nayiba banaso na tashekine kinji" ya karasa yana kallon idonta masu kyau. Kasa jurewa kallon tayi ta sunkuyar da kanta kasa tana murmushi hakan yasashi dagota fuskar tata, "Look at me" ya fada in a low tune, tana dagowa ya hade bakinsu yafara aika mata da sakonnin daya dade yana ajiyewa, ya dade yana jiran wannan chance din yau gashi Halal ya samu, nan ya shiga kissing dinta like his whole life depend on it. A farko ta so tayi masa gardama amma ko me ta tuna kawai ta sakar masa kanta ya shiga sarrafata yanda yaga dama. Knocking din da akeyi da karfi ne ya katseshi, kallonta yayi ganin yanda ta takure a jijin kujera se kuma ta mike da gudu tayi daki, jiki a sanyaye ya mike shima yabude kofar a ransa yana mitar waye wannan ya katse masa jin dadi.
             Sumayya da Surayya ne twins din Haj Sa'adatu step mom dinsa ko wacce dauke da basket dake cike da kayan abinci a hannunta. "Yaya Ina kwana" suka hada baki gurin fada. "Lafiya lau ya gajiyar biki" ya amsa musu fuska a dan hade dan sosai yaji haushinsu. "Lafiya Alhamdulillah dama Mami ce tace mukawo muku abinci" suka fada suna qoqarin shiga cikin palour, matsa musu yayi suka shiga ya maida kofar ya rufe sannan shina ya shiga. A Kan dining suka jere abincin sannan Sumyya tace

"Yaya Ina Anty Hamdah mugaisa" mintsininta Surayya tayi alaman tayi shiru duk akan idonsa. "Kwaji da gulmar ku tana wanka in zaku jira ta bismillah". "Aa yaya ma dawo anjima" suka hada baki gurin fada sannan suka fice. Dakin ya shiga bayan ya dudduba abincin, A gaban mirrow ya sameta tana fesa turare har tayi wanka. kallonta kawai ya tsaya yi Dan tayi masa kyau sosai. Atamfa ce jikinta java me kalar Red and Black hakan ya kara haska farar fatarta sosai, kara sawa yayi ya karbar turaren ya cigaba da fesa mata, murfinsa ya mayar sannan janyota jikinsa gaba daya har seda ta dan firgita yace "Kinyi kyau yammatana" ya fada yana zagaya hannunsa akan sarkar dake wuyanta.

Bayanta ta juya masa tace "Jaan please help me with the Zip". Seda ya gama tsokanarta sannan ya zuge mata. Ya fita yana mata dariya. Yanajinsa tana cewa itama zata rama ne ya tafi dakinsa. kayansa shima ya chanza harta fito palour dan haka suka zauna suka shiga cin abincinsu cikin kwanciyar hankali. Mayafinta yace ta dauko bayan sun gama sannan suka fita zuwa cikin gidansu su gaishe su, ta karamar kofar da yayi daga part dinsa zuwa can din suka shiga, A Babban falon suka tarar da yawancinsu ga kuma bakin da basu gama tafiya musamman yan uwan Alhajin nan aka shiga gaisawa kowa yana musu addu'a da fatan alkairi. Seda ya kaita ta gaida dukka matan gidan guda uku sannan suka karasa  Bangaren Hajja, tana zaune ita da kannenta guda biyu Hajja Mairama da Anty yagana sai wasu yammata yayan yan uwanta da suka zo bikin suma se yawo suke a palour se kuma kannen Abdul din Guda biyu da suke ciki daya.

              A kasa ta zauna tana gaishe su duk da yanda Yagana ke janta da ta koma kan kujera Amma taki. Da daddaya yammatan suka ringa gaisheta kowacce da salon tata gaisuwar da alama dole akai musu ita kuwa ko a jikinta dan dama ba damuwa tayi da a gaisheta ba. Wata figigiyar yarinya ce daban ta fito daga baya, ba wannan ta jiyan bace dan wannan har ta fi waccen qarewa kuma ita fara ce tas kamar zabiya amma fa na mai kilan ma harda allura ta hada. Tafiya takeyi tamkar zata karye har ta gota su ta dawo ganin Abdulmalik ta daka uban tsalle tareda daneshi tana cewa

"Wayyo sweety I missed u so much wallahi". kokarin rabata da jikinsa yake Amma ya gagara dan yanda take qara manne masa kawai se ya bige da cewa "Hafsa bakya girma". Anty Yagana da kunya ta isheta kamar me ganin Hamdah na zaune tace " Ina fa zata girma ai wannan jin kanta take kamar Nana (karamar yarta). "wai yaushe ma kika dawo ne kema haka" ya fada bayan daya samu nasarar sauketa daga jikinsa sedai bata sake shiba, hannunta cikin nasa still tace "Yesterday night na shigo very late dukda saurin da naringayi na halarci dinner kishiyata amma a banza". Tuni Hamdah ta fice ta basu guri, muqullin kofar na hannunsa dan haka kawai ta fita ta main gate ta zagaya gidanta me gadi nata mamakin yaushe ta fita.
               Hira hafsa ta shiga jansa yana dan biye mata kadan kadan dan bala'in takura ce da ita. Ta zamar masa kamar wata kaska indai tazo duk inda ya sauke kafarsa tana bayansa ko da kuwa fita zeyi. Hafsa yar Anty yagana ce kanwar Hajja, tun tana yarinya take matuqar kaunar Abdulmalik amma shi yana kulata ne kawai a matsayinta na cousin dinsa bawai dan yana sonta ba. Seda takai ta kawo dakanta ta fito ta furta tana sonsa amma yai turning nata down da cewa shi yana da wacce yake so dukda a lokacin karya kawai ya mata bata yi masa bane kawai. " Sweety muje part dinku akwai labarin dazan baka" Hafsa ta fada tanayin gaba. Se a lokacin ya tuna da tare suke da Hamdah, wani miyau ya hadiye ganin bata gurin yasan fushi tayi ta tafi dan haka cikin sauri ya wuceta yana cewa "wait for me here sena tambayo izinin matata in ta yarda ki shigar mata gida" yayi gaba abinsa, ta kuwa shaqa iya wuya dan dama da biyu tace suje can din saboda ta qarasa batawa Hamdah rai, dole ta koma ta zauna Anty yagana dake jiran ya tashi ta shiga surfa mata masifa tana zaginta wai Mara zuciya, Allah yaso Hajja tunda suka gama gaisawa dama ta shiga daki an kirata a way. 
         Da Sauri sauri ya isa part din nasu saidai yai rashin sa'a ya tarar da su Anty zahra da Anty Amna se wasu cousins dinta guda biyu. Wani kallo ta watsa masa dashi kadai yasan ma'anarsa seya marairai ce fuska ya kama kunnensa guda biyu kamar yaro yai murmuring "please". Dauke kanta tayi se ya shiga gaidasu suka amsa masa cikin sakin fuska da barkwanci, dakinsa ya shiga dan ya basu guri dan besan me suka zo yi ba. Wani aiki ya shigayi a system dinsa har aka kira sallar azahar sannan ya tafi massallacin dake hade da gidansu. Bayan ya idar ne ya koma cikin gidan, bedroom dinsa ya qara shiga ya kwanta rigingine yana shakar daddadan kamshin turaren wutar da gidan yakeyi, Dukda ya saba da ire iren kamshin turaren wuta saboda Hajjar sa na amfani dasu sosai dan ko dakunansu in aka gyara musu se an kunna buner Amma se wannan ya zamar masa nadaban, baccin dake ta damuns ne ya samu nasarar daukarsa.
                Sai bayan la'asar sannan su Antu Zahra suka tafi duk se taji babu dadi, wanka tayi sannan ta gabatar da sallar la'asar, kwalliya sosai ta tsala cikin wani skin tight blue se yar top me kalar red dan ta gaji da saka Natives tana buqatar shan iska. Yanda ta tufke kanta a tsakiya ta sakijelar tana reto a bayanta ya karawa kwalliyar tata kyau kamar wata babyn roba. Jinsa shiru yayi yawa kuma taga lokacin daya shiga dakinsa yasa kata lekawa dakin a karo na farko. Murmushi ne ya subuce mata ganin yana yin kwanciyar tasa a ranta tace "oh Maleek Kaman wani yaro" kafafuwansa daya bari a kasa ta shiga ja dan ta mayar masa kan gadon dai dai lokacin daya farka idonsa ya sauka akan ta. Yanayin gayunta ya tafi da imaninsa sosai se kawai ya saki baki kamar wani dolo yana kallo, iska ta hura masa a kan fuska tace "get up sleepy head har isha tayi kana bacci".
        Saurin kallon agogon yayi 4:37pm. Tsalle tayi ta sauka daga kan gadon ganin yana neman rikota tana dariya tace "toh ae nasan in ba haka nayi maka ba bazaka tashiba yanzu ba" tayi waje tana cigaba dayi masa dariya.

Gaba daya Hankalinta nakan Tv batayi auneba seji tayi anyi sama da ita gaba daya, baki ta bude daniyar yin ihu dan bata ga ko waye ba cikin sauri ya rufeshi da nashi, within seconds ya fara barin layi, tafin da  suka ji akansu ya sakashi saurin sakinta a dole. "Sannunku lover birds" cewar Hafsa tana mai gyara zama akan kujera. Idanunsa da suka chanza kala ya dago ya kalli Hamda data dukunkune tayi lamo a jikinsa sannan ya Maida kallonsa kan Hafse dake kokarin chanza channel.

Seda ya tattaro dukka karfinsa sannan dakyar ya iya cewa "Haka aka koya miki shigarwa mutane gida babu sallama?" "Sallamar dubu nawa nayi kuna chan wata duniya ina zaku jini" ta amsa masa with I don't care tune. Tsabar takaici kasa ce mata komai yayi dan jiyake kaman ya maketa. Takaici da bakin cikine yasa Hamdah mikewa tareda jan tsaki tayi cikin dakinta. Wannan wace irin rayuwa ce haka daga shigowarta ace zata fara da haka? Wai ma ita wannan mekama da bulalar daga Ina take dan dai tasan ba kanwarsa bace. Bataji shigowarsa ba illah tight hug din dayai mata, duk diban albarkar data so yi masa Amma be bata damar hakan ba seda ya tabbatar ya kore mata duk wani bacin rai da damuwa Sannan ya kyaleta.

Magana ya rada mata a kunne da banji me yace ba da sauri ta mike tana cewa "Nidai A'a wallahi"

"Ayya yarinya kin makaro" ya fada yana kwanciyarsa akan gadon, kukan shagwaba taringa yi masa ita dai A'a. Inbanda dariya ba abinda yakeyi mata, Zamansu sukayi a dakin har saida sukayi sallar magriba. Daga yanayin yanda yake Mata ne ya tabbatar mata yau bazata sha ba, tsoro fal ranta tagama shirin bacci ta rabe a gefen gado.

Danne Dariyar sa yaringayi amma ya kasa ganin yanda bilhakki take share hawaye, dariyar ce ta kwace masa nan ya qara tunzurota ta shiga dukan sa da pillow tana kukan dagaske ta samu dalili, ganin abin nata dagaskene ya sakashi rikota ya shiga rarrashi daga nan labari ya chanza ya canza salo.

🌹🌹🌹🌹🌹🌹🌹🌹
*RUBUTACCIYAR QADDARAH*
🌹🌹🌹🌹🌹🌹🌹🌹
*By Maryamah* 💞💞
©2020
*PAGE* 1⃣6⃣
 Asibiti

          Kwanan Abdul'ahad hudu a asibiti yana jinyar zuciyarsa har lokacin babu wanda yasan ya dawo in ka dauke Yusuf sai kuma Amininsa Fahad. A cikin kwana na biyar din ne yanemin sallama dukda zaman aaibitin yafi masa dadi, alluran da sukeyi masa suna qara taimaka wurin mance damuwarsa in yana bacci. Be taba zatan akwai wata rana da zata zo shi Abdul'ahad ya so wata mace ba har ya kwanta ciwo saboda ita se gashi yau helplessly akan mace. Dama wannan shine So ruwan guba da ake faa tabbas kuwa ya kurba gashi dafinsa na dab da halakashi. Dr Muzammil likitan dake kula dashi ya gargadeshi akan ya cire damuwa itace ke neman zautashi Dan haka indai yana son lafiyarsa ta dore dole ya hakura da dukkan tunanin dake damunsa.

                Yana cikin buttuning rigarsa Yusuf da Fahad suka shigo dakin, kallo daya ya musu ya dauke kansa danzu kam miskilanci se godiyar Allah. "Ah lallai mutumin Lafiya ta samu" cewar Fahad still be kula suba sema jakarsa da suka kawo masa kaya aciki daya jawo ya shiga zuba ragowar abubuwan da suke a waje, saida ya gama tsaf sannan ya juya yace musu "I'm going se Allah ya kuma hada mu thanks so much men Ana tare". Patting kafadarsu yayi ya shiga jan jakarsa ze fita haka suka bude baki suna kallonsa, ganin da gaske yakai kofa yasaka Fahad saurin shan gabansa yace "Going to where?" 

"Inda na fito" ya bashi amsa yana qoqarin kauce masa dan ya fita abinsa. Se suka biyo shi a baya, Sulaiman Amintaccen yaronsa suka gani a harabar asibitin ya taso da sauri ya karbi jakarsa ya saka a mota sannan ya bude masa back sit ya shiga. Ta window ya sakar musu murmushinsa sannan motar ta tashi ya barsu a tsaye kamar bishiyoyin da aka dasa. Seda suka dena hangoshi sannan kowa ya kama motarsa ya tafi dan already yayi settling bill din asibitin.

Idonsa a rufe ya jingina kansa da kujerar har suka isa Airport da already Sulaiman ya masa booking flight da komai, Cikin awa daya yagama duk clearance dinsa ya zauna akan kujera jikin window a First class suite. Ta window yake kallon garinsa Kano lokacin da jirgin ya fara tafiya a sararin samaniya tun yana ganin gine gine har suka fara bace masa bayan da jirgin ya daidaita a sam, a fili ya furta "Se wata rana kano,se wata rana Nigeria".  Amminsa da sisters dinsa ne suka fado masa a rai, lumshe idonsa kawai yayi Dan dole ze  lallashi zuciyarsa Dan kuwa zaman Nigeria banasa bane ya sani muddin yacigaba da zama to dole wata rana se sun hadu abinda baya taba fata kenan ya hadu da ita tana matsayin matar wani ba tasa ba. Bayan tafiyar awanni da transits ya sauka qasar Japan lafiya, ya tarar da Abokansa daya baro da jimami na rashin sanin abinda ya sameshi. Ko da ya koma tambayar duniya su master sukai masa akan abinda yasa shi tafiyar da babu shiri Amma yai musu kunnan uwar shegu dole suka hakura sedai duk Wanda yasan shi inyaganshi ayanzu dole yasan yana cikin damuwa. Dama yaya lafiyar kura Dan haka yanzu miskilanci yaci uban na da aiki da neman kudi kawai yasaka a gaba ya ture duk wani batu na soyayya acewarsa ya gama, ita kadai tayi masa daya aura a matsayin mata, tunda ya rasata kuma shida aure se a aljannah.

*Fatan alkhairi ABDUL'AHAD ALIYU GALADIMAH Allah ya baka mafificin alkhairin Hamdah*.

*****************************
             Da kyar Amarya Hamdah ta iya bude idonta tareda jawo bed sheet ta kara rufe jikinta, motsinta daya ji ya sakashi juyowa da sauri ya mikewa daga kan Sallayar da ya ke. "Sannu Zaujy Allah yayi miki albarka, Kaman yanda kika faranta min Allah ya miki sama da haka nagode Hamdah na gode Ubangiji Allah ya biya miki buqatunki na alkairi Allah ya faranta miki kema....."surutai kala kala ya ringa yi mata har ya sakata jin kunya se kace ba haqqinsa ba, hannunta tasa ta rufe masa baki tana cewa "Ya isa mana mene nayimin godiya nifa matar ka ce halalinka fa ko ka manta ne".  "Haka ne na sani Hamdahta Amma dole na gode miki".

" Nidai ya isa lokacin sallah kuma yana qara qurewa" ta katse masa surutan da yakeyi. Shi ya taimaka mata tayi wanka kafinnan ya gyara dakin tsaf sannan suka gabatar da sallar asuba tare. Tea ya hada mata mai kauri ya ringa lalla bata tasha dan yasan dauriya kawai takeyi. Wata irin kimarta ce ta qaru a idonsa, son ta da tausayinta yana qara shigarsa aduk numfashin daya shaqa. Alamar zazzabi daya ji yana son kamata ne ya saka shi bata pain killer tasha sannan ya lullubeta a bargo ya rage musu sanyin Ac nanda nan bacci ya dauketa a cikin jikinsa. Kanta dake kan qirjinsa yake shafa a hankali, nutsuwa yake samu ta daban a duk lokacin da yake tareda Hamdah, Goshinta yayi kissing yana kara gyara mata kwanciya yanajin yanda zafin jikinta yake ratsashi wani sabon tausayinta ya shigeshi. Yanda taringa masa kuka yake tunawa amma ko kadab be saurareta ba. A haka yaringa tuna moment dinsu da baze taba gogewa ba acikin tarihin rayuwarsa wannan dare yana da daraja, shikadai yake murmushi in ya tuna har bacci ya daukeshi.
          Rayuwa suke gudanarwa cike da aminchi da yarda da juna kowannensu na tattalin Dan uwansa. A yanzu bata da wata matsala dan ta samu soyayyar mijinta abinda take buri kenan. A satin su biyu da aure bazata ce ga wani abu daya mata na rashin kyautawa ba tattalinta yakeyi kamar danayan kwai. Ko a bangaren yan uwan bata da damuwa dan sosai suke yi da ita musamman yammatan gidan kasan cewarta yar gayu ya kara kulla alaka tsakaninsu kullum suna part din sedai fa in Abdulmaleek ya musu jan ido se yace wai suna hana Shi sakewa da matarsa. Matsalarta dama Hafsa ce kuma tuni Ta tattara ta koma inda ta fito duk yanda kuwa taso ta zauna a gidan amma Hajja taqi.
Satinsu uku da aure in kaganta seka kara kallonta. Tayi kyau jikinta ya murje kamar me wanka da madara haka shima Ango ba a magana Dan har wata kiba yayi kana ganinsa kasan yana more amarci da tsibke. Ranar Monday kuma a ranar ne yake shirin komawa aiki bayan dogon lokacin da ya dauka yana hutu, tun da sukayi sallar Asuba takeyi mishi rigima akan wai ta shirya su tafi tare ya ajiyeta a gida in ya dawo seya dakkota ita bazata iya wuni ita kadai a gidan ba shi kuma yaki. Har suka fito zata rakashi bata hakura ba ta masa kwalliya sosai Abdulmalik ya hade cikin wata suit kalar Blue black yayi kyau ga wata kamala da cika daya qara. Itama sanye take da atamfa exclusive koriya dinkin doguwar riga bata daura dan kwaliba se gyale data yafa ta rufe jikinta gaba daya dashi se shagwaba take masa wai zatayi missing dinsa da yawa. Seda ta rakashi jikin motarsa tana jera masa addu'ar a dawo lafiya da list din kayan kwalamar da ze taho mata dasu shidai babu abinda yake in ba murmushi ba, jin kansa yake kamar wani sarki. Indai zata ci gaba masa da haka to shidai babu boka babu Malam ta gama dashi wallahi. Dakyar sukayi sallama Kaman karsu rabu dan ya kusa makara yaja motarsa ya bar gidan, haka suka wuni a waya Dan motsi kadan ze kirata yaji me takeyi yayi missing dinta haka itama.

5pm tagama komai tsaf ta gyara gidan ta fesa wanka cikin wani hadadden lace Orange gaba daya falon ya gauraye da daddadan turaren wuta ga kuma turarukan da tayi amfani dasu. Suna zaune da su Surayya da shigansu kenan yayi sallama. Jakar hannunsa ya ajiye tareda bude mata hannu alaman tazo, tamkar tarwada Haj take takun da ita kanta bata san ta iya irinsa ba har ta karasa ta shige jikinsa ya maida hannunsa ya rufe ji yake kamar ya kwana be ganta ba. seda ya shaki kamshinta sosai sannan ya furta "I missed you so badly my Jewel" yafada looking straight in to her eyes. Ita ma shi take kallo tace "I miss you more Jaan" tana juya idonta.
"you sure" ya tambayeta yana dage mata gira

"Yh I'm very sure" ta bashi amsa

"Oya na show me how much you miss me". Ya fada bayan daya saketa kadan, without given a second taught kawai ta hade bakinsa da nata what he wasn't expecting nan kuwa yashiga kissing nata hungrily as if his life depend on it. Su Sumayya da suka ga alaman an manta da zamansu sumsum suka fice tareda kullo musu falon. Seda ya gaji dan kansa sannan ya saketa suka shiga ciki, already ta hada masa ruwan wanka, bayan yayi wanka ne suka zauna cin abinci yana ta mata labarin office. Se yaga kaman walwalarta ta ragu dan shi yake ta hirar ita dai seta amsa masa da eh ko Aa. " Babe namanta naga me agwaluma kafin kuma na siya aka bamu hannu kuma a saman titi nake bare na tsaya na siya miki". Shirun daya ji tayi bata amasa bane ya saka shi kama hannunta ya riko cikin nasa ya murza a hankali. Idanunta masu haske ta dago ta kalleshi ganin irin kallon datake masane ya sakashi cewa "ya dai yammata ina ta magana kinyi shiru tunanin me kikeyi". To his suprise se ga hawaye Kaman ya bude famfo.

Hankali tashe ya fara tambayanta me ya sameta me aka mata ko wani gurin ne yake mata ciwo " Jewel talk please me nayi miki ko magana na ta bata miki rai kiyi hakuri yanzu ma bari naje na siyo miki in dai agwaluma ce"  bata amsa shiba sema kara volume din kukanta da tayi cak ya dauketa suka dawo cikin palour ganin yanda ya rude ne yana shirin yi mata kukan ne shima yasa ta bude baki dakyar tace masa "Mumcy I want to see my Mom". Ta kuma rushewa da wani kuka. 

Kanshi ya dafe tareda jan guntun tsaki a ransa yana mamakin wauta irin ta Hamdah, "Wallahi you scared the hell out me mene na kuka anan just to tell me you want to go home shikenan seki dasa min kuka kamar wadda nace zanwa kishiya, naga alama dai sena fara zaneki akan wannan shagwabar taki karkizo ki koyawa Baby na kuka tun tana ciki" ya fada yana dungure mata kai. Baki ta turo masa tana cigaba da tabe baki cike da shagwaba. "Oya tashi kishirya saura ki bata min lokaci nace na fasa" ai bata san lokacin data mike da gudu ba bayan tayi pecking nasa a cheeks ta shige dakinta Dan kintsawa.

Saboda azarbabi A falon ya tarar da ita ta chanza shiganta zuwa doguwar rigar shadda gezner dark blue da akayiwa dinki da jan zare Dan haka mayafinta da takalmi da bag duka Red ne.Tayi kyau kwarai har yaji kishin kar wani ya kalle masa ita. Se yai niyyar tsokanar ta yace "I'm sorry Babe yanzu Alhaji ya kirani  zan kaishi gidan wani abokinsa and its urgent, ina ga mu bari se gobe" Da yake ruwa ruwa ce se hawaye tace "Dan Allah Jaan ko ka bani mota, Driver ne kasa ya kaini" hade rai yayi yace "wasa ma kike Driver zansa ya kaiki kinyi wannan kwalliyar yaji kamshinki to baze yuwu baki jira kawai inna dawo da wuri se muje in ba haka ba kuma gobe". Se ta fashe da kukan gaske tana" Ni wallahi ko ma Napep ne sena shiga Dan Allah karka hanani zuwa" janyota jikinsa yayi da sauri yace "Shish wasa nake miki kiyi shiru dan Allah" shi ya riqe mata jakarta ya bude mata motar ta zauna, har lokacin gani take kaman ze ce mata wasa yakeyi. A gate din gidansu ya tsaya yace su shiga su gaida Hajja yau basuje da safe ba, "Ai tamayi hakuri har 4 weeks bata fita ba amaren yanzu da ko sati basa rufawa suke fara garari a titi" cewar Hajja bayan daya gaya mata gida ze kaita sannan sukayi mata sallama suka tafi. Seda ya tsaya suka yi musu tsaraba sannan suka nufi gidan.
 Sun hau titi sosai ya kalleta yace "Ni a wa in hana fitar nan nasan yau baccina ragaggene". Murmushi kawai ta masa hankalinta naka titi ji take inama tana da fukafiki ta tashi sama. Ko bari ya gama parking batayi ba ta fice daga motar da gudu tana kwalawa yan gidan nasu kira ko saurarensa bata yi ba taji kiran da yake mata ba dan ba karya tayi missing dinsu garama su Hamida sunje mata sau biyu amma mazan ba wanda ya je. Da khalifa ta fara cin karo daya bude mata kofar falon Baki sake yake kallonta dan suna cikin maganarta ne sukaji knocking din.

Tun kudeshi tayi ta shiga palour tana raba Idanu ta na neman inda zata ga mumcyn dan ta tabbatar tana gida lokacin chan ta hangota tana binta da kallon mamaki itama aiko da gudu ta fada jikinta " Mummy" se kuma ta saki kuka.

Gaba daya ta sanyayawa Mumcy jiki Dan haka ta shiga tambayarta "Hamdah lafiya daga Ina kike cikin daren nan ina Abdulmalik din". Ganin hankalinta ya tashine yasa ta tsagaita tace mata "Mumcy daga gida nake kuma tare ma muke da shi yana waje".  Se a sannan hankalinta ya kwanta tace  "To Shi kuma kukan na magani da menene ke da Baki kaunar a zauna lafiya".
"Bazaki gane ba Mumcy kawai na yi missing dinki ne dan Allah kema haka kikaji lokacin da kika auri Abbah". Rankwashin wasa Mumcy ta kai mata sannan tace "kedai kin fiya shirme wallahi harkinsa hankali na tashi to inbanda abinki kukan kuma maganin me zeyi bagaki kin ganniba?" "Oh su kuruf anzo kuma yau dama gobe nake tunanin inzo inga chakwakiyar da kike aikatawa naga an ja lokaci ba'a kawo kararki ba" cewar khalifa nan suka fara Dan dama an dade ba'a hadu ba. Sallamar yaya Baffa ce tareda Abdulmalik ta katse su.

"Amma dai kedai wannan anyi shashashar yarinya dama be tafi ba kika barshi a waje" Mumcy ta fada tana kokarin gyara zamanta. Baki ta zumbura gaba sannan tace "Nifa Mumcy nima bansan ya tsaya ba ai kona sani dan Allah Jaan?"  Girgiza kai kawai Mumcy tayi tace "Kyaci gidanku ai wato baki dai chanza ba har Ina murna kin karo hankali ashe sema abinda yai gaba ko".
"Aa fa Mumcy da na ce mata zanje na dawone shiya sa" Abdulmaleek ne ya tarewa matarsa. "To ai shiikenan" cewar Mumcy suka shiga gaisawa bayan hamidah ta kawo masa kayan motsa baki. A gidan sukayi magriba da isha har gurin goma basu tafi ba Dan seda Abbah ya dawo ya ji dadi sosai yanda yaga Hamdan tasa sannan ya karayi musu nasiha sosai Mumcy ta kara bata wasu kayayyaki sannan sukayi sallama.

           Zata shiga motar kenan idonta ya sauka kan BMW din Guruin da ke ajiye a gefe, lokaci daya komai daya faru ya dawo mata a kwakwalwa, ranar da ta dau kota har zuwa haduwar su ta karshe. "Ko yana wace duniyar kuma oho" ta raya a zuciyarta nan suka nufi gida ranta fal da kewar yan uwannata.

Rayuwa da masoyi me dadi, Abubuwa dayawa sun faru cikin zaman Auran Hamdah da Abdulmalik. Tana wata na biyu da Aure Maryam ta haihu tasamu ya mace sun sha suna yarinya taci sunan kakarta Maman Yusuf din wato Ruqayyah suna kiranta Amal. Tuni ta koma aikinta da Sabuwar motar ta da Yah Abubakar ya Siya mata lokacin auranta Dan haka bata da matsalar transport.

Kamar yanda ta saba duk ranar juma'a takan raba wuni a cikin gidannasu Abdulmalik din saboda bata zuwa aiki ranar yau ma haka ta kasance, suna kicin tareda Anty Amarya kamar yanda suke kiran last wife din Alhaji Kamalu suna taya ta girki, A babban Dining me cin mutum 16 kamar wani conference table tana jera  kayan abincinne ta jiyo sallama daga cikin palour. Yammata ne zakada zakada har su hudu se Babbar mace da akalla atayi sa'ar Hajja, kallo daya zakayi musu kasan jininta ne saboda kamar da sukeyi sosai. Gaba daya su ukun suka gaisar da Anty Amarya data fito daga kitchen din haka itama mahaifiyar tasu ta tsaya suka gaisa sama sama banda guda wadda kuma da alama itace babbarsu data dauke kanta gefe tana danna waya da taunar chewing gum. Part din Hajja suka nufa ita dai Hamdah tana tsaye tana kallon ikon su dan babu Wanda ma ya lura da ita cikinsu. A falon Hajja suka baje nan da nan aka cika musu gaba da kayan makulashe bayan sun Dan taba ne su ukun suka shiga dakinsu Khausar se dayar data kame a kujera tana ta muzurai. Kallonta Hajja tayi aranta tana kara karantar halin yarinyar.

             Haula kenan uwar jiji da kai da takama ita tsabar nata isar ko gaisuwa ma se an roka inbanda son cimma wata manufa tata Ina Abdulmalik Ina wannan kodaddiyar yarinyar? Muryar Hajia Hauwa ce ta katse mata tunani tace  "Bari na shiga bangaren Amare haryanzu fa banga surukar tamu ba". Haula dataji kaman mahaifiyar tata ta daba mata wuka tayi saurin jifanta da kallon wani kallo, inkiya tayi mata da ta nutsu sannan taci gaba " Ai naso inzo bikin wallahi hajia amma kinsan lokacin muna tsaka da campain ne ba dama se dai naga hotunan biki Amarya kam masha Allah". Murmushi hajja tayi dan tasan wannan magana ba har zuciyarta takeyinta ba se tace mata "Amarya ai tana nan cikin gidannan ma nazata ma kun ganta kafin ku shigo tana taya Halima girki". "Toh kila tunda kinsan ba saninta mukayiba Amma dai babu ma wata bakuwar fuska dana gani gaakiya sedai ko tana cikin kitchen ne". "Ok bari to a kira miki ita" cewar Hajja sannan ta shiga kwalawa Rufaida kira taje ta kirawo Matar Yayansu.

Tunda suka shiga palour Hajia Hauwa da yarta Haula suka zuba mata ido kowanne da abinda take kissimawa aranta. A bangaren Hajiya tsantsar kyau da gayu irin na Hamdah ne ya rudata, Ita kuwa Haula zuciyarta ce ta shiga tafarfasa wani irin bakin kishi yana taso mata, babu hadi Matar Abdulmaleek ta mata fintinkau nisan bana wasa ba. A she Momy cutarta tayi datake cewa wai farar fata kawai Gareta. Harta karaso ta zauna kusa da ita bata sani ba se kamshin turarenta da ya cika mata hanci. Faram faram suka gaisa da Hajiya Hauwa ta tambayarta ango da zaman kadaici acewarta, "Ai babu ma wani kadaici dan ita ma tana fita aiki dan zaman da take ita kadai bashi da yawa" cewar Hajja ita dai Hamdah murmushi kawai tayi. Juyawa tayi tayiwa Haula da kiris ya rage tayi bindiga inkiya da ido nata gaisheta, iya wuya ta shaqa dandai bata san manufar Momyn tata ba yasakata ce mata "Sannu dai yakike"." Yawwa sannunki"  Hamdah amsa mata a ranta tana jin haushin irin kallon data kafeta dashi kamar wata mayya dan haka seta mike tareda kallon Hajja tace "Hajja bari na wuce zanyi girkin dare lokaci ya fara ja". "Toh ba damuwa kema dai ke kike biyewa rigimar Abdul in ba Haka ba ga abincin anan girkin me zakiyi". Murmushi tayi tana tafiya tace Aa Hajja kinsan shi daga girkin ki se nawa yake ci gara dai nayi masa".
"Haka nada kyau kuma shima ya ringa cin girkin matarsa Ai" cewar Hajia Hauwa da zuciyarta ke tafarfasa kaman zata fashe dan gani take kamar da gayya Hajja Fattu ke jan surukar tata a jiji ba, bata zaci cewar ta sake har haka da ita  ba ganin irin kai ruwa ranan da akayi da ita kafin ta amince da auran, idan kuwa hakane ashe dole ta tashi a tsaye ta sake shiri Dan zama be gantaba, da ganin idanun wannan yarinyar ba karamar kissa zatayi ba amma ai in tasan wata bata san wata ba. Kwafa taja aranta tana ayyana abinda ya kamata tayi dan bazasu taba bari ya kufce musu ba, bokanta ya gaya mata shi din dai shine mijin Haula kuma aure ne irin wanda take so dan yaron yana da Nasibi a rayuwa sedai har yanzu ta kasa hango mummunan abin daya ce ze faru a gaba tunda har tayi sakaci Ya auri wannan yarinyar, koma dai menene tawa kanta alqawari seta raba auran nan ta maye gurbin sa Haula koda zata rasa komai data mallaka.
Sun jima suna tattaunawa da kawar tata sedai ko kadan taki bata fuskar da zasuyi magana akan hadin Abdulmalik da Haulan, suna shirin tafiya ya shiga gidan dawowarsa kenan daga aiki ya shiga ya bawa Hajja wasu saqo daya karbo mata a tasah. Kasan cewar Juma'a ce yayi kwalliya cikin wata shadda cream se daukar ido take. Cike da girmamawa yagaida Hajia Hauwan se qara daure fuska yake saboda wani kallo da Haula ta kafeshi dashi kamar zata hadiyeshi. Gani tayi ya qara mata kyau na musamman kodan ta dade bata ganshiba ga wani qasumba daya tara tasha gyara ji take kamar ta tashi ta rungumeahi.  Kallo daya yai mata ya dauke kansa, yaganeta sarai Amma seyai biris da ita. ya tsani mace marar Aji se wani lanqwashe murya take wai tana gaishe shi, seda ta maimaita kusan sau goma sannan ya amsa mata da "lafiya" yayi wa Hajjan sallama yai waje. Zungurinta Hajia Hauwan akan ta bishi kamar dama tana jira cikin Hanzari ta cimmasa yana dab da barin main falon, jin alaman mutum na binsa a baya ya sakashi tsayawa sannan ya kalleta "yadai" ya fada fuska a daure".
"Ba komai dama rakoka nayi" ta fada tana gyara tsayuwarta. Se ya kalleta sama da kasa sannan yace "No bana bukata ba fita zanyiba gurin Matata zanje" yai gaba yabarta a tsaye kaman zata kurma ihu. Lallai ma ya raina mata hankali wato gurin matar sa ma zeje, kamar kazar da ruwa yawa duka haka ta juya cikin gidan, su Surayya dake zaune a falon sukace me zasuyi inba dariya ba. Ko takan Mahaifiyarta ta dake tambayarta abinda ya faru ba bata bi ba ta suri jakarta kawai tai ficewarta dan tanajin bazata iya qara koda minti daya cikin gidansu ba. Dole Hajia Hauwa tayi wa Hajja sallama suka tafi. Ko a  mota inbanda kuka ba abinda take uwar nata rarrashinta Mansura kanwarta data gaji tai tsaki sannan tace "wai fisabilillahi ance daga Maleek dinnan babu wani namiji ne ko yaya da zaki bi ki tsangomi rayuwarki a kansa, mutum yace baya sonki to ki hakura mana ko ana dole Haba duk kin bi kin damu mutane wani yace kije inda yake ai Dama in ka nunawa namiji kana sonsa dole yama wulakanci bare ke ai dai ko bakida zuciya yakamata ki hakura haka... " "In naki kuma fa uwata Ina ruwanki koni sa'ar kice Dan ubanki" Haulan ta katse Mansura cikin masifa. "Allah ya taimaka" Sayyada karamar kanwarsu ta fada kasa kasa gudun kar fadan ya dawo kanta da haka suka karasa gida.

Bangaren su Hamdah kuwa a kitchen ya tarar da ita, miyar dake kan Gas take juya wa a hankali tana bin wakar data kunna harda Dan taka rawa. Sosai ta burgeshi, yanda take juya jikinta ya masa kyau se kawai ya ciro wayarsa ya shiga yi mata video. Aikinta take hankali kwance ita bata ma San da tsayuwar sa ba se kamshin turarensa dataji ya fara yawa a kitchen din, tunawa da tayi ta fesa kadan yasa bata kawo shi din bane. Duk lokacin datake missing dinsa se kawai ta fesa turarensa hakan na rage mata kewarsa sosai. Kaman ance ta juya taga mutum jingine da Freezer yana doka mata murmushi ba shiri ta saki ludayin dan Harga Allah taji tsoro ko kadan bataji shigowarsa ba. Saurin karasawa yayi ya rungumeta yana dungure mata kai "Matsoraciyar kawai, da in da zakije" bakinta taturo sannan tace "To ai kaine banji shigowarka bafa ko karar motarka banji ba se kawai naganka kana kallona". Gaban stove din suka karsa still tana jikinsa ya shiga bude tukwanen yace  "Me kike dafawa ne haka tun daga office nake jiyo kamshi duk yawuna yagama tsinkewa". Steamer ya bude, burabuskon shinkafa ne fari kal se tashin kamshi take. Tana kallon yanda yake hadiye yawu Dan tasan yanda yake son abincin, janye jikinta tayi ta dakko warmer din data ajiye a gefe tashiga juye hadaddiyar miyar Irish potatoe data ji nama yankan kanana dakuma vegetables, shi ya kwashe Burabuskon bayan ta diba wani a Warmers daban da zata kai wa Alhaji dan Yau yake dawowa. A tare suka jera kayan akan dining sannan suka shiga wanka. Suna tsaka da cin abincin sukaji sallamar Khaleefa shida Amrah da Afrah yaran Anty zahra. Da murnar narta ta taresu suka dan gaisa kamin a fara halin da aka saba yana kwasar girki yana kushewa harda cewa Abdulmalik ya nemi Pligil dan dakyar in cikinsa baze baci ba wannan jagwalgwalon. Seda yai sallar isha sannan yai mata sallama tana ta mitar meyasa Anty zahra bata biyo suba dama Hamida tasab inda ta ajiyeta, rabon data je mata har ta manta. Dariya yayi yana cewa sunfi kusa ai ita kuma Anty Zahra dare ne  yayi shi yasa bata zoba suma din sun takurane aka kawo su kwanar mata.
Washe gari a gidan Anty Zahra suka wuni se tsokanarta take wai kodai tare zasu juye irin wannan kiba da tayi haka (dayake itama tanada karamin ciki) dariya kawai tayi tana cewa "Haba Anty wallahi banida komai kawai dai hutune a haka ma fa Dan yanzu Ina fita aiki rana na dukana". Haka suka wuni suna hira sai bayan magriba suka tafi.

Rayuwa nata garawa kwanaki na shudewa se gashi wai har ana ba tun shekara da auranta, babu abinda ya chanza cikin kulawar da sukewa junansu sai daima abinda ya karu, zuwa yanzu tafara damuwa akan maganar samun ciki. Wata biyu da suka wuce da tayi missing period harta fara murna sedai watan gaba sega period dinta yazo abin tausayi har kuka tayi yaringa mata dariya kuwa. Tuni ta gama service se zaman shiru duka babu dadi abokan hirar ta ta duk sun tafi makaranta Khausar ce kawai Autar su Abdulmalik a gida ita kuma ba wani shirin kirki sukeyi da ita ba dan kusan shekarunsu daya dan haka ta rainata hakan yasa take kiyaye duk abinda ze hada su. Ita kam ta qagu dan har Mumcy ta kira wai ta mata prescribing maganin da Zata sha ta samu ciki se kawai tayi dariya tace mata wai saurin me take ta jira setayi goma ma. 

Abinda ya qara mayar da hankalin ta akan tunanin tun wata ranar da Anty Amarya ke cewa Abdul din "Ni kuwa Abdul duk sa'annin auranku daga masu haihuwa se masu tsohon ciki mu kunki yo mana miji ko kishiya gashi dai Fatima ta haihu jiya da namiji naji ma wai sunanka za'a sakawa Dan" ta karasa cikin sigar dariya sedai tsaf yagane magana ce ta gaya musu shida Hamdan. Fatima Kanwarta ce datai mutuwar son Abdul din Amma yaki haka ta hakura sati dayane tsakanin auransa da nata shine yanzu ta haihu. Se yayi dan murmushi sannan yace "Haba dai Anty mudin nawa muke kuma auramma shekara daya kawai bari dai mudan kara hutawa tukunna kin babies din nan duk takura ce dasu suzo su hana mutum rawar gaban hantsi sudai Allah ya raya musu". Baki ta rike alamar mamaki ta daiyi shiru kawai, Mikewa shima yayi Dan dama tun fara maganar Hamdah ta shige gurin Mama Second wife din saboda suna shiri da ita babu laifi, ta fuskanci a fuska kadai Anty Halima ke nuna tana sonta amma a badini ta ringa yaba mata magana a fakaice kenan se yanzu ta gane dalilin saboda Be auri Kanwarta bane. 

Da yamma ya shigo gidan, A dakinsa ya tarar da ita a kwance rubda ciki, bayanta ya hau ya zauna ba shiri tashiga tureshi tana "Wayyo Mumcy ya ballamin baya wayyo Abbah ya fasamin ciki kuzo ku ceceni". Birkitota yayi yana cewa "Muga cikin Ina ne ya fashe" ya shiga yi mata chakulkuli tana dariya. Seda komai ya lafa sannan yace mata "meya sa dazu kika gudo kika barni". Seta chanza fuskarta zuwa kalar tausayi sannan tace "Jaan maganar Anty fa gaskiya ce, ya kamata musan abinyi ko asibiti ma muje a duba mu". Hade rai shima yayi ya riko hannunta yace "Look Hamdah bana son shirme kema kin fara daukar irin tunaninsu kenan, ita kanta datake miki maganar kin san shekararta nawa a gidan nan kafin ta haihu?" Seta girgiza masa kai alamar Aa sannan ya ci gaba "To rana Daya akayi auransu da Mami kinga Yaya Mansur ne Babban dan Mami yama girmeni da kusan 2 years, ita kuma Sharifa ce first daughter dinta inaga befi ta baki shekara daya ba. Koma ba haka ba kindai san baki kaini son ki haifarmin baby Girl me irin idon nan naki bako" ya karasa yana shafa saman idonta "To ki sauraramin da batun haihuwa yanzu, Allah daya bawa kowa ze bamu muma layi ne bezo kanmu ba kinji ko".

"Naji amma dai Jaan yakamata dai muje gurin Dr mudai tabbatar da lafiyar mu sannan se muci gaba da addu'a kawai". Banza ya mata ya shiga bathroom tasan ba amsata zeyiba Dan haka ta Mike itama tashiga jera masa kayan gugarsa da aka kawo a closet. 

A haka rayuwa ta cigaban musu baya taba biyewa shirmenta in ta fara akan maganar ciki. Yaga alama harda zaman banzan da takeyi yake qara sakata abinda takeyi dan haka ya shiga fafutukar nema mata aiki wanda a farko yace bazatayi ba. Da alfarmar Prof Ammani da kuma result dinta da yayi kyau ta samu lecturing a nan Polytechnic ta fara zuwa.
Hankalinta be tashi ba se ranar da Hajja ta tsareta da tambayar wai ta fa ji shiru haryanzu ba wani labari ita fa tana buqatar taga jikan danta Namiji, hankali tashe ta kira Mumcy tana kuka ta  sanar mata abinda Hajja tace dakuma Abdul din dayaki daukan abun da muhimmaci. Rarrashinta taringayi tareda kwantar mata da hankali, misalai ta ringa bata akan bakowacce mace bace daga aure take haihuwa wasu ma sukan shekara biyar koma fiye da haka dakyar dai ta samu tayi shiru da alkawarin dakanta zata kira Abdulmalik tace suje asibiti.
Sauri take ta gama komai dan tasanshi dan oya oya ne baya son jira. Tana tsaye gaban mirrow tana gyara daurin dan kwalinta ya shigo dakin, yayi kyau sosai cikin shaddar daya saka Brown se kyalli takeyi. "Yanzu fisabilillahi baki gama ba minti nawa na qara miki amma har yanzu kina nan har karfe 12 tayi bayan kekika azazzaleni ke zaki gidan suna". Jakarta ta zara tayi waje tana cewa "Kai Jaan kafiya mita wlh Kaman me tsohon ciki muje toh". Gidan Nasir kanin Abdulmalik Dan Hajiya Shuwa zasuje matarsa ta haihu yau ake suna. A kofar gidan ya ajiyeta Dan yace taron matane baze shiga ba sun hadu da Nasir din da asuba gurin radin suna. Kudi ya bata da yawa akan ta bawa me jego dukda ledar dayaga ta ciko da kaya zata kai mata. Gidan ya cika makil duk yawancin Faccalolinta sunje sannan ga yayan gidan mata dukka nan aka shiga gaisawa suna ta mata tsiyar wai ba'a ganinsu daga ita har mijinta sun buya ba gidan wanda take zuw. Murmushi tayi take ce musu wallahi aiki ne ya hanata fita. Jaririn dayaci sunan Alhaji suna kiransa Na'im aka mika mata tasa hannu da bismillah ta karbeshi.

Zainab kanwa Abdulmalik da take binsa a dakinsu. Duk cikin yaran gidan ta fisu fitsara ita da Khausar, dukda bazata iya fadar ainihin matsayinta a gurin su ba ita dai tasan tun da aka aurota babu wadda zata ce tayi mata wani rashin kirki a bayyane in ba zainab da khausar ba. Suka daine suke shiga har gidan ta suyi mata rashin mutunci wanda tun bayan daya tsawatar masu basu sake ba. Dukda ba wani dogon shiri take da sauran ba amma dai kadaran kada han in an hadu a gaisa haka duk abinda akeyi tana kokarin ta ga taje ko dan gujewa kananan maganganu dan suna dasu musamman ita da aka aurota ba ra'ayin kowa ba. Taga alama kowa agidan akwai zabin daya so Abdul din ya aura. Dan haka tunda suka gaisa taja bakinta tayi shiru tana kallon Babyn hannunta me kyau.
Abinda bata sani ba tunda tashigo take kare mata kallo daga kan suturar dake jikinta tasan dai bazata yi mata gorin sutura ba dan har yau Allah besa ta taba ganinta da ko dan kunnen cikin lefen ta ba har tana cewa sun san me akayi kasuwa aka kai aka chanzo su ita dai bata taba tanka mata ko sau daya ba. Tayi niyyar seta tozarta ta dan haka ta mika Hannu daniyar karbar jaririn daya motsa ya Dan fara kananan kuka tana cewa "Mikoshi nan kiga yaro yana neman abinci yo wayaga ban saniba kinsan Wanda be ko taba daukar ciki ba Ina zesan abinda jariri yake bukata".

Ba Hamdah ba Hatta sauran faccalolin ta dake zaune a gurin seda zuciyarsu ta sosu dan sunsan habaicine ta take yaba mata da nufin wasa. Mejego Hanifa ce tai saurin cewa "Kai Zainab ai duk mace Ko bata haihuba tasan yanda zata kula da jariri tunda in bata haifa ba akwai kanne da yayan yan uwa .." Se tayi saurin ta reta da cewa "Ke na raba ki bar wasu matan dai da kissa da kisisina a kanainaye miji sedai aci a hau masai an kasa ajiye ko gutsire". Sumayya da abin ya batawa rai ce tace kuma dama ita ma yar uwar Zainab dince a fitsara tace "Amma dai Yaya Zainab naga Allah ne yake bada haihuwar nan dai da mutum ke bawa kansa kema da kin haihu". A fusace ta juyo kan Sumayya ta kwada mata mari " Dan uwarki ni sa'ar kice ko da ke nake ni zaki cewa da mutum ke bawa kanasa da nima na haihu shegiya kawai". Kuka Sumayya ta saka tana Allah ya isa, kuma yin kanta tayi mutanen gurin suka shiga rirriketa se kumfar baki take seta ci uban sumayyan. "Ku rabu da ita ke Sumayya rufe bakinki zata samu daidai da ita daze rama miki, in banda baki da Hankali Zainab harkinyi girman da zaki tasa matar Abdulmalik a gaba kina mata fitsara menene be miki a duniya ba, shi mijin da kike taqama dashi yana wahalta miki ne kamar yanda dan uwan naki yake miki dayake ke sallamammiya mara tarbiyya in banda bakida hankali kedin yaushe kika samu lafiya kika haihun da zakiyi wa wani gori" Kanwar Alhaji kamalu Goggo Habiba ta katse musu fadan.
Duk rashin mutunchinta taba shakkar Goggo Habiba dan yar bala'ice ita ma lamba daya, cikin kunkuni tace "Ai dole ki tare mata tunda kema Juyar ce  kuma daza ace ban haihu ba Amma dai Nidai ai Ina bari kowa yasan ba Juya bace ni kuma badai uwata ba wallahi" Sabuwar Hayaniya sake tashi dan Goggo Habiba tajita nan ta shiga surfa mata ashar kwando kwando har da kai mata duka. Tsam Hamdah ta mike daga gurin maganganun Zainab na mata yawo a kai, wato ita ce juya? muryar Hajja tajiyo da Alama zuwansu kenan su uku Ita, Anty Halima se Hajia Sa'adatu haka sukeyi duk wadda ta haihu zasu shirya suje.  Kallon su take daidaya har ta tsaya akan Zainab data sha maruka fuska tayi jawur "Wai meye haka kuke nema mu dagawa mutane hankali a gidan Taro tundaga waje ake jiyo hayaniyar ku". Zainab data sha mari a gurin Goggo Habiba ce ta shiga zayyanawa Hajja karya da gaskiyar abinda ya faru.  "Wai Hajja daga wannan matar (ta nuna Hamdah) ta kusan kayar da Baby nayi mata magana nace batasan zafin Haihuwar bane shiyasa shikenan Sumayya tamin rashin kunya saboda na mareta ita kuma goggo ta shigar mata wai meyasa zan fadi Haka wai nace mata Juya".

 Gaba dayansu suka saki baki jin wannan shimfidediyar karya da Zainab din ta zayyano, babu damar cewa ba haka ba dan sun san Halin Hajja kan lamarin kowa yayi shiru suna sauraron irin Hukuncin dazata yanke.

"Yo karya kikayi ko me daza'a tasamin ke a gaba saboda zalunci ana duka ke ko karya tamiki ke ba JUYAR bace" ta fada kallon inda Hamdah take tsaye. Tamkar kasa ta tsage tashiga ciki kawai bata taba ganin irin wannan cin mutunciba, bata da sauran abinyi a gidan dan haka taja Jakarta  kawai tayi waje Matar Salim Fauziyya da Juwairiyya yayar Abdul din suka mara mata baya. Taso taqi shiga motar Fauziyya amma bazata iya wa Yaya Juwairiyya musu ba dan haka ta shiga tana zama ta saki kukan da take ta dannewa. Har suka isa gidan kuka takeyi, Fauziyya data gaji ta kira Abdul a waya ta sanar masa yazo gida babu lafiya. Mintina kadan ya shiga gidan Hankali tashe, tundaga  falon yake jiyo kukanta. Be ko lura dasu Fauziyya ba ya rungumeta cikin matukar tashin hankali yake tambayarta "Babe meya faru me akayi miki please talk to me please"  volume din kukanta kawai ta kara dan se yanzu take qara jin zafin abinda aka mata. Ganin bazata yi shiru ba yasashi Maida tambayarsa kan su nan Yaya Juwairiyya tashiga labarta masa abinda ya faru tiryan tiryan. "Yanzu Abdul abinda Hajja takeyi ya dace ace bazaka taba ganin laifin naka ba ko wani taga yayi makamancin haka ai kamata yayi ta masa fada bawai ta goyi baya a wulakanta mutum ba". 
Ransa yayi bala'in baci jin wai Zainab ce ta fara abin dakuma irin hukuncin da Hajjan tayi akai, wato duk yanda ya ja mata kunne akan sabgar gidansa bata jiba kenan lallai kuwa se ya ci ubanta wallahi, seta gaya masa inshi sa'an wasanta ne bare matarsa. Sallama sukayi musu suka koma gidan sunan dan ita Juwairiyya tace badan yaranta da suke can ba babu abinda ze mayar da ita gida zata wuce abinta. Wannan hali na yan gidansu yana kona mata rai, da wuya suje taro a tashi lafiya se sun bar abin magana haka tayi ta mita har suka isa gidan.  Bayan fitarsu kuwa  rigima ce sosai ta tashi tsakanin Hajja da Goggo Habiba dakyar aka samu suka hakura kowa ta kama gabanta. Ita dai Hanifa ba abinda take inbanda tsine musu aranta dan Sun bata mata taro sunkuma bar mata abin kunya kowa yazo se ya tafi dasu a baki ina amfanin irin wannan dangin masifar.
Ba irin rarrashin da be mata ba Amma a banza, dafe kansa yayi tareda furzar da iska me zafi daga bakinsa. "Nidai ka kaini gurin Mummyna tunda kaki yin komai akai ai ita bazata juri ganin ana wulakantani ba" ta fada tana qara fashewa da wani sabon kukan. "Damn it" ya furta yana kaiwa gadon naushi. Waiima gaba daya auran nasu shekara nawa? wannan watan fa zasu shekara biyu shine har za'a fara saka mata pressure akan bata haihu ba, to wa zaa haifawa Dan badai shi bane? To baya so, Yace baya so se a kyalesu in kuma da wanda ze saka ta ta haihu dole se ya gani. Shidai yana son matarsa koda haihuwa ko babu Hamdah still remain his favourite. Shii kansa rashin samun cikinta ya fara damunsa Amma yaya zeyi? Damuwarsa ta isa tasa Allah ya basu ne? Ganin da gaske bazatayi hakuri ba ya sakashi sassauta murya ya dagota gaba daya zuwa jikinsa sannan yace  "Ya isa toh kiyi hakuri gobe Insha Allah zamuje wurin Mommy koh". Se a sannan tarage kukan, jikinsa ta qara shige yana goge mata ragowan hawayen fuskarta ba abinda take yi se ajiyar zuciya. Kadan kadan yake kissing gashinta daya sha gyara aransa tunani ne fal "toh yanzu yacewa momcyn me in sunje? yakawo yarta ta dubata saboda bata samu ciki ko me? "abin ai seya zama kaman cin fuska ai. Wayarshi dake aljihu ce tafara ringing, ganin sunan me kiran yasakashi kwantar da Hamdah da bacci ya dauke ya yi waje ya Amsa kiran.

A falon ya iske Zainab da Munubiya, Khairiyya se kuma Aunty Khadija babbar yar Hajja. tattaunawa sukeyi akan abinda ya faru Munubiya da ko qarasawa gidan sunan batayi ba take nunawa Zainab din rashin dacewar abinda tayi dama ita babu ruwanta shiyasa suke takata yanda suka ga dama. Ciki ciki yayi sallama kana ganinsa kasan yana cikin bacin rai aransa Addu'a yake Allah ya hadashi da Zainab din Dan seya ci mutuncinta wallahi kome Hajja zatayi kuwa. Akanta idonsa ya fara sauka nan danan ya fara sauke mata duk abinda yai niyya "Wato Zainab raini tsakaninmu harya kai ki wulakanta matata a gaban jama'a ko, ba ita ya kamata kiyiwa ba ni zaki tara ki zaga senasan kin cika mara mutunchi mara tarbiyya yanzu ke har zaki iya tsayawa ma a inda za'a wulaqanta koda karen gidana bare matata? In baki ci, in baki sha in miki sutura, kudin magani duk wahalar ki ko akwai abinda Dan iskan mijin naki yake tsinana miki dashi". Gaba daya seta muzanta, bata zata abin ze kai har haka ba gasu Munubiya na zaune. A gidan Hajja ce kadai tasan da shi yake daukar Nauyinta domin kallon kitse sukayiwa rogo. Mijin data aura tun daga uban lefen da ya mata be qara dinka mata sutura ba yau kusan shekara 7 da aurenta, abinci kuwa tunda garar ta ta qare be kuma ajiye mata ko kwayar hatsi ba yace kudin daya kamata ya mata hidima su yake kashewa ubanta ga cin mutunchi har dukanta yake randa yaga dama.
"Ba dake nake ba kinajina kinyi shiru" ya daka mata tsawa da seda ta tsorata. "Toh ubanta ina kuwa zata jika seka daketa tukunna wato an saka ka a daki an karanta maka karya da gaskiya shine ka taho ka balbalemin ya da masifa har kana mata gori ko to baka isa ba wallahi karya tayi ko me? Idan ita matar taka taji haushi gobe muganta tana Amai". Da mugun mamaki ya kalli Hajja, sosai halinta akan lamarin daya shafi yayanta yake bashi mamaki. Shikenan ita nata baya badaidai a masa Fada ba? Ko kusa beyi tsammanin haka ba a irin yanda ta daukaki Hamdan wato shiyasa akace wanda yace baya sonka baya taba chanzawa dai. Bashida ta cewa kuma dan haka ya ja kafafunsa dasukayi sanyi yai waje yanajin yanda Hajjan ke surfa masa masifa kaman zata ari baki wai an shanyeshi.
Yanda yake tafiya kadai nuna maka tsantsar bacin da ransa yayi. dukk wanda yasan Abdulmalik yasan mutum ne me Sanyin hali da wasa da dariya. bashida hayaniya ko kadan dan Za'a iya cewa duk cikin yayan gidansu babu mai saukin hali irinsa Amma akace wai mai hakuri bai iya fushiba to hakance take faruwa aduk lokacin da ransa ya baci. Bashida dadi kwata kwata musamman akan abinda yake so. Irin so da kuma muhimmanci dayake bawa Hamdah akan komai nasa ya saka musu kishinta kodan kasancewarsa Namiji acikin yaya 8 da Allah ya bawa Hajja Fattu dan Haka suke ji dashi. Yana tafe yana Tunani yanda al'amuran gidan su suka fara wanda a labari ance duk laifin Hajja Fattu, ita ta fara watsa gidan ta saka musu muguwar Dabi'ar yan ubanci a tsakaninsu musamman yayanta akayi sa'a me gidan shima kan keke ne. Kwata kwata be damu da sanin wani abu da suke ciki ba idan ya fella ya tafi neman kudinsa se yayi wata uku yana yawon qasashe be waiwayi gida ba tun ma a wancan lokacin. A rayuwarsa Kudi kawai yasani kuma neman su ya saka a gaba.

Hajja Fattu itace macen auransa ta farko, Yayansu takwas da ita mata Bakwai namiji daya. Khadija ita ce babbar Yarta kuma Babba a mata a gaba daya gidan dan ya auri wata mata Hajia Laure wadda Allah be tsawaita zamansu ba ta rasu gurin haihuwa tabar Yara biyu dukka Maza. Bayan Khadija Hajja nada Ummu-Salma, Munubiya, Abdulmalik, Zainab, Hasina sai kuma autarta Khausar. Bayan rasuwar Hajia Laure ya auro Hajia Amina wadda akafi sani da Hajia Shuwa ko Mama inda itama ta Haifa masa Yaya Biyar Salim, Kabir, Abdallah, Husna da Hindu. Hajia Sa'adatu ita ce ta uku wadda suke kira da Mami ita kuma Yayanta Shida. Abubakar, Umar, Usman Da Aliyu sai Sumayya da Surayya. Sai kuma Anty Halima da keda Yaya shida itama wato Sharifa, Abdussamad, Muhsin, Zuhra da Fauziyya. 

Babu wata jituwa tsakanin matan gidan sosai hakan ce ta shafi har yayansu musamman yan Dakin su Abdul din. Dukda a bangaren mazan da sauki basu fiya shiga alamuran Dake faruwa a gidanba haka wasu daga cikin matan...tunaninsa ne ya katse ganin kiran Hamdah a waya Dan Haka yayi saurin shiga gidan wai ta gaji da zaman shiru ita kadai. haka dai sukai wunin ranar ba dadi Sun kwanta da alkawarin gobe zasuje asibiti.

Asuba ta gari Mr nd Mr s Malik.

Zaune suke gaban Dr Nasir hannun Hamdah cikin na Abdulmalik din. Kusan minti biyar kenan da kiran da Dr yayi musu bayan check up din da aka musu yanzun ma result suka je karba. seda ya gama yan rubuce rubucensa sannan ya dago yana kallon su dauke da murmushi a fuskarsa, "Mr and Mrs Abdulmalik right?" Ya yi maganar yana kallon su duka. "Nasir go to the point please" ya fada dan yasan Halin Kanin nasa da was. Ya yarda da suzo gurin Nasir ne dan yasan koma wacce matsala ce ze rufe musu ita batare dackowa yaji a gidansu ba dan Hajja tace ya kawo mata result din in suka dawo yasan shi kadai ze iya masa alfarma ya chanza koda an samu matsala tunda Dan uwansa ne. Seda Nasir yayi yat dariya dan shima yana da yawan fara'a kamar Abdulmalik din sannan yace "Sakamakon bincikenmu ya nuna cewa you are all fine". Ajiyar zuciya suka sauke a lokaci daya kowanne yana godewa Allah a zuciyarsa, maganar Dr ce ta katse su inda yake cewa "Sedai ita madam dince take da yar matsala kadan from our investigation we found that she normally encounters serious pain when she is on her period and dama normally the drugs din da suke sha for relief sunada some side effect shine ya danyi affecting mahaifarta ta kasa saurin conceiving and wani abu ma is like ta samu cikin kusan two times so in yazo mata da ciwon mara se tasha wadannan same drugs din suyi flushing babyn out. Amma fa wannan ba wani serious issue bane magani kawa za'a bata insha Allah komai ze daidaita". 

Tun da Nasir ya fara magana ta tabbatar da ita keda matsalar ta fara kuka, shikenan ashe itace bazata haihu ba tasan yanzu yan uwan Abdulmalik sun samu makamin yakarta dole ma su sakashi yayi aure kila yanzu seya auro wannan Me kama da Mayun, wannan tunanin da tsabar kishi suka qara tunzura mata zuciya. Lallashinta yakeyi har suka iso gida bayan Dr ya hadosu da magunguna da zata sha har na tsahon wata shida. Ranar yaga ta kansa, duk wata kalma ta rarrashi da dadin bakin dayasan yana tasiri akan ta yayi Amma abin kamar yana dada angizata. "Shikenan sekiyi tayi tunda bakisan kiyi abu kadanba ki hakura ba in kuma kukan ne zeyi mana maganin matsalar se naji hun?" Cikin fushi yayi maganar dan harga Allah ta fara bashi haushi. 

Ya rasa da wanne take so yaji, da rashin lafiyar tata ko da kukan data tasa shi a gaba tanayi da yakeji kamar saukar ruwan zafi a jikinsa. Fada ya shiga yi mata ba kadan ba kamar ze doketa sedai ita kam ko a jikinta guri ta samu tayi zaman dirshan tana shaqar kuka shi kuma yana tsaye akanta yana surfa bala', Ganin da yayi babu sarki se Allah dan har cewa yayi in batayi shiru ba seya falla mata mari budar bakinta tace "Ai dama dole yace ze mareta yanzu tunda bata da wani sauran amfani a gurinsa". Ba shiri ya durqusa tareda janyota jikinsa gaba daya yayi hugging dinta yayi so tight at once yana shafa Gashin kanta da bayanta tare da hura mata iska a kunne. Kukan ta fara ragewa se ajiyar zuciya data ke saukewa wata na bin wata kamar Yarinyar goye. "Ya isa mana princess haba jiyanda duk kika hada gumi ga kanki har yayi zafi so kike se kin sa yayi ciwo ko" ya fada cikin wata kasalalliyar murya a ransa yana jin zafin furucinta. Yanzu har tana tunanin ciwo zesa ya qita ne? Yau ko HIV akace tana da ita a zatonta ze gujeta saboda hakan se akan abinda ma shine sula. Bayan shi ya ringa siya mata maganin da kudinsa tun ma a lokacin tana budurwa dukda hanata shansu da Mumcy takeyi se yace baze iya jure ganinta tana shan wahala ba alhalin akawai magani. 

Jin tayi shiru ya sa ya ci gaba da cewa "Shifa Nasir ba fa cewa yayi bazaki haihu ba hasalima har magani kina gani gasu ya hadomu dasu just 2month treatment everything will be alright hakuri kawai zamuyi". cikin sanyi gaba da yi mata bayani bayanda ya fuskanci fadan baze sakata ta nutsuba. Gyara kwanciyarta tayi sosai a jikinsa ta qara lafewa sannan tace "Toh Jaan su Hajja fa nasan bazasu yarda da hakan ba ayanzu ma suna matsamin lamba inaga sunsan ga matsalata nasanma Aure kawai zasu yi maka kilan ma wannan me kama da aljanun (tana nufin Haula) ko wannan bulalar(Hafsa) zata aura maka" ta karasa maganar tana shirin fashewa da sabon kuka. Duk da damuwar dayake tareda ita maganarta bata hanashi yin dariya ba, se yanzu ya ganota ashe kishi ne ya sakata kukan, se ya shiga tsokanarta yana cewa "Yauwa Babe gara dai ki fadi gaskiya ashe kishine kawai yake damunki kinbi kin hargitsani to kwantar da hankalinki kima saka ranki a inuwa dan aure kam inda niyyar karawa baki sani ba jira kawai nake ki haihu kina tafiya wannan wankan gidan da kika ce sedai ki dawo ki tarar da Amarya a gidannan Allah ne yasoki baki da rabon yin kuka da wuri" ya karasa yana kashe Mata ido. Pillow ta dauka ta fara jifansa tana "wallahi Aa ai kace baza kamin kishi ba". In banda dariya ba abinda yakeyi yana cewa "Aa fa Babe banda sharri a yaushe kika ji na fadi hakan" nan suka shiga zagaya falon tana kai masa duka yana kaucewa. Seda ta gaji Dan kanta sannan ta kwanta tana mayarda numfashi. Akan cikinta ya dora kansa shima yana kallon fuskarta, yanda zuciyarta ke bugawa da sauri har a kunnensa, seya dora hannunsa saitin zuciyarta ya dan danna kadan yace "kwanta kwanta kishi ba yanzu zaka tashiba". 

Mirginawa tayi ta ture kansa yai saurin rikota gaba daya yana dariya, locking lips dinsu yai for some minutes what he never get tired of sannan ya saketa yana kallon fuskarta. Magana yake so suyi amma ya rasa ta ina ze fara mata yasan yanzu sabon balli ze tashi amma baze jurumi ganin kukanta kullum ba, ya sani tana da zafin kishi amma dole yasan yanda Ze koya mata ta ringa daurewa, babu wanda akayiwa alkawarin gobe. Ko a mafarki be taba tunanin ze hada ta da wata mace ba amma hakan bayana nufin ya bata guarantee din daga ita ya rufe ba, ranar kuma da Allah ya jarabceshi se ya ce mata me?. 

Hannuwanta dukka biyu ya kama yana kallonta with serioua face yace " Hamdah". Seta tattara nutsuwarta imduka ta maida kansa dan tasan ba kasafai ya fiya kiranta da Asalin sunanta ba dole abu me muhimmanci ze gaya mata. "Hamdah kisakawa zuciyarki hakuri komai dakika gani a rayuwar Dan Adam RUBUTACCE ne. kidauka cewa hakan _*RUBUTACCIYAR KADDARAH*_ cikin kundin rayuwar mu kinji, and abu daya karki taba yarda cewa ni Abdulmalik zan qi ki saboda lalura, lalurar ma wacce bake kika dorawa kanki ba. Hamdah ke nake so, komai naki yayi min daidai da tsarina. Zan zabe ki akan mata Dubu. ke nake so bawai wani abu nakiba haihuwa ko rashinta bazesa na rabu dake ba ko na wulakantaki ba. Kin manta ranar dana karbi auranki? Nayiwa Abbah alkawarin kulawa dake iya kar numfashina. Nayi alkawarin kulawa dake iya karfin iko na ko akwai ta inda na gaza?" Seta girgiza masa alamar Aa kanta jkinta yayi matukar sanyi, "To karki qara saka wa ranki zan saba wannan alkawarin, ko mata dubu na kawo gidannan kece shugabarsu dan kece zabina. Ke na fara aure, dan haka ko wata zata zo a bayanki take dukda ni banida tsarin mace sama da daya kin sani". Nan gurin take so yazo, setayi saurin damke hannunsa cikin sanyin murya tace "Jaan kishiya fa" kallon rashin fahimta ya mata Dan Haka ta kara cewa "Jaan promise me baza kayimin kishiya ba duk tsanani". Murmushi yayi me ma'anoni da yawa san ma yace "Hamdah, I can't promise you that saboda Bansan KADDARAR da Allah ya RUBUTAMIN ba sedai na miki alkawari for better for worst Ina tareda ke". Yana kaiwa nan ya saketa ya mike dan tuni an kira sallar la'asar. Ita ma sallar ta shiga dakinta tayi, bayan ta idar ta sake wanka dan kayan jikinta dukka sun dameta. Shiru shiru har magriba babu Abdulmalik babu dalilinsa gashi tun yamma aka dauke wuta kuma ba'a kunno Generator ba kaman yanda aka saba. Hijab dinta ta saka har kasa ta leqa inda me gadin su yake zama.

Baba me gadi na zaune da yar radio sa a bakin gate yana jin labaran Dare. Cikin matukar girmamawa ya gaisheta dukda ya kusa yin jika da ita, yanda mutumin yake mata har kunya yake bata baya taba bari ta gaishe shi ze fara. " Kiyi hakuri hajia nasan maganar rashin zuwan murja ne yau wallahi ita Maman tasu ce ta tashi da jiki shine ta zauna da dan kula da ita dazu babanta yazo har nan ya gayamin kar aga shiru bata zo ba. Murja Yar Baba me gadi ce. Yarinya ce me matukar nutsuwa. Ita take taya ta ayyukan gida duk wata suna biyanta dan Abdul yace bayasan me aikin kwana yafiso tazo da safe tayi aikinta ta tafi. Se tayi murmushi tace "Ayya Allah ya bata lafiya dana sani ai da tunda rana na shiga na dubata kilan shima baka gaya masa ba nasan da zeyi maganar. Bama zuwanta bane dana naga har yanzu ba'a kunno Gen bane shine na leqo naji ko lafiya". Se ya rike baki yace " Au dan Allah hajia tuba nakeyi, tun da safe Uzairu yazo ya katse wayar dake kawo wuta daga can cikin gidan ban dai masa magana ba na zata ko Alhaji Karami (yana nufin Abdulmalik) ne yace ayi hakan, to kuma yau bamu hadu ba gaskiya naji shigowarsa ina kewaye kafin na fito kuma ya fita sedai in ya dawo ki sanar masa". 

Cikin gidan ta koma da mamaki, to meya faru aka ciresu daga wutar Injin? Saboda tasan basa matsakar haske dan haka a gidan ko fitila me chaji bata da ita. Se wayarta ta kunna haske tana zaune duk tsoro ya isheta. Kazar data gasa musu tun da rana basu ci ba yace tayi warming base tayi girki ba ze taho musu da fura gashi yanzu babu wuta. Dabarar gashin Foil paper ce ta fado mata ta tashi ta shiga kitchen din ta qara shafe kazar da kayan hadi sannan ta nadeta sosai a cikin foil paper ta zuba ruwa a Pan ta dora. Tana tsaye tana jiran kazar tareda dan jujjuyata dan ko ina yayi zafi a ranta tana takaicin da standard Cooker gas gareta ba wadannan table stove din ba bata da matsalar oven. Duk iyayin Anty zahra ne wai 21st century Gas din ma soft touch. Har ta gama ta sauke ta hada musu duk abinda zasu buqata a kan dining sannan ta tada sallar Ishah. Gaba daya ta gaji da zaman, wayarta ta dauka ta shiga kiran Afeeya dan ta debe mata kewa. Sun dade suna waya kafin sukayi sallama karfe 9pm babu Abdul babu alamarsa se kawai ta shiga game a wayarta tana mamakin ina ya tafi tun la'asar ga shi in ta kirashima se wayar tayita ringing ba'a dagawa. 

A bangaren Abdulmalik tun bayan daya dawo daga masallaci yana Palour Hajja a zaune. Kansa a kasa ya irga Tiles din dakin yafi sau cikin kwando dan tunda ya gaisheta ta amsa bata kara ce masa ko yaci kansa ba. Seda ta mula dan kanta bayan kusan awa guda sannan tace "Shanyayye sena biyo ka na tambayi result din test din naku kenan zaka kawo min". Beyi magana ba salin alin ya zura hannu a aljihu ya ciro brown envelope din da ko budeta beyi ba tun bayan da Nasir ya bashi ya miqa mata. Seda ta harareshi sannan ta karba ta bude sannan ta warware farar takardar dake ninke a ciki. Tsaf ta karance rubutun ciki bayan wasu yan mintina ta dago ta kalleshi sannan tace " Na gani amma be gamsheni ba dole ka qara aure dan mu tabbatar da lafiyar ka in dagaske ne". 

Tamkar saukar aradu haka yaji maganar ta, shikenan ta faru ta qare wai anyiwa me dami daya sata. Babu abu daya daya tsinta a cikin babatun data ringayi har ta gama tace ya tashi ya tafi.

Kodaya fita daga dakin tsohon dakinsa na Boys quarters ya nufa dan baya jin ze iya tunkarar Hamdah cikin wannan yanayin, gani yake kaman zata gane abinda Hajjan ta fada. Shi taya ma ze fara ce mata wata Hajja tace yayi aure ai abin ma ya zama kamar da hadin baki. Komai na dakin yana nan yadda yake hatta da gadon a gyare yake tsaf se yar qura da gurin yayi, bed sheet din ya yaye ya kwanta kawai ya rasa wanne tunani zeyi a cikin kwakwalwarsa. A cikin dakin yayi magriba da isha duk kiran wayar da takeyi akan idonsa ne amma bashida kwarin gwuiwar dagawa. Har karfe goma yana dakin, Usman dayaji motsi a dakin ne ya leqa yana mamakin waye a dakin Yayan nasu dan sunsan babu wanda yake shiga dan dama Aliyu ne yaso komawa can din to yanzu yana turai karatu. "Yah Abdul kaine a ciki ashe" Usman ya fada cikin Mamakin me Abdul din ya keyi a dakin a wannan lokacin. "Yh nine fita zakayi ne?" Ya tambayi Usman din.

"Aa ba fita zanyi ba sedai in akwai wani abu da kake so sena karbo maka". Kudi ya ciro a aljihunsa ya mika masa " Please Fura zaka siyomin in ka dawo ka kai mata gida". Hannu biyu yasa ya karbi kudin musamman daya ga yawansu yasan ragowar nasa ne. Shi yasa yake son Yah Abdul akwai shi da kyauta. "Sallama yayi a kofar palour ta amsa minti daya a tsakani ta leqo dan seda ta dakko hijab dinta a daki, "Yi hakuri Yaya Sadiq" ta fada daidai lokacin data bude kofar. "Au Usman kaine senaji muryar kamar ta Sadiq". Gaisheta yayi sannan ya mika mata ledar Furar. Da mamaki ta karba sedai bata nuna masa hakan ba. "Anty ya akayi baku da wuta inaga dai yaya be sani ba bari na duba ko hanya ce ba'a chanza ba".

" Aa Usman base ka wahal da kanka ba connection din Gen din ne ya katse se gobe za'a kira me gyara" Ta fada har lokacin tana mamakin dalilin ciresu daga kan Gen din. "Ok amma da tun dazun ma kika aika ai Uzairu ya iya gyara se yazo ya gyara muku amma bari inna shiga se na turo shi ya duba".

" Nagode" ta amsa masa tana murmushi, halayyar Usman sak Khaleefa kaninta shiyasa suke shiri dashi. Sallama ya mata har ta juya ta jiyo muryarsa "Am Anty nace ba" seta juyo tana kallon yanda yake sosa kai. Dariya tayi "Ya akayi?" Ta tambayeshi.

"Nace yaushe Hamidah zata zo ne na kwana biyu ban ganta ba kuma ko last week da kika aikeni gida bata nan". Setayi yar dariya, dama tasan baze wuce zancen Hamidah ba dan tunda ya ganta shikenan Usman ya rasa sukuni a dole sonta yakeyi. " Hamidah na Kaduna inaga ma se bayan sallah zata dawo kano tunda sun gama SSCE". Seya bata fuska, "Nidai zan karbi number ta please Anty bari naje na turo miki Uzairun dare yana karayi"." Ok idan ka hadu da Yayanku kace ina jiransa".
Sanarwar ganin wata dayaji ce ta sakashi mikewa babu shiri ya nufi gidan, shaf ya manta da wai gobe za'a tashi da azumin ramadan. Shopling din da sukayi niyyar zuwa ma ba a jeba. Har ya gama uzurinshi tana zaune akan gado tana kallonsa. Furar kadai ya iya sha ita ma kadan dan dai kawai zeyi azumi ne. A nata bangaren ido ta saka masa tana karantar yanayin fuskarsa sedai bata ce masa ko kanzil ba har yazo ya kwanta ya juya mata baya tana jinsa se tsaki yake wai zafi. Se kawai ta saka masa kuka dan tunda sukayi aure be taba juya mata baya ba. Kullum a cikin jikinsa yake kwantar da ita koda kuwa ba bacci zasuyi ba. Tashi yayi ya fice daga dakin dan yaje yaga koda abinda ze iyayi ya maida connection din dukda ance masa wai order Hajja ce ta a ciresu daga kan Injin gidan cikin ikon Allah yana kaiwa tsakiyar palour aka kawo wuta. 

Ruwa ya dauka sannan ya juya dakin. Har ya dawo tana nan inda yabarta tana aikin kuka, tsaki yaja ya dire ruwan kai tsaye ya wuce toilet Dan gaba daya haushin kowa yakeji wai me ma aka mata? Yanajin yanda ta karawa kukan nata volume ganin ya wuce ta dolensa ya juyo cak ya dagata, cikin minti biyu tayi shiru se numfashi da take saukewa.

Ranqwashinta yayi ta dafe gurin tana masa kukan shagwaba, get up jor in ba so kike mu rasa azumin ba tashi muyi wanka. A tare suka fito lokacin har wasu masallatan sun fara kiraye kirayen sallah dan haka da sauri suka sha ruwa sannan suka fara Nafila har aka kira sallar asuba suka gabatar. Addu'a suka duqufa yi tundaga wannan dare akan Allah ya biya musu buqatarsu.

  Sun shiga watan Ramadana da cikakken yaqinin yayewar damuwarsu. Babu abinda ta fasa kamar yanda al'aar ta take a duk watan azumi, zatayi girki da yawa takai cikin gidan tunda gaba dayansu tare suke shan ruwa. Hakan da takeyi yasa sauran surukan ma suka koya zakaga kowacce da dafo nata kalar abincin ta kawo saboda yawansu yasa suka rarraba kwanakin da kowacce zata ringa kaiwa amma banda Hamdah da hakan ya zamar mata kamar ibadah. A bangarensa shima abokanan sa da wasu daga cikin kannensa duk anan gurinta suke shan ruwa shiyasa take zama busy sosai a watan azumi seta nemi yan tayin aiki dab ma bata da qiwa ko san jiki ko kadan. Tuni ta tsara ma kanta yanda komai ze tafi ba tareda ya kawomata cikas cikin aikinta ba. Ba kullum take zuwa ba dan haka duk randa zata makarantar to kafin ta fita seta tabbatar ta ci karfin aikinta ya rage qarashe kawai. 

Kwanci tashi babu wahala se gashi har An kai azumi na goma. A al'adarsu a ranar Azumin goma sha daya a cikin gidan suke shan ruwa gaba dayansu mata da Mazansu. Ranar tun safe gidanta yake a ciki dan kusan duk wadanda suke a nesa nan suka taho aka hadu ana ta aikin abinci. Zainab tazo, tana hakimce akan kujerun palour tana binsu da kallo dan bata san sanda Hamdah ta chanza kujeru ba. Gyashi, hassada nata nuqurqusarta amma babu damar tayi magana dan bata manta da kyakykyawan warning din daya mata akan matarsa ba. Dole tayi shiru amma ta qudiri niyyar ko ba yanzu ba seta gaya mata maganar da tayi niyya. Sun gama aikin tsaf an shiga da komai cikin gida sannan suka fara wanka anan part din nata dai. 

Khausar ce ta shigo kanta tsaye ta nufi daya daga cikin dakunan Hamdah wanda yake a matsayin master bedroom dinsu. Da kallo ta bita har ta qarasa ta murda handle din kofar sedai tajishi a kulle. "Malama ina key din dakin dan uwana zan shiga nayi wanka". Wani kallon takaici kawai ta bita dashi, wato har rashin mutunchin ya kai tace zata mata wanka a dakin miji dan tana taqamar ita kanwarsa ce? Se kawai ta girgiza kanta tana gyarawa Amir yaron Husna takalminsa. " Wai ke bada ke nake magana bane". Idan Hamdah ta kulata to ku da kuke karatun kuna gurin sema daga yaron da tayi ta nufi dakinta dashi in da Mamansa take. Cikim azama Khausar ta shiga gabanta tana huci kamar wata macijiya "Na rantse da Allah se kinsan ni kika yi wa banza ina miki magana zaki ga abinda ze faru". Fuu tayi waje Zainab ta rufa mata ba. 

Murmushi tayi bayan da ta sauke yaron hannunta. Tanajin yanda Husna ke bala'i wai meyasa bata mari Khausar din ba ita wallahi bazata dauki irin wannan iskancin na kannen miji ba, yanzu in su akeyiwa nasu iyayen zasu zuba ido ne suna kallo basu dauki mataki ba. Babu wanda ya ce mata qala cikin Matan Yayyen nata da kanne dan gara ita Yar gida ce sukuwa dukka auro su akayi amma kowacce ranta babu dadi. Kusan dukansu sun fuskanci irin wadannan matsalolin amma nata yayi yawa. Kwata kwata Yaran basu da kirki musamman wadannan da suka samu daurin gindin uwarsu. Kayan da zatayi amafani dasu ta diba ta tafi dakin nasa dan tayi wanka. Tana saka kafarta a dakin ta jiyo hargowar Hajja ga Khausar dake rusa kuka kamar wadda aka daka Khairiyya da Zainab na take mata baya se Manubiya dake Faman riqe Hajjan. " Na rantse da Allah Munubiya kika qara cemin wani abu sena saba miki shegiya sallamammiya wato har dake aka hada aka kai sunan ku kan tsauni to ni babu bokan daya iya ya rufemin baki". Wannan magana da taji ta saka ta ajiye kayan hannunta ta fito daga dakin.

Kallon Su takeyi daddaya kafin ta sauke idonta akan khausar dake cewa "Hajja daga fa ce mata ke kika aikoni in dauko miki abu a dakin yaya shikenan ta hau zagina harda cewa ko ke baki isa ki shiga dakinnan ba bare wata ni Hajja bakiji irin cin mutunchin data ringayi mana ba wadannan na tayata" ta nuna matan yayyenta dake zaune kamar an dasasu tsabar mamakin karyar da take shararawa. Zainab ce ta amshe da cewa "Wallahi Hajja haka akayi nasan in nayi magana yanzu bansan irin sharrin dazata qullamin a gurinsa ba shi yasa kawai nayi shiru". Kanta a qasa tanajin irin cin mutunchin da Hajja takeyi mata ita da iyayenta. Babu abinda yafi baqanta mata rai irin kalmar Matsafa da take jifan su da ita, wai Mummynta ce Matsafiya sun shanye mata jinin da karshema tace Mayya ce dama tunda taga kyanta tasan Mayya ce ta lashe masa kurwa " waya sani ma ko kwayayen haihuwar taki kika bayar aka miki baqin asiri kika mallakemin Da baya ganin kowa da mutunchi se ke to wallahi ahir dinki tun wuri ki kunce wannan qullin in ba haka ba dakaina zan kunce shi.

Gani tayi bazata iya ci gaba da jure abinba. A gaban Faccaloli da Kannen miji ga masu aikin gidan duk da suka shishshigo dan Hajja bata magana a hankali. Mikewa tayi daga durqusan da tayi hawaye naci gaba da ambaliya akan fuskarta ta juya daniyar barin gurin, wasu taurari ta gani a idonta bayan da kunnenta yai mata dum na dan wani lokaci, bazata iya cewa ga aihihin abinda ya faruba. Sama sama take jin muryoyinsu akanta wasu na a kawo ruwa wasu kuma suna cewa akaita asibiti. Muryar Abdulmalik ce abinda taji ta qarshe yana cewa "Me kuka mata me kukayiwa matata? Narantse da Allah senayi sharia da dukkanku in har wani abu ya sameta". Kafin ya dauketa yayi waje da ita. Shan ruwan da ba'ayi a gidan ba kenan kowacce ta tattara ya nata yanata ta tafi gida. 

Hajja ma part dinta ta koma jiji a matukar sanyaye babu ya Zainab da tuni cikinta ya juya. Batasan meya kaita har ta mareta ba, ta manta yanda hannunta yake ko Namiji ta mara seyaji a cikinsa bare wannan Nunar ranar. Wani irin zafin hannu Allah yayi mata, ko bisa kuskure ta daki abu ji zakayi kamar katako a ka buga maka shiyasa ko laifi yaranta suka mata sedai tasa wani ya dakesu badai ita dakanta ba. Khausar ta kalla sannan tace " Ke kirashi muji suna ina". Kiran Abdulmalik khausar ta shigayi sedai har wayar ta gama ringing be daga ba. Haka tayita gwadawa daga karshe ma ya kashe wayar gaba daya. Mikewa Hajja tayi da niyar daukar Mayafinta su tafi asibitin da tabbas tasan suna can lokaci daya taji wata sabuwar tsanar Yarinyar ta darsu a zuciyarta se kawai ta aje mayafin. "Hajja ya naga kin zauna ba Asibiti kikace zamuje ba" Khausar ta tambayeta. Seta tabe baki sannan tace "Ke dallah rabu dasu sekace wata yar gwal karya ma takeyi da zata wani langwabe taje in ma mutuwa zatayi tayi kowa ya huta". Se suka bita da kallo kawai suna mamakin abinda ya canzata lokaci daya kamar ba Hajjan data gama rikicewa yanzu ba. Munubiya ce ta shiga mata magana akan ya kamata taje yanzu in wani abu ya sameta suce me?

" Wallahi Munubiya kika qara magana sena tsine miki kindaiji me nace". Seta mike tsam ta dauki Mayafinta da mukullin motarta tai musu Sallama ta fice dan dama ita kadai tazo tuni ta dena zuwa da yaranta gidan indai ba ya zama dole ba. A cewarta yayanta sun fara girma bazata barsu suzo su koyi irin rayuwar da ake a gidan ba saboda Mata ne, duk masifar Hajja haka ta kyaleta yana daga cikin abinda yasa take qara takurawa Munubiyar dan har cewa take badan suna kama a fuska ba da seta ce musanya mata ita akayi a asibiti.

******************************

Har aka sha ruwa Hamdah na bacci bayan Allurar da akayi mata dan firgita ta ringayi. Ba karamin gigitata Marin yayi ba ita a duniyacma sau nawa aka taba marinta? Shafa fuskarta data kumbura suntum yake a duk minti ransa yana kara baci. Ya rasa me Hajja take nufi dashi, me matarsa ta tsare mata a rayuwa? Ko yau da safe seda ta qara masa maganar aure yai mata shiru to namene kuma da Zata saka yar mutane a gaba shida ya aurota ai shi ya kamata su takurawa ba ita ba. Wuyanta ya taba yanajin yanda zafin zazzabi kebin jikinta wani irin tausayinta ya kamashi. Me zata dorar a zaman gidansa in ba wahala da tsangwamar dangin miji ba?.  A asibitin suka kwana bayan ya koma gida ya dakko musu duk abinda yasan zasu buqata dama daga gidan Nasir aka kawo masa abinci. Cikin ikon Allah kafin safiya kumburin fuskar ya sabe haka zazzabin ma babu sedai kanta datace yana ciwo har lokacin, beje office ba yazauna da ita har yamma sannan aka sallameta. A hanya ya siya mata abinci dan bata azumi sannan suka qarasa gidan. 

Suna shiga ta fara masa kuka, gani take kwana dayan da tayi a gidan kamar ta fita daga ukubar bauta ne gashi yanzu ta dawo. Haka yaita rarrashinta ya bata abinci taci ta sha magungunanta kafin bacci ya dauketa. Gadinta yaringayi har seda yajiyo ana kiraye kirayen salla sannan ya fita dan ya nemo abinda zesha ruwa dashi.  Kamar karamar yarinya haka ta dasa kuka lokacin data  farka bayanan dan har ga Allah yanzu tsoron zaman gidan takeyi. Abincin hannunsa ya ajiye ya nufeta da sauri ta fada jikinsa tana cigaba da kukan "Shish I got you" ya fada a daidai kunnenta. Setayi shiru kuwa tana sauke ajiyar zuciya. "Shine ka gudu kabarni ko" ta fada a shagwabe. Seda yaja dongon hancinta sannan cikin kwaikwayon muryarta yace "To ba bacci kikeyi ba ni kuma bana so na tasheki tun da kin zama cry cry baby". Seta boye fuskarta a kirjinsa tana murmushi kadan. "Muje kiyi wanka se muci abinci" ya fada yana janta zuwa toilet din. Kamar yar baby haka ya nadot a towel sannan shima yayi wankan. Abaki suka ringa ciyar da junan su har suka gama.

Zaman kurame sukayi a gurin ba mai cewa kala kowanne da irin tunanin da yake yi a zuciyarsa, kusan tare bacci ya daukesu wanda basuyi aune ba se ji sukayi ana kiran sallar Asuba. Dore yayi ita kuma ya hanata yin azumi ranar a cewarsa ta bari se jikinta ya warware tukunna dole ta hakura.

Karfe shida ya shiga gidan bayan sun gama muhawara da Hajja. Tun bayan sallamar Hamdah daga asibiti se yau ya shiga gidan bayan kwana hudu. Sannu da zuwa tayi masa ya dago kansa dake barazanar tsagewa biyu ya kalleta tausayinta na kara shigarsa, duk se yaga ta rame se dogon hancinta daya kara fitowa da ido dama ga azumi. Kallonsa takeyi kaman zata fashe da kukan tace "Jaan an kusa shan ruwa gashi banyi maka komai tun dazu kaina yake ciwo na kasa shiga kitchen sedai bari nayi sauri ko chips da tea ne nayi maka".yunkurin sauka daga jikinsa ta shigayi, se ya kara rikota yayi yace "Relax bari muyi sallah se mu fita muci abincin a waje kawai...."

"Jaan muje gidan Mumcy to" ta katseshi da sauri. Seda ya karanci yanayinta sannan yace "Ok, but promise me you won't tell her anything..." "I promise" tayi saurin da katar dashi. Se ya mike da ita a jikinsa. Ruwa da dabino kadai suka sha sannan sukayi suka nufi gidansu Hamdah.
Kaman koda yaushe suna zaune gaba dayansu a Babban falon gidan, katuwar darduma ce shimfide se kalolin girke girken da Mumcy tayi cikin kwanciyar hankali suke Buda bakin suna yar hira jefi jefi. Da sallama suka shiga falon Adil(Dan Yaya Abubakar) ya tashi da gudu cikin gwarancinsa yana cewa "Ga Aunty Hamana" ya fada jikinta ta dagashi sama suna juyi a gurin itama tana "oyoyo Adalina oyoyo". Cikin girmamawa ya gaida surukannasa sannan suka shiga cin abincin Dan dama hakan ba bako bane a gurinsa, duk sanda zezo tare ake cin abinci gaba daya. Bayan sun kammalane mazan suka tafi masallaci Dan gabatar da sallar Isha'i tareda tarawi sukuma matan sukayi tasu a gida. Aunty Najma matar Yaya Abubakar ce ta kalli Hamdah cikin kasa kasa da murya tace "Mutuniyar yanaga kin rame kodai mun samu karuwane dan wannan ya wuce ramar azumi" se kawai tayi murmushi tana kokarin danne abinda yake a zuciyarta.  "A'a wlh Maman Adil  banida komai kawai dai azumin na bana ne yana Dan wahalar dani". bata matsa mata ba suka shiga wata hirar daban. Suna shirin tafiya ne Mumcy tayi kiranta daki, abin da da mahaifi tunda suka shigo gaba daya hankalinta ba'a kwance yake ba ganin irin ramar da Hamdan tata tayi Dan Haka ta tsare ta da tambayar meyake damunta inda ita kuma ta kafe akan azumine. Ganin bazata bata amsa ba yasaka tace "Toh ya batun asibitin kundai je kuma ba wata matsala ko".  Se kawai ta saki kukan da take ta dannewa. Bazata iya cigaba da barin abun a zuciyarta ba taba buqatar abokin shawara. Kuka ta sakawa Mumcyn tana cewa "Mumcy na shiga uku ashe nice banida lafiya yanzu bansan yanda zanyiba  Hajja ta tsaneni Mumcy a gurinsa kadai nake samun farin ciki a cikin gidan". 

Cikin matukar tausayawa take rarrashin yar tata tana gaya mata kalamai masu kwantar da zuciya "Haba Hamdah kidena fadar haka. Bafa ke kika dorawa kanki ba kuma ai bacewa akayi baza ki haihuba kuma baya doraki akan magani ba" kai ta daga mata Dan bazata iya magana ba seta ci gaba da cewa "To kiyi hakuri ki fawwalawa Allah lamuranki komai kikaga ya samu bawa a rayuwa toh RUBUTACCE ne bawanda ya isa ya tsallakewa KADDARAR sa kima godewa Allah yaron nan yana sonki kuma dai bawani abin muzgunawa da yake miki, kiyita Addu'a nima kullum Ina miki kinji Insha Allah jinkirin alkairine kinji Hamdan Abba".

Share hawayenta ta shigayi sannan tace "Toh ni Mumcy fa bakomai ke damuna ba illah nasan yanzu zasu saka Abdul ya kara aure" dariya Mumcy tayi sannan tace "Kuji min ja'ira Ina anan ke kike cewa Abbanku ya yomin kishiyar se yanzu zakice ke bakya so toh indai wannan ne dakaina ma zance masa yayyo miki Amaryar". Se kuma tashiga yiwa Mumcy shagwaba kuma tabar kukan dama haka Mumcyn take so Dan haka tace "Kicire batun kishi daga ranki ba abinda ze kareki inba lalacewa ba ki dage da kyautatawa mijinki tunda yana sonki duk ma wacce ze auro da halinta zata zauna kinji bana son shirme ki kuma tsayar da hankalinki guri daya dan Allah kisamu ki Maida wannan kasusuwa". da haka sukai sallama suka tafi hankalinsa be kwanta ba seda tagaya masa yanda sukayi da mumcy

"Amma babe Meyasa kika gaya mata Baki tunanin hankalinta ya tashi"

"No Jaan I know my mum ko Abba bazata gayawa ba sannan tace na tura mata maganin ta gani kaga ita ma zata qara taimaka mana da duk abinda ya dace. Seda suka biya gidan Afeeya da shekara daya data wuce ta Auri wani Abokin Abdulmalik din. Sun sameta tana jan Katon cikinta haihuwa ko yau ko gobe. Tausayinta ya kama Hamdah duk ta kumbura tayi baqi haka suka baro gidan lokacin har 11pm tayi.

Some days later.
Bayan sauraron sanarwa daga sarkin musulmi a safiyar ranar ta Juma'a aka tashi dashirin yin Idin karamar sallah. kamar kowanne gari kuma alada ta dukkan musulmi duk inda ka shiga zaka tarar ana girke girke saboda wannan biki mai girma haka take a gidan Abdulmaleek ma karfe 8:00am na safiyar ranar uwargida Hamdah ta gama shirya mijin nata cikin wani rantsatstsen yadi kalar coffee daya kara haska farar fatarsa, zaman hularsa kansa take gyara masa tana bashi wani labari wayarsa tayi kara alamar kira. Daga wayar yayi ya kara a kunnensa yana doka mata murmushi kamar wawa daga daya bangaren akace "To Tattabara kai muke jira" inji Umar.  "Gani nan fitowa yaya" ya fada tareda kashewa wayar. Kaman yanda yake aladar su tare suke tafiya sallar idi gaba dayan mazan gidan in har kana Kano kuma anan Family house din suke haduwa ire iren wadannan abubuwan suke saka mutane ganin kamar kansu a hade yake dukda a bangaren mazan basu da wata matsala sosai. Cikin sauri yai pecking goshinta yana cewa "Babe labarin nan baze kare ba bari in muka dawo se a qarasa take care kinji" yai waje.

Kitchen ta koma inda twins ke tayata girke girken sallah. Kafin wani lokaci sun gama, ta zuzzuba na ko ina sannan suka kara gyara gidan tsaf sukayi mata sallama ita kuma tashiga wanka. Seda ta gama sille jikinta sosai sannan ta zauna ta shiga zana hadaddiyar kwalliya a kan fuskarta Wanda rabon da tayi irinta har ta manta. Cikin dinkunan dayayi mata na sallah ta dauko wata Gezner kalar Army green datasha swovriskey stones daga sama har qasa dinkin doguwar riga se walwali takeyi. Sosai ta fidda mata da shape dan rigar ta shawu sosai dukda ramar da tayi hakan be hana rigar zauna mata ba tayi kyau Kaman ka sace ka gudu. Daurin data san yana so tayi wato ture kaga tsiya ta saki dogon gashinta daya sauka har rabin bayanta. Seda tabi dukkanin ilahirin jikinta ta feshe da turaruka masu sanyi da dadin kamshi sannan da zura cogen takalmin daya dace da kwalliyarta. Babban palour ta fito dan tasan duk inda yake yanzu yana hanyar dawowa gida.

Tana kitchen tana qara goge Warmers din data zuba musu abinci tajiyo sallamar khalifa tareda abokanansa guda biyu. Seda ta yafa mayafin data dakko saboda hakan sannan ta fita har sun zazzauna. Seta kalleshi fuskarta dauke da murmushi tace  "Oh su leefa yaushe a gari dawowa ba sanarwa" . Murmushin yakeyi shima yace  "Wlh jiya na dawo da dare fa Mumcy take cemin kinzo baku dade da tafiya bama shiyasa yanzu ana sakkowa na taho kinsan I missed you is so much dinnan". " Kaji dashi" ta fada tana qoqarin mikewa bayan sun gaisa da friends din nasa.
Abinchi ta kawo musu da drinks suka kuwa zage suna ci suna yar hira jefi jefi yana mata labarin Cyprus in da yake karatu. Har suka gama cin Abincin Abdulmalik be dawoba Dan haka ta hadashi da abinchin su Mumcy harda na Maryam tace dan Allah ya biya ya kaimata.

sai kusan goma da rabi ya shiga gidan hakuri ya shiga bata kan dadewar wai sun biya gaishe gaishene Se santin kwalliyar tata yakeyi ita kuwa wani dadi takeji bakinta ya ki rufuwa. Bayan sun gama cin abincine yace ta dauko gyalenta su shiga cikin gida dukda bata so hakan ba Amma bata da zabi gudun kar ayimata abinda aka saba musamman yau da gidan yake cike da jama'a shiyasa ma ko abinci tundazu ta bawa Isma'il Babban Jikan gidan daya shigo gaisheta tace ya kai musu. A babban falo suka tarar da yawancinsu Banda Hamshakiya Hajia babba dan haka cikin girmamawa ta shiga gaida kowa. Ta dai samu amsawar kirki daga gurin sirikinnata da kuma sauran yayyan mijinnata maza sai Hajia Shuwa da ke mata sannu da aiki da cewa abinci yayi dadi daga nan ta wuce domin gaida surukar tata tun batayi sabin laifiba.

Tana zaune kaman yanda ta saba ta caba ado irin na manyan mata Gwala gwalai kaman zasuyi magana a jikinta, dama bata zaci amsawar gaisuwa daga daga Hajjan ba dan haka abin be wani dameta ba se kawai ta nemi gefe ta zauna, gajia tayi da zama gashi har lokacin be shigo ba yana can sun tsaya da su Ahmad Bestfriend dinsa daya zo se kawai ta mike da niyyar komawa gidanta daidai lokacin da Abdul da Ahmad se wani da bata san sunansa ba amma taga suna Yanayi da yan gidan suka shigo. "Zo ki kwashe gayyar tsiyar da kika kawo Dan ni baza'a shanyeni yanda aka shanyemin da ba" Hajja ta fada tana nuni da hadaddun food warmers din dake ajiye a gefe wanda ta zubo mata abinci da alama yanda aka  ajiyesu haka suke ba'a taba ba. Seta kasa tsayawa dan ta fara gajia da irin wannan cin fuskar. Idan su mutanen gidan an gama zubda mata da kima a gabansu Ahmad fa da wannan bakon da bata ma san matsayinsa a gurinsu ba. Tana jin lokacin da take cewa "Oh ga yar iska tana miki magana kinyi gaba ko Idan uwarki  Maryam ce zaki shareta ne ki wuce".

Duk yanda taso ta danne hawayenta ta gagara Dan haka tabarsu suka fara zarya akan fuskarta, ta kofar kitchen ta fita dan tafi mata saurin komawa part dinsu dan a lokacin bata burin ta hadu da kowa. Durkusawa yayi ya hada kayan cikin basket din da aka kawo su cikin sanyin jiki ya miki da niyyar binta "Ina zakaje shanyayye wato an jika an baka kasha duk ka susuce yar gwal na kuka ko shine ga bita zaizai zaka wani kwashi kaya ka bita a baya toh tayi kukan jini ma bana hawayeba Dan abinci dai bazanciba wanda akayi a bayama Allah ya tsare ehe". Dolensa ya koma ya zauna Amma zuciyarsa na gurinta gaba daya tana gurinta Allah Allah yake su gama gaisawa dasu Ahmad su fita amma kamar ta shiga ransa se cewa tayi ma akawo musu abinci ta tasa su dole se sunci.

                  A bangaren Hamdah kuwa kukanta tasha ta gode Allah dan abin ya zame mata jiki. Wayarta ta dakko ta shiga kiran yan uwa da abokan arziki tanayi musu bark da sallah. Wayar Afeeya takira tana dagawa cikin karadi tace mata "Uwar gidan Abdulmalik tun dazu nake trying wayarki bata shiga to ki taho ganin baby na haihu". Cike da karadi Afeeya ke maganar Dan haka tace mata "Toh uwar azakwai Nidai Allah ya kawo randa zan ganki a Labour room ko bakinki ze mutu haba ayi mutum da dan banzan surutu. "Wallahi dagaske nake nama tura miki pic din babyn tun jiya da daren nasan baki budeba shiyasa baki kiraniba".

Ai lokaci daya duk wata bacin rai da damuwarta ya bace, sosai take murna lokaci daya tausayin kanta ya kamata. Cikin clique dinsu su hudu Maryam nada yara biyu Ga Afeeya ma tayi daya haka nan Aysha ma tana hanya ko yau ko gobe ita ce dai shiru haryanzu, bata san lokaci da hawaye ya shiga zubo mata "Allah ya raya Afeee me kika rokamin da kina labour?" Ta tambayi Afeeya muryarta na rawa alaman san yin kuka. Sai kuma jikin Afeeya yayi sanyi, dukda basu tabayin wata magana akan haihuwa ba amma tasan dole ita ma tana so. Kokari tayi na ganin ta kwantar mata da hankali karshema ta janye hankalinta da wata hirar. Sanda ya shigo yaji dadin yanda ya sameta tana walwala cikin doki take nuna masa picture din yaron Afeeya me kyau dashi. Seya dafe kansa sannan yace "Afwan wallahi tun cikin dare Habib ya kirani suna aaibiti gaba daya ke kika mantar dani kin tuna". Seta rufe fuskarta ai kuwa ya shiga mata dariya kamar tababbe. Ce mata yayi ta bari da daddare zasuje, hakan kuwa akayi yana dawowa daga Sallar Isha suka tafi ganin babyn da har suka dawo tana santin babyn.
Kwanci tashi asarar me rai hakanan kwanakinmu suna ta karewa se gashi ana lissafin shekaru hudu da Auran Abdulmalik da Hamdah. A cikin shekarun zamu iya cewa babu abunda ya sauya tun shekaru biyu da suka gabata gidan aurannata dai se godiyar Allah. Cin mutunchi da wulakanci sedai in basuyi niyya ba a gurin wanda ya ajiyeta kadai take samun sauqi. Iya kacin kokari yan uwanta nayi dan ganin sun kwantar mata da hankali banda Yaya Baffa da yace shi sedai ma a raba auran baze zuba ido yana ji yana kallo yarinya qarama ta hadu da taskun Uwar miji ba. Abbah ne ya ke nuna masa da cewa kowacce mace da irin qalubaleb rayuwarta sannan in har sukayi haka sunyi Abdulmalik butulci. Iyakar qoqari yanayi akanta sautari yana ketare umarnin mahaifiyarsa akan farin cikinta dukda ita Hajja ita ce akan gaba kafin Hamdah a gurinsa dan haka su dai nasu su bita da Addu'a. Maryam aminiyarta data zamar mata tamkar yar uwa kusan kullum tana kan hanyar zuwa wurin ta kodan debe mata kewa kasancewar Yusuf ba mazauni bane uwa uba kuma Abdulmalik da bashida sauran sukuni indai ba yaganta cikin walwala ba.

 A koda yaushe tana kokari gurin toshe duk wata ka fa datasan zata hadata da mutanen gidan ko Sabga indai ba suje tare su tafi ba bata zuwa hakan kuwa kullum qara wutar tsanarta a zuciyar Hajja da yan korarta yakeyi. Sosai ta mayarda hankalinta kan aikinta wanda a da ta jingine yanzu Shi yake debe mata kewa Dan koba komai inta fita tana samu tayi walwala da mutane.

Su hudu ne zaune cikin office din Malama Hadiza, Malama Ramlah, Malama Sa'adiya sai ita Hamdah magana suke tayi akan zaman takewar aure inda maganar duk akan Takurawa ce irin ta iyayen miji, labarai suketa kawo wa akan irin incidence din ita dai Hamdah nata ji gani dake Kaman da ita suke musamman lokacin da Sa'adiya take basu labarin wata makociyarta da uwar miji ta takura mata akan rashin haihuwa. "Ai kedai Hamdah ki godewa Allah da kika samu soyayyar dangin miji" cewar Ramlah. "Uhm" kawai ta iya cewa tareda murmushin yake Wanda akace yafi kuka ciwo Dan ita kadai tasan abinda yake damunta. "Yadai Malama Hamdah ni se nake ganin kaman kina cikin damuwa kuma bakiso ki sanar mana bayan anan dukkan mu babu wadda bata fadan matsalarta mukuma taya ta da shawarwari ko ba haka ba" cewar Hadiza "Kwarai kuwa wallahi nikaina na fahimci haka sedai nayi shiru ne tunda naga bata bukatar musani" Sa'adiya ta kara nata. Tasani dukkansu matane masu nutsuwa da sanin ya kamata Dan tun fara aikinta acikin department din kaf dasu kadai take hulda dukda dukkansu sun girme mata dan Malama Hadiza wacce suke kira da Anty ta kusa haifarta kuma Kaman yanda suka fada kowacce takan kawo matsalarta sukuma tayata warwarewa. zuciyarta ce ta bata shawara da ta gaya musu kilan ta samu mafita Dan haka cikin sanyin murya tashiga labarta musu salon zaman nata da surukannata.

"Tab dijan lallai Hamdah kina cikin damuwa Amma ba komai Allah daya hukunta faruwar komai yana sane dake" Ramlah ta fada bayan data janye tagumin da tayi "Kwarai kuwa toh Amma shin wai meyake damun mutanenmu ne wai me aka dauki haihuwa ne? shin a tunanin su a san kanka zaka ki kaso ka haihune? Kodan gujewa irin wadannan gorin ai kaima ka ajiye Dan kanka Amma ba komai ki ci gaba da godewa Allah akan duk abin da kikaga ya sameki a rayuwa, ki kuma dauki hakan a matsayin wata _*RUBUTACCIYAR KADDARAH _* da baki isa ki kauce mata ba. Idan kika yi hakuri se kiga Allah ya saka miki da rabo mai girma kidauka hakan duk cikin bauta ne wani izgilanci da wulakanci na mutane karya raunata miki zuciya ki kuma dage da kyautatawa mijinki tunda shi be kyamaceki ba ahakan".Kuka ne ya kwace mata Dan maganganun na Anty Hadiza sun shigeta tabbas gaskiya ta fada kuma zata kara dagewa akan adduar da takeyi Allah ya bata ikon cinye Wannan Jarrabawa. Har suka tashi suna jimanta wannan alamari tareda bata shawarwari dasuka kara karfafa mata gwuiwa ita dai aranta godewa Allah takeyi daya hadata zama da mutane dasuka san ciwon kansu da haka ta karasa gida.

Cikeda mamaki take kallon kofar part din nata da yake a bude, a iya saninta dai ta rufe ko ina da zata fita kuma bataga motar Abdulmalik ba alamar be dawo ba kenan, to kodai bada motar ya shigoba? Ta tambayi kanta, da wannan tunanin ta karasa cikin parlour sedai abinda ta gani ne yai bala'in daure mata kai. Matane zazzaune a falon sun baje abinci sunaci ko ina na falon yayi kaca kaca. kallonta takai kan kofar da zata sada ka da part din Abdulmalik din Wanda basu taba koda budeshi ba saboda da nata suke amfani wasu Maza maza ta gani suna fito da kwalaye datake tsammanin na kayan gado ne, bata karasa tsinkewa da Al'amarin ba seda taji daya daga cikinsu yana cewa "Hajia wannan fa dayan dakin baze dauki set ba sedai iya gado da Mirrow ne suka samu shiga". "Ba matsala Ina ce dai wancan Babban saitin dakin ya dauka ko?" Wata mace daga cikin matan me kama da kilaki ta bashi amsa. "Kwarai kuwa Hajia sema kin shiga dakin kin gani wallahi" shewa matan suka dauka gaba daya suna cewa "Se mu na gaske ba abinda za'a nunawa yarmu dai wallahi se farar fata da dogon hanci (niko nace ashe dai da abinda za'a nuna mukun😏).

Wani Jiri ne taji yana neman kada ita babu shiri ta nemi bango ta dafa, bata ko ganin gabanta ta nufi dakinta da sauri dan buri ta be wuce ta samu guri ta kwanta ba. Har ta shiga dakin ta nemi guri ta zauna cikin ta na wani irin hautsinawa kamar zatayi amai in banda kalmar "Innalillahi wa inna ilaihi raji'un" babu abinda take nanatwa. Addu'a take kar Allah yasa hasashenta ya zama gaskiya Dan kuwa in haka ne Ina zata saka kanta?. Maganar Mumcy ce ta fado mata a rai zuwan da tayi ranar Sunday inda take ce mata "Ashe kuma mijinki aure zeyi shine baki fadamin ba". "Haba dai kiji Mumcyn nan kilan dai mafarki kikayi Abbah yayo miki Amarya Amma badai niba " tabawa Mumcy amsa.Tausayin diyar ta tane ya kama dan da alama bata sani ba itama dai bata da tabbas kishin kishin taji a gurin Mamansu Maryam da take kawar Kanwar Hajia Shuwa kishiyar Babar Abdulmalik din. Se kawai ta barwa ranta maganar tunda taga alamar bata da masaniya akai Amma tasan tunda Har taji kishin kishin din abin to Akwai kanshin gaskiya a ciki.

 Mikewa tsaye tayi cikin  kidima tana qara tuna maganar da Sumayya ta fada mata wadda har fada tayi mata akan bata son irin haka karinga yiwa mutum fatan Alkahiri. Tunawa tayi lokacin da take ce mata "Nidai Anty Hamdah kome zaki fada sedai ki fada amma wallahi sekin tashi tsaye Dan wannan Hajia Hauwan da kike gani babu Allah aranta ko ita Hajja da kika ganinsu tare ba haka tabarta ba Dan haka inma zaki mike ki kwatarwa kanki yanci to tun da wuri kiyi in ba haka ba ina school zaki kirani ki bani labari" Hannunta ta dora akai ta fasa ihu iya karfi ta. 

"Nashiga uku ni Hamdah Allah ka kawomin dauki, kishiyi? Ni Abdul zeyiwa kishiya. lallai yau nayarda Namiji bashida tabbas Namiji badan goyo bane Abdumalik ka cuceni" ta qarasa tana fashe da wani irin kuka me ban tausayi.

A gurguje ya shigo gidan duk a kokarin sa nason yarigata komawa dan shi dai kwakwalwar sa tagama kullewa tunda Hajja ta kirashi wai yau masu jeren Amarya zasuzo. Bai yarda da gaske take ba se a lokacin da Usman ya kirashi wai ga wasu mutane Hajja tace a bude musu gidab zasu zuba kaya kuma dai ba yan uwan Anty Hamdah bane. Wannan wace irin rayuwa ce ace wai namiji za'ayiwa auran dole wai shi wane irin iyaye Allah ya bashi ne? Shi dama Alhaji Ba'a maganarsa Dan tunda magana ce ta kudi tuni an wuce gurin a bangarensa. Wani irin buguwa zuciyarsa tayi ganin motarta ajiye a harabar gidan yasan yau karyarsa ta kare bashida wata kalmar daze iya kare kansa a gurin Hamdah. Se yau yake Dana sanin boye mata da yayi tunda farko daya sanar da ita abinda yake faruwa kilan da abin yazo masa da sauki.

Be ko bi takan matan dake palour ba duk da yanda suka shiga tsokanarsa wai ga Ango. Shidai ya dade bega marasa zuciya irinsu ba, har gida yaje ya kaftawa Ita Amaryar da uwarta warning akansa amma basuji ba to zega ubanda ze shigo masa da ita cikin gida a matsayin mata. Badan akwai abinda yafisu muhimmanci a gurinsa yanzu ba da babu abinda ze hanashi tsayawa ya musu rashin mutunchi se sun kwashe duk abinda suka kawo. A corridor suka ci karo da ita tana kokarin fitowa shi kuma ze shiga yanayinta kadai ya tabbatar masa da cewa aikin gama ya gama. Da dakyar ya lalubo miyau ya jika makoshinsa sannan ya nufeta da niyyar yarike ya lallasheta yanda ya saba amma ina yau kam ya makaro. Cikin wani irin zafin nama taja da baya tana masa mugun kallo har lokacin hawaye basu dena fita daga idonta ba. Kara kusantarta yayi cikin muryar tsawa ta dakatar dashi  "Don't you dare lay your filthy hands on my body". Se ya tsaya cak zuciyar sa tashiga double flipping, wani irin tashin hankali da fitina ya hango a cikin kwayar idanunta Wanda be taba saninta dasu ba. Yasan za'ayi haka se yayi saurin ja da baya ya sakawa kofar key tayanda ba yanda zata iya fita sannan ya nufota cikin kasa da murya yace "Please Hamdah kisaurareni kiji wallahi ki yarda bansan komai akan maganar auran nan ba yanda kika gansu nima haka nagansu......" "Kai dallah rufe min baki munafukin Allah ni zaka yaudara da roman baki? To wanda kayu a baya ma Allah ya sakamin a tunaninka har Akwai wata kalma taka da zata kuma yin tasiri akaina ne? Never" Ta katseshi.

Ko kadan beji haushin maganar ta ba dan yasan he deserve morethan that kokarin sa kawai ya isa gareta ya rike ta ajikinsa ya rarrasheta Amma taki bashi damar hakan. Gaba daya ta birkice masa ta tashi daga Hamdah daya sani takoma wata daban, jifan sa ta shigayi da duk abinda yazo hannunta bakinta be gaji da fadin Allah ya saka mata ba abinda yake qara dugunzuma hankalinsa kenan dan yasan tabbas ya zalinceta. Hamdah nada zafin kishi amma tana da fahimta. Bakowacce mace bace zata iya saurararka a wannan yanayi dan haka kawai ya kai zuciyarsa nesa yana jin yanda take jifansa da kalmomin da ya tabbatar in a hayyacinta take bazata kirashi ko da makamantansu ba. Kokarinta kawai ta kai ga kofa ta fita Dan Ta rantse bata kara kwana cikin gidansa. Dambe suka shiga yi ganin zata bata masa lokaci yasa mata karfi ya riqeta kam a jikinsa sedai fa a banza dan ayau duk wata dabara tasa da wani salo baiyi tasiri akan ta ba dan taki responding in banda duka da yakushi ba abinda take kai masa tana kuka kamar ranta zefita."Ka sakeni Abdul ko in kashe ka in kuma kashe kaina". 

Babu shiri ya saketa ta zube a gurin tana ci gaba da kukan. "Nace maka ka budeni na tafi wallahi gidan mu zani na gama auranka" ta qara fada cikin muryarta data dashe tsabar kuka. Gefen gadon ya zauna ya rike kansa dake barazanar tarwatsewa, wannan shi ake kira da goma da ashirin wai shin Ina ze saka kansa? Yabarta ta tafi gida tace me? Kawai ta dawo ta tarar ana jerwa Amarya kaya acikin gidanta? Me yan uwanta zasu daukeshi ya gaza sauke amanar daya karba kenan.
Kallonta yayi yanda ta hada kai da guiwa tana kuka mai ban tausayi, tabbas yasan be kyauta mata ba Amma yaya zeyi? Haka nan ko a tunani be taba kawo zuwan irin wannan rana a cikin rayuwarsu ba Amma yaya zeyi da *_RUBUTACCIYAR KADDARAH_*? Wayarsa dake aljihuce ta shiga ringing amma ya shareta dan ayanzu bayajin ze iya magana da kowa ganin me kiran ya nace ya sakashi zaro wayar abin haushima unknown number ne dan haka ya danna kawai ya dora akunnansa batareda yayi magana ba

"Hello dear ya zakayimin haka Dan Allah gashi ance ko kayan dakinma basu gama samun guri ba bayan ita Matar ka dakuna nawa ne da ita agidan da ni zaka bani wannan Dan akurkin meyasa bazaka sakani a upstairs din ba aini Amarya ce.." Wani tuquqin bakin ciki ne ya taso masa, wato duk kashedin daya mata be shiga kunnenta ba kenan shine zata kirashi. "Se kizo ki fitar da ita ai kisaka naki kayan Idan  ubanki ne ya gina min gidan mahaukaciya kawai" kit ya kashe wayar tareda yin cilli da ita ta fashe.
Sororo tayi da waya a hannu Hajia Hauwa dake gefenta kuma duk taji maganar tasa tayi saurin tareta da cewa "Karki damu kidai bari a daura daga shi har Matar tasa se sunyi bayani Dan bakida bukatar wata mai aiki ita kadaima ta isheki shiyas nace mubarta a gidan kar a fidda ita daganan kinga bakin ciki seya yi ajalinta.
"Amma Momy kina ganin abun nan ze yuwu kuwa kiga fa uban aikin da akayi akan mutumin nan amma kullum kamar dada ingizashi akeyi" ta tambayi uwar tata. "Kiji ki da shirme in aiki be ci shi ba ai yaci Uwarsa ko bagashi ta daga hankali an saka lokaci ba, ai takanta zamubi tunda yaba mata biyayya ayita ingizata tana sakashi yayi ita kuma kinsanni zan iya yin komai Dan ganin nasiyo miki mutunchi a gidan aure" shewa suka dauka kamar wasu kawaye daga nan suka cigaba da shirye shiryensu.

****************************
Duk yanda Abdulmalik yayi zaton lamarin nata ya zarce haka Dan yanda sukaga rana haka suka ga dare a gidan haka nan suka kwana tana surfa masa tsiya duk kuwa da irin nasiha da fadan da Mumcy da Abbah suka ringa mata ta waya sannan suka ce ahir dinta suga qafarta a gida. Tayi kuka har ta gaji tayi alqawarin shida zaman lafiya kuwa sedai a labari haka ta ringa caza masa kwakwalwa hatta da gadon da ze kwanta yayi bacci ruwa ta debo bokiti guda ta juye masa aka yana kwance, dole ya koma cikin mota yabarta bayan ya kulleta ta waje.

Bayan ya dawo daga masallaci ya lallaba ya shiga gidan, tana kwance daidai kofar idanuwanta sunyi fada ta rame lokaci daya. Kokarin dagata ya shigayi a hankali dan karya tasheta sedai ya makara karaf ta bude ido ta kalleshi. Bude baki tayi daniyyar yi masa rashin kunyar data saba yai saurin matse mata bakin yana aro duk wata jarumtarsa ya bata fuskafa. " Wallahi kika kuskura kikamin shirme sekinga abinda zanyi miki ke bar wannan ma kika qara magana ban yafe ba". Se kawai ta saki kuka, muguntar har ta kai haka ya cuceta ya kuma hadata da Allah. Har suka isa toilet ya direta sannan ya shiga hada mata ruwan wanka. "Kiyi maza kiyi wanka ki yo alwala na baki minti goma ki qara akan hakan ki gani" ya fada fuskarsa babu alamar wasa. Haka tayi wankan ta fito tana sallah tana kuka a wurin sujjadar karshe kuwa tafi minti goma yanajin yanda shashsheqarta take qara karfi, hankalinsa ya qara tashi kardai Yarinyar nan qararsa take kaiwa Allah? Se ya mike ya isa inda take, cikin wata raunanniyar murya yace "Hamdah dan girman Allah kiyi hakuri abun zeyimin yawa in kika kaini gaban Allah. Ki bani dana na kare kaina Dan Allah". Durqusawa yayi a gabanta tamkar me neman gafara. Harta Sallame sallarta ta ninke sallayar ko kallon inda yake batayi ba. Bude baki yayi da niyyar sake magana yaji ana dukan kofa kàmar za'a karyata. 

Hajja ce ta doko musu uban sammako Dan tun a daren jiya Hajia Hauwa ta shaida mata abinda Abdul din yayi da karin gishirin yan jere. Jin bugun bana hankali ba ya sakashi fita ya bude kofar yana addu'ar Allah yasa wanda ze iya duka ne. 
"Toh shanyayye wato Har ka isa in kiraka a waya kaki dagawa sannan kazo ma kaji dalilin kiran ban isa ba koh, kai har kayi tsaurin idon da zaka cewa Haula bada kudin ubanta ka Gina gida ba to ita wannan kodaddiyar data barbaza kayanta a ko ina nawa nata uban ya baka lokacin da kake ginin eye to wallahi ka fita daga idona in rufe tun wuri Idan ba baki kake so in maka ba toh kashiga hankalinka tunda wuri kasanni sarai". Bakinta har kumfa yake tsabar bala'i. Wani irin suya ranta yakeyi tana kara tsanar Hamdah a kowacce dakika. Cikin palour ta shiga tana karewa ko ina kallo dan bata san sanda aka qara gyarashi ba ko nata Albarka, seta tabe baki sannan tace "Ina ita isashshiyar sabuwar uwar taka take.."

"Gani nan dena bata bakinki kina daga murya Hajja ki kuma kwantar da hankalinki base kinyi wa dan ki baki ba dan ke zakiyi asara yanzu zaki ga filin gidan nan dan zan bar masa abinsa in yaso ki auro masa Haula da uwarta da wadannan kannen nata guda biyu su cike masa hudubi". Se ta bude baki cike da mamaki tana kallonta, yanda take gaya mata Magana kai tsaye batareda tsoro ko shakka ba kamar ba wannan surukar tata ba me mata biyayya tamkar zata bauta masa. A bangarenshi kuwa beyi wani mamaki ba Dan dama yasan irin wannan ranar na nan tafe kuma ya kwana da sanin halin mutuniyar tasa. Lokaci da yawa har mamaki yake ina tsiwa da rashin kunyar ta suka tafi take bari suna takata a gidan. Abu daya ne ya daure masa kai d jin cewa wai ita Hajja ce zatayi asara kuma ita gidansu zata tafi to kodai Hamdah tadena sonsa ne? 

Innalillahi ya shiga nanatawa a cikin ransa in kuwa haka ta kasance ya jefa rayuwarsa a Ina? Ta ina ma ze fara rayuwa babu ita? Ba shiri ya nufeta cikin tashin hankali dan se lokacin yaga akwatin da take ja, se ya riko hannunta cikin di mauta ya ce "Ki taimakeni Hamdah karki tafi wallahi kece rayuwata saboda ke nake numfashi a doron kasa. Barinki gidana tamkar barin numfashine daga gangar jikina kiyimin rai karki rabu dani". Duk yanda zuciyarta tayi rauni amma seta dake taqi koda kallon bangaren da yake. " Hamdah mutuwa zanyi wallahi in kika tafi" seta kalleshi da sauri zuciyarta cike da son sa da kaunarsa ga kuma kishinsa dake azalzalar ta duk a lokaci daya. Taci alwashin daga masa hankali ko kadan bata so yaga gazawarta Dan haka ta dauke kanta kawai tayi waje tana share kwallar dake zubo mata shima ya rufa mata baya yanajin yanda Hajja ke kwada masa tana dura masa duk ashar din data zo bakinta. Tun lokacin da suka fara drama ta zama hoto mamaki ya kusan kasheta wai dama wannan yarinyar tana magana, wato ta aura masa uwar Haula ma ba Haulan lallai seta tashi tsaye akanta taga alama ba gurin karamin boka suka kai mata Da ba acewarta gurin masu shan jini aka kai shi.

Sanda ya fita tuni tayiwa motar ta key me gadi ya wangale mata Gate se kawai ya shiga gidan da sauri ya dakko mukulli batare da ya tanka Hajja dake karamin hauka ba tana buge bugen waya ko ita da waye oho. 
A kusan tare suka shiga gidan tana fita ya bita suka tasa tsere tana Kuka kamar wacce akacewa Mumcy ta mutu a haka tashiga palour yana take mata baya. A tsaye ta tarar da Mumcy da jaka a hannunta alamar fita zatayi se yaya Farouk dake gyara zaman hularsa shima batayi wata wata ba ta fada jikin Mumcy tareda fashewa da sabon kuka gaba daya seta kashe mata jiki har bata san lokacin da hawayen suka fara sauko mata ba itama ta shiga cewa "Kiyi shiru Hamdah na Dan Allah kiyi hakuri babu wanda ze miki dole in har ina raye". Seya sunkuyar da kansa wata irin kunyar matar ta kamshi, ji yayi Kaman an daure masa jijiyoyin jikinsa ganin Ya da uwar suna kuka ashe har cutarwar tayi yawan da ta shafi Mumcy itama? Ya tambayi kansa. Amsar a bayyane take sanin irin tarin kaunar dake tsakaninsu Dan ze iya cewa kaf yayanta tafi son Hamdah. Shi kansa Yaya Farouk jikinsa ne yayi sanyi ganin hawayen mahaifiyar tasu gaba daya sukayi zugum zugum suna kallonsu. Abbah dake sakkowa palour ne ya shiga cewa "Ashsha Ashsha Maryam menene haka kuma Dan Allah in baki rarrashi yarinyar nan ba kuma seki tayata kuyi tayi haka akeyi". Janyeta yayi daga jikin ta yashiga Dan bubbuga bayanta Kaman yana rarrashin jaririya har tayi shiru se ajiyar zuciya da take saukewa. "Yanzu kuma me ya kawoku da sassafiyar nan muma yanzu shirin zuwa gidan naku mukeyi" ya fada yana kallon saitin Abdulmalik daya kejin kamar ya nutse a cikin palour tsabar kunya alamar dashi yake. Seya duburburce ya shiga inda inda yama rasa ta Ina ze fara magana ganin yana neman bata masa lokaci ya sakashi cewa "Ok ya isa kasan halin mata akan zancen kishiya dole seka yi hakuri sannan komai ze daidaita tashi ka dauki Matar ka ku wuce Allah yayi muku albarka Allah kuma ya baka ikon yin adalci a tsakaninsu". Ai tuni ta daka tsallen albarka tace "wallahi ba inda zataje" ran Abbah ne ya baci ya daka mata tsawa "Are you that stupid Ina miki magana kina gayamin bazaki je ba ke kika haifi kanki ko mu muka haife ki?" Duk da wannan tsawar bata sa ta dena kukan se ma mikewa da tayi ta nufi dakin Mumcy da gudu tana fadin "Wallahi bazan bishiba yaje can ya auri wacce suke so ta haifar masu yayan". Tana jin yanda Farouk yake Bambami yana seya ballata Abban zatayiwa rashin kunya saboda ita bata da mutunchi ita dai ta qule a daki ta musu banza.

Hakuri Abbah ya shiga bawa Abdulmalik " Kayi hakuri kasan dan yau ne ka haifeshi baka haifi halinsa ba amma ina zuwa insha Allahu zata bika ku tafi yanzu ba se anjima b". Baze iya masa musu ba, wata irin kima da darajar tsohon ta qara ninkuwa a idonsa. Ya tabbatar da cewa shine mara gaskiya amma hakan besa sun goyi bayan yar su ba to shi kuwa in ya wulaqanta yarinyar nan yacewa Allah me? Se kawai ya mike ya kasa hada ido da ko daya daga cikin su yace "Aa Abba kabarta zuwa anjima insha Allah in ta huce sena dawo" yai azamar fita daga gidan dan shidai da kunya kuma ya zauna musu. Tunanin mafita yakeyi har ya qarasa gida ya tarar da Hajja ta tafi se wasu mata daya gani da sunan wai sun zo qarasa gyaran daki. Tijarar da shi kansa besan ya iya irinta ba ya zazzaga musu ya rantse in har ya fito ya tarar sa ko kurar motarsu a layin seya sa yan sanda sun kama su dan haka suka shafawa kansu ruwan sanyi suka tafi dan sun san tsaf ze aikata abinda ya fada. Seda ya bame qofofinsa dukka sannan ya fita yasan ko yaje office bashida nutsuwar aiwatar da komai dan haka ya juya kan motarsa ya tafi gidan Yusuf dan yasan yana gari.

Cikin Hikima Mumcy ta ringa fahimtar da ita rayuwa da abinda yake cikinta. "Ki gaya min gaskiya kina son mijinki ko Aa" mumcy ta tambayeta. "Ina sonsa Amma....." Seta yi saurin katseta "Babu maganar Amma dama abinda nake so naji kenan har yanzu kina sonsa dan haka tashi kije ki bawa Abban ku hakuri kizo kinji Hamdahna". Jiki a sanyaye ta shiga bedroom din Abban yana zaune idonsa da farin glass yana duba littafin Sahih Muslim. Gefe ta samu ta zauna kanta a qasa murya na rawa alamar son fashewa da kuka tace " Abba kayi hakuri dan Allah". Seda ya cire glass din idonsa ya kalleta fuskarsa dauke da murmushi yai mata alamar data zo, seta fada jikinsa lokaci daya ta sake fashewa da kuka. Be hana ta ba seda tayi me isarta ta gode Allah sannan ya fara mata Magana. "Mamana bansan lokacin da kika baci da taurin kai ba duk ina tarin hakurin nan da kike dashi? Kin manta hakuri da rashinsa banbancin dan taqi karamine. Duk inda akaje aka dawo in kikayi hakurinnan zaku zama daya kinji wuyarta daya yayi auran". " Abba niba auransa ne ya dameni ba meya sa ze boyemin tun farko be gayamin ba ai bazan hanashi ba amma Abba baka ga irin wulaqancin da yan gidan sukeyi min ba Abba cewa suke fa wai ni Juya ce bana haihuwa kuma wai ma Ni Mayya ce na lashe masa kurwa".

"Inji waye tace miki Mayya" ya tambayeta. "Hajja ce harda ma kannensa su Zainab da Khausar". Se yai murmushi irin nasu na manya sannan yace " Ina raye bazan taba bari ki wulaqanta ba kuma duk wadda ta qara hadaki da maita sena dauki mummunan mataki akanta mark my words, yanzu kiyi hakuri ki duba irin kaunar daya ke miki ki koma kinji mu kuma insha Allah zamu tsaya matuka ganin baki wulaqanta ba bi jahi rasulillah kema zaki haihu, se kin haifi dan da Duniya dukka zatayi alfahari dashi bama iya mu kadai ba". Da haka yai tai mata Nasiha har zuciyarta tai sanyi, zuwan Zahra da Hamida da yanzu take ABU zaria ya sa ta koma Dakin Mumcy suka hadu suka ci gaba da kwantar mata da Hankali. Kalamansu sun kashe mata jiki tareda raunatar mata da zuciya. "Waini in banda sakarcin irin nata ma tayaya zaki bari makiyanki su ci galaba akanki har ma suga gazawarki? Yanzu da kike ikirarin barin gidan wa kika yiwa kanki fa kin rasa miji me sonki tsakani da Allah su kuma burinsu ya cika. Dan Allah ki nutsu ki koma cikin hankalinki kidubi irin halin da kika saka kanki da mijinki a ciki kiyi hakuri ki fawwalawa Allah komai duk abunda ba'a ginashi a tafarki gaskiyaba ba inda zeje Insha Allahu bazaki tabe ba". Haka suka ci gaba dayi mata nasihohi tareda shawarwari, Anty Zahra ce ta kirashi akan ya barta tadan kwana biyu a gida ko zata qara nutsuwa sukuma sukayi amfani da wannan damar gurin yi mata duk wasu shirye shirye daya kamata. A kullum tunanin ta be wuce yadda zata iya Raba Abdulmalik da wata mace ba, ita bata san ya zatayiba ranar tanaga hadiyar zuciya kawai zatayi da dai ta jure ganin Abdul tare da wata a matsayin matarsa amma tayi matuqar dauriya wurin nuna komai ya wuce kodan ta kwantarwa da Yan uwanta Hankali.

Kwananta uku a gidan ta koma, yayi matuqar mamakin ganinta da chanzawar ta lokaci daya. Sosai ya ke godewa Allah da samun surukai masu karamci da sanin ya kamata. Sababbin furnitures yan ubansu Yaya Abubakar, Yaya Baffa da Yah Farouk suka mata gado uku kowanne daki da set din Kujeru Biyu Royal da Leather.  Haka kayan kitchen dinta ko cokali Mumcy batabar mata tsohoba seda a ka canza harda Kitchen cabinet din kuwa sega gida ya qara fitowa ras jerenta har yafi na Amarya yar Governor kyau da suke ganin sun qure mata qarshen gata. Duk wannan budurin ita ko a jikinta dan ba wai sun birgeta ba ne ta dai sakawa ranta bazata qara shiga sabgarsa a gidan ba. 

A bangaren su Hajia Hauwa kuwa Hankalinsu ya kwanta Da jin bata gidan azatonsu aikinsu ne yaci nan fa suka daura sabuwar damarar janyo hankalin Abdul din ya koma kan Haula gaba daya dan tuni sun gama da bangaren Hajja kamar Tv da remote haka suke sarrafata. Sun samu kanta ba kadan ba kamar Bawa da Ubangidansa haka take musu biyayya. Uwar gida Hamdah kuwa Shawarwari da nasihu daga yan uwa da abokan arziki tareda Addu'a data yawaita su suka taimaka wa zuciyarta wurin samun nutsuwa, ta mika lamarinta ga Allah tayar da wannan din ma wata *KADDARAH* ce *RUBUTACCIYA* cikin kundin rayuwarta zata kuma rungumeta hannu bibbiyu, a kullum rokonta be wuce Allah daya bata ikon cinye wannan Jarrabawa ya dora mata. 

Lamarin Abdulmalik kuwa yanzu se addu'a dan itace ma me tausarshi akan abun. Ya zama kamar wani zautacce, ya rantse ya kuma rantsewa akan bazeyi wannan aure ba ita kuma Hajja ta gindaya tata rantsuwar akan in be auri Haula ba to sedai ta tsine masa yabi duniyar kowa ya huta. Tun abun nawa Alhaji dadi har ya koma bashi tsoro, duk yanda ze bi yasa ta hakura takafe dan har Yayyenya ya je Har Maidugurin da yake ganin sun isa da ita amma ta shafewa idonta toka tace a rabu da ita ai Dan tane bana wani ba. To se muce Allah ya daidaita wannan al'amari haka.

Some weeks later.

Tsaye take cikin kitchen  hannunta na hagu rike da ludayi tana juya miyar da ke soyuwa a kan Gas inda dayan hannun daman ke rike da waya magana takeyi cikin nishadin da ta dade rabonta da irinsa. "Kai leefa baza dai ka chanza hali Ba wai ma gaba dayanka nawa kake ne na rantse wannan matar seta goyamu ta zagaye Kano kaf bata gaji ba ta fada tana shekewa da dariya in ta tuna da pictur daya turo mata na wata gandamemiyar mata wai a matsayin budurwarsa. Sun dauki lokaci sosai suna magana da kanin nata kafin sukayi sallama.Tsaf ta gyara duk inda ta bata sannan ta kara goge kan dining din, har zata wuce ta hango farin katon envelop din da Ahmad ya kawo dazu da safe ya ajiye kan centre table seta dawo da baya ta dauka. Katinan daurin aurene masu kyau an rubuta _ABDULMALIK AND HAULAT_ akai ga ranar Daurin aurenan wannan Asabar din me zuwa. Tabe bakinta tayi sannan ta ajiye Dan ita yanzu shirgin daya kwaso suma ba kallonshi takeyiba sedai ko me ta tuna oho ta dawo da sauri, zazzage katinan tayi ta ware wadanda take da tabbacin na Amaryar ne dan kalar su daban tashiga kitchen dasu, ta kofar bata ta fita bayan ta yayyafa musu kalanzir yanda zasu fi ci dakyau sannan ta qyaata musu ashana take suka kama da wuta bata bar gurinba seda ta tabbatar sun cinye tsaf sannan ta kwararawa tokar ruwa karma a samu koda irin barbadinsu tayi gaba abinta.

Sai bayan magriba suka shigo gidan shida Amininsa Ahmad, daurewa kawai yake wani irin azabar ciwo kansa yakeyi Kaman ze rabe gida biyu. Yanzun ma daga gurin Hajja yake duk akan dai maganar auran acan ya tarar da wannan gantalalliyar tsabar rashin kamun kai wai tazo gurinsa  karbar invitation cards. Ahmad ne yace masa ya bugo su tunda safe ya  kawo su gidan bayan ya dibi wadanda ze rabawa abokansu, badan yana tsoron bakin Hajja ba da ya gaya mata abinda zesa kota titin unguwar bazata qara sha'awar biyo wa ba. Haka suka bincike katinan tsaf amma babu alamar na Amarya se tulin na daurin aure kawai aka bari. Mamaki ne ya kama Ahamd da hannunsa ya ajiye katinnan fa ba wani ya aiko ba "Wallahi tare na karbo su gaba daya anan kagani na ajiye su dukka tare harda ma Gate pass na dinner data cemin a bugo". Be ko tankashiba ya nemi guri ya zauna yana jin yadda yake dada jaddada masa akan shifa ya kawo.

Takun takalmin uwar gida ne ya maida Hankalinsu gareta Tayi kyau Harta gaji cikin Maroon din atamfar data saka tun kafin ta karaso kamshinta yai musu sallama. Cike da kissa ta qarasa jikinsa ta rungumeshi tana masa sannu dazuwa se ya saki baki dan rabonda tayi masa hakan tun suna zaman dadi. Harar Ahmad daya dauke kansa gefe tayi a ranta tace " Munafuki dukda hadin bakinka ai". Se seda ya Dan janyeta sannan yace "Babe kinga wasu cards a nan kuwa?" Wata hararar ta kuma ballawa Ahmad sannan tace "To Jaan ni ka bani ajiya ne ko da aka kawo ni aka bawa". shidai Ahmad Murmushi kawai yayi dan yanzu tsoron lamarinta sukeyi tunda tayi musu bore se kawai yace "Kaga Abdul bari naje kawai na bada a buga wasu tunkan Hajja ta kara hura mana wata wutar" yai waje abinsa.

Abinci ta takura masa yaci Dan har ga Allah yanzu tana dan jin tausayinsa kadan gaba daya ya lalace ya fita hayyacinsa, gurin mayarda plates yaci karo da tokar cards din acikin sink murmushi yayi dan ko kadan abin be bata masa raiba saima dariya da salon kishin nata ya bashi. 

*********************************

A kwance suke sedai ba bacci suke ba kowanne da kalar tunanin da yakeyi a zuciyarsa kara. Juyi tayi ta qara shigewa jikinsa tana qara matseshi ajikinta ta rasa dalilin dayasa akwanakin nan take tsintar kanta cikin faduwar gaba sosai musamman yau daya rage yan awanni yazama nasu su biyu, zuciyarta takan raya mata kamar zata rasa shi, gani take kamar Haula zata kwace mata Abdul dinta gaba daya. Tayi nisa acikin tunaninta ya kira sunanta cikin wata irin murya
"*AISHA*...." ya kira sunanta, Se ta dago da sauri ta kalleshi. Tunda take dashi be taba kiranta da Aisha ba wanda shine Ainihin sunanta da Dangin Maman Abba ne kawai suke kiranta dashi saboda sunan Kakarsu ne ta bangaren uba se wasu yan tsirarun mutane kamar Dr Guru sunan ya fado mata a zuciya, setayi surin kauda tunaninsa ta koma kan kiran da Abdul yai mata dab ita tsakani da Allah har mantawa take da sunanta kenan tunda ko a makaranta badashi take amfabi ba. Bugun zuciyarsa ne ya karu ga wani zafi da takeyi masa ya rasa abinda yasaka ya tsani wannan kallababben auran kwata kwata abin be kwanta masa a rai ba dai dai da minti daya Amma gashi Hajja taqi gane hakan, Karmar zata tsine masa yazamar mata jiki ayanzu.
"Please Aisha karki gujeni komai wahala kinji koda kuwa ina cikin halin hauka ne nasan ke kadai zaki iya zama dani" se ya fashe da kuka. Tsoro ma ya bata ita dan haka kawai ta saka masa kukan suka shigayi tare babu me rarrashin wani har seda bacci ya daukesu sannan sukayi shiru.

Shagalin biki ya kama gadan gadan tun daga ranar litinin har zuwa yau Alhamis ana kudi yaga tasku. Tun da suka fara wunin gidan ya gagareta saboda ba kaken maganganun da ake yaba mata har cikin dakinta suke biyota Mama Shuwa kadai ke kokarin kwantar mata da Hankali dan ma a wannan karon tadan samu goyon bayan Megidan dan dakansa ya shiga yake ce mata tayi hakuri. Shikansa uban gayyar yanzu seta wuni bata sakashi a idonta ba ita dai ta wa kanta alkawari bazata kara tayarwa da kowa hankali ba tasani hakuri baya taba faduwa banza Dan haka tacigaba da kaiwa Allah kukanta a koda yaushe. Ranar Juma'a sukayi wunin gidan Ango anan cikin gidanta, dafarko taso ta qi yarda amma Mumcy ta gargadeta akan tayi shiru anayi ne dan a tsokaneta ta tura musu aniyarasu ta barsu kawai, bangaren nata cike yake da faccalolin ta dakuma kannen Abdul din dasuke shiri haka yan uwanta da kawayenta da abokan aiki sun mata kara kwarai duk sunzo tayata wunin. Ba karamin kokari tayi ba gurin danne duk wani kishi da bacin ranta ta kure kwalliya cikin lace dan ubansu fuskar nan tasha make up tayi kyau qwarai dama me kyan ce abinda ya kara bakantawa yan korar Hajja su Kausar kenan Dan duk abinda akeyi anyine Dan a bata mata kuma gashi bata nuna hakan ba ko a kafarta ba.
Suna zaune a Babban falon ana ta hira wasu na tsokanarta akan ta basu sirrin wannan jarumtar datayi sedai tayi yake kawai tace "Ku bari se layi yazo kanku tukunnan se in gaya muku". "Aa ba Amin ba kibar shi kawai" suka hada baki gurin fada. Zainab ce da Kausar se Anty Khadija babbar yar Hajja suka fado dakin Kaman an harbo su

"Ke annamimiya mumafuka dangin mayu to wallahi tun wuri ki sakar mana kurwar dan uwa wato mun kwatoshi dakyar muna neman rabashi da wahala anje an qara yo binne binne ana neman kara mayar da shi ruwa ko to baki isaba ki tashi duk ma inda kika boyeshi ya fito Dan yau ba fashi se yaje dinner". Gaba daya matan dake dakin suka bisu da kallo batareda sun tanka suba. Khausar da ke tashen fitsara ta karasa kan Hamdah tareda ture mata dan kwalin daya kafu akan ta tace "Wato ga yan iska muna miki magana kin mana banza ko......" ai bata ida karasawa ba saboda marin data dauketa dashi, bata bari sun dawo daga mamaki ta shiga nunasu tareda yi masu kallon tsana tace "Tun daga kanki Khadija har zuwa ke karamar mara kunya (tana nufin khausar) ba wacce zan sake ragawa daidai nake da kowaccenku yar iska Dan shiru shiru ba wai tsoro bane Abdul kuma se kuje ku nemeshi Dan in naso hanashi auren nan da baku zo nan kuna babatun banza ba Dan haka kar wadda takuma gigin tako kafarta zuwa dakina in dai ba akhairi ya kawo ta ba in kuma ba haka ba wallahi sena aikata mata abinda batayi tsammaniba ko wace ce ita kuwa". Ai ba girma ba arziki suka bar gurin suna kumfar bakin bazasu yarda ba. Aysha ce matar Abubakar ta raka su da tsaki sannan tace "karyar banza daku tsaya mana in ba tsoroba wallahi kin birgeni da kinsan zaki iya hakan kika barsu suna taka ki son ransu".

Ko da suka fadawa Hajja surutan banzan ta tayi ta gama sedai batayi gigin zuwa ba Dan yanzu itama ta fara shakkar surukar tata abu daya dai wannan aure ba fashi dukda ita kanta halin da Dan nata yake ciki yana damunta Amma ji takeyi Kaman zata mutu idan baayi wannan aure ba.

Safiyar Asabar.
Tunda garin Allah ya waye take fama dashi akan ya tashi ya shirya saboda zuwa daurin aure, tanayin hakan ne kawai saboda cika umarnin Abbah daya kirata jiya da daddare yake ya ba mata akan qoqarin da tayi akayi yinin bikin lafiya ba tareda wani rikici ba. Sannan ya qara da cewa tayi qoqari ta sakashi yaje gurin daurin auran in ba dan haka ba taso ta nunawa su Hajja iyakarsu, zata qunshe shi a daki su zauna ko iya wannan ta baqantawa Amarya rai ace ko daurin aure ango be halarta ba. Ko jiya da daddare seda Hajja ta shiga tayi mata cin mutunci hade da zagi na tsamar nama akan rashin halartar ko daya daga cikin shagulgulan bikin da akayi musamman dinner da suka gabatar jiya da daddare wadda ita duk abinda akai ma batasan inda Abdulmalik din ya tafi ba dan ya mata sallama wai ya tafi dinner dama dai daga yana yin shigarsa beyi kama da me zuwa wani abu me muhimmanci ba har ta zauna tana risgar kukan kishi yana can tare da wata ashe shi bawan Allah hidimarsa kawai ya tafi bata ma san sanda ya dawo ba tana bacci se da Asuba ta farka ta ganshi manne a jikinta. Hawayen tausayinsa ne suka shiga sauko mata ganin yanda duk ya fita hayyacinsa sam bazakace Malik bane ne tashen gayu, kyau da Aji.

Bayan sun idar da sallah suna zaune zugum, gajiya da zaman shirun tayi seta mike ta shiga wanka dan tasan babu wani aiki da zatayi a lokacin. Tun daran jiya bayan taro ya watse Yan uwa da abokan arziqin da suka zo mata suka gyara mata ko ina tsaf kamar ba'ayi komai a gidanba sannan ga Hamidah kanwarta da Amal, Shukra da Ni'imatullah yaran Munubiya data bari su kwana su tayata aiki da safe. Harta fito daga wankan yana zaune inda ta barshi kamar gunki, kallo daya tai masa gabanta yai wani mummunan faduwa ba shiri ta furta "innalillahi wa inna ilaihi raji'un" da karfi da har saida ya juya a hanzarce ya kalleta  "Babe lafiya?". Bata amsaba swma gefen gado data samu ta zauna zuciyarta na ci gaba da bugawa kamar wadda tayi tsere. Wani irin tsoro ne yake shigarta tareda fargaba Wanda bata taba jin irinsu ba, meya ke shirin faruwa da ita ne? Wai dama haka mata sukeji idan mazajensu zasu qara aure lallai kishi babban abu ne, seta shiga share hawayen daya fara zubo mata zuciyarta na mata quna. Kusa da ita ya koma ya riko hannunta cikin nasa sannan yace "Babe please menene?" Duk yanda taso ta daure seta kasa kawai ta fada jikinsa ta ida sakin kukan me sauti tana cewa "Maleek dan Allah karka juyamin baya kar giyar Amarci tasa ka wulaqantani ban san ya zanyi da raina ba". Bubbuga bayanta ya shigayi yana dan murmushi kafin ya dago fuskarta yace " Babe kishi, keda kika ce mayi hudu ma ina ruwanki shine har kin karaya a guda daya". Boye fuskarta tayi a jikinsa taba sauke ajiyar zuciya shi kuma yana ci gaba da tsokanarta har seda tayi dariya sannan ya taahi da ita a jikinsa. Dakinta ya kaita ya ajiyeta akan Stool shi kuma ya koma kan gado ya kwanta idonsa akan duk wani motsinta. Murmushin Yake kawai takeyi duk sanda suka hada ido. Se tace masa " katashi kayi wanka dan Allah kaga kowa laifina yake gani banaso yau a samu matsala Dan bakaga irin abinda sukayimin ba jiya saboda bakaje gurin dinner din nan ba" se tayi rau rau da ido tana shirin fashe masa da sabon kuka. Murmushin gefen baki yayi yana kada kansa, se ya mike ya isa inda take ya mata peck akan lips dinta sannan ya fice daga dakin. Nasa dakin ya koma ya shiga wankan. 

A sanyayae take komai har ta gama shiryawa cikin wata hadaddiyar atamfa shareton Pink datai bala'in yi mata kyau dinkin riga da Skirt. Dakin da su Hamida suke ta shiga har sun gama hada breakfast sunyi wanka suna zaune suna hira, fita tayi daga dakin bayan sun gaisa ta koma nasa ta zauna a gefen gadon tana wasa da zoban hannunta har ya fito daga wankan.Ita ta taimaka masa ya shirya in banda kallonta ba abinda yakeyi dan kwalliyar tata ta birgeshi sosai batai auneba se ji tayi ya janyota sun fada kan gadon gaba daya.

"Jaan 9:30am fa tayi....."

"Shiiiii..." ya katse ta yana ture daurin Dan kwalin dake kanta.

Wata irin soyayya yake gwada mata wadda zata iya cewa a zaman auransu shekaru Hudu bai taba kwatanta mata ko kusan irin taba. yanayin surutai da maganganun da yake se suka fara bata tsoro sun wuce ace na shauqi ne. Sun dade cikin wannan halin kafin ya rabu da ita sai ajiyar zuciya da yake saukewa wata na bin wata ya dauki kusan minti goma sannan ya Mike tareda daukanta tamkar yar baby suka shiga toilet din, shi yai mata wanka sannan shima yayi haka shiryawa dakansa ya shiryata tsaf cikin wani hadadden Lace maroon da akaiwa kwalliya da zare golden dinkin riga da skirt. Sosai tayi kyau saboda yawancin lokaci tare sukeyin komai yasa duk wata kwalliyar mata ya iya. Tana zaune tana kallonsa da alokacin bata da karfin tsinana komai se kallo da ido har ya saka Farar shadda kar dinkin babbar riga da tayi bala'in karbarsa, setaga ya qara mata kyau na musamman ga wani kyalli da annuri da fuskarsa take futarwa. Daure duk wani kishi tayi ta karbi hular dayake qoqarin saka wa ta saka masa sannan ta daura masa Agogo. durqusawa tayi ta saka masa baqaqen takalmi sau cikin daya dakko sannan tashiga fesheshi da turare.Wani abun mamaki ko kadan yau seta nemi kishi tarasa gaba daya zuciyarta ta juye inbanda wani azababben tsoro da fargaba da suka cikata (kishin kenan Lol), rungumar dayai mata ce ta dawo da hankalinta sannan ya janyo wayarsa kirar IPhone 11pro max ya shiga daukansu pictures dasukayi bala'in kyau kai kace yaune daurin auransu. Suna tafe yana uploading pics din akan Instagram dinsa da whatsapp tuni mutane suka fara commenting Dan dole su bigeka. Hoton da ya dauketa ita kadai bayan ya sakata yafa mayafi ya uploading tareda yin rubutu akasanshi

*_You are my dream come true. I have loved you ever since the day I first met you. Forgive me for days when I fail to make you feel appreciated. Thank you for making me feel like the luckiest man in the world every single day. You never cease to surprise me with all that you can do and all that you can achieve. Thank you for making our married life all that I dreamed it would be. Thank you for filling our home with love and happiness_* *_I love you with all my heart matata yar Aljannah_* 😘😘😘💗💗💗💗💗😍😍😍 *_Ubangiji yayi miki albarka Aishatu Allah ya faranta miki yanda kika Faranta min a duniya da lahira. See you again"_*.

A babban falon suka tarar da Ahmad da wasu abokansa guda uku cikin shigar daurin aure nan suka shiga tsokanarta wai uwar gida ran gida ta basu ango haka karsu makara it dai murmushi take tayi suka fita. Har ta juya taji ya riko hannunta wata irin runguma yai mata ya shiga sakar mata hot kisses a kowanne bangare na fuskarta batareda kalmar I LOVE YOU ta bar bakinsa ba. Lamarin nasa yafi kama da na zautacce seta shiga janye shi daga jikinta tayi saurin barin gurin Dan alokacin ji tayi tamkar zuciyar ta zata fado tsabar fargaba ga wani kuka daya taho mata. Bata san tsiyar da suka tafka a bangaren Hajja ba ita dai zata tuna lokacin da taji fitar motarsa cikin wani matsanan cin gudu abinda yake nuna yana cikin matukar bacin rai kenan lokacin suna waya da Mumcy take gaya mata yanayin da takeji a jikinta, murmushi Mumcy tayi sannan tace "Ho Hamdahna wannan ai shine kishin Amma naji dadi da kika iya dannewa kici gaba kinji Allah yana tareda masu hakuri Insha Allah zaki ga ribar hakan a gaba Allah yai muku albarka Allah ya hada kanku ya baku zaman lafiya."Haka tayi ta jero masu addu'oi fitar motar tasa ce ta sakata katse wayar daga nan ta koma dakinta ta kwanta Dan huta gajiyar daya saukar mata aranta tana fadin "O ko ya zaman mu ze kasance oho Allah dai ya bani ikon cinye wannan jarabta" da haka bacci yai awon gaba da ita.

Wurin 12pm Su Anty Zahra da matansu Yaya Abubakar da sauran danginta suka karasa gidan. Gaba ki daya layin a dinke yake da jama'a kai kace anan gidan ake daurin auran ko hanyar da zaka ratsa da kafa ma se kayi da gaske. Lokacin da suka isa daidai gate din gidan su Abdulmalik din abun ya daure musu saboda kuka da kururuwar mata dasuke jiyowa daga ciki ga wasu maza da yawa. Se tunaninsu ya basu ko wa rigimarce dai bata kareba tunda halinsu ne masifa da bala'i Dan haka Humaira yar kanwar Abba taa tabe baki tace "Me za'ayi da wannan jarababbun mutane ni wallahi in nice Yaya Hamdah nagama auran haba mutane Kaman dangin shedan" harararta Anty zahra tayi dan haka tayi shiru suka qarasa cikin gidan. 

Abangaren Hamdah kuwa a gigice ta farka daga baccin data fara saboda wani mummunan mafarki datayi. bugun zuciyarta ne ya kara tsanan ta har tana jin tamkar zata bar kirjinta bashiri ta diro daga gadon ta shiga kiran wayarsa sedai harta tsinke be daga ba, kita taci gaba dayi tana cigaba da maimaita Innalillahi wa inna ilaihi raji'un a wannan halin suka tarar da ita. Tana ganinsu ta saka kuka, Anty Amna ce ta riqeta tana cewa "Ya kuma kuka Hamdah ki bari dan Allah". Seta rungumeta tana ci gaba da kukan, " Anty ku kiramin Abdul dan Allah na kirashi baya dagawa ni shi kadai nake so na gani yanzu". Lallashinta suka ci gaba dayi har tayi shiru daga baya. Suna zaune jugum babu me cewa komai Alhaji Kabiru babban yayan su Abdulmaleek yayi sallama tareda wasu manya daga cikin Familyn, bayan sun basu izinin shiga ne ya kalli Hamdah da harta fada lokaci daya yace "Am in ba damuwa kuzo cikin gida muna son magana dake" suka juya kowa da irin abinda yake cikin zuciyarsa. Dankwalin kanta ta zame sannan ta zura dogon hijabinta har kasa suka nufi cikin gidan.

Tundaga kofar data raba parts din suka san ba lafiya ba, kururuwar mata da iface iface ne ke tashi daga cikin gidan se tashin kabbarar da Mazan suke tayi a haka har suka karasa cikin Babban Falon da taraddadin abinda zasu tarar. A tsatstsaye suka taddasu, Munubiya na tsaye akan Hajja tana kuka tana cewa "Hajjah kingani ko kinga abinda nake fada miki kika biyewa Su Hajia Hauwa gashi yanzu sun kaimu sun baro" ta karasa tana jijjiga Hajjah dake zaune kaman an ajiye gunki. Kallonsu taringayi daddaya kusan babu wanda baya gurin cikin yayan gidan mata da Mazansu dayawansu kuka sukeyi se masu qarfin zuciyane kadai suma kallo daya zaka musu ka karanto zallar tashin hankalin da suke ciki mutum biyu ne babu a ciki Abdulmalik se Aliyu dayake karatu abroad.

Cikeda karfin gwuiwa tareda son qaryata zuciyrta ta karasa tsakiyar falon idonta akan mutumin dake kwance  lullube da zanin gado tayi saurin dauke kanta tana so ta goge duk wani mugun tunanin dayake gaya mata Abdulmalik ne Aa kilan Aliyu ne Amma anya kuwa ai kuma Hajia Shuwa ya kamata ta gani cikin irin Halin da Hajja take ciki da haka ta qarasa tayi zaman dirshen gaban gawar da takejin kamar tana janta da mayan karfe.

"Abdulmalik" ta furta a hankali dason tabbatar da abinda idonta ya gani, seta maida mayafin ta rufe tana mayar da numfashi kamar wadda tayi tsere.  Qara budewa tayi a karo na biyu ta yi saurin juyar da fuskarta tareda runtse idonta, Inama  wani ya tasheta ya gaya mata cikin bacci take wannan mugun Mafarkin. Abdulmalik dinta ne kwance fuskarsa fes tamkar ka kirashi ya amsa, farar shaddar daya saka ta dade da rinewa zuwa jar kala sakamakon jinin dake zuba daga jikinsa Wanda har zuwa yanzu be tsaya ba. Allah sarki Hamdah, sai gashi itama tabi sahun Hajjah, gefe ta samu ta makure bata qara cewa kowa kalaba. 

11:30am

Adaidai lokacin da fadar gomnati ta cika makil da mutane masu jiran zuwan ango a daura aure tuni wasu suka fara tafiya dan suna da uzuri. Duk irin kiran da Alhaji da yayyensa suka ringa yi yana kwance a hotel room din da ya kama be daga ba. Ahmad da bakinsa kamar ze qara tsaho saboda magana yana tsaye akansa ya rasa ya yake ao yayi, kiran wayar Hajja ne ya shigo wayar Ahmad ba shiri ya daga tareda sakata a Handsfree "Ahmad ka gaya wa Abdulmalik ban yafe Nono na daya shaba in har be saki waccan tsinanniyar mayyar data lashe mas zuciya ba sannan kagaya masa koya tashi ya tafi daurin auran nan ko na tsine masa" kit ta kashe. Be saurari Ahmad ba ya fice daga dakin ya dauki motarsa ya fita daga Hotel din cikin tsautayi da qarar kwana daidai ya hau wata Gada ya rasa control din motar ya gangaro haka ta ringa juyi dashi kafin ta kife acan gefen titi kafin mutane sukai masa wani taimako har rai yayi halinsa. Kiran wayar Ahmad da ya shiga wayar wani mutum ya daga, shi ya sahida masa abinda ya faru tsabar rudu rasa me zeyi ma yayi seda ya tattaro yayyen Abdul din sannan suka qarasa inda abin ya faru kafin suje har Yan sanda sun kai gawar asibiti acan suka karbeshi suka wuce da Gawar gida.

Tunda ta zauna ta sunkuyar da kanta bata qara bari sun hada ido da kowa ba. Taqi yarda da abinda ta gani, har a lokacin jira take taji ta farka akan gado alamar mafarki ne, a maimako sema iface iface da suka cika mata kunne. Ko da yangidansu suka iso kallo daya Mumcy tayi mata ta dauke kanta ta samu guri itama ta zauna dan zuciyarta tarigada ta karaya. Tunda taji sakon mutuwar hankalinta yai matukar tashi ba kadan ba. Tausayi da jimamin halin da diyar tata zata shiga kawai takeyi. "Allah sarki Abdulmalik ashe rayuwar ba me tsaho bace anyi gwagwar maya ubangiji Ya karbeka baquncinka, Allah yasa annabi yasan da zuwanka Abdulmalik Allah yasa can din tafi nan" Abinda Abba ya fada kenan yana juya kansa cikin matuqar kidima. Mutuwar ta gigitashi kamar Dan cikinsa ya rasa maganganunsu na qarshe a jiya da daddare dajaje gaisheshi kamar yadda ya saba duk Juma'a, sun dade sosai suna magana akan wani project dayake so yayi akan Manfetur, "Idan Allah ya tabbatar da abin nan to ina gaya maka nan da shekara biyu sedai kaga sunanka cikin Top 10 richest Men in Africa" Abban ya fada masa cikin sigar tsokana se yayi dariya sannan yace "Abba to waya sani ko zamu ga gobe ma bare wata shekarar" da wannan sukayi sallama ya tafi.

Wani palour daban aka ajiye gawar bayan an gama shiryashi. Umar ne yashiga inda matan suke yace suzo inji Alhaji Babba suyi wa Abdulmalik sallama za'a fita dashi inda dubban Jama'a ke dakon yi masa Sallah. Nan fa sabon kuka ya fara seda Wani Kawunsu ya tsawatar musu sannan suka ringa zuwa sunayi masa Addu'a. Hamdah dake zaune bata da niyyar tashi har kusan kowa ya gama se Goggo Habiba ta kama hannunta tace "Daurewa zakiyi Hamdah Allah kadai yasan yaya kikeji daure kije kiyiwa mijinki addu'a ita yafi buqata a yanzu sama da komai itace babbar soyayyar da zaki nuna masa" bata mata musu ba ta mike duk suka bita da kallon tausayi. Har kan gawar ta kaita sannan ta saki hannunta.

Durqusawa tayi a gefensa ta dora hannunta na dama akan qirjinsa, karon farko tun bayan data samu baqin labarin tayi magana "Dana sani ban tayarda hankalina ba, dana sani na qarbi kaddarar data zo mana nasan da kaima kayi hakuri ka karbeta amma babu wanda ze kankare _Rubutacciyar qaddararsa_. Mutuwa dole ce amma Abdul tayi sauri ta dauke ka a lokacin dana fi buqatar rayuwa dakai" se ta dakata ta share siraran hawayen da suka zubo mata, jarumta ta aro ta sakawa kanta ta shiga karanto masa Addu'ar da Annabi ya koya mana da muyiwa mamaci, ta dade tana masa addu'a da roqa masa rahamar ubangiji da saukin tsananin kabari. "Ya Ubangiji Abdulmalik bawanka ne me yawan ibadah, me yawan azumi, me haquri, me kyakykyawar mu'amala. Abdul ya kasance me biyayya ga iyaye ya sauke haqqin aure, ya ubangiji kayi masa sakayya da mafificin lada ka bashi aljanna madaukakiya badan ayyukansa ba sedan ka kasance me rahma. Ya ubangiji ka kyautata makwancinsa ka  tarbeshi kana farin ciki da dawowarsa gareka ka haskaka masa kabarinsa da haskenka, ka shayar dashi iska daga ni'imarka ni kuma ka bani haquri da juriyar rashinsa...." Seta kakare saboda numfashinta da taji yana barazanar barin jikinta kawai seta sulale ta kwanta ajikin sa. Da Amin su ringa amsa mata babu wanda bata birge ba a gurin. Fauziyya ce ta qarasa ta dagata daga jikinnasa tana kuka tamkar ranta ze fita se gashi wai Hamdan ce take basu hakuri akan su dena kukan. 

Lokacin da aka fara kokarin fita dashi domin yi masa sallah sai a sannan Hajjah tafasa wata kara tareda riko gawar tana cewa "Na shiga uku na kashe Dana dakaina, Abdulmalin kayafemin, kakance me tsananin biyayya a gareni amma na biyewa son zuciyata akan naka muradin dama ka fada min amma na toshe kunnena naki jinka yau gashi son zuciyar ya kaini ya baroni na hanaka zaman lafiya da Matar ka na uzzurawa rayuwarku yau gashi is tafi kabarni da tarin nadama da dana sani ina zan kai haqqinka gashi baka raye bare na nemi yafiyarka nasan kana jina dan girman Allah na tuba  kayafemin kayafemin Abdul..." Haka taringa surutai dai marasa kan gado da kyar aka janyeta ana fita dashi kuwa ta sulale a gurin sumammiya.

Allahu akbar rayuwa kenan. Aka ce ana bikin duniya ake na qiyama se gashi mutanen da suka taru domin murnar daurin aure sun juye zuwa zaman makoki. A wannan rana ta Asabat dubban mutane ne suka raka Abdulmalik Kamalu Dala zuwa gidansa na gaskiya cike da alhini rabuwa dashi kasancewarsa mutum na mutane, a tsahon rayuwarsa babu Wanda zaice ga abokin fadansa domin shi mutum ne mai yawan yafiya. Da akwai wata hira da aka tabayi dashi a gidan wata Tv reporter yake tambayeshi menene makamin nasarar sa a rayuwa se yace masa Haquri da yafiya, bai taba kwana da baqin cikin wani a zuciyarsa ba komai girman laifin da yayi masa kuwa, sannan ya riqe dare, qiyamullaili itace abar debe masa kewa, ya kuma riqi azumin Litinin da Alhamis, ya bi iyayensa sannan ya kyautatawa matarsa wadannan abubuwa kadai na riqe sune makamina. Abdulmalik nada barkwanci ga tausayi ga na kasa dashi, ya samu shaida ta gari daga yawancin mutane wadda ko wanne mamaci yake fatan samu sai muce Allah yasa kyawawan halinsa su bishi. 

A bangaren gidan su Amarya Haula kuwa Sai gashi gidan biki ya koma na mutuwa, Hauka ne kadai batayiba a lokacin data samu labarin rasuwar Angon nata. Hajia Hauwa ko lokaci daya Wani tsoro ya shigeta tareda Nadama. A lokacin da Al-amin yayan Haula yashiga gidan da rigarsa da hula a hannu tana tsaye a dakinta tana waya da Bokan da yake mata aiki akan Maganar auran tana shaida masa ance haryanzu Ango beje gurin daurin ba gashi har mutanenn da aka tara sun fara tafiya. Ce mata yayi duk abinda take ta bari tazo akwai abin da ze bata sunansa qare aiki tana haramar fita Al'amin din ya kwaza musu maganar mutuwar seta nemi guri ta zauna zuciyarta na bugawa. Rayuwar kenan ashe duk hauka sukeyi tana shirin tafiya karbo qare aiki aahe shi tasa rayuwar ma ta kare gaba daya. Haka suka tattaro suka dunguma gidansu Abdul din anan ta tarar da Halin da Aminiyar tata take ciki wanda ita ce sula. Ta suma yafi cikin kwando da an samu ta farfado minti kadan zata koma se ihu da fizgefizge take ita a barta ta dakko danta be mutu ba, seda aka jona mata ruwa da alluran bacci sannan aka sami sa'ida.

Lamarin Hamdah kuwa ya ya zama se addu'a kawai domin har zuwa yau kwana biyu da rasuwar babu Wanda zece yaji maganarta, tana zaune sedai ta tashi tayi sallah ta koma same spot datake zaune ko gaisuwa aka zo mata sedai ta amsa musu da kai kawa. Ba yanda basuyi da ita ba akan tayi kuka Amma taki tadai zama kamar wata wacce tayi loosing memory bata uhm bata umum sedai duk abinda akace tayi zatayi ko abinci aka kawo mata zata karba ta ajiye dan baze iya wucewa ta makoshinta ba Mama Shuwa ce take dama mata kunu ba laifi tana dan samu tasha ko rabin kofi a lokaci ammafa bazakaji muryarta ba. Sau tari Mumcy zata sakata agaba tayita kuka ganin yanda lokaci daya rayuwarta ta chanza daga farin ciki zuwa akasinsa, ta rame ta fige tamkar wacce ta shekara tana ciwo se uban Haske data qara. Hajjah dai akwanakin ta suma yafi sau dubu Allurar ma ta dena daukarta ga jininta yayi mugun hawa. 

Aranar kwana uku Khaleefa ya dawo kasar cikin tashin hankali a Instagram yaga labarin mutuwar yana ta trading a farko besan waye ba seda yaga hoton sannan ya shiga dimuwa haka yaita neman Ticket har se yau kwana uku sannan ya dawo yana kuka ya isa gidan yayar tashi nan ya tarar da halin da take ciki abinda ya kara tayar masa da hankali kenan. Anyi sadakar bakwai zaman karbar gaisuwa ya watse, Abbah ya nemi da sursu su tafi da ita gida tayi takaba a acan ganin yanayin da take ciki, Alhaji kamalu da duniya tayiwa karatun Kurma ya yarda cewa babu tabbataccen abu ne ya nemi alfarmar suma da abarta a dakinta zasu kula da ita insha Allahu, har lokacin akwai sauran darajar Abdul a idonsu dukda qasa ta rufe masa ido dole suka barta anan gidan suka bar mata Hamidah da wata kanwar Mumcy da suke cewa Adda Maimu itama mijinta ya rasu ta dan manyanta amma bata taba haihuwa ba su tayata zama. Se a ranar ta koma gidan ta dan Tun bayan Rasuwar anan bangaren take kwana.

Dakinsa tashiga, gadon yana nan yanda suka barshi tun waccen ranar haka Daurin dankwalinta daya cire mata batareda ya warware ba yana nan a ajiye akan Bed side drower. Idon tane ya sauka kan brown din hularsa dake ajiye akan mirrow take abinda ya faru a lokacin ya fara dawo mata, lokacin da tacire masa hular tana cewa "Haba Jaan wannan hula ai bata hau ba kwata kwata kalli fa aikin kayanka da kalan takalmin ka koda yake dama naga gayun ya fara sakinka duk ma ka fara tsufa" ta cire sannan ta saka masa Black kalar aikin rigarsa, muryarsa takeji akunnenta lokacin daya ce "Bakomai dama ai ke nakewa gayun nasan kuma kodashi ko babu shi kina sona a haka to bani da wata damuwa ni kam". Seta zauna a gefen gadon a hankali ta rungume hular a kirjinta, A yau ta tabbatar ta rasa mijinta me matukar Sonta da kaunarta, ta yarda Abdulmalik ya Barta  bari na har abada se kuma a Darussalam ita dashi, wani kuka ta saki me cin rai da ban tausayi Wanda bata samu damar yinsa ba sai yau. Dole tayi kuka tasan ta rasa jigo a rayuwarta, ta rasa Abdulmalik shekaru hudu da kwana goma da auransu.
Lokacin mutuwar ta dawo mata sabuwa. Kukan da batayiba yanzu ta take yinsa. Tafi wata uku cikin wannan halin, damuwa da yawan kukan data keyi ga rashin cin abinci suka haddasa mata ciwo mai tsanani da yai sanadiyyar barin cikin wata uku da batasan tana dashi ba alokacin saura kwana biyar ta fita daga takaba. Sabon tashin hankali wannan karon Hajja seda ta kusan samun paralyse, surutai ta ringayi tana cewa " Allah na tuba, meyasa baka bar mana cikin nan mun samu magajin Abdulmalik ba, Allaj ko baka yarda da nadamar danayi bane kake qara hukuntani haka wayyo Allah na likita kasan abinyi dan Allah" fita da ita sukayi daga asibitin ba shiri ganin tana neman tara musu Jama'a ga sabon da take qoqarin tafkawa. Hamdah kanta tayi kuka data san tana da cikin nan da batayi wasan da zata rasa shi ba, shikenan bata da komai na Abdul se hotonsa kawai. Haka akayi ta bata hakuri qarshe ta dangana dama ba rabon ze taka qasa bane. Kwananta uku aka sallameta bayan dogon jan kunne da gargadin da likita yayi mata akan yawan damuwa, gida Mumcy ta tafi da ita tace sakacine ya jawo har cikin ya zube basu san dashi inda a gabanta take ai da bata barta cikin damuwa ba ko ba komai zata ringa ganin yan uwanta suna rage mata damuwa.

 Kwananta uku a gida Afeeya tazo mata gaisuwa dayake mijinta ya samu chanjin aiki zuwa kasar America can suke zama yanzu mutuwar kuwa ta dakeshi bana wasa ba, koda suka zo kasa hada ido da ita yai haka ya ringa share hawaye kamar mace. A Maryam da Aysha ma sukaje, haka suka wuni suna aikin kuka babu mai rarrashin wani har dare sannan kowacce ta tafi gidanta Abdulmalik dai ya shude sedai a bishi da fatan samun rahamar Allah.

A yanzu bata da wani aiki daya wuce na zaman daki in ba Sallah ba to tana jan carbi ko ka sameta ta rabka tagumi tana tunani Wanda ya zame mata jiki sai anyi dagaske take fitowa cikin mutane saukinta tana Dan cin abinci haka takan danyi magana da su Amrah da Afrah da aka kawo mata hutu ko sa ringa debe mata kewa. Kusan ko yaushe yan gidan su Abdulmalik nakan hanyar zuwa dubata harda Alhaji kamalu da yayiwa kansa karatun ta nutsu da sauran kishiyoyin Hajjah dan mutuwar ta zamar masu ishara.

Cikin week end Alh Kamalu ya samu Abba akan maganar rabon gado, be musa masa ba saboda sauke nauyine sun gama tattara komai na Abdul din dan babu me binsa bashi wadanda yake bi ma dukka sun dawo dashi. Ranar Monday sukaje gidan harda Hajja da wasu daga cikin kannensa se Amininsa guda daya bayan sun gaisane Alhajin ya fara yiwa Abba magana akan abinda ya kawosu dan Harda lauyan Abdul din suka taho. Hamidah aka aika ta kirawota suna zaune Anty Bilkisu mayar Yaya Baffa ta tasa ta a gaba akan dole yau se ta danyi kwalliya ko yayane tunda ta gama takaba tuntuni. Bakar Abaya tasaka data kara haska farar fatarta dama ta kara kodewa, batayi kwalliyar ba se lip balm kawai ta saka dole ta baka tausayi Dan gaba daya ta susuce ta fita hayyacinta dakyar take tafiya har ta karasa falon Abbah.

Kanta a kasa ta gaida su "Hamdah ya karin hakurinmu?" Hajjah ta tambayeta zuciyarta na Mata kuna gefe daya tana share kwallar data zubo mata na tuno da irin abubuwan data shuka "Alhamdulillah Hajjah" ta amsa mata cikin rawar murya. Shiru sukayi kafin Alh Mansur kanin baban su Abdulmalik ya katse shirun da cewa

"Wato abinda ya kawo mu dai bai wuce maganar rabon gado ba domin zartarda umarnin Allah dakuma saukewa Mamaci nauyi Alhamdulillah a tsahon wannan lokaci kuma ya kasance an samu tsautsayin rasa cikin da kike dauke dashi wanda be riga da ya zama Da ba dan haka bashida Gado, kuma mun gama tattara komai mun kuma samu babu wanda yake binsa bashi haka nan duk wadan da yake bi sun dawo dashi. Sannan mun samu wasika rubutacciya acikin aljihunsa wadda ya rubuta da kansa akan cewa Akwai gidansa da yake gimawa a cikin Nasarawa kyautace ke yake ginawa haka motarki dakike hawa da duk wani abu da ya kasance kina amfani dashi nasa to baya cikin kasafin gado kyauta ce yayi miki" daga nan Lawyer ya dora kan yanda rabon ya kasance.

 Allah sarki dukda kasancewar Abdulmalik yaro matashi saidai ya kasance mai zuciya domin ya mallaki abubuwa da dama nasa na kansa, a ciki ta samu gidaje biyu Banda Wanda ya mata kyauta da fili guda hudu se motocin hawa biyu harda favourite car dinsa sai kudi kimanin Naira Million 9.7 Har suka gama magana kanta yana kasa in banda hawaye babu abinda takeyi ayau ta kara tabbatarwa ta rasa Mijinta Har abada rayuwa kenan abinda bata taba koda a tunani ba yau gashi Abdul yabarta. cikin kuka ta kallesu sannan tace "Abbah na yafe bana bukatar komai Mijina kawai nake so kuma yabarni". "Hakuri zakiyi Hamdah Allah ya fimu sanshi bayanda zamuyi" itama Hajjah kukan take sai gashi mutuwa na neman ta dawo musu sabuwa. Da haka taron ya watse bayan ta danqa komai data samu a hannun Abba shi kuma ya bawa Yaya Baffa.

Addu'ar data dage dayi ta taimaka mata sosai wurin raguwar damuwarta segashi A hankali har ta fara sabawa da rashinsa. Su Malam Hadiza ne suka dameta akan ta koma bakin aikita hakan ze kara sa ta sake da mutane Amma Mumcy tace ta bari se wannan ramar tata ta ragu tukunna. Akace babu abinda ya gagari addu'a sai gashi a hankali al'amuran Hamdah sun fara daidaita ta fara samun nutsuwa a zuciyarta Dan har tana fita waje. Addu'a dai ba fashi kullum cikin yiwa Abdulmalik ta keyi aikin ma ta ajiye acewarta karatu zata koma yanzu ko zata cigaba da aikin bayanzu ba Dan haka Abbah da kansa ya nema mata gurbin karatu a Abu zaria ta fara Masters dinta, saboda yanayin karatun yasa ta komawa Kaduna gidan Anty zahra da zama dan ta sami sauqin zirga zirgar Kano to Zaria hakan kuwa ba karamin taimaka mata yayi ba Dan Hayaniyar yaranma bata barinta yin wani dogon tunani se karatunta data saka a gaba. Shekara kwana tuni ana lissafin wata takwas  da rasuwar Abdulmalik. A cikin kudin gadonta ta ware wasu kaso ta gina masa Boreholes, sannan ta cire fili daya daga ciki tayi Foundation ta taimakawa Marayu da fatan ladan ya jewa Abdul din.

Ana haka watan azumi ya riskesu dan haka Abbah ya shirya musu tafiya zuwa umara ita da Anty Zahra, Hamidah, Mumcy, Junior se Yaya Abubakar da Matarsa. Sunyi ibadah sosai, rabin addu'ar Hamdah ya tafi gurin nemawa Abdulmalik gafara a gurin ubangiji sai kuma fatan Allah yai mata jagora a rayuwarta ya bata dangana dan ita ko kusa ko alama bata tunanin zata qara sha'awar yin wani auran, acewarta zata zauna ta jira cikar nata lokacin. A duk lokacin da tayi irin wannan maganar se Mumcy tayi murmushi kawai tace "wasa kike yarinya masu Yaya ma suna dan gana suyi auransu bare ke da kike ke kadai" ita sedai ta zumburi baki kawai amma ta sakawa ranta babu wani aure da zata sakeyi. Bayan Sallah da kwana uku ranar wata Alhamis suka dawo Nigeria, a Abuja jirginsu ya sauka kafin suka karaso kano. Tun a cikin jirgi take lura da irin kallon da wani mutumi yake mata da kuma murmushi a duk lokacin da suka hada ido, ko bayan sun sauka a Abuja tana kallon yanda ya ringa binau har seda sukayi magana da Yaya Abubakar batasan dai me sukace ba yai masa sallama alamar shi a nan ze tsaya. A take taji kawai ta tsaneshi duk da bata san shi din ko waye ba, mutum kamar maye se wani kallon mutane yakeyi.. Haka tayi ta mita ita kadai har suka sauka a Kano.

Sati daya da dawowarsu misalin karfe 8pm suna zaune a falo suna hira khalifa ya shigo "Ke kije kinyi bako a waje" ya fada yana kallon saitin da Hamdah take zaune. Banza ta masa dan ta tsani abinda ake mata, shikenan saboda mijinta ya mutu se akace musu zata saurari kowa ne? Tsabar rashin sanin ya kamata acewarta kenan har wasu daga cikin Abokanan sa ne sukazo wai neman auranta kamar dama jira suke ya mutu su ce suna sonta. Duk ranar da akayi sallama da ita kwana take tana kuka gani take kamar taci amanar soyayyar Abdul in har ta saurari wani namiji bayan shi, taya ma zata yarda wani ya keta Gonar Abdulmalik?

"Ba dake ake magana bane Hamdah" muryar Mumcy ta katse mata tunani, seta daga kanta ta kalleshi tareda maka masa uwar Harara kamar idonta ze fado. "Madam ya da Harara daga fadar saqo ai bani na turo shi ba shigowa zanyi na ganshi a compound kin san kuwa yana da matsayi tunda har aka shigo dashi cikin gida ba irin zawarawanki da suke layi bane kike saka Sa'idu yana Fafararsu bane". 

Kalamansa sun mata daci, wai zawarawanta yanzu fa itama ta shiga sahun zawarawa kenan ko sunan da ta tsana a rayuwarta, nan da nan idonta ya kawo kwalla, seta kalleshi sannan tace "Lallai Khaleefa ka rainani ni zaka kalla kace wai zawarawa suna min layi ina sakawa ana korarsu koda yake ba laifin ka bane, da ace mijina be mutu ba da babu wanda ya isa yai sallama dani" kawai ta saka musu kuka. Duk se sukayi jugum suna kallonta, to shi meya fada da yayi zafi haka har zatayi kuka? Se ya matsa kusa da ita ya zauna sannan ya fara magana

"Kiyi hakuri Yaya Hamdah ba abinda kike tunani bane wallahi ni wasa kawai nake miki amma kiyi hakuri bari naje nace masa ya tafi baki nan" ya mike ya da nufin fita daga palourn. Yaya Baffa da shigowarsa kenan ya tsaida shi dan shi ya aiko shi ya kirata. "Hamdah bakiji wani yana jiranki a waje bane kika zauna kinawa mutane kuka kega matar Mamaci ko, to tun wuri ki koma sensea dinki dan babu wanda ze zauna yana kallonki da qananun shekarunki kice bazakiyi aure ba tun wuri ki tashi ki fita tun kafin na saba miki". Tasan halinsa sarai bashida wasa seta mike tana ci gaba da kukan tana kallon Mumcy da taqi cewa komai.

" A haka zaki fita kanki ko dankwali babu" ya katseta, seta juya dakinta kawai aranta tana ayya na irin wulaqancin da zatayiwa koma wanene. Kayan jikinta ta cire ta canza da baqar Abaya wadda babu ko dingon wata kalar a jiki duk a son ta quntata wa baqon nata, abinda bata sani ba a duk kalolin duniya babu wadda takai baqi yi mata kyau kasan cewarta fara, hula ta saka sannan ta yafa mayafin rigar fuskarta jeme jeme ta fita tana qissima abinda zatayi masa.

Yana zaune a rumfar da suke zama ita da Abdulmalik a lokacin Yammatancinta, tsabar samun guri kujerar da Abdul dinta yake zama wacce take kallon Main entrance din gidan anan ya zauna qafa daya kan daya yana kada Key a hannu sa. Baqi ne Amma ba mai duhu sosai ba haka yana da kyan fuska da kallo daya zaka masa ka gane hakan. Kaftan ne a jikinsa light blue dinkin zamani kansa babu hula hakan ne ya kara fito da zallar Quruciyarsa in ba ma tsaurin ido ba ina ita ina wannan "Kedin nawa kike just 25 fa" zuciyarta ta raya mata. Tana kallon yanda yake yaqe mata baki daya hangota, se mike tsaye yana cewa "Barka da fitowa sarauniyar mata". Wani kallon rainin hankali tayi masa kafin ta tsaya kerere akan sa dan  maganar sa haushi ta bata dama zuciya a kusa se kawai ta saka masa kuka.

"Subhanallahi Hajia Hamdah me kuma ya faru ko sarauniyar dana fada ne ya bata miki rai". A maimakon ta kulashi se ma qara volume din kukanta data yi kara har seda tayi me isarta sannan tayi shiru, kallonsa tayi taga yanda yayi tagumi ya zuba mata ido kawai Kaman ya samu Tv. "Kar ka kara zuwa gidan nan inma kuma kazo to ka tabbata gurin wani daban badai ni ba saboda ni nagama kula kowanne da namiji a rayuwata in ma baka sani ba to Bazawara ce ni na taba aure kuma mijina ya mutu ya tafi da dukkan wata soyayyaya ta tun wuri kasan inda dare ya maka ka samawa kanka lafiya ka ka rabu dani" tana gama fada tayi gaba abinta ba tare da ta jira jin ta bakinsa ba. 

Se kawai ya bita da kallo kalmar bazawara data fada tana masa yawo akai dan shi ko kadan be zaci ba budurwa bace ba, koma dai yaya take ya riga da ya fara sonta kuma sonta dada fizgarsa yake musamman ma yanzu daya ganta gata gashi, Kansa ya shafa yana murmushi, a fili ya furta "Dole na same ki yammata Dan ban taba neman wani abu na rasa ba Hamdah" sannan yaja kafafuwansa ya fita yana ta faman doka murmushi kamar sabon wawa.

A tsakiyar palour ta zauna kamar karamar yarinya tana kuka tamkar yau Abdulmalik din ya rasu, ido kawai suka sa suna kallonta gefe daya kuma dukka ta basu tausayi Dan ko ba'a fada ba sunsan kukan me takeyi, haka ta kusan raba daren ranar tana yi mutuwa kenan mai tonon asiri badan ita ba me ze hada ta da wani har ya biyota gida wai da sunan soyayyah da haka bacci ya dauketa, Hutun da bata karasa ba kenan ta tattara ta koma Kaduna sedai a banza Dan yanda kasan an budewa samari bama masu mata ba kofar zuwa gurinta haka suke ta tururuwar zuwa gurinta ita kuma tace kuka Salamu alaikum. Sau dari namiji ze mata magana sau adadin haka zatayi kuka a rana duk nacin mutum kuwa haka ze hakura dan bata ko kulasu sedai ka gaji da naci ka tafi in taga mutunchinka sosai nema zata tanka ka harta ce maka tana da Matar aure ce ita.

Sun gama lectures se research work kawai ya rage mata hakan yasa kullum tana gida in dai ba wani muhimmin fita ba to zaka sameta a gida tana bacci ko tana karatu. Wata yammacin juma'a suna zaune Yaya Nazir (Mijin Anty Zahra) ya shigo tare da bako, kallo daya tayi masa ta ganeshi wannan mutumin da yaje gurinta a Kano ne me bala'in nacin masifa se a yanzu ta tuna inda ta taba ganinsa ma shine dai wannan mayen me kallon tsiyar da suka hau jirgi daya da Azumu. Yanda suka gaisa da yayar tata ya tabbatar mata Akwai sanayya sosai a tsakaninsu Haka Su Amrah sun sake dashi sosai se murnar tsarabar daya kawo musu sukeyi. A bakin Arif taji sunansa wai Uncle Abdurrahman ga mamakinta ko kadan be nuna wata sanayya a tsaka nin su ba yanda ta basar dashi haka shima ya shareta  harya tafi.

Bayan da Yaya Nazi ya dawo daga rakashi cikin murna yake gayawa Zahra wai fa Abdurrahman din ya gaya Hamdah kuma yana son ta da Aure bada wasa ba. Cikin jimami tace "Tab Amma dai Daddy kamanta wace ce Hajara ko da har kake tunanin yin jagora ayi mata kishiya koma ba haka ba bana tunanin ma Hamdah zata saurareshi dan kana dai ganin irin tata burzar da ake da ita ta kafe akan ra'ayin bazata sake aure ba".
"Ai kinga halin naku tun daga gurinki ma an fara samun matsala yanzu Ina ruwanmu da wata Hajara ita ke iko dashi ko yaya, sannan in ma kina wani tunani  duk fada ce ta mutane da ake cewa tafi qarfinsa Amma ba ruwan ta akan fitar da Matan sa sukeyi haline kawai beyi dace ba har yanzu kuma ko zabi aka baki kinsani Hamdah ita ce daidai da tsari da halayyan Abdurrahman". Seda ta danyi Jum saboda kwata kwata ita abin be kwanta mata a rai ba to amma bazaka ja da lamarin Allah na dab basu san meya shirya ba se kawai tace "To Allah ya tabbatar da alkairi Amma nidai ba ruwana karma ka lissafoni a cikin sha'aninku can in sun daidaita falillahi Hamdan".
"Yawwa Maman Arif ko kefa Amma da zaki sake mana gwuiwa ko kinawa Aminina bakin ciki samun irin ni'imar da nake ciki ne" pillow ta cilla masa tana cewa "Nidai babu ruwana".

Kwana biyu a tsakani Abdurrahman ya kuma dawo bayan doguwar magiya da lallashi aka samu ta fita gurinsa sedai Kaman wancan lokacin yau ma kuka ta tasa shi agaba ta ringa rusawa abin har ya fara bashi tsoro kodai aljanu ne da yarinyar? Haka ya tattara kafarsa ya tafi aransa ko ya kudurce ko kukar bulukiya ce akan ta baze rabu da ita ba. Tun daga ranar ya mayar da gidan wurin zuwansa duk da bata kulashi wataran ma ko fitowa bata yi haka ze gama zamansa ya tafi karshema data gaji ba Wanda ta gayawa se ganin ta sukayi da jaka wai kano zata tafi sanin magiya bazata sakata ta zauna ba yasa suka kyaleta ta tafi. A kanon ma bata sauya zaniba Dan Duk sati yana kan hanya dukda ba fuska yake samu ba Amma bai gajiyawa.

3 weeks later.
Tana kwance daki Dan wunin ranar gaba daya a ciki tayishi, Annur yaron Yaya Abubakar ya shiga da bindigar wasa a hannunsa, kan gadon yayi tsalle ya hau yana mata dariyar sa irin ta yara sannan yace " Mami granny is calling you". Gaba daya Niece da Nephews dinta Mami suke kiranta dan tace bata son Anty Hamdah. Doguwar riga ce me hannun spaghetti a jikinta se ta dora dogon hijabin sallarta har qasa akai ta kama hannun Annur suka fito daga daki. A downstairs ta tarar Mumcy se Ahmad tsohon Aminin Abdulmalik da yazo, cikin girmamawa suka gaisa yanda suka saba a shekarun baya dayake abokin mijinta tana tambayarsa Ummi matar sa da kuma yaransa Shuhuda da Shahida. Yanayin yanda ya kasa sakewa se ya sa Mumcy ta tashi dan ta basu gurin bata san meya kawo shi ba a lokacin, gaba daya sukayi shiru bakajin komai a falon se karar Tv da Ac dasuke aiki ita tana jiransa yayi magana shi kuma ya rasa ta ina ze fara mata maganar.

"Haj Hamdah ashe kinzo gari seda jiya naje gaida Hajjah Kausar take gayamin sunzo gaisheki jiya wai Kina Kano".  Dan murmushi tayi sannan tace "Eh wallahi ai na ma kwana biyu da zuwan". Wani shirun suka sakeyi, agogo ta kalla sannan tace masa " Yaya dai in babu wani abu ina so in koma akwai dan aikin da nake qarasa a ciki". Seda ya tattaro dukka jarumtarsa sannan ya fara magana cikin qarfin Hali "Am nasan zakiyi mamakin ganina da kuma jin abinda nazo miki dashi sedai ba wani abu bane inkika yi laakari da alakata da marigayi..." sai kuma yayi shiru yana tunanin ta yanda ze sanar da ita abinda ke zuciyarsa.

"Ya kayi shiru kuma Ina jinka" ta fada tana tsareshi da ido, sai kuma ta sakeyi masa kwarjini nan da nan ya duburburce ya fara in ina "Toh dama dai na samu Hajjah munyi magana inji ko cikin yan uwan shi marigayi Akwai Wanda zai nema to ta tabbatar min da babu kuma ta nuna goyon bayanta sosai Dan itace ma tace inzo Dan kuma kar a samu sabani "tun kafin ya dire maganar fuskarta ta fara chanzawa zuwa matsanan cin fushi da bacin rai jikinta har rawa yake tace "sai akai yaya kuma" seda ya hadiyi wani yawu sannan yace "Dama inaso ne idan zaki amincemin in maye miki gurbin Aminina tunda dama ance ko Dan uwa ko Amini ma......" "kai dallah Malam dakata" ta katse shi ciki tsawa sannan ta miqe tsaye tana nuna masa qofa.

"Tashi ka fita kuma kar na qara ganin kafarka a gidan nan, yanzu kai ko kunya baka jiba ka kalleni kake gayamin wadannan maganganun wai zaka maye gurbin abokinsa kai bame tayashi kishi da kare mutuncina koda wani kaga yana kokarin hakan bazaka hanashi sai kai da kanka zaka debo wasu munafukan ledojinka to bari kaje wadanda kake kawo wa ma shekara daya ban taba ko da duba abinda suke ciki ba dan ni koda Mijina ya Mutu be barni da tsiya ba yabar min komai najin dadin rayuwa ka kuma san da haka shine zakace kana sona wato dama jira kake ya mutu kenan ka aureni" ta karasa tana mai fashewa da kuka, se ya mike a kidime yana cewa

"Subhanallahi Hamdah me yayi zafi wace irin magana kikeyi haka s ganina wannan ai shine kadai abinda zanyi masa na aureki na riqe masa ke amana". 

"Tashi Malam tunda ka gama abinda ya kawo ka, ka tabbatar kuma kafarka karta kara tako gidannan in ba haka ba you will regrate my action" bashida sauran bakin magana a dole ya tashi jiki a sabule, Mumcy data gama jin duk abinda suke fada ta fito da sauri tace "Dan Allah Ahmad kayi hakuri kaji kar abinda taimaka ya bata maka rai kasan yanda al'amarin nan ya kasance har yanzu bawai tagama komawa daidai bane" se yayi saurin tareta da cewa "A'a wallahi Hajiya ai babu komai nine ma ya kamata in bada hakuri gashi daga zuwana na sakata kuka, sai anjima Allah qara hakuri" ya juya ya fice daga palour.

Fada sosai tashiga yi mata "Fisabilillahi Hamdah sai kace akanki a ka fara mutuwar miji da zakibi ki tsangwami rayuwarki daga an miki magana ki hau kuka ke ga Matar Mamaci ko, nida na rasa uwata da ubana ma da babu madadinsu amma nayi hakuri se ke da mijinki ya mutu idan baki saurare kowa ba taya zaki samu wanda hankalinki ze kwanta dashi ko kuwa haka zakiyi ta zama muna kallonki."

"Ni Mummy bazan iya cin Amanar Abdul zan jira nima har mutuwa ta daukeni inje na tarar dashi muci gaba da rayuwar mu yanda muka fara ta". Se kawai ta buda baki tana kallonta da mamaki, lallai abin nata yayi nisa bata ko jin kira tasan ko me zata fada bazata ji ba ayanzu dan haka kawai ta gyada kai tana ayyana abinda zata mata a ranta a fili kuwa se tace "toh Allah ya sawwaqa yanzu tashi ki dora mana Abincin dare dan Yau Abbanku ze dawo duk da nasan ba da wuri ze shigo ba", kitchen din ta shiga har lokacin bata dena share hawaye ba, zaman shekara daya ace har an gaji da ita a gidan ita da ba sabgar kowa take shiga ba dole ta nemawa kanta mafita, zaman nan baze kaita ba dole ta nemi abinyi taga alama harda shiru shirun da takeyi yasa aka fara rainata dan haka ta daura aniyar komawa Ainihin Hamdan ta. Tun daga wannan rana ta sake sabon babi, ta koma Hamdah Ammanin ta matsiwaciya da bata barin ko ta kwana. Ya zuwa yanzu ta rage damuwa sosai tayi kiba abinta duk wannan ramar ta cike, dole ta birge ka yanda ta qara zama wata classy Babe, dama ya lafiya kura bare yanzu da take juya kudin kanta gayu se wanda ya qaru abinda yake qara rudar maza akanta kenan kwalliyarta. Idan kaganta bazaka taba mata kallon wadda ta taba aure ba a shekaru ko a yanayin jiki dan ta qara zama wata yarinya danya in suka jera da Hamida ma seka dauka ita ce qarama dan Hamida tafita tsahl da girman jiki in ba ka kalli idonsu ba ko kuma a magana, sosai take Fafatawa yanzu Har su Maryam na tsokanarta wai zawarcin ma me lasisi takeyi se dai kawai tayi murmushi dan qarfin hali kawai takeyi ba wai har zuciyarta ba. Taga alamar in ba ta sake da walwala ba baza'a dena takura mata ba.

 Acikin maneman nata Abdurrahman Dan anace ne ya kafe Dan shi wulakanci datake masa baya damunsa seya ce wai ba'a samun abu me daraja da sauqi, ya kwallafa rai akanta ya kuma tabbata seya sameta dan se a yanzu ya gane ita ce irin macen dayake so. Shi jin ta taba auranma wani qaunar ta ya qara masa be dauki hakan a matsayin wata matsala ba ko kadan dan haka ya liqe har seda ya fara samu karbuwa a gurin mutanen gidansu ta silar Nazir mijin Zahra. Su Malam Ahmad dai tun tijarar da tayi masa be kara dawowa ba duk da ada yaso auran Hamdah saboda mace ce ta kwarai da kowanne namiji zeyi fatan samunta ko ba komai yana so ya kwatanta bata kyakykyawar rayuwar da Amininsa kullum yake fatan samar mata. A lokacin yana raye bashida wani burin da ya wuce na Hamdah taji dadi Hamdah tayi walwala yana so ko bata fi kowacce mace sa'a ba to a sakata a layin farko se gashi beyi dadewar da ze cika mata dukka burikanta ba. 

A kace mahaqurci mawadaci se gashi a hankali juriya da naci irin na Abdurrahman sun fara masa amfani dan har ya fara samun galaba akan ta, ba laifi yanzu tana amsa wayarsa dukda gaisuwa ce kawai komai ze fada bazata tankashiba se yaci Sa'a zata bishi da Eh ko Aa haka ko gida yazo wani lokacin tana fita kuma ta dena kukan da takeyi Amma fa hakan bawai yana nufin zata aure shi bane Aa sedan Fadan da ake mata kullum akan wulaqanci babu kyau. Ita dai ta qudure a zuciyarta fa ta gama aure.
****************************
Yau da wuri ta kwanta saboda Mararta data dameta da ciwo. Cikin baccin ne tayi mafarki dashi da shi karo na farko tun bayan rabuwarsu.Tafiya takeyi cikin wani katon fili fetal da bata iya hango karshensa lokaci daya tsoro ya rufeta ganin ita kadai ce a gurin babu kowa Kamar daga sama taji an kira sunanta sannan wani hannu me laushi ya riqeta ta baya seta juya a tsorace, Abdulmalik ne cikin kyakykyawar shiga ta fararan kaya fuskarsa na fitar da wani irin kyalli da haske yana yi mata murmushi daya sace mata zuciya dashi. Cikin tsananin farin ciki ta kankameshi tareda fashewa da kuka da kuka se shima ya rungumeta a jikinsa yana buga bayanta alamar rarrashi har lokacin beyi magana ba, seda ta tsagaita kukan nata sannan cikin muryarsa da bazata taba mantawa ba yace "Hamdah ta Nagode Nagode kwari tabbas kin cika masoyiya ta Hakika a kullum kyawawan addu'oin ki suna tarar dani ga lada dana ke ta samu duk ta sanadiyyarki Amma me yasa kullum kike kuka bana so". Seta share hawayenta sanna tace masa " Abdulmalik na kasa sabawa da rashinka, kullum bani da burin daya wuce in sake ganinka nayi jiran wani yazo yace min da wasa ake min baka mutu ba zaka dawo amma ban samu ba, bani da wanda ze rarrasheni a lokacin da nake kuka amma kaqi ko a mafarkina ban taba ganinka ba" ta qarasa tana sakin wani qaramin kukan. Murmushin ya kuma yi mata sanna yace "Hamdah kin taba ganin wanda ya mutu ya dawo? To kiyi hakuri na tafi na barki har abada a zahiri amma zan dawwama cikin zuciyarki har zuwa lokacin da Allah ze qara hadamu amma kin san mene" seta girgiza masa kai alamar A'a. Se ya cigaba "Banji dadin yanda kika qiyin aure ba akwai wani abu daya wuce kasan cewarki cikin gidan aure" 
"Abdul bazan iya cin amanar ka ba bazan iya zama da wani ba kaiba"

Hannayenta biyu ya riqe sannan yace mata "In dai Dan ni ne kiyi aurenki kinji shine cikar mutuncinki bazanso ki tarar dani a haka ba Hamdah kamar yanda na Mutu Ina Mai aure haka kema nakeso ki samu wannan rabon kinji in ba haka ba zanyi fushi dake ba zan kuma kara zuwa ba". Cikin zubar da hawaye tace masa "Kar kayi fushi dani zanyi Insha Allah". Hawayen ya shiga goge mata sannan yace "Yawwa yar albarka Kaman yanda kika zamarmin jari a duniya kema Allah ya baki Wanda ze yi miki Hakan a bayan ranki kalli can ki gani" wani guri ya nuna mata dan nesa dasu, wani mutum ta gani a zaune ya juya musu baya bata iya ganin fuskarsa, juyo da ita yayi sannan yace "Kin ganshi shine madadina a gurinki, shikadai ne mutumin dana yarda yana miki irin son da nake miki amma kin san me" "Aa" ta bashi amsa. Se ya ci gaba

"Wai fushi yake dakowa akanki, ya rabuda kowa da komai nasa saboda ke, kiyi min alqawari zaki nemeshi ki dawo masa da Farin cikinsa daya rasa ta sanadiyarki". Qanqame hannayensa tayi tana hawaye tace " Bazan i...." Se ya katseta "Alfarma zakiyi min ko akwai abinda zan rokeki ki kasa yinsa shikenan ni na tafi" ya juya kamar ze bar gurin, setayi saurin riqo shi tace "Na maka alqawarin zan nemoshi a duk duniyar da yake, zan bashi duk wani farin ciki dayake nema iyakar abinda Allah ya horemin". Se ya saki wani murmushi me kyau sannan ya kama hannunta suka qarasa har gaban mutumin da har lokacin bata ga fuskarsa ba. Hannunsa ya kama ya hada da nata yace " Ga Amanata nan kariqemin ita dakyau" sannan ya kalleta ita ma yace"  ki gaidamin da Hajjah ki gaya mata na yafe mata dama ni ban taba kullatar ta a raina ba nasan ko mai ya faru muqaddarine na barki lafiya" daga haka ya bace mata.

Kokarin kwacewa daga hannun mutumin ta farayi se a lokacin ya dago fuskarsa, "Sir Abdul'ahad" ta faa cikin son tabbatar da abinda idonta ya gani, be kulata ba ya fara jan hannunta dan subar wurin suddenly sega wannan nataccen ya fado kamar an jefoshi ya fizge hannunta daga na Abdul'ahad yana cewa "Bazan barki ki bi wani ba ke tawa ce". Kallon Abdul'ahad daya tsaya ba tareda yace komai ba tayi se yayi dan guntun murmushi sannan yace "Let it be, kuje kawai" ya juya ya barsu a tsaye shima. Seta fara ihu tana fadin "Abdulmalik ka dawo Dan Allah karka tafi kazo ka rabani da wadannan mutanen basu cancance ni ba" abinda take maimaitawa kenan acikin baccinta har maganar tata ta fito fili bata sani ba. Mumcy da ihunta yafarkar da ita ta shiga dakin babu shiri ta shiga tada ita da alama bata cikin hayyacinta. Kuka sosai takeyi tana gaya mata yanda sukayi da Abdul din A ciki mafarkinta, seta rungumeta cikin lallashi tace "Ki dauka hakan nasiha ce aka miki,  kiyi hakuri Hamdah ki mikawa Allah lamuranki ki nemi zabi sa sekiga kin samu fiye da abinda kika rasa kinji" haka tayita lallashinta har ta samu tayi shiru, tunaninsa fal a zuciyarta se kuma ganin Sir Guru daya makale mata a zuciya, rabon data tuna dashi har ta manta, dama motarsa ce take gani ta tuna shi to tun bayan da akayi musu gyare gyare a gidan aka dauke ta aka boye a garage dan Abba yace ayi ta ajiyarta har ranar da me ita ze waiwayi abarsa tunda tace bata san ina yake ba. To ta ina zata fara neman sa ma ita yanzu? Abu daya tayarda idan har Allah ya hukunta wani al'amari a tsakaninsu komai tsahon lokaci ze dawo duk ma inda ya tafi, da wannan ta samu ta yakice tunaninsa a zuciyarta.

Kwana uku ta jera tana salatul istikara sannan ta dage da addu'a akan neman zabin Allah, a ranar data cika ta ukun ne tana zaune Abdurrahman wanda sun fi sati basuyi waya ba ya kirata. Tayi qoqari sosai suka danyi hira abinda bata tabayi ba ko ba komai yanzu kashi 70 na nauyin da takeji a zuciyarta ya ragu. Se a yanzu take ganin wautarta at 25 years har take tunanin ta gama aure, kwadayin haihuwa da son yiwa Abdulmalik takwara su suka kara saka mata azamar son tayi auran, cikin maganar ne yake gaya mata ai yana kano se tace masa yazo in ya samu lokaci tana son magana dashi. 

Kamar me jira da yamma se gashi yazo, tana zaune ya kirata akan gashi a waje lokacin Mumcy bata nan tana asibiti daga ita se Mama Asabe da Annur da aka kawo dazu, bata shafa komai ba ta zura dogon hijabinta dark purple ta fita. Tun daga nesa yake kare mata kallo a Gaskiya in ya rasa yarinyar nan bai san yanda zeyiba. Dukda fuskarta babu kwalliya Amma ta masa kyau musamman yanzu da ta qara cikowa fatarta har wani kyalli takeyi. Kallon qurillar dayake mata ya sakata harararsa qasa qasa dan ta tsani kallo shi kuma gashi kamar maye yayi ta wani kallonta yana wage baki kamar Wanda akayiwa wata kyauta.

Ba yabo ba fallasa suka suka gaisa sannan ta fara magana "Na kiraka ne badan komai ba se mu fahimci juna tunda kasan nidin ba yarinya bace da zamu tsaya bata wani lokaci Dan haka Ina so insan kai waye". Se ta bashi dariya wai ita ba yarinya bace in banda abinta har nawa take yasan dai ko Zahra matar Nazir bazatafi 30 years bare ita kanwarta ta biyu, se yayi dan murmushi sannan yace " Dan Allah wai ni shekarar ki nawane" seta qara hade fuska a dole bata son raini sannan tace "25 meya faru" 

"Aa ba komai" ya faa yana danne dariyar sa ashirin da biyar shine Amma take kiran kanta babba bayan ko shekarun wasu Yammatan ma bata kai ba se kawai yace "To ba matsala Malama nima ba wasa ne ya kawo ni ba maganar aure ce kuma Kaman yanda kika tambayeni Suna na Abdurrahman Ibrahim Khalil. Mahaifina Ibrahim dan Asalin Kankara ne Mahaifiya ta Maimuna kuma yar katsina amma duk a Katsina suke. Babana Dan siyasa ne nasan bazaki rasa sani Barr Ibrahim Khalil ba tsohon Governor Katsina state kuma Senator me ci a yanzu. Bazan iya gaya miki wasu abubuwa da yawa ba akan Katsina saboda ni a Kaduna aka haifemu acan mahaifiyar mu take zama dayar abokiyar zamanta kuma tana Katsina, sannan tun a kananun shekaruna aka kaini kasar England a hannun Yayan mahaifina na tashi acan nayi secondary school dina har na gama karatuna na Jami'a nidin Psychiatrist ne wato Likitan Masu lalurar kwakwalwa" se yayi shiru yana kallonta. Ita ma shi take kallo jin yayi shiru yasa tace "ci gaba ina jinka" gaba dayanmu mu goma sha biyu ne yaran gidanmu maza biyar mata bakwai kuma ni ne na shida Inada yayye Biyar Maza biyu Mata uku gaba daya duk sunyi aure se autanmu Isma'l kadai ya rage. Shekaruna 38 kuma Ina da Mata guda daya Hajara duk da na auri wasu bayan ita Amma dai yanzu dai ita kadai ce wannan shine Abdurrahman Khalil a taqaice".

Kallon mamaki take masa jin wai He is 38 mutumin da take ganin kaman baze wuce 29 ba yayi wuta yaje irin 32 dinnan, se kawai ta gyada kanta sannan tace masa "To Allah ya wuce mana gaba" ta mike tsaye. "Yadai ranki ya dade shikenan dama" 

"Eh" ta bashi amsa tana shirin barin wurin, Annur daya fito ya kira yana dan yi masa wasa sannan yasa hannu a aljihu ya jiro bundle na yan 1k ya bashi yace "Ungo ka kaiwa Anty ta siya muku chocolate kusha" se yaron ya karba da murna jin an kira chocolate yabi bayanta dan lokacin har taje kofar daki, Sa'idu ya kira ya kwashe uban siyayyar daya yo mata ta kayan kwalliya, turaruka da sauran tarkacen mata sannan shima yayi masa alkhairi ya tafi. Kallo daya tayi musu ta dauke kai karshema tace bata so Hamida da Maman Annur se wata cousin dinsu data zo su dauka su raba, kudin ma karshe Khaleefa ne ya karba bayan ya cirar wa yaron kudin Alawa ya jefa su a aljihu yana cewa "Allah yaci gaba da hankado masu rabon shan wahala ni kayan nan ma da bani kukayi na fara tarin lefe wlh nasan ajikin Zawarawan Hajia Hamdah tsaf zanyi akwati 12" dariya suka saka gaba daya banda Hamdah data debi pillows ta fara jifansa dasu yana cigaba da mata tsiya.

Cikin satin daya Magana ta fara yin qarfi a tsakaninsu dan Har Abdurrahman din ya turo neman izini kamar yanda yake a shari'ar musulunci. Sai ayanzu ta yarda da abinda Maryam take fada mata akan seta bawa mutum dama sannan zata ga abinda ze iya Dan Abdurrahman din ya bata mamaki karshene a soyayya da iya tattali, sau tari in ta tuna wasu abubuwan da ringayi masa setaji kunya dan kamar yanda yai mata alkawari se ya goge kowa da komai daga zuciyarta to yana shirin tabbatar mata da hakan dan in har suna waya sata yakeyi ta manta da kowa da komai din se shi kadai take tunawa. 

Kamar yanda suka tsara cikin sati biyu Yan uwan sa suka kawo kudin aure da gaisuwar iyaye 500k se kudin sa rana 100k aka kuma tsayar da magana akan sati hudu kacal acewar Abbah ba abinda za'a jira tunda dai anyi bincike bashi da wani hali mara kyau.  A Cikin abinda bai wuce sati biyu ba Amarya tayi fes ga wani kamshi na daban da take yi wannan karon Hajjah da kanta take mata wannan gyaran dan a yanzu ta dauketa ne kamar yar cikinta nidai nace duk a banza tunda bana Allah da Annabi bane. Biki ya rage saura kwana goma suka kawo lefe na gani na fada Dan har yafi lefenta na auran fari, kayane iya ganinka tun suna irgawa har suka gaji wasu abubuwan ma dai gasunan kawai kamar ba'asan darajar kudi ba, a ranar Hamdah tayi kuka, kuka bana wasa ba. Se ta ringa tuna ranar da aka kaqo lefenta na auran Abdulmalik da ko kallon arziqi basu samu a gurinta ba dan a lokacin zuciyarta tayi fukafiki tana ta yawo a sama. 

"Abdulmalik ban sani ba ko wannan shine zabinka, shi ya fado hanyata a lokacin danake tsaka da addu'ar zabin Allah dan haka na rungumeshi na dauki auransa yana cikin jerin _RUBUTACCIYAR QADDARAH_ ta. Zan yi aure zan zauna lafiya insha Allahu zanyi duk yanda kace" kalaman da take ta fada kenan tana rungume da hoton Abdulmalik dayayi kyau sosai kamar ka kirashi ya amsa. Sallamar Aysha ce ta katseta, seda ta share Hawayen fuskarta sannan ta dauki Miima Yarinyar da Aysha take goyo da take ta faman mika mata hannu alamar ta dauketa.

"Amarya kinsha kamshi ashe kina daki ko duk Amarcin ne ya fara boyeki" Aysha ta fada tana zama akan stool din gaban mirror. Murmushin yaqe Hamdah tayi taba ci gaba da yiwa Miima wasa dan bata so ta dago kanta Ayshan ta fahimci halin da take ciki. Juyawa Aysha tayi idonta ya sauka akan hoton Abdul din data ajiye a gefe take jikinta yayi sanyi itama se ta kasa cigaba dayi mata magana. Zaman kurame suka cigaba dayi har seda Parrot Afeeya ta shiga dakin da Jaririnta Asad dan wata uku me dan banzan kukan tsiya lokacin ma kukan yakeyi, dungurar dashi tayi kusa da Hamdah tana cewa "kai Jama'a nifa dan nan ya isheni ayi yaro se shegiyar rigima ba sakat wani ya daukeshi se kuka"

"Ikon Allah abinda ka haifa ne kuma ze dameka Afeeya ga jarabar son yaya amma bazaki iya kula dasu ba" Aysha ta fada tana daga Asad dake ta chanyara kuka. Kayan jikinsa ta rage masa nan da nan kuwa se gashi yayi shiru seta ce "Bawan Allah ashe zafi ne ya dameshi wai halan mantawa kike a Nigeria kuke da kike sinqeshi da uban kaya tsabar mugunta kisa masa riguna har uku".

" Ki kyale wannan yaron wlh haka yake da shegen rigima so nake ya saba da kaya masu nauyi dan mun kusa komawa kuma lokacin sanyi za'a shiga" cewar Afeeya, haka suka ci gaba da tattaunawa dukka dai akan yara ita dai Hamdah ta tafasa bata ce musu ba har Maryam da Anisa kanwar Mijinta suka shigo. 

"Amarya nafa manto saqonnan se dai in kin samu lokaci gobe ko jibi ki shigo dan inna koma yau gaskiya bana jin zan kuma iya fitowa" Maryam ta fada tana zama dakyar a gefen gadon saboda jikinta da yayi mata nauyi sosai qarfin hali kawai takeyi, da kallon tausati ta bita, gaba daya ta sauya saboda tsohon cikin da take dashi, na uku kenan bayan Ruqayya ta kuma haifar Aliyu se yanzu kuma wannan cikin, har tsiya suke mata wai tayi sauri se tace gara ta maida abinda ta zubar. Basu wani dade ba kowacce ta tafi gidanta tunda dama duk da motocinsu suka zo.

Da daddare Abdurrahman yazo wai akan yaji tsarinta me dame zatayi na biki, kallonsa kawai ta ringayi gani take ma ya raina mata hankali se kace wata yarinya har ma yake tambayarta me zatayi da biki ko kuwa ance masa wani son auran takeyi, se kawai tace masa "Abubuwa da yawa inaga sati zan yi ma ina shagali se inda kudina ya tsaya" ta fada cikin sigar gatse shi kuwa gogan a tunaninsa da gaske ta ke se kuwa cewa yai

"Kai amma naji dadi da i was thinking se Thursday zamuzo kano Friday daurin aure kice na taho tun Monday kawai".

Seta ce masa " Eh koma tun next week kai kayi zamanka ma kawai daga yau se an daura se mu tafi tare kawai". Se a sannan ya gane inda ta dosa, dan murmushi yayi yana shafa kansa sannan yace "Allah baki hakuri amma please tell me how much you will need for the wedding ko ke bazakiyi komai ba. i'm sure Mum will do". Kafewa tayi akan bazata karbi ko sisi ba har abin ya bata masa rai, shifa har yanzu ya gane bafa wani masauki ya samu sosai a zuciyarta ba, àmma ba komai wuyarta daya dai a daura yasan Seta biyu ta yanda yake so dan haka se ya mike ya qarasa cikin motarsa ya dakko wata babbar Envelope da ya taho da ita kamar yasan zasuyi haka, miqa mata yayi yana cewa " Gashinan manage this in da buqatar qari se ki gayamin and get ready there will be a grand dinner at Kaduna bayan an kaiki"

"Bazan iya halarta ba" ta katseshi, se ya daga kafaar sa dukka yace "Fine, gobe da safe zan tafi kilan se Thursday koma Friday morning din feel free to call me if you need anything" ya juya yai tafiyarsa.

Juya Envelope din hannunta take dan ta mata nauyi, seta juya kawai ta koma cikin gidan. A parlour ta tarar da Su Zahra da Anty Amna se Mumcy da Maman su Maryam da wata abokiyar aikinta Dr Ramla da sukazo tare da Maman su Maryam din, tana shiga sukayi musu sallama suka tafi suna ta tsokanarta wai Amarya. Anty Amna ta miqawa envelope din 

"Wannan kuma na mene ne" ta fada taba qoqarin yage bakin takardar, hannu ta watsa alamr oho ta zauna tare da miqe kafarta tana chanza channel. Zaro ido Anty Amna tayi ganin uban kudaden da suke cikin katuwar envelope din, 

"Anty Maryam kallu ki gani 5M ne cif" ta fada bakinta na rawa kamar bata taba ganin kudi masu yawansu ba, kallon kudin Mumcy da Zahra sukayi sannan suka maida hankalinsu kan Hamdah tata qurawa Tv ido suna neman qarin bayani.

"Wannan kudin daga ina" mumcy ta tambayeta, batare da ta juyo ba ta bata amsa da "Abdurrahman ne ya kawo wai na hidimar biki in basu isa ba a gaya masa".

"Basu isa me ba, wato da aka ce karya saka komai na furnitures din shine ze baki kudi har Million 5 kiyi me dasu ko ke kika ce masa kina buqata" Mumcy ta qara tambayarta, seta juyo ta kalleta sannan ta mayar da kanta batare da tace komai ba

"Mumcy wannan fa ba komai bane akan irin abunda Abdurrahman yakewa mata in zeyi aure, shifa kamar besan darajar kudi ba haka yake akan mace nidai tsorona yanda auransa basa zuwa ko ina amma dai kunce kun amince kuma Abban su Amrah ma yace ba matsala to Allah yasa hakan" Zahra ta fada bayan data sauke tagumin da tayi, ita dai har ga Allah auran be kwanta mata arai ba. Tasan matarsa farin sani kishiyoyi biyar ta kora duk ciki wadda ta dade itace tayi wata shida qarqarin dadewarsu wata biyu uku ne suke fita dan ta qarshen ma daya saka satinta uku ta fita Duk da wasu sunce wai matan dan kudin daya ke kashe musu suke auransa sabida in ze auri mace bata zuwa da ko tsinke sannan duk wadda ya saka seta tattara komai daya siya mata ta tafi dashi to wai auran neman jari sukeyi.

****************************

Ranar Tuesday ya rage saura kwana uku daurin auranta ta shirya zuwa gidan Maryam karbar wasu kaya data siya a hannunta dan tana so ta gama hada kayayyakinta a daren ranar washe gari za'a kaisu Kaduna. Gaba daya satin dauriya takeyi bata jin dadi kwata kwata ga faduwar gaba data ke yawanyi har Mumcy tayuwa complain tace ta dage da addu'a insha Allahu ba abinda ze sameta se alkhairi to yau tunda ta tashi abin yafi na ko yaushe. Wanka tayi ta saka doguwar riga Chiffon Abaya me adon stones masu kyau, kalan Dark blue ce dan haka ta mata kyau ta qara haska yaluwar fararta da gyara yasa taqara kyau. Abin kirki yau jarda su Eye liner da Mascara ta sakawa zara zaran eye lashes dinta sannan ta shafa chapet akan lips dinta. Turare kadan ta saka dan jikinta kamshi ya gama kamashi sannan dukka kayanta kafin ma agoge seta turarasu da turaren wuta na kaya asalin me kyau da Hajja take bata duk sanda taje gaisheta. Sabuwar motarta data siya Last month da kudinta bata taba hawanta ba se yau ta dauka ta hau titi tanajin ta gata nan kawai. Seda ta biya wasu guraren sannan ta dauki hanyar gidan Maryam din zuciyarta na qara tsananta bugu adadin kusancinta da gidan, koda ta isa kofar gida kasa shiga tayi saboda ji tayi jikinta ya dauki rawa gashi tana ta kiran number wayar Maryam din tana ta ringing bata picking haka ma ta Yusuf data tabbatar yana gari. Dukda Me gadin ya bude mata gate amma ta gwammace ta bar motar a waje, se ta fito ta dauki ledar datayowa Ruqayya da Aliyu tsaraba sannan ta dauki handa bag dinta ta nufi cikin gidan, a gate suka gaisa da Sulaiman me gadinsu take tambayarsa Ko Maryam tana ciki tana ta kiranta bata dauka ba 

"Tana nan Hajia baqi tayi inga shi yasa basu daga wayar ba da kinshiga da motar ciki naga sabuwa ce kar yara su karta miki, mota fa tayi kyau Allah ya sanya alkahiri" da Amin ta amsa sannan tace masa ba dadewa zatayi ba bari ta shiga ta fito, yasan me take nufi nan da nan ya hau murna dan a duk baqin da suke zuwa gidan yafi maraba da ita se kuma wani Abokin Alhaji da shima baya gajia da kyauta.

Wata hadaddiyar mota ta gani a parking space din baqa se daukar ido takeyi, motar ta burgeta kwarai a ranta tace "Oh su Yusuf yan gayu mota aka sake kenan burin Maryam ya cika seya bar mata tasa" tana wannan tunanin tayi sallama tareda tura qofar palour da ba'a gama rufewa ba.

Wasu turare ta shaqa masu matuqar dadi da sanyaya zuciya nan take taji duk wata gajiya data dakko ta rabu da ita. "Masha Allah Bestie fito ki dakko min wannan turaren koma wanne irine ina so kamshinsa yayi min wallahi" ta fada tana kada bude kofofin hancinta dan ta shaqi turaren da kyau bangare daya kuma tana jin kamar tasan kamshin a wani gurin amma ta manta, kilan a gurin Abdulmalik shine meson turare kala kala. Kan daya daga cikin kujerun palour tayiwa kanta masauki tana fadin "wash Allahna Aliyu, Rukky kuna ine wai naji gidan shiru haka" idonta a rufe duk take maganar dan haka batasan da mutane a cikin palour ba. Bude idonta tayi tana dan tsaki kadan tace "Kilan tana can tana baccin nan nata shiyasa ma bata daukan wayar ba" ta fada sannan ta dauki kofin lemon data gani an rufe da dan murfin glaas ta kafa kai ta fara sha, Sauran lemon neya maqale mata a makoshi lokacin da idonta ya sauka akan mutumin dayake zaune kan kujerar da take facing dinta, ji tayi kamar ansa kwado an datse mata jijiyar datakai iska cikin kirjinta ba shiri ta fara tari kaman zata shide ga wasu zufa da suka fara keto mata babu ji babu gani, seta zame mayafin kanta da ribbon din data daure gaahinta dashi har lokacin tarin be tsaya mata ba, ji takeyi tamkar ta cire rigar ita ma ko zata samu sauqi. Kamar me cutar Asthma haka ta shiga fizgar numfashi da qarfin gaske dan taga yana barazanar yanke mata gaba daya. 

Wata mata chocolate kyakykyawa mara jiki da take zaune a gefen kujerar da Hamdah take ce ta taso ta riqeta Maryam ta miqa mata ruwa a cikin kofi ta kafa mata a baki take ta shanye shi tas, "A qaro" matar ta tambayeta, kai da daga mata alamar Eh haka ta kuma tsiyayawa ta bata se a sannan ta fara jin iska na shigarta. Sannu take jera mata wata nabin wata ita dai ta jinginar da kanta a jikin kujerar ta rufe idanunta tana son ta yarda cewa mafarki ne ko Gizo ya mata bawai a zahiri ta ganshi ba. Yusuf da Maryam na tsaye akanta cikin damuwar abinda ya sakata irin wannan kidimewar haka, seda suka tabbatar ta samu nutsuwa sannan Maryam tace mata "Sannu Bestie tashi muje daki ki kwanta ko zaki qara samun nutsuwa kinji" bayan ta yafa mata mayafin ya rufe mata dogon gashinta.

Idanuwanta ta qara budewa a karo na biyu, ba mafarki take ba dan gashinan a zaune dungurgur akan kujerar ba abinda ya dameshi sema lemon da yake kurba yana danna wayarsa kamar besan budirin da sukeyi a cikin palour ba. Wata Yarinya ce Fara tas da kallo daya zaka mata ka gano tsantsar kamar da yakeyi da ita ta shigo palour da dan gudunta ta fada jikinsa cikin yar siririyar muryarta da bata wani gama iya magana ba tace "Dady hide me Ayiyu will beat me". Se ya dire kofin ya dagata sama yana dariya kamar yanda ita ma yarinyar takeyi tana qoqarin buya a jikinsa Aliyu kuma ya dage seya janyota daga jikin Dadyn nata. 

"Lah Dady our Berbie" tafada tana zamowa daga jikinsa ta nufi Hamdah da gudu ta haye jikinta tana taba fuskarta. "Look Dady she is blinking her eyes yeeeee she is our real Berbie Ayiyu come look at her". Tsalle take tana murna a dole taga Berbien Dady yau ita kuwa Hamdah ta zauna kamar wadda aka dasa seta kalleshi ta kalli yarinyar data dage tana jagwalgwala mata fuska da gashi. Matar ce ta shiga janyeta tana cewa " Stop that *_Hamdah_* this is Aunt not Berbie stop it or else she will not take you to Your name sake" nan da nan ta bari yar karamar fuskarta me kyau ta chanza zuwa kalan tausayi tace "Please Aunt take me to my namesake i really want to see her, my Daddy is always telling me about her please" ta qarasa tana hade hannunta alamar roqo. Seta qaqalo murmushi ta dora akan fuskarta sannan tace "Ok Jawel i will take you to ur namesake, whats Your name again"? 

"My name is *_AYSHA HAMDAH ABDUL'AHAD GALADIMA_*" Yarinyar ta fada cikin murnar za'a kaita gurin namesake dinta.

Bata buqatar sauran qarin bayani tabbasa wannan SIR GURU ne, kuma wannan Matarsa ce sannan HAMDAH yarsa ce, se kawai taji wasu hawaye sun shiga sakko mata da bata san na menene ba tana fara kukan ya mike tareda daukan wayarsa, idonsa akan matarsa yace "Zanje na dawo take good care of Hamdah ok" ya juya yayi tafiyarsa.

Da kallo ta ringa bin Ni'ima dake ta faman doka mata murmushi, at last yau taga Hamdah, Hamdan data hanawa mijinta walwala. Matar da tayi awon gaba da dukkan farin cikin Mijinta. A tsahon zaman auransu tasan Gangar jikinsa kawai ta aura amma zuciyarsa tana tare da wata duk da hakan ba wani damunta yake sosai ba saboda ita take sonsa, ta sani tausayine yasa ya aureta ba wai dan Soyayyaba kuma har zuwa yanzu bata da yaqinin ya karbeta a matsayin masoyiyarsa. 

"Ina ta jin labarinki a bakin Dadyn Hamdah dama nace duk randa muka zo Nigeria sena nemeki se gashi bani da rabon shan wahala na ganki ma a free" Ni'ima ta fada tana qarewa Hamdah kallo cikin yaba kyau da kyawun surar da Allah ya mata. Tabbas ta isa a sota, ta isa ta dauke hankalin ko wanne namijin da ya isa da kansa, ayanda take ganinta a hoto se taga har tafi kyau a fili dan tuni ta haddace kamannin Hamdah tsaf saboda yawan hotunanta a cikin gidansu. Tabbas da ace ta kasance cikin mata masu tsananin kishi da batasan yanda zata kaya musu a wannan haduwar ba, kilan da se ta kasheta duk hukuncin da za'a mata sedai ayi mata shi. Tana matsayin matar Abdul'ahad ne kawai kuma uwar yarsa bayan wannan bata da sauran wani matsayi a gurinsa ta sani. Kallon yanda Hamdah Karama taketa liqewa Hamdan take wani tunani ya darsu a zuciyarta, irga kwanakin da take ganin su suka rage mata tayi a zuciyarta ko ba komai rabin burinta ya cika taga Other Half din Abdul'ahad, abu na qarshe shine ta sake hadasu, su zauna a karkashin inuwa daya ma'ana a matsayin ma'aurata.

"Zaki iya hada miji da ita, zaki iya jure kallon Abdul'ahad yana nuna mata irin soyayyar da kikayi kwadayin samu a gurinsa" zuciyarta ta shiga tambayarta, setaji hawaye na neman kawo mata dan haka ta miqe tana tambayar Maryam Toilet, Bedroom dinta ta kaita sannan ta dawo gurin Hamdah data zauna a zahiri hankalinta yana kan Little Hamdah dake ta faman zuba mata surutu a badini kuwa ta kusan zuwa China a tunani, tunanin da takamaimai bata san name takeyi ba.

"Hamdah nasan zaki ga laifina wallahi nima bansan....." Seta katse wa Maryam din magana tace

"Baki laifin komai ba Maryam, kilan keda mijinki baku san kasancewar mu tare. Amma meya sa baku gayamin yayi aure har ya haifi ya ba? Meyasa duk lokacin dana tambayeki ko Yusuf se kucemin baku san inda yake ba? Maryam cewa fa kikayi rabonki dashi tun muna makaranta meye ribar boyemin da kukayi" se ta dakata saboda fitowar da Ni'ima tayi, Hawayen da suka fara sakko mata ta shiga gogewa Little Hamdah na tayata dukda bata gane komai, Zaman mayafin kanta ta gyara sannan ta dauki jakarta da key din motarta ta nufi kofar tana cewa "Na tafi zan aiko Hamidah anjima ta karbarmin kayan kawai" bata saurari magiyar da take mata ba ta sa kanta waje a zuciyarta tana tunanin if Maryam is truly her Bestfriend. Cikin motar ta shiga ta zauna amma ta kasa kunnata se kawai ta kifa kanta akan stirring ta saki kuka me ciwo, tsohor Soyayya ce taso mata akansa, da kadan da kadan take tuna wancan lokacin, kalamansa daidai da suke da mugun tasiri a zuciyarta da bata taba mantawa dasu ko sau daya ba, ashe ita take shirmenta, ita take tunanin akwai wata *RUBUTACCIYAR QADDARAH* a tsakaninsu. Ita take ganin kamar wata rana zasu zama abu daya, Ashe duk shirme takeyi tuni yayi aure ya manta da babinta a rayuwarsa. Kila ma ko ganin daya mata yanzu be gane ta ba shi yasa ma yayi tafiyarsa. 

Haka taci gaba da kukan da babu me rarrashinta.

****************************************

Tacikin Mudubin motarsa yake kallonta saboda glass dinta masu haskene bata rigada tayi musu Tint ba. Duk saukar hawayenta daya yana jinsa kamar digon Dalma akan zuciyarsa ne amma yaya zeyi? Ya rigada yayi wa kansa alkawarin cireta daga zuciyarsa tunda dai bashi da Sa'a, a koda yaushe baya taba zuwa a daidan lokaci se wani ya rigashi Fara gini tukunna. Be manta da Hamdah ba, abubuwa da yawa sun faru dashi bayan rabuwarsu wanda sedaga baya yake ganin duk laifinsa ne. Shi yayi saurin Cire tsammani yaja da baya a filin daga, ya sani da ace ya saurareta a wancan lokacin da kilan abubuwa basu tafi akan yanda suke yanzu ba amma yaya zeyi? Qaddarar Auran Ni'ima da Haihuwar Little Hamdah ce ta saka shi wannan fushin zuciyar ya tafi akan abinda befi ya dauke shi a matsayin wasa ba.

Ji yake baze iya jure kukan nata ba, har yakai hannu ya bude motar da niyar zuwa ya rarrasheta sedai ko me ya tuna se kawai ya maida kofar ya rufe. Ganinta a yanzu ya qara hura wutar soyayyrta a zuciyarsa da wani bala'in kishinta. A duk lokacin daya tuna ta taba aure ji yakeyi kamar ya kashe kansa tsabar kishi. Harga Allah yaji dadin Mutuwar Abdulmalik, abinda ya hanashi dawowa rayuwarta a lokacin uzurine babba wato Matarsa.

Ni'ima Amana ce a hannunsa, tana cikin wani yanayi da baze iya tsallaketa ya tafi gurin wata mace ba amma hankalinsa da tunaninsa akoda yau she suna Kan Hamdah, dalilin daya saka wa Tilon Yarsa sunanta kenan saboda yaringa tunawa da ita duk sanda aka kira sunan yarinyar. Lokacin da Yusuf ya sanar dashi shirinta na sake aure ya shiga yanayin dayafi na baya muni, a kullum yana jiran ta kirashi, tace ya dawo, tana sonsa za kuma ta aureshi amma yau tsahon shekaru biyar kenan wannan saqon be isar masa ba gashi wai yau saura Kwana uku ta daura aure a karo na biyu da mutumin da be cancanceta ba, mutumin da kyau da surarta ne kadai suka rudeshi bawai dan yana son ta ainihin ita din ba dole yasan abinyi, dole ya dakatar da wannan auran baze yarda ya qara rasata a karo na biyu ba, se ya balle murfin motar ya fita cikin zafin nama irin nasa ya qara sa jikin motarta ya bude

"Fito ki koma can" ya fada cikin sigar umarni. Seta dago idanta da suka canza kala ta kalleshi tana so ta tabbatar da shi yayi maganar ko yaya.

"Zaki fito ko na fiddoki da kaina" ya qara fada yana dage mata gira daya. Se kawai ta mayar a kanta ciki ciki take magana

"Idan Motarka ce ai seka zo ka fito dani mutum se isa da iko kamar ya haifi mutane" ta manta da kaifin Ji irin na Guru se kawai ji tayi ya sunkuya ya tattaro kafafuwanta gaba daya yayo waje da ita daga cikin motar

"Kina yi min ihu ina maimaita abinda ya faru 5 years ago". Dole ta ja bakinta tayi shiru har ya zaunar da ita akan kujerar me zaman banza sannan ya zagaya yashiga motar

"Da alama kin manta ba'a daring dina Yammata, waima me kike ci kikayi nauyi haka ji yanda duk kika sa hannuna suka sage" ya fada hankalinsa akan tuqin dayake kai bakace ma da ita yake magana ba. 

Harararsa tayi qasa qasa sannan tayi qaramin tsakin ai kuwa ya dalle mata baki da hannunsa yana cewa "Naga alama ke auran ma rashin kunya ya qara koya miki harda yimin tsaki senayi maganin wannan bakin naki naga alama tunda bashi da control". Bata kulasa ba se shafa inda ya bigeta da take tana masa Allah ya isa a zuciyarta har ya wuce Gadar Kabuga taga yana shirin daukar wata hanyar daban.

" Malam ina zaka kaini nifa gida zanje" ta fada cikin zafin rai, seya kalleta yayi murmushinsa da iyakacinsa gefen baki ba tareda ya bata amsa ba yaci gaba da tuqi abinsa zuciyarsa fes kamar an wanketa da Hypo, ganinta zaune a kusa da shi yafi komai dan haka yaringa yawo dasu a gari kamar sun rasa abinyi, shiru tayi masa dan tayi alqawarin bazatayi masa magana ba in yaga dama su kwana suna garari a titi be dameta ba. Wayarsa ce ta shiga ringing, 'Wife' ta gani akan screen din seta dauke kai lokacin da shima ya juyo ya kalli wayar, murmushi yayi dan yaganta sarai yanda ta wani harari wayar kamar matar tasa ce a gabanta se ya daga tareda saka wayar a speaker

"Hello Yaya Abdul ina ka tafi ne muna ta jiranka gashi har Hamdah ta fara rigimar namanka and wai Aunt Berbie din ta tafi" Ni'ima ta fada cikin murya me nuna tsananin rauninta ko kuma wani yanayi na rashin lafiya.

"Bana hanaki doguwar magana ba" ya fada batare da ya amsa mata tambayarta ta farko ba.

"I'm sorry Sir" ta fada tana murmushi, se yace "Bawa Angel wayar". Miqawa Hamdah wayar tayi ta kuwa karba da saurinta

" Daddy where are you come back please lets go and find Aunt Berbie she left Uncle Yusuf's place" cikin siririyar muryarta me dadi take magana cike da shagwaba. Kwaikwayon muryarta yayi shima yace

"Don't worry Angel Daddy will bring Aunt Berbie home soon and she will forever stay with us you hear?"

Tsalle ta farayi tana murna ta shiga gayawa Mamanta Daddy yace ze kawo musu Aunt Berbie da ita zasu koma UK, murmushin karfin hali kawai Ni'ima keyi sukayi sallama ta kashe wayar. Duk yanda taso taja Maryam da hira ta tambayeta wani abu akan Hamdan qi tayi daga qarshema excusing dinta tayi ta tafi dakinta ta kwanta tunda basu saba bama, yau ita ma ta fara ganinta.

A bangaren su Hamdah kuwa seda aka kira sallar magrib suka dauki hanyar gida lokacin kamar zata fashe zabar fushi. Wani rainin hankali ya kwace mata wayoyi ya kashe ya zuba su a aljihunsa. Duk yanda yaso ya jata da magana banza ta masa har abin ya bashi haushi shima ya shareta, seda suka zo kofar gidansu ta kalleshi ganin ya samu gefe yayi parking yana jira ta fita seya tuna mata da haduwarsu ta qarshe ranar daya dawo da ita daga school da magriba kamar irin lokacin, 

"Ka fita ka hau Napep zan shiga da motan ciki". Seya kalleta yana jin sonta yana fizgarsa adukkan daqiqa, ji yakeyi kamar ya janyota jikinsa ko hakan ze rage masa radadin missing dinta dayakeyi, kujerar ya gyarawa zama sosai ya kwanta yana cigaba da mata irin kallon dayake ladabtar da ita a shekarun baya, akwai abubuwa dayawa daya kamata su tattauna akai amma bayanzu ba har se yayi nasarar dakatar da wannan auran da take shirin daurawa amma ta yaya? Dole ya nemi lokaci su zauna da ita to amma besan kwanaki nawa ya rage auran nata ba dan haka se yace mata

" Saura kwana nawa ne ki qara daura auran Bazawara".

Tunda ake gaya mata kalmar bata taba mata muni irin na yau ba, ita Abdul'ahad ze kalla ya kira da bazawara lallai wato ya goge shafinta kenan tunda har tayi aure, se kawai ta saka masa kukan da take ta dannewa.

"Ya haka kuma daga magana se kuka kamar Matar Mamaci, ops namanta ashe ita ce to kiyi shiru dan Allah inkin shiga ciki se ki ci gaba karki saka min ciwon kai". Ai seta qarawa kukanta volume dama neman yinsa take yanzu kuwa ta samu dalili, " Bazata girma ba halinta yana nan" ya fada cikin zuciyarsa yana dan murmushi, hannunta ya kamo yana murzawa a hankali wani irin electrification na shigarsu dukka biyu

"Nifa wasa nake miki magana shine zaki fara kuka ni mantawa nayi da halinki naje na sakawa yarinyata sunanki gashinan itama ta zama fitinanniya irinki bata da aiki se gagara". Harararsa tayi tana murguda masa baki batayi dai magana ba, peck yai mata akan lips dinta dasuke matuqar birgeshi sannan yaja da baya yana cewa "Tashi ki fita please nasan Matata tana can tana jirana nasan ta fara missing dina" ji tayi kamar ya caka mata mashi akan zuciyarta, wato matar sa tana jiransa dan haka cikin zafin rai tace "Ai ba daure ka nayi ba bakuma nace ka biyo ni ba, se ka tashi ka fita ka bani motata".

" Yi hakuri Hajjaju ba guduwa zanyi ba ina zuwa gida zan bayar a dawo miki da ita kin san ni ba dan fashin mota bane da in na dauka bana dawowa da ita" ya qarasa yana kashe mata ido daya. Wata bala'in kunyarsa ce ta kamata, ashe be manta da motar sa ba, cikin son nade tabarmar kunya tace "Nima ai ba Sata nayi ba kuma all this while motan ka tana nan a ajiye yanzu ma jira a dakko maka ka tafi da ita" se ya katseta yana cewa "Aa ai ni kuma bana maimaita aji, innayi gaba na tafi kenan ki riqe ki qarawa wannan baqin mijin da zaki aura tunda naga ke baya kika ci gara ma wancan ya kai ki nunashi a matsayin miji wannan kuwa sedai ki ringa boye shima har na tausayawa yaran da zaki haifa I'm sure se sun ringa questioning naki akan meyasa kika aure shi wai ma saura kwana nawane" yanda yake maganar ze nuna maka zallar kishin da yake cinsa.

Rainin hankalin nasa ya fara yawa, mijin nata zece wa baqi se kace shidin farine ne dan haka taja jakarta da wayoyinta daya dora mata akan cinya ta bude motar sannan tace "Seka aika a tambayo maka ai kuma koyafi Coal baqi a haka nake sonshi yafi min kai sau dubu" ta fice daga motar.

Lokaci daya idonsa yayi Ja, jijiyoyin kansa suka tashi rudu rudu. Wace irin kiyayya yarinyar nan take masa ne haka, wacan lokacin ma fa haka tace masa, meya ragu dashi, menene bashi da shi da bazata soshi ba fisabilillahi. Harya koma gidan Yusuf yana wannan tunanin a zuciyarsa, mamaki fal ya cika Ni'ima da Yusuf daya fito rakasu dayaga motar da Hamdah tazo da ita dazu, kallonsa kawai ta ringayi lokacin dayake bawa Yusuf saqon ya kaiwa Hamdah motar gobe sannan ya karbi little da tayi bacci daga hannunsa ya sakata a mota. Ko a hanya babu wanda yai magana a cikinsu, dukda tarin tambayoyin da take dasu amma babu fuska, tasan dole za'ayi haka dama  yanzu kam dolenta ta nema masa mafita kilan hakan ya tabbatar masa da irin qaunar da takeyi masa, zatayi koma menene dan taga mijinta yasamu cikon farin cikinsa koda kuwa hakan yana nufin rasa nata. Number Hamdah data dauka a wayar Maryam batare da sani ba ta qara dubawa ta tabbatar tana nan yanda take sannan ta kalleshi tausayinsa na ratsata.

Tasan so, dan haka bata ganin laifinsa akan duk abinda yakeyi ita ma irin yanayin da take ciki akansa kenan, ita take sonsa, ta sani ya aureta ne kawai badan yana sonta ba sedan tausayi dan haka tayi alkawarin sadaukar masa da nata farin cikin ta nemo masa nasa ko ta halin yaya kuwa.

Tafi awa biyu da kwanciya amma ta kasa bacci, Wani irin ciwo takeji har cikin zuciyarta kamar ana hura mata wuta. kallon Abdul'ahad dayake ta faman aiki a cikin system dinsa tayi tausayin kanta na dada kamata, se kawai ta saka kuka abinda kadai tasan yana janyo mata gaba dayan hankalinsa kanta kenan, tariga ta gane lagonsa ta wannan bangaren aikuwa babu shiri ya ture system din ya isa inda take a kwance ya dagota 

"Menene Ni'imatullah, wani gurin yana miki ciwo ne" ya fada yana duddubata dan ya tabbatar da lafiyarta. Seta tsagaita da kukan har lokacin be bar tambayarta ba dan haka tace

"Ba kaine ba tun dazu ka shareni bakayi min magana ba na tambayeka meyake damunka kace babu komai" seya ja da baya yana dungure mata kai.

"Amma yarinyar nan kin rainani shine zaki fara kuka salon ki daga min hankali ko to ki tabbata sena hukuntaki kuwa" ya fada yana tashi daga kan gadon. Hannunsa ta riqe tashiga bashi hakuri amma ya shareta sema system din sa daya janyo ya ci gaba da abinda yakeyi.

"Yaya Abdul" ta kira sunansa idanunta akansa, ita dai Allah yasani tana son Abdul'ahad tun bata san menene so ba, tayi rainon soyayyarsa a zuciyarsa tun tana yar mitsitsiyarta. Seda ya gama abinda yake tsaf sannan ya juyo gaba daya yana kallonta

"Yadai Yammata kike kallona haka" ya fada yana dage mata gira daya, setayi murmushi tareda janye tagumin da tayi sannan tace

"Yah Abdul yau naga Hamdah, tana da kyau kuma tana da kirki Yah Abdul naji dadi sosai da Allah ya dawo mana da ita cikin rayuwarmu Hamah nata damuna Gobe ka kaimu gidansu mu qara ganinta kaji Yah Abdul dan....." Hannunsa ya dora akan lips dinta alamar tayi shiru sannan ya muke ya isa jikin wata yar Cupboard inda yake ajiye First Aid box dinsa, wasu magunguna ya dakko tareda ruwa mara sanyi sannan ya dawo kan gadon. Da kansa ya balla mata sannan ya saka mata abaki ta kora da ruwa ita dai se binsa kawai da kallo takeyi, irin wannan kulawar tasa ce take da da hura wutar qaunarsa a zuciyarta

"Oya kwanta" ya fada yana bubbuga pillow daya gyara mata, kwanciya tayi tana ci gaba da kallonsa tasan tunda yayi shiru baze bata amsa ba bata hakura ba ta sake cewa "Yah Abdul magana fa nake maka kayimin shiru".

"Wai Ni'ima ban isa na hanaki abu ki hanu sau nawa zance miki bana son yawan magana ne naga alama ke baki san mahimmancin lafiyarki ba da zaki ringa daukar abinda be shafeki ba kina dorawa kanki, kinga Hamdah nima na ganta se me? Se aka miki alkawarin aljanna ko yaya da zaki damu mutane, ki kwanta kiyi bacci in ba haka ba narantse sena bata miki rai yanda baki tunani" ya fada a fusace yana mikewa daga kan gadon ya shige toilet. Wani irin bacin rai yakeji a duk lokacin daya tuna ta, maganar data gaya masa ta masa zafi ba kadan ba wai me zatayi dashi seyaji kamar ya kashe kansa ya huta kawai. Ruwa masu sanyi ya sakarwa kansa yana sake nymfashi kamar wanda yayi tsere seda yaji nutsuwa ta fara saukar masa sannan ya daura towel ya fito lokacin har Ni'ima tayi bacci dan ba qaramin tsorata tayi da yanayinsa ba. Seda ya gama dukkan al'adun daya saba kafin yayi bacci sannan ya kwanta a gefenta yana kallon filuskarta da hawaye suka bushe da alama tayi kuka kafin tayi baccin. Hannunsa yakai ya taba wuyan ta babu zafi sosai dan haka ya qara gyara mata duvet din data rufa kafin ya qara gudun Ac,

Kwata kwata bayajin bacci, wata irin kewar Hamdah ce take damunsa ba kadan ba, duk fushin da yake da ita still yana sonta, yasan babu wani abu daze qara so a rayuwarsa kamarta. Ita kadaice macen dayakeji kamar dan shi kadai aka halicceta amma wani ya masa shigar sauri, ganin baze iya baccin ba ya saka shi tashi kawai lokacin karfe biyu harda minti goma. Alwala yayi ya fara jera sallaloli harseda ya fara jin baccin sannan ya dakata ya kwanta zuciyarsa fal da tuninta.

*************************

A bangaren Amarya Hamdah ma kusan haka take, tunda ta shige dakinta bata qara fita ba duk da bali'in yunwar datake ji. Ta chanza direction din kwanciyarta yafi sau goma amma ta kasa mata dadi to wai ma meyasa take tunaninsa? Ya kamata zuwa yanzu ta cire tareda goge duk wani abu daya shafesa a rayuwarta. Waie mayasa take kasa aiwatar da abin da tayi niyya in tana tare da shi? Meya kai ta reacting yanda tayi dazun har ya bagarar da ita kamar ma be gane ta ba yanzu kila matarsa tana can tana murna ya ganta after so many years ya shareta, se kawau ta saka kuka kamar wata yarinya kishinsa ne yake cinta bana wasa ba. Kodai ma ya fahimci tana sonsa har haka shi yasa yake mata duk irin cin kashin daya ga dama, in ta tuna yanda ta wahala a soyayyarsa, yanda ya kankame zuciyarta ya hanata sukuni a shekarun baya setaji ta ina ma bata faru ba, ina ma bata barshi ya shaci fili me girma haka a cikin zuciyarta ba.

A duk lokacin da tayi yunqurin auna nauyin soyayyarsa data Abdulmalik setaga bazata aunu ba. Tana ganin kamar Harda shaquwa da tausayi sukayi galaba akan ta da Abdulmalik amma Guru fa? Ta sani akansa ta fara experiencing abinda ake kira love at first site. Tayarda tsanar datayi masa a farkon lokacin daya Zo musu a matsayin malami ba komai bace illah so, tana kishin yanda Yammata suke kallonshi ako da yaushe. Duk lokacin dataji mata na maganar sa setaji kamar ta shaqesu ta ringa masifa da bala'i kenan akan me zasu ringa zancensa zama su sa yaringa jin kansa kamar ya isa alhalin babu inda yaje. Bata manta farkon zuwansa tun kafin ya fara koyar dasu wata rana Aysha take ce mata taga wani sabon lecturer "zaku dace wallahi Hamdah dama yace yana sonki irin mijin da kike so ne gashi yaro". Haka ta fitittike ta wanke Aysha tas akan me zata hada ta da wannan ranar da ta fara ganinsa kenan wai yana wani yauqi kamar Karuwa magana ma se yayi yanga wayasani ma ko dan daudu ne, rashin mutunchi kala kala ta ringa masa karshe har suna tasa masa wai Kichimilli se gashi yanzu Allah ya kamata akansa.

Ringing din wayarta ne ya katse mata tunani, Abdurrahman ne setayi banza da wayar bayan ta duba lokaci biyu har ta gota. Ci gaba da kira yayi har seda ya mata 3 missed calls sannan ya hakura ya turo mata da text message akan ta kirashi early morning gobe please wai he missed her sweet voice yau gaba daya basuyi magana ba. Tsaki tayi ta goge text din bayan ta gama karantawa ta rufe idonta a dole bacci ya dauke ta.

Washe gari bata tashi da wuri ba saboda baccin da bata samu ba jiya, missed calls ta gani barkatai na mutane da yawa Maryam ta kirata se Malama Hadiza da kuma Abdurrahman da tailor dinta da take da appointment dashi a safiyar zata karbi dinkunanta bata samu zuwa ba se wata number da babu suna ta kirata kusan sau hudu. Abdurrahman din ta fara kira basu wani dade suna magana ba saboda yana duba wani patient ne yace sukayi sallama. Wanka ta fara yowa dukda yunwar da takeji kamar zata fadi, tana cikin shafa mai number dazu ta sake kiranta se ta dakata ta daga tareda saka wayar a speaker batare da tayi magana ba.

"Assalamu alaikum" aka fada daga daya bangaren seta amsa saboda muryar mace da taji. Gaisawa sukayi sama sama dan bata gane waya ke maganar ba.

"Am Hamdah dan Allah in ba damuwa ina son zamuyi magana dake ne ki bani lokacin da zan sameki" matar ta fada daga dayan bangaren. Setayi shiru tana nazarin maganarta to wace ce haka da har take son magana da ita dan haka se tace 

"Ba damuwa zamu iya yin kowacce magana ce a waya base mun hadu ba".

" Aa da dai zaki daure maganar tana da matuqar muhimmanci please i will be glad if you give me some little time out of your tight schedules " matar ta qara insisting. Seda ta danyi tunani na wani lokaci sannan tace mata

"Ok ba damuwa gobe yayi miki"

"Sure yayi min sosai a ina zan sameki and time please"

"Home, by 4pm" ta bata amsa. Se matar ta danyi shiru na wani lokaci dan bata san gidan su ba amma wannan ba matsala bane dan haka tace 

"Ok insha Allah zanzo na gode sosai se kin jini" daga haka sukayi sallama ta kashe. 

Straight kitchen ta nufa saboda yunwar da takeji, suna ta tambayarta meya sameta jiya tuna ta shiga daki bata fito ba se tace wai kanta ne ta dawo yana ciwo shine tasha magani ta kwanta.

"Kodai har kin fara missing gida ne" Hamida ta tsokane ta, harararta tayi ta ci gaba da kurbar shayinta lokaci daya wayarta ta shiga ringing.

Kware wa tayi da shayin sakamakon sunan data gani yana yawo akan screen din wayar, dama bata goge wannan number ba? Sannu suka ringa mata Hamida ta miqa mata ruwa dan tasha lokacin har wayar ta katse, Mumcy ce ta shiga yiwa Khaleefa fada da shigarsa kenan ya fara tsokanar Hamdan a tunaninta magana zata masa yasa ta kware. Plate din chips dinta ta dauka da sauran shayin ta fita daga kitchen din jikinta har rawa yake yi ta shiga dakinta ta zauna a qasa daidai lokacin da wayar ta dauki sabon ringing still shi dinne seta daga dan taji abinda ze gaya mata.

"Aeesh" ya fada cikin wani irin murya data saka ta farajin sanyi kamar wadda aka watsawa ruwa. 

"Aeesh kina jina ko bacci kikeyi" ya qara maimaitawa. 

"Uhm" kadai ta iya fada dan gaba daya ji tayi kamar an datse mata harshe.

"Oh Aeesh kina jina dama kikayi shiru ko to ina kwana tunda bazaki gaisheni ba ya gajiyan jiya" wannan karon cikin sigar shagwaba yayi maganar dan har seda ta jingina sosai da gadon dan jitayi Juwa Juwa na dibarta a zaune.

"Dama na kira ki ne naji ya kike and please da daddare zanzo na ganki kinji ina so muyi magana ne amma banda rashin kunya kinji" seta zumbura baki wato ita cema mara kunyar dan haka tace masa

"Rashin kunya ai sabon karatun dana koyo kenan ko ka manta" ta qarasa tana murguda baki kamar yana gabanta. Murmushi me sauti yayi kafin yace "karki damu yarinya, se nayi maganinki bari dai nagama da wannan lusarin da kike shirin aure a matsayin miji" 

Hohoho ina wuta Hamdah ta jefa shi wai Abdurrahman ne lusari sedai kafin ta bashi amsa ya datse kiran kuma data kirashi back wayar taqi shiga, kwafa tayi aranta tace "zaka zo seka maimaita abinda ka fada yanzun".

Abdul'ahad ko bayan ya kashe wayar murmushi yaringayi yana juya wayar a hannunsa, dan qaramin towel din daya maqala a wuyansa ya jawo ya goge zufar kan fuskarsa sakamon motsa jikin da yayi. Motsin dayaji a bayansa ya sakashi waiwaya wa, Ni'ima ce dauke da tray data doro masa coffee se tururi yakeyi se yaji wani iri Allah yasa bata ji wayar a yake yi ba. Try din ya karba daga hannunta ya kai kofin bakinsa ya kurba idonsa akanta, tayi masa kyau cikin doguwar rigar Atamfar data saka amma bata ko kama kafar Hamdan sa ba, imaging ya fara yi ace ita ce cikin wannan shigar irin kyan da zatayi

" Yah Abdul ga Little can tana jiranka a palour ni na hanata shigowa nasan damunka zatayi tayi wankan tafiya gurin namesake" ta fada tana murmushi dason share abinda yake damunta a zuciya, taji wayar da yakeyi sarai daga farkonta har qarshenta amma ya zatayi in ma tace zata ji haushi kanta kawai zata kwara ba wani ba. 

Dafe kansa yayi sannan yace

"Oh Allah kinsan yarinyar nan tun Asuba dana shiga gurinsu ta tashi wai se Fadila tayi mata wanka zamu tafi unguwa dakyar fa na lallabata na gudu shine yanzu zata biyoni" se yayi gaba yana ci gaba da kurban Coppee dinsa.

"Daddy" Little Hamdah ta kwalla kiransa kafin tayi tsalle ya cafeta, juyi suka shigayi yanda suka saba yana ci gaba da cillata sama yana chafewa seda suka gaji sannan ya zauna akan kujerar Dining ya dorata akan cinyarsa. Data bude baki zatayi magana seya zira mata abincin da Ni'ima ta zuba masa haka yaita dura mata har seda ta gaji tace "Daddy I'm full lets go please its getting late" sauketa yayi a kasa sannan yace 

"To bari nima naci abinci" kallonsa tayi cikin rashin fahimtar abinda ya fada sannan ta kalli Momyn ta 

"Eh kinji me yace ai kika tsareni da idonki kamar na mage" seta tabe baki kamar zatayi kuka dan bilhaqqi ita fa bata jin Hausa shiyasa taqi yarda da kowa indai ba turanci kayi mata ba wai tana tsoro kar a sace ta wai wadannan mutanen masu speaking foreign language. Tsiya sosai Ammi take mata taci zata ci gidansu zata ga foreign language bayan Hausar ita ce yaren uwarta da ubanta amma take gudunta "Rainon Inji akw gayamiki Ammi ta ina ta hadu da hausa dama wannan kina ganin kalarta ma duk tafi mu haske da alama Yaya kun manta baku saka mata Melanin ba" cewar Amina ranar dasuka zo musu sannu da zuwa kememe taqi yarda ta tabata wai saboda she is black. 

Seda yaci ya qoshi dan baya wasa da cikinsa sannan ya shiga wanka duk tana zaune tana jiransa a palour, wayo ya mata suka koma part din Ammi dan yau babu inda zeje anan suka wuni duk yana lura da duk wani motsin Ni'ima. Besan me take shiryawa amma yana suapecting kamar bata da gaskiya,har wayarta ya dauka ya duba dayaga tana ta waya amma bega komai ba se number mamanta data sister ta sukayi waya dan gobe a gidansu zata wuni abinda be sani ba ta goge Number Hamda ta haddaceta akanta dan tasanshi da bincike bataso ya samu wani clue da ze zargeta. Dan haka take taka tsantsan sosai akansa fatanta Allah yasa ta samu nasarar abinda take shirinyi.

Bayan sallar magriba ya shirya tsaf cikin Shadda cream dinkin riga iya gwuiwa, hularsa ya kafa ta zaunu sannan ya feshe jikinsa tsaf da turaruka masu kamshi da ka ganshi kaga me zuwa zance. Ni'ima na kwance akan gadon tana binsa da kallo kishi na nuqurqusar zuciyarta dan wannan kwalliyar da alama akwai dalilin yinta amma seta dtace

"Yah Abdul kayi kyau wai ina zakaje ne" 

"Allah ko zance zani gurin kanwarki" ya bata amsa yana gyara zaman hularsa. Se da ta danne abinda ya taso mata sannan tace

"Kai amma naji dadi kam ai daka gayamin ma dana tayaka shirya wa da gayun yafi haka dukda yanzun ma na san bazata iya resisting wannan kyan naka ba" ta karasa maganar tana dan haki saboda wani daci da zuciyarta taji tanayi a alama kishine, se ya aje comb din dayake taje gemunsa ya nufeta

"Baki jin magana Ni'ima kiyita magana bayan kinsan it is not good for your health at all". Kwata kwata bama tajin maganar dayake fada se lips dinsa datake kallo yanda suke motsawa.

"Do you want some" ya tambayeta bayan ya lura da irin kallon da take masa, kai kawai ta daga masa nan ya shiga kissing nata passionately, ko minti biyu ba ayiba yaji bugun zuciyarta ya qaru se yai saurin pulling out ya dora kanta a shoulder dinsa yana dan bubbuga bayanta a hankali yana jin yanda take jan numfashi a wahale kafin wani lokaci bacci yayi awon gaba da ita. A hankali ya shimfideta badan fitar ta zamar masa dole ba da babu inda zeje, wayarsa ya dauka ya kira Farida akan tazo ta zauna da ita ze fita karta farka babu kowa a gurin ko zata buqaci wani abun tunda Bangaren Faridan ne itace dama me kula da ita ko can a UK.

Yana  tafe a hadaddiyar Benz dinsa duk inda ya wuce se an kalleshi, tuqi kawai yake amma hankalinsa ya kasu gida biyu, daya yana kan Ni'ima daya bari a gida daya kuma yana kan Hamdah da besan dame zata tare shi ba. Cikin girmamawa Sa'idu ya gaishe shi yana tambayarsa bayan rabuwa shekaru da yawa basu hadu ba, kudi masu yawan gaske ya bashi yakuwa zube yana masa godiya kafin ya shiga cikin gidan ya kira masa ita. 

Yanda ta fito tayi bala'in tafiya da Imaninsa, Atamfa ce a jikinta dinkin skirt and blouse da suka dan kamata kadan sabida kibar data danyi kwana biyu. Dinkin ya amshe ta sosai bata daura dankwali ba mayafi data yafa har kanta kalar Atamfar hakan ya bashi damar hango tulin gashin kanta data daure da ribbon daya ta cukwuikuyeshi dan wai Da Kitso wata Goggonsu zata mata aka fasa. Hannunta riqe da lemon Cocacola guda daya se glass cup ta zauna akan kujerar datake fuskantarsa fuskar ta dai babu yabo babu Fallasa. 

Lemon ta tsiyaya ta mika masa dan tasan shine favourite dinsa a da bata san yanzu ko ya dena sha ba se ya karba yana ci gaba da binta da kallo fuskarsa dauke da murmushi. Kallo sa ita ma tayi, yayi kyau sedai Hassada amma a fili seta tabe baki sannan tace

"Next time ka ringa saka perfume kadan please wannan yayi yawa har ya fara hawamin kai karshe ma yasaka mutane mura". Seda ya ajiye kofin hannunsa sannan yace " Don't worry inada wani a cikin mota bari sena dakko miki dama naji kin cewa Maryam kina so" seta harareshi bata dai ce masa komai ba.

Shiru ne ya ratsa tsakaninsu, ita ta sunkuyar da kanta tana wasa da zoben hannunta tanajin yanda idanuwansa suke yawo akanta gaba daya sr takejinta uncomfortable amma ta dake kawai.

"Hamdah Gani Abdul'ahad na qara dawowa a karo na biyu neman auranki ina fatan zaki amincemin a yanzu". A bazata taji maganar tasa, seta saga kanta dan ta tabbatar shi dinne ko wani daban. Yanda ta ga fuskarsa ya tabbatar mata that he mean what he said nan da nan zuciyarta ta shiga tsere har yayan cikin ta suna hautsinawa. Ina ma yazo a lokacin daya dace, ina ma yazo sati biyu kafin wannan ranar da babu abinda ze hanata karbarsa da zata yarda ta aureshi kodan ta samar wa zuciyarta abinda take so amma yanzu its too late. Bazata rushe abinda ta faro ba kai bama ze yuwuba.

"Hamdah ke nake sauraro kinyi shiru" ya sake fada yana kallonta. Seta dago idanunta da suke burgeshi, irin kallon nan dayake so takeyi masa, kallo ne daya nuna tsantsar kaunar da takeyi masa wanda ita kanta bata san tana hakan ba seta fara magana A hankali

"Sir...." 

"No call me by my name, call me Abdul'ahad i prefer that mothan anything ban taba jin sunana a bakinki ba dan Allah ki fada na tabbata se kinfi kowa iya fadin sunan". 

Murmushi kawai tayi a ranta tana cewa " kaman yanda kafi kowa iya fadan sunana ba" a fili kuma seta ce

"Abu Hamdah dafarko zan fara da gode maka akan son da kace kana yimin, i know you have loved me from the beginning sedai kamar Destiny have other plans for us. A wancan lokacin kazo a lokacin da muka rigada mukayi alkawarin aure da wani, duk da da ace kai din ka nuna dagaske kake da abubuwa zasu iya canzawa kilan da yanzu.." Se tayi shiru. Gaba daya ya tattara nutsuwarsa akanta jin tayi shirun ya saka shi gyara zamansa sannan yace

"Da yanzu me ina jinki" seda ta danyi shiru na wani lokaci sannan tace

"Kilan da yanzun ni na haifa Little Hamdah" ta qarasa maganar in a low tune. Se yayi murmushi sannan shima kasa kasa kamar yadda tayi tata maganar yace

"They were so many complications in Hamdah's existence ni ma i wish you were the one nasan da banyi undergoing all that i went through ba, nasan da dakanki zaki haifarmin Hamdah kaman yanda ake haifan kowanne Da a duniya".

Kallon rashin fahimta take yi masa, ta fuskanci ya qara birkicewa gaba daya yanzu se ya ringa wasu irin maganganu da ake kasa ganewa amma koma yaya wannan ba shine matsalarta a yanzu ba, yana zata fahimtar dashi akan basu da sauran chance kawai shine a yanzu. 

" Hamdah nasan zaki so kiji abubuwan da suka faru dani a cikin wadannan shekarun, bana buqatar sanin naki dan dukkanain wani motsinki tamkar a gaba kikeyins. Kiyi hakuri Banyi miki gaisuwar Rasuwar mijinki ba naji duk abinda ya faru kuma nayi masa Addu'a insha Allah ya dace da rahamar Allah dan ko ba komai ya kula dake, ya kyautata miki kwatankwacin abinda nima zanyi miki amma bazan boye miki ba Naji dadin yankewar zamanku, na kuma yi farin cikin barewar cikin jikinki dan nasan wannan ze iya maida ki a ahalin gidansu. Nasan zasuyi amfani da abinda zaki haifa daya daga cikinsu ya aureki dukda nasan ke baki san manufarsu akanki ba. Bayan faruwr wadannan al'amuran Nayarda ubangiji ne ya dubeni ya kuma amsamin roqona ya dawo dake cikin duniyata, nasan zakice meya hanani dawowa tun lokacin da kika gama iddah, Uzurine babba.

Matata Ni'ima tana cikin wani hali da bazan iya tsallaketa a wannan lokacin ba saboda tana matuqar buqata ta a kusa da ita. Na zauna da yaqinin zaki jirani tunda katangar dake tsakanin mu ta rushe amma kawai sena samu labarin shigowar wani daban cikin rayuwarki da har kin bashi damar zamowa miji a gareki. Hamdah Abdurrahman be dace dake ba kwakwata bakuma dan inasonki bane yasa nake fada miki hakan karkiyi tunanin kamar ina so in batashi ne a gurinki ko daya nasanshi tun ba yau ba. Tare mukayi karatu dashi a UK. Nasan Abdutrahman baya Shan giya bakuma ya neman Mata amma yana da aqidojin da suka fi wannan muni, boko ta ratsashi yanda baki tunani badan qarfin addu'ar iyaye ba ina Tabbatar miki za'a iya wayar gari ma yace ya bar duk wata ibadah saboda tsabar yanda Yahudawa suka shiga jikinsa. Base na tsaya miki wasu dogon baya nai ba Kije kiyi tunani akan abinda na gaya miki ki kuma dubawa kanki abinda yafi, karki maimaita kuskuran da kikayi a baya". 

Doguwar ajiyar zuciya ta sauke kafin ta janye tagumin da tayi, mutum biyu kenan, Anty Zahra ma bata son auran nan dukda ita tunaninta Matarsa ne bawai shidinne yake da matsala ba amma mene gaskiyar abinda Guru yake gaya mata a yanzu? Ita dai a sanin da tayiwa Abdurrahman bataga wasu dabi'un yahudawa daya fada ba yanzu. Ita har mamaki ma takeyi kamar yanda yace yayi rayuwa ne cikin turawa tsahon 15 years amma babu wani abu dayake nuna hakanc a cikin halayyarsa. Se kawai zuciyarta ta raya mata yana gyara tasa kasuwar ne kawai bawai dan haka abin yake ba dan haka ta dago ta kalleshi sannan tace

"Nagode kwarai ina ma ace ina da yanda zanyi sedai ka makara ko nace mun makara, maganar da mukeyi yanzu Jibi ne daurin aurena da Abdurrahaman taya kake tunanin zance na fasa..." Seya dakatar da ita ta hanyar cewa 

"Aa Hamdah karki aikata abinda zakizo kina dana sani daga baya karki maimaita the same kuskure da kikayi dan a yanzu sedai a kirashi da ganganci". Mikewa tsaye tayi dan tasan inta ci gaba da zama tabbas zeyi galaba akanta, in har taci gaba da jin muryarsa to kuwa ze rusa duk wata dauriya tata a yanzu se ta shiga girgiza masa kai tana cewa

" Ba kuskute nayi ba na auri Abdulmalik saboda ina sonsa shima yana so na, rabuwar mu daga Allah ce wa'adin zamanmu ya rigada yaje qarshe ban ta ba daukar tsangwamar da ahalinsa sukamin a matsayin wani abu ba, na dauketa kawai a qalubale da kowacce mace take samu a zaman auranta. Idan kuma na Auri Abdurrahman kwatankwacin haka ta sake faruwa dani" seta dakata tana kallon yanda ya birkice lokaci daya shima ya tashi tsaye. Kallonta yakeyi yana haddace duk wata kalma da take fada se yace 

"In hakan ta sake faruwa me za'ayi?"

"Zan dauki hakan a Matsayin _RUBUTACCIYAR QADARAH_ ta da ban isa na kauce mata ba zan kuma rungumeta hannu bibbiyu na biyata akan yadda aka rubutata ta". Cikin tsananin tashin hankali yace 

" Aa Aysha karkice haka dan Allah ni kuma fa menene makoma ta a wane matsayi nake a gurinki".

Seda ta mayar da hawayen da yake shirin zubo mata sannan tace

"Ka jirani, inaji a jikina qaddarar mu daya zamu rayu qarqashin inuwa daya wata rana komai zahon lokaci indai muna raye" tana kaiwa nan ta shige gida ta barshi a tsaye kamat bishiyar da aka shuka. Kwakwalwarsa ma taqi yadda da abinda ta fada taqi bashi damar yin tunani akai, se ya zame hular kansa ya shiga fifita da ita saboda zafin da yake ji. Beji sallamar da Yaya Baffa yake tayi masa ba seda ya taba shi tukunna.

"Abdul'ahad Galadima is this you? dama kana nan or wait me ma kakeyi a gidanmu" Yaya Baffa ya jero masa tambayoyin, Abdul'ahad was his childhood friend tare sukayi Nursery da primary school a Cairo. Karfin hali kawai yayi suka gaisa da Baffa amma ya kasa amsa masa tambayar meya kawoshi gidan se kawai yace masa wata yarinya ya gani ta bashi wrong address seda yazo yaga ba a gidan take ba, sallama ya masa bayan sunyi exchanging contact ya tafi yana shiga motarsa wasu hawaye masu zafi suka fara zubo masa.

Meyasa bashida sa'a a rayuwarsa? Meya sa haryau ya kasa mallakar zuciyarta kenan yanzu ma ze qara rasata a karo na biyu? Yana ji yana gani wani ze mallaki abinda yake nasa. Ikon Alla ne kawai ya kaishi gida. Kamar mace haka ya saka Ammi a gaba yana mata kuka

"Ammi bata sona, she rejected me for the second time Ammi me na ragu dashi da bazata soni ba? Ammi meyasa bazata gane itace cikon rayuwata ba? Ta kuma zabar wani da be kaini ba a karo na biyu" haka yaringa sambatu Ammi na tausarsa. Ta rasa wannan wace irin jarabawa bace yake fuskanta akan wannan yarinyar. A da tayi zaton ze manta a ita tsahon wadan nan shekarun amma setaga abin kamar Tishi, kodan yanayin dayake ciki ne da Matarsa? Tasani Su Fatima sunyi gaskiya Abdul'ahad ba yaro bane yanzu, ko beyi wa kansa wannan tunaninba ya kamata ita tayi masa. Yana da buqatar macen da zata kula da shi ta bashi farinciki irin wanda ko wanne lafiyayyen Namiji yake so, to Amma wannan auran ma da yaya akayi shi? In ta tuna gumurzun da aka sha kafin ya yarda da auran Ni'ima bazataso a maimaita irinsa ba. Ita dai bata da sauran wani abu Addu'a kadai zata ci gaba dayi masa tasan ita yafi buqata sama da komai. 

Akan cinyar Ammi yayi bacci, haka ta zauna tsahon dare tana gadinsa kamar jariri cikin zuciyarya tana saqa abinda take gani kamar shine mafita kawai, zata nema masa auran wannan Yarinyar da kanta duk da yace bayason hakan, bayaso wani ya shiga cikin maganarsu yafiso ya samu soyayya da amincewarta da kansa amma bazata biye masa ba dole tasan abinyi. 

Karfe 4 na yammacin ranar Alhamis tayiwa Ni'ima a gidansu Hamdah kamar yanda sukayi alkawari. Halinda mijinta kuma yayanta ya shiga a jiya shi ya qara qarfafa mata gwuiwa akan abinda take da niyyar yi. Ita da kanwarta Safeena sukaje wadda batasan menene sukaje yi ba ta dai ce kawai tazo ta rakata gidansu wata friend dinta suka bar little Hamdah acan gidan nasu.

Tana zaune ana mata baqin Lalle bayan tacire Ja dayayi bala'in yiwa Fatarta kyau a daya daga cikin dakunan BQ saboda cikin gidan ya fara cika da Jama'a yan biki kamar ba bikin bazawara ba. wayarta ce ta dauki qara, me lallen ce ta daga tareda saka mata wayar a speaker. Bayan sun gaisa ne take shaida mata gata a gate dan haka ta tura Amrah ta shigo da ita.

Ko kadan batayi tsammanin ita bace har fuskarta ta kasa boye mamakin, guri suka samu suka zauna Safeena da bata da baqunta tashi ga zuzutun lallen da ake mata 

"Kai amma yayi kyau sosai se kace Amarya" ita dai Hamdah Murmushi kawai tayi a zuciyarta tana tunanin meya kawo wannan matar kuma. Dambun naman da akayi na gara da soft drinks ta saka aka kawo musu har lokacin Ni'ima batayi magana ba saboda ganin me lallen da kuma Inteesar Matar Yaya Baffa da ita ma aka saka mata lallen.

"Kiyi hakuri kinzo kuma ina dan uzuri i thought i will finish before the time i gave you but unfortunately kuma na zarta". Murmushi Ni'ima ta mayar mata kafin tace

"Ba komai zan iya jira dukda ina dan sauri nabar yarinya a gida". 

" Ba matsala we can talk here ai" hamdah ta fada ganin Ni'ima na kalle kalle. Dukda abin be mata ba, she wanted them to have some privacy suyi magana ta fahimtar Juna amma tasan in tace seta jira har an gama zata bata lokaci. Little zata iyayin kuka and shi kansa ze iya kiranta at any time ta dawo gida dan haka tacewa Safeena ta fita waje dan bata so taji maganar da zatayi, tasan ta da surutu zata iya zuwa ta gayawa Mamansu da sauran Sisters dinta, tana qunquni tana komi ta fita dan ita lallen ma taso ayi mata.

Bayan Safeena ta fita ne ta koma kusada Hamdah ta zauna suna fuskantar juna, kallon inda Inteesar take ta sakeyi dan batajin ta me lallen sosai kilan yayarta ce dayar ko kuma ita ce Amaryar da ake bikin.

"Karki damu feel free to talk we are all family" Hamdah ta fada tana mata murmushin karin qarfin guiwa. Seda ta yi shiru for some moment sannan ta fara magana

"Hamdah nasan zakiyi mamakin ganina and you will ask your self on what is so important that i want to discuss with you" se ta danyi shiru kadan. Hamdah data tattara hankalinta gaba daya akanta tace

"Yes ina jinki"

"To cut it short Hamdah mijina nazo nemawa auranki". Ba Hamdah ba hatta me lalle seda ta saki kwarkwaronta tsabar mamaki karma Inteesar taji labari abinka da Yar jarida seta yi saurin qarasa sabule lallen da takeyi ta matso kusa sosai kodai kunnenta ne bejiyo mata daidai ba. In between dariya Hamdah tace

"You must be kidding wane mijin naki kika zo nemawa auran wa?" 

Seta gyara zamanta cikin son nuna mata da Gaske ta keyi tace

"You know who I'm talking about, amma tunda ta haka kika biyo muje a baki sanshi ba Ni Ni'ima nazo Nemawa Mijina Abdul'ahad auranki ke Hamdah".

Seta dakata kadan tana kallonta sosai, lallai matar nan ta samu matsala in ba haka ba ita zata zo nema ma mijin nata ma aure? se kawai ta daure fuska dan abin ma yafi kama da rainin hankali, dakatar da me lallen da mamaki ya hanata ci gaba tayi ta gyara zamanta sosai sannan tace

" Shine ya aiko ki?" Ta tambayeta cikin tsare gida alamar babu wasa. Seta girgiza kanta

"Ba shi ya aiko ni ba nina aiko kaina sabida naga hakan....." 

"Dakata malama, be it shi ya aiko ki ko ke kika aiko kanki ki koma I'm not interested in your Goddam Husband inda nasan ke ce da tun farko ban answer wayarki ba" Hamdah tayi maganar cikin dacin rai wanda a qarqashin zuciyarta wata wutar kishi ce take ci. Tun asalin Hamdah me zafin kishi ce bare a yanzu kuma akan abinda take so.

"Ki tsaya mu fahimci juna Hamdah dan Allah, Yaya Abdul'ahad loves you so much. Dukkan shekarunnan hankalinsa da tunaninsa yana kanki, Hamdah aure kawai nake amma bansan menene soyayyar miji ba, mijina ke yake so ke kadai yake kallo a matsayin mace". Shiru ne ya ratsa palour, ita Ni'ima tayi shiru ne sakamakon wani abu da taji yana taso mata me daci irin yanda takeji duk lokacin da ta tuna mutumin data fi so akan komai da kowa wata yake so daban, ita kuwa Hamdah jikinta ne yayi sanyi qalau da kalaman Ni'iman. Me lalle da Inteesar kuwa sunzama hoto kowa ta bude baki tana sauraron ikon Allah to da alama wannan matar bata san meyake faruwa ba.

"Hamdah ki taimaki ne ki auri mijina muna buqatar ki a cikin rayuwarmu auransa ne kadai zesa nima nasamu farin ciki kamar kowacce yantacciyar Mace. Hamdah hatta Yata tafi so da dokin ganinki sama da kowa a duniyar nan, kinsan meyasa? Saboda da sunanki ta fara koyon magana. Hotonki yazamar mata kamar ibadah a kullum shi take fara kallo har ta fahimci shi kadai ne abinda yake saka Babanta farin ciki. Hamdah kinga irin murnar da tayi ranar data ganki as small as she is 3years amma ta iya gane abinda take gani a hoto tun daga ranar kullum kukanta a kawita gurin Namesake bata a sauran magana se taki ko dan ita bazaki taimaka ki aureshi ba". 

Tuni hawaye sun gama wanke mata fuska. Duk wata kalma da take fada jinta take kamar tana tsirawa kanta allura amma yaya zatayi? Bata so ta zama meson kai bakuma taso ta raba wannan soyayyar, Kifa kanta tayi akan cinyarta tana ci gaba da kukan dukda tasan abinda hakan ze iya haifar mata.

Tausayinta ne ya shafe haushin daga zuciyar Hamdah, wannan wace irin mace ce da zata iya sadaukar da Mijinta, mijin ma irin Abdul'ahad alfaharin kowacce mace. Se ta zamo daga kan kujerar da take, bata damu da lallen Hannunta ba ta qarasa ta dagota tareda rungumeta itama tana zubar da Hawaye.

" Ni'ima kodan wannan sadaukarwar da kikayi bazan iya auran sa. Taya ma kike zaton zan iya qara kallonki bayan na aurar miki miji? Nasani son da kike masa ne yasa har kike qoqarin nema masa nasa farin cikin koda yaci karo da naki amma ni bazan so kaina ba, Naso Abdul'ahad ada amma na haqura dashi daga lokacin dana ganki a cikin rayuwarsa. Bazan iya shiga na rusa muku ginin da kuka faro ba......" Seta yi saurin rufe mata baki tana cewa

"Aa karkice haka ke din kece cikon farin cikin gidan mu. Our home is incomplete without you, we been living a sorrowful life, ki taimaka ki kawo farin ciki a tsakaninmu we want you in our life" Tayi maganar tana qara qanqameta.

Seta janye jikinta a hankali ta koma kan kujerar zuciyarta na mata wasi wasi kala kala. Meya kamata tayi? Shin ta amince da buqatar Ni'ima ko yaya? 

"Wannan matar bata cancanci haka ba Hamdah, tsaya ma wa kike tunanin ze dakatar da wannan auran amma dae ba Abba na ko?" Zuciyarta ta tambayeta.

Inteesar data kai qololuwa a mamaki ta sauke numfashi tana kallon Ni'ima da ta dena kukan se ajiyar zuciya takeyi tace

"Sannu da qoqari yar uwa gaskiya gobe dole inyi publishing labarinki Jarumar mace tazo nemawa mijinta aure amma sedai anyi rashin sa'a kin makara dan wani ya rigaku zuwa". 

Seta kalleta sosai dason jin qarin bayani.

"Kwarai kuwa da alama baki san gobe ne daurin auranta ba wannan qunshin ma da kikaga ina mata na biki ne gobe iyanzu mun kaita Garin Gwamna insha Allahu" Indo me lallece ta qarasa mata bayanin ganin kamar bata gane me Intee take fada mata ba.

Seta bude baki da alamar mamaki take binta da kallo, kai ta gyada mata cikin tabbatarwa kafin ta nemo Invitation card din daurin auran a wayarta wanda harda picture dinta dana Abdurrahman din a gefe ta miqa mata jiki na rawa ta karba ta duba.

"Ubangiji Allah yasa hakan shi yafi alkahiri idan kuma akwai sauran dama muna nan bamu hakura ba" Ni'ima ta fada bayan data miqa mata wayar dan ta tabbatar babu sauran wani abu ayanzu kuma ya qara makara kar na wancan lokacin. Jakarta ta dauka ta miqe da kyar saboda nauyin da taji kafafuwanta sunyi mata daidai da shigowar Safeena da ta gaji da jira a waje, saurin tareta tayi tana tambayarta lafiya

"Mutafi gida bana jin dadi Safeena" nan da nan hankalinta ya tashi dan ko kadan basa son abinda ze jawo motsawar jikin yayar tata. Kamata tayi suka fita bayan sunyi musu sallama tana ta mita wai ta zauna tana ta magana gashinan ta jawo wa kanta wahala ita dai bata ce mata ta tafasa ba tunani takeyi kawai a zuciyarta Halinda Abdul'ahad ze iya shiga. Rabonta dashi tun jiya a bakin Fadila taji wai ya dawo a dakin Ammi ya kwana tun daga nan tasan babu lafiya. Koda safe waya yayi mata takai masa kaya yayi wanka acan ya fita bata da tabbacin ina ya tafi ko ya dawo gidan yanzu. Wani irin sharp pain taji tundaga kafarta har maqoshinta se tayi saurin riqo hannun Safeena dake tuqi tana ci gaba da Mita

"Safeena mu wuce hospital please its getting worse" cikin karfin hali tayi maganar dan haka Safeena tayi saurin chanza wa motar direction. Kafin suje asibitin ta gama galabaita dan har ta fara aman Jini ga jikinta da yayi wani mugun zafi kamar an anjona heater. Kuka Safeena take kamar me lokacin da aka shiga da ita ICU ta shiga kiran number Mamansu amma busy, Abdul'ahad ta kira akayi sa'a yana kusa da gurin dan haka ba shiri ya tafi asibitin.

Hankalinsa yakai kololuwa gurin tashi ganin yanayin da take ciki, likitoci uku ne akanta suna qoqarin ceto rayuwarta to wai ma meya sameta of sudden haka? Matar da suka rabu lafiya dazu babu wani alamar ciwo a tare da ita.

"Daga ina kuke" ya jefawa Safeena dake kuka hannuwanta dukka biyu aka tambaya.

"Nima ban sani ba Yaya kawai cewa tayi nazo na rakata gidansu wata friend dinta da mukaje ma korata waje tayi sukayi magana shikenan fa da muka taho tace na kawota asibiti bata jin dadi".

Safa da marwa ya shigayi, wace qawarta taje gidansu da bata gaya masa ba? A kwanakin nan he is suspecting that she is up to something amma koma mene ba wannan bane damuwarsa a yanzu, samun lafiyarta shi ne first priority dinsa daga nan se yaji koma mene a bakinta. Yafi awa daya a gurin sannan yan gidansu suka qaraso harda Amminsa da qanwar tata Maman Ni'ima ta kira ta sanar da ita. Haka suka zauna jigum jigum kowa da kalar tunaninsa fatansu kawai Allah ya tashi kafadunta. Se mu tayasu a Amin.

****************

A bangaren Hamdah duk yanda su Inteesar suka so suyi maganar qi tayi qarshe ma tace musu tana so maganar ta zama sirri bata yarsa su gayawa kowa zuwan Ni'ima ba, sukuku aka gama lallen ta wanke ta koma main house din anan ta tarar da mutanen da suka taru. Daurewa tayi aka shiga gaisawa kowa yana mata Allah sanya alkhairi da fatan zaman lafiya ta ringa amsa musu da Amin tana murmushin da bekai zuciya ba. 

Dakinta tashiga tayi wanka bayan ta fito tana zaune agan dressing mirror, wayarta ce a hannunta tana jujjuyawa tunani take ta kirashi ko Aa? Zuciyarta ce tafi tafiya akan ta kirashin ko ba komai tana so taji dalilin dayasa ya turo mata matarsa. Seda tayi masa 5 missed calls be amsa ba lokacin yana can ana dibar jininsa wanda za'a qarawa Ni'ima da suka ce volume na jininta yayi qasa sosai.

Tsaki tayi tareda jefar da wayar akan gado, dan rainin wayo ita zata kirshi ma yaqi answer wa to yayiwa kansa haka ta ringa mita har ta gama shiryawa ta shiga sabgoginta. Har dare tana sauraron ko ze kirata, lokacin da agogo ya buga karfe shabiyu daidai ta cire rai takuma tabbata baze kirata ba a wannan lokacin ma. Seta tuna waccen ranar data ringa jiran kiransa irin haka wanda shi ya bata qarfin guiwar yanke decision dinta a wancan lokacin, yau ma ya qara tabbatar mata baya buqatar ta a cikin rayuwarsa. Ya tabbatar mata daya rabu da ita a karo na biyu, se kawai ta fashe da kuka, kukan da bata san dalilin yinsa ba.

Karfe Biyu da rabi na rana bayan an sakko daga Masallacin dake cikin BUK old site Dubban mutane suka shaida daurin auran Abdurrahman Ibrahim Khalil da Hamdah Ahmad Ammani a karo na biyu. Ko kusa ko alama batayi farin cikin da tayi tunani ba da auran ga wata kewa da soyayyar Abdulmalik data taso mata lokaci daya.
A Ranar Mumcy tayi nata wunin Amarya tayi kyau sosai iya dauriya tayi dan hana Kukan da takeyi cikin zuciyarta ya fito fili amma ina dole seda tayi dab da ana shirin tashi daga wunin tunowa tayi da ranar kamun auranta da Abdulmalik a daidai irin wannan lokacin ana shirin tashi ya shigo gurin da Abokanansa bata san lokacin da kuka ya kwace mata ba duk wanda ya kalleta yasan kukan me takeyi se haquri suke bata rayuwa kenan. Ranar raba dare sukayi da Mommynta tana mata nasihohi akaro na biyu zata kuma rabuwa da favorite daughter din nata Gashi a goben da sassafe za'a wuce da ita kaduna. Washe gari kuwa kamar yanda Abbah ya fada Karfe shadaya motocin kai Amarya suka fara hawa titi domin yi mata rakiya zuwa gidan angonta, sai muce Allah ya bada zaman lafiya.

*************************************

Malam guru kuwa a asibiti ya kwana gurin Ni'ima da har wayewar gari bata san waye akanta ba. Allura me qarfin gaske akayi mata dan ta samu isashshen hutu kwakwalwarta ta goge duk wasu tunani da suke ciki sannan kumburin da zuciyarta tayi ya sace. Wuraren shabiyu ya koma asibitin bayan yaje gida yayo wanka da ka ganshi kasan bashi da Nutsuwa, rashin lafiyar Ni'ima yana dagula masa lissafi gaba daya hankalinsa baya kwanciya har seyaga ta dawo yanda take. Amina ce ta miqa masa wayarsa daya bari a asibitin ya tafi gida

"Yaya gashi tun dazu ake ta kiranka a waya". Karbar wayar yayi, missed calls ya gani barkatai se kawai ya bi na Fahad

" Oga ya ake ciki" Fahad ya fada bayan ya daga wayar
"Fine ina ka shige ne wayarka baya shiga".

"Wallahi Somalia naje in gaya maka shiga wani kauye babu network Allah ne ma ya fito damu lafiya".

"Ok kana ina yanzu" ya tambayeshi

"Ina gida oh namanta Mimi ta haihu dazu da safe (yana nufin matarsa)

"Masha Allah me aka samu"

"Abdul'ahad Dan Galadima"

Besan lokacin daya fara dariya ba duk da yanayin dayake ciki sannan yace

"Kai dai you will never be serious in your life".

"Wallahi I'm serious nayi masa huduba da sunanka" se yayi shiru for some time kafin yace

"Thank you Man Allah ya masa albarka kayiwa Mimi sannu Insha Allah later zan shigo yanzu in Hospital jikin Ni'ima ne ya motsa".  

"Ashsha Allah ya bata lafiya bari nima yanzu shirin fita nake insha Allah zan shigo Allah ya bata lafiya" da Amin ya amsa masa kafin sukayi sallama. Within few minutes ya qarasa asibitin, nan suka zauna suna tattaunawa akan ciwon nata. A cikin BUK old site sukayi sallar Juma'a sunata mamakin yanda masallacin ya cika da Jama'a yau, a bakin wani da suka zauna kusa dashi sukejin wai Daurin auran Dan wani tsohon governor za'ayi sudai basu zauna ba dan kowanne yana da uzuri suka tafi batare da an daura auran ba.

Cikin ikon Allah Ni'ima ta samu sauqi kwanaki uku bayan kwanciyarta a asibiti. Dokoki sosai likitocin suka qara kafa mata idan har tana son rayuwarta kenan ita dai sedai tayi murmushi a zuciyarta tana cewa "Wace rayuwa ce kuma ta ragemin a yanzu ai na riga na siyi kasada daga ranar dana auri wanda baya sona" da haka aka sallameta suka koma gida.

Be wani takura mata ba dan yanzu kaffa kaffa yake da ita duk da har yanzu yana so yasan ina taje a waccen ranar, shi se yanzu da hankalinsa ya kwanta ma ya tuno da ita amma se ya danne abin, yana ganin lokaci yayi daya kamata ya kalli rayuwa a yanda take, har zuwa yaushe ze cigaba da zama haka? He is 33 already ya kamata ya nutsu yayi setting family full of Love and Happiness "Amma your key to the happiness is missing" zuciyarsa ta raya masa. 

Kashe motarsa yayi dan yafi minti goma da shiga gidan dawowarsa kenan daga Abuja yaje gurin Baba dayai masa wani kiram gaggawa amma be shiga gidanba. Ya gaji zuciyarsa da gangar jikinsa suna da buqatar hutu a yanzu amma dole ya shiga ya gaida Ammi kafin ya qarasa nasa part din. Tana zaune kamar koda yaushe jikokinta sun zagayeta ko me sukeyi oho dayake ana hutun makaranta ne yawancinsu suna gidan harda Saudah dake US itana tazo da yayanta. Gaba aya yaran suka gaishe shi banda little da adole fushi take da Dadyn nata wai yaqi kaita gurin Berbie shima se ya shareta dan baya cikin walwala a lokacin.

Kallon tausayi Ammi take masa, gaba dayansa ya rame ga wata qasumba daya tara kana ganinsa dai kasan baya cikin nutsuwa sosai amma zurfin ciki irin nasa baze bari ya fadi damuwarsa ba.

"Galadima" Ammi ta tsayar dashi bayan daya juya yana shirin barin palour se ya dawo da baya ya zauna.

"Shiga dakina ka jirani ina zuwa" se ya miqe ita kuma ta shiga qarasa rabawa yaran Tatacciyar Madara me dumi da takeyi a glass cups. Lokacin data shiga dakin yana kwance rabin jikinsa akan gadon qafafuwansa kuma a qasa, idonsa a rufe ya riqe kansa da dukka hannunsa biyu. Try din data zubo masa kayan abinci ta ajiye akan madaidaicin centre table din da yake tsakiyar dakin qarar haduwar farantin da try ta sakashi ya bude idonsa yana kallonta.

Abincin ta shiga zuba masa daidai yanda tasan ze iya cinciyewa sannan ta tsiyaya masa ruwa da lemo ta ajiye komai a kan carpet tace ya sakko. Seda ta wanko hannunta a toilet sannan itama ta zauna kamar qaramin yaro haka taringa Feeding nasa da hannunta ya ringa karba kuwa dan rabonsa sa abinci tun daren jiya kafin kace mene har ya cinye ta kuma qara masa wani.

Seda ta tabbatar da ya qoshi sannan tabarshi tana kallonsa fuskarta dauke da murmushi tace

"Ko kai fa Babana amma da ka zauna da yunwa kaganka kuwa yanda duk ka firgice" jinginar da kansa yayi a jikin gadon wata soyayyar Amminsa na qara shigarsa. Tafi kowa damuwa dashi haka tafi kowa saninsa a duniya ita kadai ce take gane abinda yake zuciyarsa a kallo daya batare da ya bude baki yayi mata magana ba.

"Yanzu kaje kayi wanka se ka dan kwanta ka huta in ka fita anjima a samu a dan rage wannan sumar tayi yawa" murmushi yayi yana shafa kansa da gemunsa sannan ya miqe bayan ya rungumeta kadan yace "Thank you Ammi, you are the best" seta shafa kansa itama tace 

"Allah yayi maka albarka yaba abinda kake so Babana" binsa tayi da kallo har ya fita daga dakin a zuciyarta tana fatan abubuwa su daidaita, lokaci kadan take jira ta kammala shirinta da kanta zata nemo masa farin cikinta tunda taga shi baze iya ba. Ta rigada ta samu address din gidan dan shine me wahala kuma gobe insha Allahu zataje da kanta ba aike ba.

Kamar yanda tayi alqawari kuwa haka ce ta kasance da safe wurin shadaya ta dauki Little da Faheema yarinyar Saudah Driver ya kaisu Gidan Prof Ammani. Cikin girmamawa da sakin fuska Mumcy ta karbeta dukda bata santa ba. Seda ta cika mata gaba da kayan tande tande da lemuka sannan ta zauna suka gaisa sosai.

"Sedai ban gane ki ba Hajia" ammi ta fada tana wasa da hannun Little data riqeta dan ta ganta Fara kamar Aunt Berbie.

"Eh nasan baki sanni ba Hajia ni yar uwarki ce dan nazo neman arziqi ne gurinku". Cikin rashin fahimta take kallonta kafin tace

"To haka ne amma ban gane abinda kike nufi ba wane abu kike nema haka Hajia?

" Ni sunana Hajia Aisha Matar Yarima Abdullahi Aliyu" 

Cikin mamaki Mumcy take kallonta "Yarima Abdullahi dai wanda na sani ko wani daban" ta tambayeta. Se tayi murmushi tace 

"Shidai wanda kika sani din" nan da nan Mumcy ta qara Fadada Fara'arta kafin tace

"Sedai kinyi rashin Sa'a Megidan bayanan dazu wurin 7 jirginsu ya daga sun tafi Switzerland na zata ma harda se Yallabai din a tafiyar tasu tunda kamar yace shine ze wakilci Masarautarsu ko" 

"Eh hakane amma shi se gobe in Allah ya kaimu ze tafi tukunna sedai zuwan naki ne bana megidanba".

"To ina jinki Allah yasa dai ba laifi mukayi ba"

"Ko kadan Hajia Alfarma dai nazo nema a gurinku ina fata zaku taimakamin" Ammi ta fada tana gyara zamanta dan taji dadin magana.

"Haba Hajia ai babu zancen Alfarma a tsakaninmu, a irin Alkhairan Da Yarima yayiwa Prof Ai bana zaton akwai abinda zaki zo nema a cikin gidansa dai a kasayi muku sedai idan yafi qarfinmu kuma. 

Murmushin jin dadi Ammi tayi dab kalama mumcy sun qarfafa mata guiwa sannan ta fara magana.

"Yaron gurina ne me sunan Galadima yaga yarinyar gidan nan yake so, to kinsan halin yaran yanzu da wutar ciki bata barinsu su samu abinda suke so inaga hali yazo daya ita zafi shi zafi dan haka sun kasa fahimtar juna to shi yasa naga gara mu shiga ciki tunda sun kasa daidaita kansu". Farin ciki ne fal ya mamaye zuciyar Mumcy, dukda Hamidah Sulaiman ne dan gidan Kanwarta Anty Mami yake sonta amma tasan ba wata matsala bane zata iya fahimtar da Mamin kuma ita kanta zatayi Na'am da abun saboda Nagartar Yarima Abdullahi da Ahalinsa, dangine da kowa zeso ya hada zuri'a dasu dan ma Allah be bashi Yaya Mazan da yawa ba se mata dan haka tace

"Wannan ai ba komai bane Hajia da Har se kin taso da kanki amma tunda anyi hakan ma babu komai Allah ya tabbatar mana da alkhairi insha Allahu da munyi waya da Abbansu zakiji yanda mukayi tunda yaran suna tare namu kawai tsaida lokacine amma kuwa bata taba gayamin ba yarinyar au kin ganta ma ana maganar ta" ta fada daidai lokacin da Hamidah tayi sallama ta shigo, se Ammi ta waiwaya ta kalleta, 

"Granny look at her she looks exacly like Aunt berbie but our berbie is more beautiful than her" Hamdah da tayi sauri ta isa gurin Hamidah ta riqe hannunta tana kallonta ce tayi maganar, murmushi Ammi tayi bayan da ta qaraso ta shiga gaisheta kafin ta samu guri ta zauna dan ta gaji. Surutu Little ta ci gaba daya tana fadar differences din Aunt Berbie da wannan ita ma Ammi kallonta takeyi dan dai kamar wannan tafi wadda take gani a hoto jiki sannan bata kai Hasken Hamdah ba amma bata sani ba ko dan Hoto ne dan haka seta kalli Mumcy take ta faman murmushi a ranta tana godewa Allah akan irin baiwar da yayiwa Yaranta.

"Hajia nace wannan itace Hamdah ko?"

"Aa Hamidah dai ko ai babbar ce Hamdah wannan kuma ita ce qaramar" miqewa Hamidah tayi dan bata san me suke tattaunawa ba ai kuwa little da Faheema suka bita. Seta maida hankalinta sosai kan Mumcy kafin ta ciro wayarta ta nemo hoton Hamdah sannan ta miqa mata wayar

"Kalli kiga wannan nake nufi". Seda ta qarewa hoton Kallo sosai, Hamdah ce seta miqa mata wayar tana cewa

"Wannan Hamdah ce kwarai itace gaba da wannan akwai ma Farouk a tsakaninsu kafin Hamidah"

"Masha Allah itace wadda yake so to". Se mumcy tayi shiru na dan wani lokaci, taya zata fara gaya mata Hamdah tayi aure, dukkan nutsuwarta ta tattaro kafin ta fara magana

"Hajia amma kinsan ita wannan din ta taba aure kuwa?" Gyada mata kai Ammi tayi tace

"Nasani ta auri Marigayi Abdulmalik dan gurin Hajia Fattu Dala ko" Ammi ta bata amsa.

"Kwarai haka ne to Hajia base mun tsaya wani dogon magana ba gaskiya ita wannan yau kwananta biyu kenan da sake daura wani auran jiya ta tare a Kaduna" se Ammi ta bude baki cikin mamaki tana kallonta, ta tabbatar Abdul'ahad bashida wannan labarin dan haka tace

"Ya subhanallahi Hajia Maryam kiyi hakuri dan Allah wallahi bansan da wannan al'amari ba da babu abinda zesa nazo kuma na tabbata shima be sani ba dan da ze gayamin" 

"A ba komi Hajia nima kuma nayi mamaki Gaskiya dan ban san ma suna tare dashi ba mene sunansa na gaskiya?"

"Abdul'ahad" ta bata amsa.

"Ikon Allah ko shine yayi lecturing a BUK" Mumcy ya qara tambayarta.

"Kwarai kuwa shine ae tsohon malaminsu ne tun tana budurwa kuwa suke tare". Se mumcy ta girgiza kai cikin tabbatarwa kafin tace

"Allah yasa hakan shi ya fi alkhairi tabbas nasan shi idan ban manta ba ma shine wanda ta dakkowa mota shekara biyar tana nan a ajiye bezo ya dauka ba, akwai ma kyaututtukansa da yawa da yayi mata duk sunanan anan gidan sedai gaskiya banida labarin ya qara dawo wa nemanta a karo na biyu da ban bar wannan al'amari ya faruba". 

"Babu komai Dukkanmu babu wanda ze kaucewa hukuncin Allah shikadai yasan meya boye cikin al'amarin shima din yayi aure wannan qaramar yarinyar yarsa ce kuma sunan ita Hamdah ma ya saka mata Nagode Kwarai Dr Allah yasa hakan shi yafi mana alkahiri zanje in gaya masa yayi haquri Allah ya zaba masa wata" 

"Amin Hajia muke da godiya wanda ya nuna yana son naka mun gode kwarai sannan kofar mu a bude take idan har da yuwuwa yana son Yar uwarta". Daga haka ta haura sama dan ta kirawo mata su little. Babbar leda ta cika musu da tarkacen yara irin wadanda take siyawa su Amrah harda turamena atamfofi da riguna yan kanti se Turarukan wuta da kuma kayan gara data zuba mata a bokiti. Sosai Ammi ta ringa godiya haka ta tafi da jimamin yanda Abdul'ahad ze karbi wannan al'amarin, tana fatan ya karbi qaddarar data zo masa da hannu bibbiyu. To her surprise koda ta gaya masa 

"Allah yasa hakan shi yafi mana alkhairi" kadai ya fada yana murmushi, da Amin ta amsa masa har zuciyarta taji dadi haka ya tashi ya tafi abinda bata sani ba daurewa kawai yayi, dakyar ya qarasa dakinsa ya kwanta yanda yajeji kamar zeyi hauka. Be taba jin kishin wani abu a rayuwa irin yanzu ba yanzu seda ta auri wannan mutumin, ada ya hakura ko ba komai Abdulmalik baya duniya be kuma bar masa wata sheda da zata sa ya ringa tuna wani ya rigashi saninta ba amma yanzu fa a haka ze aureta wata rana su hadu dashi a matsayin tsohon mijinta.

"Da kake iqirqrin zaka aureta ce maka tayi zata fito ko yaya" zuciyarsa ta kwabeshi, se ya miqe a fusace, cikin akwatin magungunan Ni'ima ya bude ya nemi wanda ya tabbatar ze saka shi bacci yasha dan yaga alama shima ciwon zuciyar yana barazanar kamashi.

*******************************************

Amarya Hamdah ta tare a gidan angonta da yayi matuqar tsaruwa kai da gani kasan an kashe kudi gurin gina shi. Sama da qasa ne matan gidan suna qasa shi kuma me gida a sama sedai kowacce tana da daki a part din nasa. An gwangwaje Amarci kwanaki ukun nan kamar karsu qare a gurin Abdurrahman dan Amaryar ta zarce yanda yai tunani babu sakat ko yaushe yana manne da ita abinda yake qara rura wuta kenan a zuciyar Uwar gida Hajara. 

Kwanaki sun fara mikawa Dan gashi har ta share watanni uku cikin gidan Abdurrahman. A cikin wannan lokacib ko sau daya bata taba biyewa Hajara sunyi wani sa'insa ba Dan data fahimci halinta mace ce mai sa ido da tsegumi akan abinda be shafeta ba sannan tana da baqin kishi da neman rigima ta wani bangaren kuma tana da sauqi dan idan akayi katari suka hadu a babban palour data mayar gurin zamanta daga safe har dare dan taji dadin Sa ido wata rana har yar hira suke dan ita Hamdah tafi ganewa zaman daki ko part dinta ka shiga bazaka tarar da ita a plaour ba se in baqi tayi ko ita keda girki to shine zaka sameta a babban kitchen tunda tare suke cin abincin dare gaba dayansu. A bangaren Abdurrahman ko bata da wata matsala dashi Dan tsakani da Allah yake kulawa da ita. A koda yaushe kokarinsa ya kyautata mata Kaman yanda itama take masa, ta fahimci yana da son yan uwa dan hak bata gajiyawa da hidimtawa mahaifiyarsa da kannensa da dukkan wani mutum daya rabeshi abinda yake kara mata kima a idanun yan uwan sa da abokansa kenan Dan su sha banban da Hajara domin ita irin matan nan ne da suka dauki miji kadai zaki kyautatawa duk wani bayansa to banzane koda yake mijin ma se a hankali Ai.

Shigarta wata na hudu da Aure sabon shafin KADDARAR ta ya kara budewa. Wata safiyar Lahadi ta tashi da zazzabi tareda ciwon kai kasancewar Yana gida ya sakashi saurin daukarta suka tafi asibiti ganin yanda ta galabaita lokaci daya. Suna zaune a office din likitan daya kasance abokinsa tare sukayi karatu shi yayi specializing a bangaren Psychiatry ko zama sosai bata iyayi seda ya jinginata da jikinsa tukunna. Tambayoyi yake yi mata akan yanayin da takeji tana bashi amsa. "When last did you see your period" Dr Hafiz din ya tambayeta lokaci daya zuciyarta ta shiga bugawa, idan bata bata lissafi rabonta da period tun tana sati biyu a gidan yanzu wata uku da kwanaki kenan cikin rawar murya ta gaya masa. kwalba ya bata yace tashiga toilet tayi fitsari ta kawo masa, karba tayi ta shiga bayan yan mintina ta fito ta bashi, jininta ya dauka sannan ya saka ta kwanta a gadon da yake duba marasa lafiya ya jona mata drip saboda jikinta da yayi laushi kafin ya tafi lab running test din.

Bayan fitarsa Abdurrahman daya zuba mata ido tun dazu, dakyar ya bude baki yayi magana "Kina kuwa Shan Antibiotic din danake baki?" kai ta gyada masa kawai bawai dan tana sha din ba. Dukda bata san kwayar ta macece ba saboda seya ballo yake kawo mata da ruwa duk sanda zasu kwanta acewarsa wai zatana kara mata kuzari ne kuma shima agabanta yake shan nasa, a farko farko tana sha, period dinta na farko a gidan tayi wani ciwon mara da rabonta da irinsa tun kafin auranta na farko ta kuma zubar da jini sosai data gayawa Mumcy tace mata kodai tana shan wani supplement ne ta dena sai ta tsorata batare da ta gayawa masa ba ta dena sha in ya bata ma sedai ta makale a harshenta ta faki idonsa ta jefar a gefe da safe tayi flushing dinta a toilet. 

Suna zaune jugum jugum kowa da abinda yake sakawa a ransa har Dr Huzaifa ya dawo. Cikin Fara'a ya miqawa Abdurrahman farar takardar hannunsa yace "Congratulation Man She is 3 month 8days pregnant". 

Ai kamar wanda aka saka guduma aka rade haka yaji saukar maganar, how is that even possible? Cikin rudi da subutar baki ya juya ya kalli Hamdah data dora hannunta akan cikinta tana shafawa ta kasa koda magana tsabar mamakin wai ita ke dauke da ciki har wata uku bata sani ba.Allahu Akbar ashe rabone me zafi a cikin aurannan. Itama zata zama uwa, zata haihu kamar kowa, dama haka ake jin irin wannan farin cikin? lokaci daya hawaye ya shiga sakko mata Wanda ya kasance na tsantsar farin ciki da murna. Kallonta takai kan Abdurrahman daya bude baki tundazu sedai maganar ta kasa fitowa tsabar yanda ya rude, seta kama nasa hannun ta dora akan dan tudun cikinta da ada take zaton tumbi ta farayi se tace "Ogajee baby...wai babyn ka a ciki na, we are going to be parents soon".

 Yanayin yanda tayi maganar dole ta baka tausayi domin kana gani kasan zuciyarta cike take da kuncin rashin samun rabon. Daurewa yayi ya hadiye abinda ya hanasa magana tundazu ya dauke hannunsa daga kan cikin kafin yace

"Wai dama kina haihuwa?" Seta bishi da kallon rashin fahimta ta kasa magana tsabar mamaki, dama ance masa Juya ce ita ko yaya? Bata dawo daga wancan tunanin da mamakin ba yasake jefa ta a wani, muryarsa ta jiyo yana cewa 

"Look Huzaifa duk ba wannan ba please lets leave it to Some other time, you know I'm too young to be a Father now so as usual flush it out I'm willing to pay what so ever amount, zan yi tripling maka kudin dana saba biya amma a cire cikin nan kawai". 
Tsabar mamaki seta kasa motsi, Baki, hanci, ido haka ta budesu idan ta kalleshi seta kalli likitan daya hade hannunsa biyu yana sauraronsa Dan ita sam bata fahimci inda ya dosa ma yau turancinma dena ganewa tayi gara kalmar Acire ciki daya fada daga qarshe ta ganeta amma tana fata bawai akanta yake magana ba.
Kallonsa Huzaifan yayi sannan yace

 "Are you sure you are ok Dr kodai ka fara shan magungunan da kake bawa patients dinka ne kaima taka qwaqwalwar ta buga dan dai na zata ka sauka daga kan wannan muguwar akidar taka?"

Kallonrainin hankali yawa Dr Huzaifa kafin yace "Wow see who is talking ai bansan ka tuba da aikata hakan ba kaine zaka ma wani magana akan zubar da ciki, jarirai nawa ka markade a Asibitinnan?"

"What ever i did was between me and my Lord kuma Allah gafururrahim ne na tuba ina istigfari ze yafemin" Huzaifan ya bashi amsa. Tabbas gaskiya Abdurrahman ya fada, shi kansa be san iyakar cikin daya zubarba saboda a lokacin yana qoqarin yin kudi kota halin qaqa kuma a harkar likitanci bangare biyunnan sunfi kawo kudi dan haka suka zabi hanyar Bata suci Haram su sami abin duniya shiya na zubarwa da mata ciki Shi kuma Abdurrahman dayake da asibitin mahaukata me zaman kansa sedai abinda duniya bata sani ba behind asibitin nan Dr Abdurrahman qasurgumin dilan kwayoyine, yanda matasa ke tururuwar zuwa asibitinsa kadai ya kamata yasa ayar tambaya akansa amma dayake yanada daurin gindi babu wanda ya taba koda attempting bincikarsa, haka magani indai da sunansa ya shigo kasar nan babu wanda ya isa ya budeshi.

"Malam Matar ka ko mata ta infact kai kayi cikin ne ko ni dan haka in zakayi abinda nace kayi kawai in kuma bazakayi ba bakai kadai ne likita kwararre a wannan fannin ba ka sani" yayi maganar cikin halin ko in kula kamar ma besan tana zaune a gurinba.

"Ba ko daya a ciki nasan kaima zaka iya Amma ka sani ni na tubarwa Allah tuni na dena bazan kuma kara taimakawa wani wurin aikata sabo ba dan haka bazanyi ba kaman yanda kace akwai likitoci dayawa da aikinsu kenan Abortion you can take her to them". Se a lokacin ta dawo hayyacinta daga hutun rabin gadin data tafi, Ai zumbur ta Mike jin kalmar ABORTION wato dama duk wannan drama akan cikin jikinta sukeyi wae shi za'a cire to meya tsarewa wani daga cikinsu? Hannunta ya kama a fusace suka fice daga office din Huzaifa ya rakashi da

"A sauka lafiya" ya kulle kofarsa. Kamar wawuya haka ta ringa binsa har suka zauna a cikin motar se a sannan ta samu damar yi masa magana

 "Abdurrahman wai maganar me naji kunayi ne nifa ban ganeba" kallonta yayi yana wani mayaudarin munafukin murmushi kafin ya riqo hannunta da dayan hannunsa yana murzawa, se ya mayar da hankalinsa sosai kan titi yace 

"Cikin jikinki mana Baby a cireshi kawai ko tunda har yanzu ba mu girma ba fara tara yara yanzu ze iya zamar mana cikas cikin jin dadin rayuwarmu ko ba haka ba". 

"Tunda ya fara magana take maimaita kalmar Innalillahi wa inna'ilaihi raji'un, Allahumma ajirni fi musibati wa aklifni kairan minha" shi take maimaitawa cikin zuciyarta har ta fito fili, dama wannan shine illar da GURU ya hango mata a cikin Auran? Wayyo Allahnta ina zata saka kanta da wannan tashin hankalin? Cikin muryarta da kuka yaci karfi ta shiga magana

"Aa Abdurrahman karkace haka wannan Ai butulcine ga Allah yayi mana kyauta muki gode masa baya ga haka inma kai baka shirya ba ni inaso, kuma nice zan raini cikin, kai inma kace baza ka masa komai ba duk nayarda a shuirye nake na haifi Yaya ko guda nawane wallahi ko duk wata akace in haihu na yarda" ta qarasa tana rushe masa da kuka ko zeji tausayinta amaimakon haka sema yayi murmushi yace

"Relax Yammata nasan ke zaki raini cikin and you knkw money is not the problem, kin gane haihuwarce kawai bana So, ni yayan ne banaso at all na aureki ne kawai dan naji dadi na dake you are the perfect wife for me amma daga zuwa zaki wani dauki ciki No ashe dama yaudara na akayi da akace baki haihuwa". Seta qarawa kukanta volume tana cewa

"Kaji tsoron Allah kaima fa haifarka akayi, kuma ni koda mijina ya mutu da ciki ya barni bari nayi daga baya kuma wallahi banga wanda ya isa ya ciremin wannan ba" seya kalleta kawai sheqeqe ya girgiza kansa nan take fuskarsa ta chanza 

"To shikenan mu zuba mu gani ina nine me cikin kuma nace bana so ba kuma za'a haifeshiba in kuma kin dage seki nema masa wani uban tunda wuri seki bawa kanki zabi"  daidai ya qarasa parking motarsa a cikin gidan se ya fice ya Barta cikin motar tana gunjin kuka.

"Allah na tuba kayafemin wannan jarabawar tayi tsauri, ya ubangiji taya zan butulce maka na kashe rai, abinda nayi shekaru ina kuka akansa yanzu in samu inyi butulci Allah ka kawomin dauki ubagiji ka bani mafita" haka taringa maganganu ita kadai dama jiki ba kwari nan da nan wani zazzabi ya rufeta ga amai dayake taso mata amma ta kasayi saboda cikinta babu komai, dakyar ta rarrafa ta shiga dakinta ta kwanta tana ci gaba da kuka. Bata san me kuma zatayi ba tunda ya fito fili ya nuna mata nufinsa, haihuwarce baya so. 

Dakin ya shiga da kofin shayi dan yasan bataci komai ba, tana kwance tana kukan ya tarar da ita "Tashi kisa Tea" ya fada cikin sautin bada umarni. Seta miqe ta zauna bawai dan zata sha din ba dan ita yanzu tsoron duk abinda ya fito daga hannunsa take, Se a yanzy ta gane kwayar maganin  dayake bata ashe ta hana daukar ciki ne ashe

"Ki karba kisha in ma kina tunanin zan saka wani abu a ciki ne you are mistaken dan base na bi ta wata hanya ba da hannuna zan kaiki a markade koma menene a mararki ya fita dan bana buqatarsa dan haka karba maza ki bani kofina" yanda yayi maganar dole ta karba kuwa dan dama yunwa takeji, tas ta shanye yana tsaye akanta wani bangare na zuciyarsa yana so yaji tausayinta amma dayan ya rinjayeshi, wanda yayi nisa baya jin kira. 

"Wato dama munafunta ta kikeyi ba ki shan maganin dana ke baki ko" ya fada yana kallonta.

"Kayi haquri..."

"Shiii" ya katseta kafin yaci gaba

"Ke zan bawa hakuri dan dole ki rabu da abun nan ni babu haihuwa a gidana, in baki sani ba bayan kyau yana daga cikin abinda ya kara min sonki ance min baki taba haihuwa sannan yanzu kuma ni sekawai kizo kiyi ciki a gidana ko shekara bakiyi ba, to wallahi da sake na baki daganan zuwa gobe ki yankewa kanki shawara ki zabi jin dadin aure ko kuma Haihuwa and in kinzabi na biyun to ki tabbata kin tanadi amsar da zaki bawa mutane ranar da kika haihu dan nidai ba Dana bane" ya juya yafice ya barta cikin tsabar mamaki da tsoro. Batayi tunani rashin kirkin nasa har yakai haka ba, se kawia ta dora hannu aka tashiga kuka

"Allah ka kawo min dauki ka shiga lamarina" haka tayita kukan har bacci barawo ya saceta.

Tun daga wannan ranar zaman lafiya yayi kaura a tsakaninsu, haka bata qara yarda ta ci duk wani abu daya fito daga hannunsa harya kai ga Matar gidan ta fahimci halin da suke ciki. Tasan za'ayi haka, a da tunaninta kyau irin na Hamdah ze rude shi qila ma yaji yana son samun Zuri'a da ita amma se taga abin ba haka bane sai kuma tausayinta ya kamata.

Da safe ta shiga dubata kamar yanda ta mayar dashi dabi'arta yanzu kullum zata shiga safe rana dare ta dubata haka duk abinda ta dafa zata kai mata dukda strong warning din daya kafa mata akan hakan. Wani lokacin har in bata sha'awar abinda aka dafa zata bada kudi a siyo mata abinda take so taci cikin wannan yanayin suka saba har Hamdah ta bata labarin zaman auranta na baya da irin wahalar data sha da dangin miji duk akan rashin haihuwa. Bayan ta gama Cikin kuka mai cike da tarin nadama Hajara ta fara mata magana

"Ina mamakin yanda Abdurrahman ya iya boye wannan mummunan qudirin nasa ga kowa babu wanda ya gane hakan. Kafin ke ya auri mata har biyar duka sun fita kuma dalili daya ne yake korarsu nacewa baza'a haihu ba Amma kinga kowa ni yake dorawa laifi ace na hanasu zama tunda ita me kishiya bata mutuwar Allah da Annabi se ance kishiya ce ta kasheta. Hamdah ni kaina kaddara ce da rashin madafa ta zaunar dani a cikin gidan nan tunda na riga da na cuci kaina inma na rabu dashi nice da asara babu mai aurena a hakan".

Itama kukan takeyi tace " Ke kuwa Hajara wace irin cuta ce kika yiwa kanki haka da babu mai auranki kuma?"

"Munyi auren soyayya nida Abdurrahman, ina tsananin so da kishin sa Wanda ni kaina bansan iya karsa ba, tun kafin muyi aure ya sha gayamin shi bayason yara amma ban taba yarda ba kuma Son da nake masa da karancin tunani suka kaini na biye masa bayan munyi aure saboda alkawarin da yayi min bazeyi min kishiya ba har nayarda yaringa zubar min da ciki saboda nace bazan sha maganin family planning ba ina tsoron ya lalata min mahifa, abinda ban sani ba Abortion yafi planning Illah dan har seda takai mahaifar tayi raunin da cikin da kansa yake barewa daya fara nauyi, munyi hakan yakai sau takwas acikin shekara goma sha biyu da auranmu banda wanda yake zubewa da kansa ba tare ma dana sani ba. Hamdah ban tashi gano illar da nayi wa kaina ba har seda na kwanta wani ciwo saboda abortion din da nayi na qarshe kamar bazanyi rai ba a qarshema ya sa aka ciremin mahaifa dungurungun, duk wannan abin daya daru daga dangina har nasa babu wanda ya sani se La'anannen amininsa Dr Huzaifa dashi yake aiwatar da aikin. Seda ga baya na kasa daurewa na sanarwa da mahaifiyata wanda seda nayi dana sanin fada mata dan yanzu haka tayi fushi dani, ta fita daga dukkan sabgogina acewarta in har zan iya aikata irin wadan nan abubuwan ba tare da Shawara ba to zan iya rayuwa babu uwa da dangi. Yanzu gashi nayi biyu babu, ba haihuwar ban kuma tsira daga kishiya ba tunda seda yayi min biyar gaki ta shida Allah kadai yasan kuma nawa zeyi a gaba".

"Innalillahi wa inna ilaihi raji'un yanzu taqadirancinsa har yakai haka, shine yake lulluba da fuskar salihai yana ha'intar mutane" Hamdah ta fada cikin tashin hankali.

"Ai yafi haka a sannu zaki gano dukka wasu mugayen halayensa da ni ake shafawa kashin kaji komai ace nice yanzu kinga daya daga ciki kiyi fatan su tsaya a haka, nidai shawarar da zan baki komai rintsi komai wuya karki yarda ya raba ki da cikin nan dan idan nice a halin da kike ciki yanzu zan zabi mutuwar aurena akan zaman gidan nan tunda kina da sauran dama gaba wani auranki zeyi, ni kuwa fa, kona fita na auri wani na ha'ince shine" Hajara tayi maganar cikin kuka dayake nuna yanda take jin dacin abun har cikin zuciyarta, dana sani tayi tafi cikin kwando wadda bata da Amfani, gani lokacin dawowarsa ya kusa yasa tayi mata sallama ta koma nata part din tabar Hamdah da shawarwarin matakin daya kamata ta daukarwa kanta dan bata ga gurin zama na a gidan nan, gara ta tafi taje can inda take da masu sonta. Ita ta yarda zata riqe kome ta haifa zata zamar masa uwa da uba amma ya bar mata shi.

Ana kiran sallar magriba tashiga gidansu shawarar data yankewa kanta kenan bayan dogon tunani, barin gidansa zuwa nasu gidan shine matsaya ta qarshe data fi kwanta mata a rai. Amma in taje me zata cewa Mumcy da sauran mutanen gidan? Ya kamata ta gayamusu mugun qudirin Abdurrahman akan cikin jikinta amma me hakan ze haifar, tasan se sun tsaneshi fiye da yanda tayi qarshema su rabata da cikin kamar yanda burinsa yake da wannan tunanin ta qarasa cikin gidan.

Bata tarar da kowa a main palour ba dan haka direct dakin daya kasance nata a lokacin yammatanci dakuma zamanin zawarcin da a yanzu yake shirin kara zama mallakinta ta bude ta shiga, kamar yanda tayi tunani komai yana nan inda yake fes kai kace akwai mutumin dayake rayuwa a cikin dakin saboda duk satin duniya Se Mumcy ta saka an share shi an gyara dukda babu me kwana a ciki Aa sedai dan kawai haka al'adarta take. Hatta dakin Zahra har yanzu yana nan in tazo anan take sauka, ba yanda Auta Junior beyi ba akan ya koma dakin Yaya Hamdah saboda yanda dakin nata yake da kyau amma Mumcy taqi, jakarta da muqullin motar da dakanta ta tuqo tundaga kadunan dukda yanayin jikinta ta ajiye sannan ta shiga toilet. 

Alwala ta dauro, koda ta idar da dade akan abin sallar tana kaiwa Allah kukanta har akayi sallar isha tayi, bataji motsin kowa ba seta nufi kitchen dan samarwa kanta abinda zataci jin Dan cikinta wanda kusan kwanaki uku kenan daya fara motsi kamar dama jira yake a sanda zamansa a cikin ta dan yanzu a wata dayan nan har cikin ya dan fito in dai kana da lura zaka gane.
A kofar kitchen din suka ci karo da Mumcy kafadata sakale da farar rigar likitoci (lab coat) da alama shigowarta kenan ita ma seta bude ido tana kallonta kafin tace 

"Oh ni Maryamu ashe dagaske musbahu yake yace min kinzo Allah dau yasa lafiya irin wannan zuwan bazata babu notice haka".

murmushi qarfin hali tayi ba tare da ta tanka ba ta raba gefen Mumcyn ta wuce cikin kitchen din dan a yanda takejin yunwa batada karfin yi mata wani bayani a sannan. Tayi sa'a kuwa Mama tabawa na kwashe tuwon alkama da miyar kubewa da tayi ita ma da mamaki take kallonta

" Uwar masu gida saukar yaushe jiya fa muke zance zuwa duboki Hajia tana cewa Kaduna tayi dadi an jiki dif".

"Yanzu Mama saka min tuwon dan Allah wallahi yunwa nake ji kamar nayi me" ta fada tana zama akan kujerun qaramin Dining din dayake cikin kitchen din saboda yanda taji kafarta ta fara rawa. Tuwon ta zuba mata takuwa hauci hannu baka hannu kwarya kamar wadda ta shekara bata ci komai ba

"Masha Allahu Ubangiji ya sauke ki lafiya Anty na nidai dama in ce wannan dau dakikayi ashe da Magana" Mama Tabawa ta fada cikin farin ciki kamar ita ce me cikin, haka taci gana da janta da hira ita kuma tana kwasar abincinta tana gyada kai dan ya mata dadi, seda taci kusan mara uku sannan taji ta dam bata haqura ba seda ta kora da Fresh Milk medium bottle sannan ta fita daga kitchen din tana tayi mata tsiyar wai ko Nomau zata haifo musu ne.

Da kallo Mumcy ta ringa binta lokacin data shiga dakinta tana karantar sauyin data gani a tattare da ita nan take ta gano cikin dake jikinta, saidai wannan uwar ramar datayi tazarta ace ta laulayi koda yake ya danganta da irin tsirfar cikin. Gefen gadon ta samu ta kwanta dan gaba daya jikinta ya mutu tace "Wash kai Nayi missing Gadon nan wallahi" 

Se Mumcy ta kalleta tana murmushi "To ai gaki akansa yanzu maganar missing ta qare, wai meya faru da yamma haka kuma ke kadai ce ko tare kuka zu?" 

Seta dan yi jim dan bilhaqqi har ta manta da matsalar data korota. Ganinta cikin gidansu yasa komai ya bace mata seta qirqiro murmushin da iyakar sa lebenta kafin tace

"Ni kadai fa Mumcy wallahi na kasa jurewa se samin lokaci yake yana fasawa saboda shi kullum yana ganin Hajiyarsa shine kawai daya barni wai gobe a kawo ni ni kuma yana fita nayi tahowata" ta shiryawa Mumcy qarya dan tana ganin hakan ce kawai zata ceceta. Bata damu da fadan data ringayi mata ba dan wannan me sauqi ne hartayi ta gama akan me zata hawo titi ita kadai bayan ga yanayin da take ciki ita bata son sakarci da wauta. Kulawa cikakkiya da tasan tana buqata  ta shiga bata se gata a cikin kwana biyu da tayi a gidan ta dawo hayyacinta saboda kula da kuma kwanciyar hankalin data samu. Tayi fresh tayi mulmul bata da aiki seci da bacci dab seda Abbah ya dawo ne ma yake tambayarta gida da Mijinta wanda ta ma manta dashi dan tunda ta baro gidan ta kashe wayarta shima se tace masa ganin gida tazo Mumcy na kallonta amma har zuwa lokacin bawai ta gama yarda bane dan tana lura da ita tunda tazo ko sau daya bataga sunyi waya da mijin nata ba hakan yasaka ta fara zargin Akwai wani abu a kasa da bata so ta fada.

Se ranar data cika sati da barin gidan hajiyarsa ta samu labari ta bakin Munaya kanwarsa data je Hajara take gaya mata cewa Hamdah fa ta tafi gida kuma wayarta a kashe take sannan shi gogan kamar ma be damu ba sabgar gabansa kawai yake karma wani abu ya kuma faruwa ace ita ce, bata saurari komai ba ta rangada masa kira akan duk inda yake yazo tana nemansa, yasan Hajia sarai bata da sauqi dole ya baro meeting din daya tafi Abuja ya dawo Kadunan washe gari kuwa da sassafe ta tasoshi a gaba suka nufi Kanon Dabo. kasancewar week end ne Dan haka yawanci suna gida harda kuwa su yaya Abubakar da Baffa tareda matansu duk sunzo. 

Lokacin da suka zo ma ita tana can baccin farillanta na safe bata ma san wainar da ake toyawa ba. Mumcy ce ta shiga dakin, ganin yanda tayi dai dai akan gado tana bacci yasaka ta tada ita 

"Mumcy kin katsemin bacci na nasan yau haka zan wuni ba dadi" ta fada tana mikewa daga kwancan Dan cikinta ya fara girma har ya fito ana iya ganinsa."To tashi kya karasa a gidanki ga mijinki da surukarki nan sunzo daukarki". Setayi dif nan take hawaye ya fara ambaliya a fuskarta 

"Yanzu Mumcy kun yarda na koma gidansa ko bakisan me yake shirin aikata min ba".

"Nasani Hamdah Amma kiyi hakuri ya gane kuskurensa yakuma biyoki ya bada hakuri ko ba danshiba Dan mahaifiyarsa gatacan ta ajiye girmanta tana rokarmu Dan haka ki dauka hakan ma yana cikin *RUBUTACCIYAR KADDARAR KI* ki kuma yi kokarin da hakuri gurin tsallaketa. Har akullum Ina miki nasiha da hakuri dominshi ne jagoran rayuwar dukkan Dan Adam, tashi kiyi wanka kinji suna jiranki" ta karasa tana kautar da fuskarta Dan dauriyarta ta kusa karewa. Kwata kwata hukuncin da mijin nata ya yanke beyi mata ba Amma yaya zatayi, yaqi barin sa yayi bayanin tahowar tata kawai yace wai sabani suka samu kuma ya gane kuskurensa ayi haquri ta koma amma bai fadi ainihin dalilin sabanin ba. Wani ban garen itama tana tunanin dawowarta gida ta zauna din da dadi ba dadi dai gara tana gidan auranta. 

Zama tayi a gefen gadon tana jiran Hamdaj data shiga wanka. Lokaci lokaci tana share hawayen tausayin Yar tata, Allah kenan meshiryawa bawa rayuwarsa in ba haka ba Hamdah bata cancanci fadawa irin wadannan matsalolin auratayyar ba wancan Matsalar Dangin Miji wannan kuma Mijin dungurungun. Harta fito daga wankan ta shirya bata saniba seda ta girgizata tace 

"Indai akai na kike tunani Mumcy ki kwantar da hankalinki nasan Allah be manta daniba kuma fa ni gidan ne kawai ma bana so matarsa setayi ta sa wasu turaren wuta mara dadi nayi ta amai shine fa nace ya raba mana gida yaqi amma bafa wani abu ne serious ba" dole ta kakalo murmushi ta rungumeta tana cewa "Ai kedai you are capabale of giving some one heart attack, dama dalilin kenan kice Allah ya taimakeni banyi abin kunya a gaban suruki ba. Allah dai yayi miki Albarka ya saukeki lafiya Insha Allahu inaji A jikina wata rana komai zai zamo miki labari zaki ji dadin zaman aure yanda baki tsammani ba A lokacin zaki kwashi sakamakon hakurin da kikayi" Farouk ne ya shigo kiranta, seyati jim ganin Mamansu tana kuka. Guri ya samu ya zauna kusada Hamdah ya janyeta daga jikin Mumcy kanta a kafadarsa yace

"Ki gayamin in har bakya son sa zan tsaya miki da Ilimina seya sake ki" se Mumcy tayi saurin dakatar dashi da cewa

"A kul ya saketa fa farouk wata hudu me kake zaton mutane zasu ce" cikeda takaici yake kallon Mumcy wai Mutane take tunani bata san hadarin da Yarta take ciki ba, se kawai ya mike hannun Hamdah a nasa suka fara tafiya. A zahiri ana ganin basa shiri amma yafi kowa lura da lamuranta. Yana sane yana kuma bin duk zaman da take da wannan mutumin da tun farko dama beso auranta dashi ba. Da ace shine Abubakar ko Baffa yasan ya isa yayi magana a saurareshi da bata auri wannan green snake din ba.

"Hamdah nasan zaman da kike, ki gayamin zaki koma ko bakyaso" ya qara tambayarta a hanya. Seta kalleshi kafin tace

"Yah Farouk Momy da Abbah nakeji, bana so hankalinsu ya tashi. Zan koma amma in naji ba daidai ba zan kiraka na shaida maka komai nidai kuyita bina da addu'a kawai" da haka suka qarasa palour. Har qasa ta durqusa ta gaida Hajiyar Abdurrahman se kallonta take baki yaqi rufuwa saboda Riga da skirt tasa yadan kamata haka yasa cikin jikinta fitowa. Suna hada ido dashi ta dauke kanta dan bata qaunat ganinsa ko kadan, shima a nasa bangaren ganin cikin yake kamar wani baqin kumurci dukda kyan da yayi mata shifa be hango ma kansa ya karbi cikinnan ba. Haka suka musu sallama shikansa Abban daurewa kawae yayi Amma har zuciyarsa gani yake kaman baiyi mata adalciba na rashin sauraron nata bangaren, haka suka kama hanyar kaduna bakin hajia bai rabu da saka mata albarka tareda yaba karamci irin na iayayenta ba har suka shiga garin kaduna.

*************

Abdul'ahad Abdullahi Galadima ne ya fito daga Conference Hall, hannunsa na dama dauke da laptop kirar kamfanin Apple a dayan hannun kuma wayace yake daddan nawa alamar kira zeyi.

"Barka da rana Ammi" yafada har yana Dan sunkuyawa alamar girmamawa Kaman yana gabanta

 "Rana ko dare Babana ai mu yanzu karfe goma harta gota lafiya dai koh" ta amsa shi

 "Oh namanta ne wallahi Dan mu nan shabiyun rana naga missed call dinki lokacin ina wanka tun bayanda na fito kuma inata ayyuka Se yanzu na samu saukinsu".
"Allah sarki to Allah ya taimaka dama najika shiru kwana biyu ne shi yasa na kira naji ko lafiya to Alhamdulillah tunda komai kalau" haka suka ci gaba da magana a zuciyar sa Addua yakeyi Allah yasa kartayi masa tambayar da baya so bai karasa tunanin ba yajiyo muryarta tana cewa "Babana wai yaushe zaka dawo ne na gaji da wannan saka ranar da kakeyi daga tafiya sati biyu ka share wata kusan hudu" 

kansa ya dafe a ransa yace daya kenan a fili kuwa cewa yayi "Insha Allah Ammi very soon zan dawo Akwai shirye shiryen dana keyine inaso Dana dawo in cika miki burinki in qara aure"

 Tuni ta washe baki ta hau murna Wanda har ya gane hakan daga muryarta "Allah ya nuna mana dakuwa ka gama min komai ita kanta matarka hankalinta ze kwanta dan kullum zancenta kenan ni har tausayi take bani wallahi badan ciwo ba da Kagama Sa'ar mata kaidai a rayuwa Dan Ayanzu banida wani buri daya wuce inga tarin jikoki na ta bangatenka ABDUL'AHAD Allah ya tabbatar da Alkari"

 "Amin Ammi" ya amsa mata sannan sukayi sallama shidai yasan ya fada mata hakanne kawai Dan taji dadi bawai zeyiba Dan anan kusa bashida plan din komawa Nigeria, shirye shiryen yanda Ni'imah da Little ma zasu biyo shi yakeyi bai saniba ko a gaba kadan. Tafiya ya ci gaba dayi har ya karaso wani garden karami inda yawancin mata dalibai na makarantar masu goyo suke zama da yayansu idan babu lecture

"HAMDAH " yajiyo wata mata daga bayansa tana fada. A figice ya juya zuciyarsa na bugawa da sauri a ransa yana fata Allah yasa itace sedai koda ya juya wata yar yarinya yagani fara dagani ta hada jinsi da larabawa ko indiawa kodan yanayin mamanta dake yi mata wasa tana kara kiran sunanta HAMDAH love. Lokaci daya komai ya sake dawo masa, yayi kokari ya goge wannan memoryn daga kansa sai gashi yana dawo masa tamakar wanda akeyiwa restore.

Ya dade da goge babin soyayyata rayuwarsa ya yarda zuciyarsa Dan mace daya akayita kuma ya rasata Dan haka bashi da wani shiri akan kara karbar wata. Dukda yayi nisa da kowa da komai nasa daya danganci kasarsa ta haihu inda cikon farin cikin nasa take yadai samu rangwamen kashi 40% cikin dari a dole yabar london zuwa China dan gujewa abokansa dasuka san tarihin soyayyar tasa da suke dakon jiran ya dawo tare da Hamdah kamar yanda ya musu alqawari. dukda yasha wahala kafin kuma ya dangana yaci gaba da har kokinsa. A hankali ya dauke idonsa daga kan yarinyar yaci gaba da tafiya saima ya juya da baya kawai Dan yasan koyaje in da zashin baze iya aikata komai ba saboda tunaninta daya addabeshi.
***********************

Seda Hajia ta raka su har gida ta qara da musu nasiha sosai sannan ta tafi. Hajara taji dadin dawowarta dan dan sabon da sukayi kafin ta tafi tayi kewarta. Tayi tunanin chanzawar al'amura bayan ta dawo amma ina sema qara lalacewa da sukayi. Tun daga wannan rana Gaba daya rayuwar gidan tayi mata kunci ga kuma azabar laulayi datake fama dashi. Akullum ta Allah se sunyi tashin hankali dashi Dan be haqura ba har gida ya qara dauko wani likitan daban da zeyi aikin Amma taki yarda dama tuni ta dena yarda dashi bare abinda yafito daga hannunsa. Duk wannan zama da sukeyi babu wanda ya sani Dan bata fada ba haka shima to ta Ina ma ze fara fadar wannan ta'asa.

Kaman yanda Anty zahra ta saba takan turo mata su Amrah duk qarshen wata wani lokacin ma anan sukeyin weekend wannan watan ma sunzo. Dukda kasancewarsu yara Amma seda suka fahimci akwai matsala tsakanin Antyn tasu da Abokin Daddynsu dan haka da suka koma gida Afrah data fi yar uwarta kaifin hankali da lura, suna zaune bayan sun gama nuna mata kayan da Hamadah ta basu harma da Hajara dan wannan karan tayi abin arziqi ta basu 10k wai su siya sweet ta fara gaya mata 

"Ummy, Mamy fa bata da lafiya kuma kin san me se uncle yai tayi mata fada kuma fa ita ma cikinta yayi babba kaman naki" se tayi shiru tana karantar yanayin yarinyar, tabbas itama ba tun yauba ta fahimci kamar Hamdan tana da damuwa. Dukda sun kwana biyu basu hadu ba ta fara shanshano matsalar tun lokacin da Aka ce taje gida tayi kwanaki kuma Kwana biyu Hamdah ita ma bataje mata ba haka bata ko kiranta a waya yanda suka saba to Shima Abdurrahman din ya dade beje ko gurin Abban su Amrah. Da wannan tunanin ta kwana washe gari kuwa da sassafe tana kai Yara makaranta ta wuce gidan yar uwar tata maganar cikin da Afrah tace tana dashi ya tsaya mata a rai.

Tun kafin ta shiga cikin dakin ta ke jiyo irin bala'in dayake surfa mata hade da cin mutunci, kalmar shi be shirya wahal tawa kowanne shegen Da ba dan haka tunda ta nace seta haifa to ga guri nan Amma karta kuskura ta alakantashi da cikinta ba shiri ta afka cikin dakin cikin tsananin tashin hankali. Abinda ta gani shi ya qara firgita ta, Hamdah na durqushe a kofar toilet cikin Aman da tayi shikuma yana zaune kan gado kamar da kudinsa aka siya yana tijara, bata ko bi ta kan saba ta karasa gurin yar uwar tata tana mata sannu ta shiga qoqarin dagata bata damu da Aman dake jikinta ba. 

Ko kadan beyi tsammanin zuwan kowa ba duba da lokaci, kamar kazar da aka tsoma a ruwan zafi haka ya miqe yana kame kame ya kasa koda kallonta Dan wata muguwar kunya ce ta kamashi Kaman ya nutse a gurin haka ya ringa ji. Duk da haka be haqura ba se ya fara kame kame

 "Sannu Bae bari na taimaka miki ki gyara jikinki wallahi amai take tayi na bari ne ta gama sena wanke mata gaba daya" ya nufeta da niyyar dagata. Hannu Zahra ta daga masa tana jifansa da mugun kallo tace

 "Bata bukatar taimakon ka muda muka damu da lafiyarta muke son cikin jikinta zamuyi mata komai" sum sum ya juya ya fice daga dakin. 

Ita ta taimaka mata tayi wanka ta hada mata tea me kauri tasha sannan ta kwantar da ita kanta akan cinyarta wani irin tausayin kanwar tata ke shigarta. Cikin kuka Hamdah tashiga bata labarin abinda ya faru

 "Anty wai seya zubar min da ciki Abdurrahman bashida tausayi. Abinda akan rashinsa na fuskanci wulakanci da cin zarafi rashinsa ya jefani cikin halin da nake ciki a yanzu da ban aure shi ba, akan sa na Rasa Abdul dina sannan yanzu na samu a rabani dashi.....Anty Abdurrahman baya sona tunda bayason haihuwa dani....." Kuka takeyi dagaske dole ta baka tausayi wannan wace irin KADDARAH ce take bibiyarta haka acan an qita saboda bata haihuba anan kuma saboda zata haihun, ita ma Zahra kuka takeyi babu mai rarrashin wani a cikinsu, dakyar tayi shiru ta shiga bata haquri. A gidan ta wunar mata tana kwantar mata da hankali sai dare Abbansu Amrah data kira yazo gidan. Kallo daya yayiwa matar tasa yasan ba kalau ba bai kai ga tambayarta ba cikin kuka tashiga labarta masa duk abinda ya faru da Wanda ta gani. 

Hankali tashe yake maimaita Kalmar Innalillahi wa inna ilaihi raji'un wannan wace irin masifa ce haka, ashe haka Abdurrahman yake yasa ya wuce masa gaba aka bashi aure a gidan surikansa da suke ganinsa da mutunci wannan ai shi ya shafawa kashin kaji, shi wanne ibtila'ine ya fada masa ma Ace wasu na neman haihuwa da kudinsu shi ya samu ya ki Allah dai ya kyauta. Haka yaringa bata hakuri kamar, roqonsu ya ringayi akan karsu sanarwa kowa a gida insha Allahu zasuyiwa tufkar hanci dan shi besan da wane ido ze qara kallon Surukansa ba idan har wannan magana ta fito, haka suka mata sallama suka tafi. 
Abu dai kamar wasa se gashi qaramar magana ta zama babba, tun tana jurewa har ta kasa. Tuni magana taje kunnan Maman Abdurrahman din. Ranar kamar zata ari baki tsabar fada, 

"Wato zama da mahaukata sun washsheka kaima ka haukace ko, ba a haihuwa kai aka haifeka ni dama na dade ina zargin haka ban dai tabbatar bane shi yasa nayi shiru amma yanzu na tabbatar ka haukace yanzu" haka ta ringa sababi data gaji tashiga nuna masa rashin dacewar hakan sedai Kaman ta karawa wuta fetur haka ya koma gida yaringa surfa masifa ranar ba Hamdah ba Hajara ma ta karbi rabonta dan yace ita tavkaiwa Hajiyarsa Gulma, to ko Alhaji zasu gayawa bega uban da ze hanashi abinda yai niyya ba. Ganin kamar ta'ammali da mahaukata yasa shima ya fara taba haukan yasa ta tattara shi ta watsar, in ze kwana yana ihu bazata kulashi ba se tayi kwana uku bata ko leqo palour ta ba bare waje. Ta dai daura aniyar haife ko mene a cikinta koda kuwa duniya zata taru akanta Abdurraan dai Wanda yayi nisa bayajin kira.

Cikin Ikon Allah da ana so da ba'a so Cikin Hamdah dai yashiga wata na biyar kuma zuwa yanzu ta samu saukin laulayi se dan abinda ba'a rasa ba. Tayi kyau kwarai haka cikin yai mata kyau ga jikinta daya qara murje har wani kyalli take yi. Yanzu kam Tsakaninta da Abdurrahman sedai kallo Dan gaba daya ya fita harkarta kwatakwata anata bangaren ita hakan ma yayi mata dadi dan har mantawa takeyi da zamansa a gidan in dai ba haduwa sukayi ba yaringa kallonta kuwa kenan yana hadiyar yawu tareda hararar cikin dayai girma kai bakace wata biyar ne ba, ita dai sedai tace "nan gani nan bari wannan ciki se na haifeshi ya shaqi iskar duniya daga nan nasan inda dare yaimin Dan dama zamansa nakeyi, banzo da ciki ba bakuwa zan koma gida in rainesgi ba" Abdurrahman kam baya tankata sedai yayi murmushi Dan shi kadai yasan abinda yake kullawa zuciyarsa dan bafa wai ya haqura bane, shifa bakin da Hajiyarsa tace zata masa akan cikin ne fa yasa ya daga qafa amma jira yake ta manta ya aiwatar da nufinsa.

Tsakanin Dan Adam da zuciyaraa se Allah ana haka a farkon watanta na bakwai a gidan kuna cikinta ya shiga wata shida wata rana tana zaune ya sameta fuska cike da nadama akan abinda ya aikata, cikin lafuza masu taushi ya ringa bata haquri yana cewa

 "kiyi hakuri Wife wallahi sharrin shaidan ne, dazu ina office naji wani wa'azi da wani malami yayi akan falalar rainon Yaya nima naji ina kwadayin ladan yanzu nayi nazari na gane cewa baiwa ce babba Allah yai mana kuma nagano Gaskiya kiyafemin ina son abi da yake cikin ki zamu raineshi tare insha Allah" haka yayi ta lallabata. Dukda dokin zuciyar data hau da irin tarin haushinsa datake ji akace zuciya bata da qashi sai gashi ta sakko ta kuma yarda musamman yanda ya marairaice yana mata rantsuwa akan ya tuba, nan da nan suka koma normal komai ya wuce tamkar babu wani abu daya taba shiga tsakaninsu. Yanda yake bata kulawa kuwa abin se ya baka mamaki, seda ya tabbatar ya wanke duk wani laifinsa a idon kowa dan har Kano ya dauketa suka je bayan sun dawo ya shiga nema musu Visa akan Dubai zasu tafi acan zata qarasa rainon cikin har ta haihu. Idan ya fita kuwa komai ya gani naci ko wanda ya shafi kayab jarirai seya siyo ya kawo mata.

Akace kishi kumallon mata nan da nan se Shaidan ya shiga zuciyar Hajara yake kitsa mata cewa abinda take gudu ya faru Hamdah ta kwace mata miji tunda gashi tun ba'a je ko Ina ba hankalinsa duka ya koma kan ta Ina ga ta haihu ai ita tata ta kare a gidan, seta chanza mata gaba daya, yar hirar da suka saba da girkin datake kawo mata duk ta dena. Datayi mata magana seta ce yanzu ai taga tana da me debe mata kewa shiyasa ta ja baya ta basu fili suci soyayyarsu da tsinke, murmushi kawai Hamdah tayi bayan dataji wannan furucin nata tasan kishi ne zallah yake damunta dan haka bataga laifinta ba ita ma setayi baya da ita kawai tunda wanda ya hada ya raba.

Wata ranar Tuesday da safe tana zaune Abbah yaje gidanta. Wannan shine Karo na farko tun auranta gidan Abdulmalik daya kaita da kansa be qara zuwa ba sefa ranar da Abdulmalik din ya rasu se yau kwatsam gashi a Kaduna gidanta. Ranar har kuka seda tayi dan dadi ganin mahaifin nata haka tashiga masa hidima duk abinda hannunta yakai kai seta dakko masa ta ajiye har seda ya gaji yana ta murmushi zuciyarsa fal farin ciki ganin ta kwantar da hankalinta. Sun dade suna hira, sosai ya kara mata nasiha akan dai hakuri sannan ya dan taba duk abubuwan data masa dan zama tayi zatayi kuka wai seya ci komai haka ya dinga yafitarsu kadab kadan yana ci. Se yamma ya tafi yabarta da tulin tsaraba da kuma kewarsa.

A yanzu bata da wata damuwa tunda ta samu kwanciyar hankali da nutsuwa a gidan auranta. Cikinta Dan kimanin wata bakwai ya fito yayi girma sosai a jikinta kamar wani wata tara yai bala'in yi mata kyau. Kamar kullum tana zaune acikin falonta sanye take da doguwar riga dinkin kasar Oman blue wadda ta bude sosai daga kasa hakan yasa bata takura ta ba, kankarar madara ce tuli a gabanta wadda Yusra kanwar Abdurrahman tayomata take ta faman dirka dadi da sanyin madarar ya dauke mata hankali har bataji sallamar da Abdirrahman yake ta famanyi ba seda ya janye kwanon Qanqarar sannan ta dago kanta a shagwabe tana jifansa da wani kallo. Murmushi me kyau  yake mata yana qare mata kallo a ransa yace
"God I love this girl amma tayi fuck off ko wa yace mata seka haihu kake samun farinciki a rayuwa oho" seya zauna a kusa da ita bayan ya janye kwanon yana dubawa

"Sannu madam me kika samu haka babu tayi?" Ya fada yana kai hannunsa kan qanqarar, seyayi saurin daukewa yana harararta cikin wasa kafin yace

"Wato sanyin dana hanaki sha ne ko". Seda ta cire katuwar kankarar da ta tura abaki tana cije hakori saboda yanda sukayi sanyi sannan tace

"kankarar madara ce fa kawai nagani a gidan Yusra shine ta aikomin da ita dazu"

"Bana hana ba La la banyarda ba salon ki sa yarona yazo da mura ko to ba dani ba karna qara ganin irinta a gidan nan ita dai data qulla qawance da asibiti tayi tayi kina kallo dukka yaranta Pneumonia ne dasu" ya karasa yana kwashe qanqarar ya zuba a cikin wata baqar leda daya gani a gurin. Kukan shagwaba dake kara narkar dashi ta shiga yi masa tana cewa

"yanzu fisabilillahi Dan bakasan zafin da ciki na yakeyiba ka hanani shan ice cream yanzu kankarar ma ka kwace". 

" An zo gurin" ya fada a zuciyarsa sanda wani tunani ya bullo masa sharp sharp, a fili kuwa se yace

"To yi hakuri indae Ice cream ne zan kawo miki roba daya dai amma ba da yawa ba kin yarda" kai ta daga masa alamar ta yarda da haka ya samu tabar shan kankarar. Ya kwashe dukka ya fita da ita sannan ya dawo suka ci gaba da hira yana mammatsa mata kafafuwanta da suka kumbura sosai, wani lokacin yakan tausaya mata ganin yanda cikin duk ya chanza ta lokaci daya duk ta kumbura dukda se yaga kamar kyau ma take qarawa. Se bayan magrib ya fita Kaman yanda yai mata alqawari kuwa tun daga ranar kullum da daddare se ya siyo mata Ice cream guda daya jal ya kawo mata haka suka ci gaba da rayuwa.

Kasan cewar girkin Hajara ne gashi har 9:30pm tayi bai kawo mata Ice cream din ba kamar yanda ya saba se tayi tunanin tayi tsiyar ne dan wata rana haka take ranar girkinta in ya dawo tun magribar nan bata barinsa ya ko leqa kofar gida se da safe, abin me ciki seji tayi ranar tafi kwadayinsa akan ko wanne lokaci. Dukda tana da dab sauran guntun na jiya amma ba flavour take so ba, ita Chocolate flavour take so yau yawunta har wani tsinkewa ya ringayi. Agogo ta qara kalla goma saura yan mintina seta yanke shawarar kiransa kawai a  waya dab bazata iya haqura ba. Ringing biyu ya dauki wayar yana cewa

."heartbeat me ya faru kuma ko Baby yana Missing Dady ne?"

"D sweety baby yaki bacci yana jiran Ice cream"

Seya dafe kansa kamar yana gabanta kafin yace "Oops I'm sorry wallahi wasu abu suka sha kaina, Baby yayi haquri i will bring it to u right away" ya tashi jiki na rawa aransa yana cewa "this the right time" ko takan Hajara dake qorafin an shiga haqqin ta beni ba yayi waje abinsa.

Bayan da ta kashe wayar se zaman shirun ya dameta nan ta shiga kiran mutane dukda taga dare ya farayi, Maryam ta fara kira suka danyi magana sama sama dan har tafara bacci sannan ta kira Aysha, Mijinta ne ya dauka yake shaida mata Ayshan na bacci, an kuma gamuwa ta kuwa samu ciki me dan banzan wahala yau gida gobe asibiti. Dariya ta ringayi bayan da ya gama mata bayani cikin sigar tsokana tace "kace Dan baba yayi tsiya shikenan in ta tashi ka gaya mata na kira" sannan sukayi sallama.

Har ta ajiye wayar ta tuna da Anty Hadiza abokiyar aikinta a poly data haihu Dan haka ta kirata. Kaman yanda tayi tunani da korafine ta fara In da take cewa "haba Anty Hamdah shikenan kuma tunda kinbar aiki zumunci kuma ya kare sedai muji labarinki gurinsu Sadiya" kunya ce ta kamata ta shiga bata hakuri daga nan ta mata barka

"Amma dae kema mun kusa zuwa suna ko?" Ta tambayeta. Dariya ta shiga yi hakan ya tabbatarwa da Anty Hadizan tunaninta gaskiya ne nan ta shiga jero mata addu'oin Allah ya raba lafiya. Shigowar Abdurrahman ce ta katseta tayi mata sallama ta kashe wayar. Turo baki tashiga yi ta juya masa baya tana kunkuni a dole ita tayi fushi dan har abin ya fita akanta. Wani irin kallo yake binta dashi Wanda ta kasa fassara ma'anarsa kafin cikin sanyi sanyi yace

"is ok nasan fushin na me nene gashi na kawo ayi hakui na sanki yanzu ina iya kawowa ki maidani dan haka na siyo miki dukka flavour din da suke dashi".

Seda ta harareshi cikin wasa sannan tace "Ai na yafe baka kawo min ba tun dazu se Dana cika ciki na da youghout tukunna". Nan ya shiga lallabata akan tasha sedai duk yanda yayi da ita keme me taki karba tasha din har abin ya bata masa rai cikin fada yace

 "kin san baza ki sha ba kika tasheni a daren na fita na siyo miki to gashi nan in kin ga dama ki dauka" a cikin fridge din dake dakin ya aje mata yayi waje fuuu abinsa. Bata ko bita kansa ba ta shiga wanka sannan tayi shafa'i da wururi, seda ta gama dukka shirinta na bacci, har ta kwanta kuma zuciyarta ta kwadaitu da Ice cream din sekuma ta sakko ta dauko roba daya ta bude tana mita a ranta nan da nan ta  sha. Seda ta shanye shi tas harta bude wata wata robar tasha rabi sannan ta kwanta tana jin wani farinciki a zuciyarta.

****************************

Cikin bacci taji kaman ana tsikarar ta a mararta, kadan kadan ciwon yaringa gaba harta farka daga baccin babu shiri, lokaci daya mararta ta kulle mata kamar mejin fitsari ga kuma Dan cikinta da ya tsananta motsi kamar wanda yake wrestling. Dakyar taja jikinta ta Jingina kanta da Allon gadon tana Jan numfashin daya fara yi mata wahala. Ganin ciwon dagaske yake yasata diro da kafafunta kasa sai dai mikewar sam ta gagareta, Addu'oi tashiga karantawa a zuciyarta tana fatan Allah ya kawo mata dauki lokaci daya ta saki wani marayan kuka jin Dan cikinta na barazanar barin jikinta. Dole ta yunqura dakyar ta Mike jin kamar fitsari na Neman kufce mata ta fada toilet din.

Wani Abu mai dumi da take da tabbacin ba fitsari bane ya shiga zubo mata, cikin tunanin abinda zata gani ta leka dan taga ko menene sedai abinda ta gani din yayi matuqar daga mata hankali. Jini ne ke zuba daga jikinta kamar Wanda aka yanka wata qaramar dabba ba shiri ta miki bata ko damu da murdawar da cikin ya keyi ba ga kuma jinin dake zuba ta nufi part din Abdurrahman.

Bugun kofar take bana wasa ba abinda yai sanadiyyar farkawar Abdurahman da Hajaran a kusan tare. kiran sunansa take cikin daga murya da azabar ciwo

"Dear kaman fa Sunanka ake kira kodai Dan wata bakwai za'a haife mana ne" Hajara ta fada tana kokarin yaye bargon dasuka rufa dashi, Abdurrahman daya gama ayyana abinda ke faruwa ya mike yana cewa

 "yes she might be the one kinsan sha'anin masu ciki kilan dai wani abu take da buqata" yayi waje abinsa sai kuma maganar tasa tayi mata zafi har ta fasa binsa da tayi niyya ta koma ta kwanta.

Da sauri yaja da baya ganin ta kwance male male cikin jini. Hankali tashe ya dagota ya shiga jijjigata ganin kaman bata motsi saboda ta zubda jini ba kadan ba. Kwantar da ita yayi ya koma dakin da gudu ya dakko mukullin mota, shigarsa da kuma jinin da Hajara ta gani a hannunsa ya sakata mikewa ba shiri suka fito a tare har suna kusan cin karo da juna. Daukarta yayi a hannu ya kwantar da ita a sit din baya sedai Saboda tsananin rudu Kasa tuka motar yayi dole se Hajara ce ta karba shi kuma ya koma baya ya rungumeta hannunsa akan cikinta daya ke jin yanda yake juyawa kamar ana yaki a ciki, irin motsin da Dan ciki yakeyi tun yanayi da karfi a hankali motsin ya fara raguwa hakanan har sannan jinin bedena zuba ba. A kafada yashiga da ita reception din Asibitin Dr Huzaifa dan bashida sauran zabi, shi kadai ze iya rufa masa wannan asirin be isa ya kaita wani asibiti a wannan yanayin ba dole a kamashi. Yanda ya shigo da ita dinne ya jawo hankalin ma'aikatan dake gurin suka nufeshi da sauri. Wani mugun Kallo Dr Huzaifan ya ringa binshi dashi lokacin dayake mika masa farar takarda domin yasa Hannu kafin a shiga da ita Theatre hanya daya da zasu iya ceto ta kenan kila da abinda yake cikin nata. "Burin ka ya cika amma kasani wallahi in ta mutu da hannuna zan mika ka ga hukuma" yayi gaba abinsa bayan ya fizge takaddar. Abdurrahman baisan kuka yake ba saida wani a kusa dashi yace "kayi hakuri Alhaji addu'a zakayi mata muma duk jiran tsammani mukeyi daka ganmu anan" amma a maimakon yayi shiru saima ya kara kukan nasa.

Tarin Nadama da Dana sani ne suka ziyarce shi lokaci daya, Meyasa ya zama mai sonkai a rayuwa? kwata kwata baiyi zaton kasancewar abun haka ba ko ba'a fada masa ba daga irin jinin data zubda yasan tana cikin hadari, meyasa be duba watannin cikin ba kafin ya yanke wannan danyan hukuncin kaiconsa kaicon zuciya irin tasa. Bashida mafita, bashi kuma dame bashi hakuri dan haka ya miqe ciki a sanyaye ya tafi masallacin dake cikin asibitin ya fara salloli. Ya Dade yana mikawa Allah kukansa tareda Neman yafiya akan abinda ya aikata har besan tsahon lokacin daya dauka ba. Agogon masallacin ya kalla karfe 6:30am almost 3hours kenan da aka shigar da ita theatre room din. Wayarsa ce ta shiga ringing sunan Mum daya gani yasaka shi dagawa da Sauri yana tunanin abinda ya faru kuma a can gidan take kiransa da wannan safiyar.

"Abdurrahman kana ina ne tuntuni gamu cikin asibitin a wanne ward kuke ne" ta fada cikin muryar dake nuna tsantsar tashin hankalin da take ciki.
Dakyar ya iya amsa mata da "Hajiya ina Masallaci yanzu ku din kuna Ina" a zuciyarsa yana tunanin waya gaya mata ma suna asibitin ma. Kwatanta masa inda suke ba bata lokaci ya tashi ya fita zuciyarsa na bugawa da taraddadin abinda zeje ya tarar. A harabar aaibitin suka hadu, kallon sa tayi yanda lokaci daya ya fita hayyacinsa sai ta rikoshi tana cewa

"Oh ni Maimunatu wai me ya sami yarinyar mutane ne Hajara ce ta kira fa take gayamin wai kun kawota asibiti ita ma bata san meya sameta ba" shi sai a lokacin ma ya tuna da wata Hajara suka zo dan tun dasu ka zo asibitin besan inda tayi ba. Haka suka yi zaune jugum jugum kowa da kalar tunanin da yakeyi. Awa hudu sannan aka bude kofar theatre room din. Gaba dayansu suka mike suka nufi Dr Huzaifa, cikin rawar murya ya tareshi yana cewa 

"Huzaifa how is she? how is my wife".

Kallon banza Dr yabishi dashi kafin ya mayar da hankalinsa kan Hajiya dake tambayar sa itama akan abinda ya samu Hamdah.
"I can't say anything now sedai kawai mujira ta tashi tukunna muga abinda Allah zeyi and......." Se kuma yayi shiru.

"And what fadi mana" Bashir Kanin Abdurrahman din ya tambayeshi, se yayi Jim sannan yace 

"the babies are no more" yayi gaba abinsa. 

Gaba daya wutar kan Abdurrahman din ce ta dauke komai ya tsaya masa "Babies" Kalmar ke taci gaba dayi masa yawo akai, kallonsa yakai kan nurses guda biyu dake tsaye a gurin kowacce rike da baby a hannunta se kawai ya zama kamar wani kurma he couldn't say a single word sai kallonsu Hajia yake da suka karbi yaran

 "Look at them Yaya wlh just like you" Bashir  ya fada in between tears saboda tausayin yaran dake hannunsu masu kyau da aka ce wai sun rasu ya mikawa yayan nasa 7month old baby da girmansu masha Allah zaka iya cewa bacci yake in baka sani ba. Dukka biyun ya hada a hannunsa wasu hawaye na zubo masa, muryar rada rasa yace "I killed my sons, I killed my own boys" hawaye na ci gaba da zubar masa. Wani mugun kallon banza Hajiya ta bishi dashi jin abin dayake fadi, bashiri cikin daga murya tace "Abdurrahman what did you just said ka maimaitamin banji sosai ba". Zuwan Alhajinsu da shima saukarsa Kaduna kenan ya tarar bata nan se sauran yaran suka gaya musu Amaryar Yayansu ce ta haihu twins amma sun rasu shine ya tafi asibitin shima. Duk yanda taso ta yi fada Alhaji Ibrahim hanata yayi 

"Ki bari Maimunatu ko ma menene muje gida ba a asbibiti ba"

"Alhaji kaji me yaron nan yake fada kuwa kisa fa naji yana ambata kabarshi yamin bayanin abind yake nufi tun anan" Hajiaya ta fada tana sauke numfashi tsabar yanda ranta ya baci. Lallabata suka shigayi sannan ta hakura amma bata sake yarda ko da ido ta kalli inda Abdurrahman din yake tsaye ba, kofar resting room din da aka shiga da Hamdah ta tafi ta tsaya tana jin likacin da Alhajin yake cewa zasuje da Yaran ayi musu sutura kai kawai ta daga masa batare da ta juyo ba.

Karfe 11am tayiwa Iyalan gidan Prof Ahmad Ammani a asibitin Dan tun lokacin da Hajiya Maimuna ta sanar da Mumcy halin da ake ciki hankalinta ta ya ki kwanciya, dole ba shiri suka nufo kadunan kuma har zuwa lokacin bata farka ba. Suna zazzaune a kofar dakin Dr huzaifa ya fito bayan ya shiga dubata, kallonsu yayi sannan yace

 "Zaku iya shiga ku ganta amma please kar Ku tasheta". Gaba daya suka mike suka nufi dakin dan kuwa kowa yana dokin zuwa yaga halin da Hamdahn take ciki harda Abdurrahman se yayi saurin dakatar dashi yace 

"Malam dakata mana bamu bukatarka Shiga". kallonsa yayi kaman yanda shima yake kallonsa sai kuma ya gyada kai yayi gaba da niyyar shiga dakin.

"Bakaji me yace maka bane ko kuwa" Hajia ta katseshi cikin tsawa, haka jiki a sanyaye ya koma yana kallonta tacikin glass din da akayiwa dakin Katanga dashi. Batada maraba da gawa in banda computer dake Nina tafiyar numfashinta. Tayi wata fayau da ita ta kara haske sosai kallo daya zaka mata ka hango ramar da tayi lokaci daya.

****************************

A hankali ta fara motsa yatsun hannunta lokaci daya kuma tana qoqarin bude idanunta datakeji kamar an saka gum an liqe mata su. Bin dakin takeyi da kallo tana kokarin tuna musabbabin zuwanta da kuma ina ne nan din amma ta kasa gano ko daya daga ciki. Abu daya ta ke tunowa CIWO, ciwo kadai ta tuno da ta ringaji a daren jiya cikin bacci to kodama mafarki takeyi? cikin hanzari takai hannunta kan cikinta sedai tayi wurin wayam babu tudun sa babu alamarsa lokaci daya wani azababben ciwon ciki da Mara suka taso mata at once ba shiri ta bude dukka muryar da Allah ya bata ta fasa kuka. Gaba daya suka rufa kanta Mumcy ta shiga qoqarin riqeta saboda yanda take jijjiga kamar wadda Ta hau Aljanu har tana qoqarin cire allurar Hannunta, ganin bazata iya ba ya saka Farouk janyeta ya rungumeta gaba daya a jikinsa duk dauriyarsa yau seda ya zubda mata da hawayen tausayi. Dr Huzaifa da Nurse din da ta tafi kiransa ne suka dawo nan da nan ya hada allurai suka taru suka riqeta kafin yayi mata allurar lokaci daya jikinta ya saki ta koma ragwab ta kwanta.

 Kuka babu me cewa wani yayi hauri sukeyi hatta mazan basuda courage din rarrashinsu, bayanin da Dr Huzaifa yayi musu wai magani aka bata na zubda ciki tasha kuma over dose shi yafi daga musu hankali to wayayi mata wannan danyen aikin dan sun san dai da saninta bazata sha ba. Kallonsa ya maida kan Abdurrahman dayai saurin miqewa jin Farouk yana qara maimaita wa Huzaifa tambayar Uban waye ya bata maganin a me ma tasha se kawai ya girgiza kai cikin jin dacin abun har ransa yace

"Gashi can mijinta ne se ku tambayeshi dalili" kafin ya gama rufe baki tuni Abdurrahman din har ya bace daga ward din ko kalar rigarsa ba'a hangowa.

Salati Hajiya Maimuna ta rafka tana tafa hannayenta kafin ta fashe da kuka "Ni Maimuna na shiga uku me Abdurrahman ya dauki kansa me yake so ya zama Alhaji kaga irin abinda nake gaya maka tun farko irin haka na guda gashi yanzu ta faru ta qare nidai Hasiya ta cuceni tsakani na sa ita se dai Ubangiji yai mana Hisabi kawai" ta fada tana sake rushewa da Kuka. Senator Ibrahim Khalil da Kunya da Nauyin Iyayen Hamdah ya hanashi kwakwkwaran motsi ya kalleta, tabbas shi kansa ayau yayi danasanin Yancin daya bawa Yayansa Maza musamman Abdurrahman daya fi so duk cikin yayansa. Shi kansa dabi'ar masu jajayen kunnuwa ta hudashi sosai hakan ta sakashi dora yayansa akan turba irin tasu, dukda yana iya qoqarinsa gurin ilmantar dasu ta fuskar Addini domin ko sanda Abdurrahman yake a London akwai malami daya ajiye masa a gida yana karantar dashi amma kuskurensa daya na bashi cikakkiyar damar aiwatar da duk abinda yayi niyya. 

A farkon zaman Abdurrahman a London din a hannunsa yake a lokacin suna tareda Hajia Hasiya matarsa ta biyu ita kuma Hajia Maimuna tana Nigeria da sauran yaranta mata. Hajiya Hasiya ita ta bada gudummowa gurin tabbatar tabarbarewar tarbiyyar Abdurrahman din har seda ta samu nasarar cusa masa mugayen dabi'un da suke dawainiya dashi a yanzu. Ita ta tilastawa Baban siya masa gida na kansa dan ya zauna lokacin daya fara University ya kuma mallaka masa duk wasu abubuwa najin dadin rayuwa. Tun shekarunsa basu kai ba yake riqe manyan kudade dan ko be bashi ba ita zata bashi saboda ita Allah be bata Haihuwa ba seta dauki Abdurrahman din ta riqe kamar danta.

"Alhaji kana tsaye yaron nan ya tafi haka zaka barshi kana kallon halin da yar mutane take ciki" Hajia Maimuna ta katse masa tunanin daya tafi, gaba daya ya diririce ya kasa kallon Dr Maryam data harde hannuwanta biyu a qirji Allah kadai yasan me take saqawa a ranta. Tun dazu take ayyana dauke yarta kawai ta tafi da ita amma ta dakata sabida Abubakar daya ce ta Jira Prof Ammani daya taho daga Abuja ya qaraso dan bayaso kanwar tasa ta koma gida da sauran nauyin Abdurrahman akanta dole ayi wadda za'ayi kawai. Shigowar Zahra da Mijinta se Amrah da Afra da sukayo kama kaman basket din data jero kayan abinci a ciki. Idanuwanta kawai zaka kalla kasan tasha kuka hatta da Baban su Amrah taqi koda yadda tayi magana dashi gani take kaman shi ya jawowa Hamdah wannan wahalar, badan shiba kila da batayi wannan qaddararren auran da be qareta da komai ba se wahala da ciwo. Tunda Mumcy ta kirata addu'arta daya Ubangiji Allah yasa maganin be mata wani lahani da ze cutar da ita a gaba ba aure dai an gama shi bi jahi rasulullah bazata koma wannan gidan ba. Kusada Momcy ta zauna ta dage kanta sama dan ko Hajiyar Abdul din bata ji zata iya gaisarwa, haka suka ci gaba da zaman shiru a gurin babu me magana a cikinsu.

 Se wurin qarfe biyu Prof Ammani ya qaraso asibitin, kallo daya yayi wa Hamdah ta cikin glass din ya dauke kai zuciyarsa tana masa wata irin quna wai yarsa ce haka kwance cikin mawuyacin hali. Zuwa yanzu kam yaje bango baya tunanin ze iya ci gaba da zuba ido akan abubuwan da suke faruwa seya kalli Farouk daya kame a coner daya yana ta muzurai tun dazun yace

"Umar kaje Near by police station kayi Filing case akansa Abdurrahaman Ibrahim Khalil yayi attempting kisan kai ka kuma tsayawa yar uwarka a kotu ka tabbatar ka kwato mata haqqinta saboda haifarta mukayi kamar kowacce ya bawai siyota nayi a kanti ba amma kafin sannan Alhaji inaso Takardar sakinta ta rigani isa Kano Dan Allah" ya qarasa magana idonsa akan Senator Ibrahim Khalil daya waro idanuwa jin zancen Kotu, se ya mike jiki na rawa ya isa inda Prof yake tsaye, magana ya shiga yi masa yana cewa

"Prof ba haka za'ayi ba inaga wannan duk ba wata babbar matsala bace gaba daya bata fi mu sasantata a cikin gida ba ba lallai se hukuma ta shigo ciki ba saboda qarshe ni abin ze shafa ze bata min siyasata ne kaga ace Dana na cikina ana tuhumarsa da laifin yunqurin kisan matarsa...." 

"Ka qara da ya kashe Yayansa guda biyu kaga yanda abinda zefi tafiya daidai, siyasa kuma da kake magana kai ta shafa inda ka lura da tarbiyyar danka da bata kawo mu da haka ba tun farkon hasashen nagarta nayi masa ashe ni ban hango daidai ba to nagodewa Allah daya taqaita samuwar zuri'a a tsakani kaga babu sauran wani abinda ya rage mana mu daku sedai mu ce wanda ya cuci wani Allah ya saka masa, kai Abubakar nemo likitan nan ya rubuta mata sallama Maryam kuje can gidan keda Su Hamidah ku hada mata abinda zaku iya ni kuma zan wuce da Mamana ina da rai bazan bari ta wukaqanta ba" yanda yake maganar kadai ya isa ya nuna maka tsantsar bacin ran dayake ciki. Hatta da fuskarsa ta chanza kamar ba Professor Ammani ba wannan me yawan fara'a da sakin fuska. Zuciyar Mumcy qal ta miqe ko ba komai mijin nata ya yanke hukunci daidai da yanda take ra'ayi dan haka babu bata lokaci suka nufi gidan Abdurrahman din kamar yanda Abba yace ita da Zahra da Inteesar Matar Baffa da suka taho da ita. Hatta da Zahra me tsohon ciki haka ta zage seda suka hade mata kayanta tsaf wadanda za'a kwance kawai suka bari kafin su gama tuni Farouk ya nemo Mota da masu kwance Gadajen suka shiga loda kaya baji ba gani. Babu irin roko da Kukan da Hajia Maimuna batayi ba akan suyi hakuri dan tuni suka baro asibitin bayan Abbah ya dauki Hamdah a Ambulance suka wuce Kano dukda irin magiyar da Dr Huzaifa yaringayi masa shima akan ya barta suga yanayin lafiyar ta amma yace Aa, bazata qara koda minti a qarqashin kulawarsu ba kuma su tabbata duk inda Abdurrahman yake ya sakar masa yarsa dan baya su su shiga kotu da sauran wata alaqa a tsakaninsu bare har ayi tunanin ze dubi alaqar auratayya ya raga masa.

Tun kafin su Isa Kano yagama booking komai na Asibiti dan haka straight AKTH suka tafi da ita. Matsayinsa da kuma Mamanta yasa kusan likitoci biyar suka rufu akanta duk dan sake tabbatar da lafiyarta Alhamdulillah kuwa babu abinda ya sameta se dan abinda ba'a rasa ba Operation dinma na plaster yayi mata ba dinki bane dan haka baze wani dauki dogon lokaci ba ze warke. A Amenity aka kwantar da ita, Abbah da kansa ya zauna har seda su Mumcy suka iso Kano yace taje gida ta huta se da daddare tazo ta karbeshi babu wanda ya musa masa dan sun san tunda har ta kaishi ga haka to kuwa ransa ya baci bilhaqqi.

Cikin ikon Allah washe garin ranar wurin 12pm ta farka kuma cikin hayyacinta. Kallon Mumcy dake zaune akan Farar kujera a gefen gadon suna yar hira da wasu qawayenta likitoci da suka zo duba Hamdan se kuma Hamidah na tsaye tana jijjiga little Maryam da suke cewa Miimi yarinyar Yaya Baffa mamanta taje gida ta dawo. Dan yunqurawa tayi tana cije baki saboda zafin da gurin yankan yake yi mata tace "wash Allah" abinda ya janyo hankalinsu suka shiga yi mata sannu, 

"Sannu Hamdah kin auna arziqi ina keyi miki ciwo yanzu" Dr Zuhra ta fada tana tallafota dan ta gyara mata zama ita ke handling case din Hamdah a yanzu. Seta nuna mata cikinta kawai dan batajin zata iya magana.

"Zaki iya tashi" Dr Zuhra ta kuma tambayarta nan ma kai ta gyada mata alamar Eh, seta kamota ta sauka daga kan gadon tana mata sannu,

"Daure ki taka qafarki don't be lazy kinji in 3 days time zakijiki garas insha Allah kinji Daughter" haka Dr Zuhra keta fada har suka shige Toilet din dake manne da dakin, Mumcy dake binsu da kallo tundazun tausayin yar tata fal zuciyarta ta sauke ajiyar zuciya a hankali. Allah kenan meyin yadda yaso ba kuma ka isa ka tambayeshi dalili ba, ji a yadda Hamdah ta taso da rayuwarta amma Aure ya chanza mata komai, ita kuma tata rashin sa'ar a aure take, Allah kadai yasan meya sa yake jarabtarta ta haka koma mene tana fatan ya bata ikon cinye wannan jarabawar. Tana zaune har suka fito daga toilet din Hamdah daure da Babban Towel Fari a jikinta sannan ta lulluba mata wani akanta dake digar ruwa da alama wanke shi akayi.

"Aa Dr wanka kika wa yar taki kenan" Mumcy ta fada cikin murmushi tana gyara mata inda zata zauna.

"Wanka na mata data ci abinci tasha magani zakiga qarfinta ya dawo Allah na tuba me zamu jira kuma, shi dai wannan yaro kansa ya cuta na ma gayamata ta sakawa zuciyarta salama in so samu ne ta share babinsa a rayuwarta kamar ma bata yi wannan auran ba insha Allahu tana gama jego Allah ze kawo mata mafi alkhairinsa ke se tayi auran da kowa zeyi alfahari dashi ai Aisha ba qaramar mace bace bakuma ta boranci muna nan dadin nan ita ma seta ji shi bi'iznillah".

Kalamnta sunyiwa Mumcy dadi matuqa take yaba kulawar da Dr Zuhra take bawa Hamdah tunda aka kawota asibitin a tsaye take akanta. Haka ta zuba mata lafiyayyen abincin da Intee ta kawo dukda bakinta babu dadi amma ta daure taci sosai kuma taji dadin jikinta dan harda Yunwa data qara kashe mata jiki. Kan gadon ta koma bayan ta gama duk a qoqarin ganin ta hana zuciyarta tuna abinda ya farun take kamar yanda Mama Zuhra take ta qara mata Nasiha akai. Wunin ranar haka tayi shi dangi da abokanan arziqi da suka samu labari nata zuwa dubata ciki kuwa harda Hajjan Abdulmalik.

Kallon Zainab ta ringayi data lalace kamar ba ita ba ta jeme tayi baqiqqirin a ranta tana mamakin meya sami Zainab din haka? Ga Khausar ita ma ta zama abin tausayi da alama zaman gidan ya isheta kuma babu tsayayye ita kanta Hajjan Abin tausayi a yanda take gayawa Mumcy wai Hawan Jini ne yai mata mugun kamu har likitoci sunce in ya ci gaba da hawa stroke ze iya kamata to ya zakayi Matsaloli sun saka ka a gaba sedai Addu'a kawai. Haka suka qaraci zamansu sukayi musu Sallama suka tafi. Bayan sun fita ne Hajia Amina Maman Maryam take cewa Mumcy

"Maryam kinga ishara ba ita rayuwa yanzu tun a duniya bawa yake kwashe abinda ya shuka kiga dai Matar nan wai tana maganar Hawan jini dana Allah ya taimaketa ciwon zuciya be kamata ba ai tayi a hankali kawai" "Hmm" kawai Mumcy ta fada dan ita ba wannan bane ma a gabanta yanzu lafiyar yarta tafi mata komai. 

Satinta daya aka sallameta cikin ikon Allah ta warware se abinda ba'a rasa ba, harzuwa lokacin babu Abdurrahman babu dalilinsa hatta da wayoyinsa a kashe suke ba bu kuma wanda yasan inda yake. Tsaf ta ware take sabgoginta dukda wasu lokutan idan ta tuna yaranta data rasa seta shiga daki tayi kuka gashi ko kalar fuskarsu bata gani ba, ta dai riga tabar Abdurrahman da Allah shi ze bi mata haqqinta. Lokaci lokaci Hajara tana kiranta a waya suna gaisawa a bakinta ma takejin batan dabon da Abdurrahman din yayi wai ba'a san inda ya tafi ba a ranta tace shi yaga duhu ita kam Haske ta gani ya gama boye boyensa ya fito ya bata takardarta shi kadai ya rage musu a tsakani yanzu.

***************************

Two month leap

Batasan ya akayi ba meya faru ita dai wata safiyar litinin Yaya Farouk ya shigo mata da well printed farar takadda da sunan takaddar sakinta. Dukda haushinsa da takeji amma seta tsinci kanta da rashin jin dadin sakin, shikenan fa yanzu zata shiga zawarci na biyu yanzu za'a fara lissafa mata aure Allah kadai yasan kuma ina zata fada se kawai ta zauna a gefen gadon Mumcy inda ya tarar da ita ta saka kuka.

"Kiyi haquri Maman muma ba'a son ranmu ba amma wannan ita kadai ce hanyar da zamu inganta rayuwarki, Abdurrahman ba miji bane kura ce da fatar Akuya ya yaudare mu ne kawai dukda bawa baya taba kaucewa Qaddaar sa ki godewa Allah daya kawo sanadiyyar rabuwar ku dan na tabbata idan kika san ainihin shidin waye se kinyi dana sanin Faruwar ranar da kika hadu dashi ma a rayuwarki gaba daya dan haka kiyi saurin share hawayenki kuma ki godewa Allah kiyi fatan hakan yazama alkhairi a gareki insha Allahu qarshen wahalarki kenan kinji" kalaman Abba da suka sanyaya mata zuciya kenan da daddare bayan data same shi da takaddar da Yah Farouk ya bata. Haka ta koma dakinta jiki a sanyaye sedai koda sau dayane tana so ta qara ganin Abdurrahman din, tana so ta tambayeshi wane laifi ta aikata masa haka da har ya mata irin wannan danyan hukuncin, so take ta tuna masa da romon bakin soyayyar dayai mata alqawari da tarin kulawa kafin ta yadda ta aureshi ya manta lokacin daya ce ze wa marigayin mijinta takwara in har ta haifi Da namiji lokacin da yake cewa he can't wait to have cute kids with her amma ya qare da yi wa yayansa kisan wulaqanci amma babu komai akwai Allah ze kuma yi musu hisabi dan dai bazata iya yafe wannan cutar da yayi mata ba.

Cuku cukun neman Admission ta shigayi dan tana so ta fadada iliminta. A kaf yaran gidansu Goma ita kadaice ta dauke bangaren Abbah wato lecturing, ita ma tana so ta taka matsayi irin nasa wata rana a kirata da Professor Hamdah Ahmad Ammani dan haka ta shiga neman makaranta inda zata dora Phd dinta akan Genetics Engineering, cikin ikon Allah ta samu admission a Wata makaranta dake birnin London ta kuwa fara shirye shiryen tafiya cikin sati biyu komai ya kammalar mata hatta da gidan da zata zauna ta kama an kuma gama shirya mata komai seda ya rage saura kwana uku ta fara lectures jirginta ya daga zuwa qasar ta London ta bar gida da tarin kewar mutanen cikinsa.

Bata wani sha wahalar gane kan garin da kuma makarantar ba saboda Islaha Yayar Afeeya dake aure take kuma zaune a kasar ta London kuma makaranta daya suke karatu, ita ta nuna mata komai da ko ina kasancewarta me saurin fahimta in few days ta zama yar gari.

 Unguwar da take zaune duk yawanci gidajen dalibai ne dukda akwai ma'aikata wasu single wasu kuma masu aure da suke zaune a gurin. Tayi Sa'ar samun makotanta biyu da suke jere da juna dukka musulmai ne dayar Bahaushiyace ma amma yar Ghana me suna Zuhaihat se kuma Darussalam Balarabiyar qasar Saudiyya da Allah ya hada jininsu haduwar farko kuma sukayi sa'a ashe course daya suke karanta. Darussalam ma Bazawara ce kamar Hamdah tana da Da guda daya Ashrab ta rabu da mijinta saboda yayi Ridda sakamakon wata baturiya daya fada soyayya da ita lokacin suna zaune ne a kasar Canada dalilin dayasa suka rabu kenan ta dakko danta ta dawo nan London take karatu tana kuma some part time Job. Kofar dake jingine da tata ta gefen hagu ce suka ce mata wani dan Nigeria ne a ciki amma ya dade baya garin kuma dai Landlord din ya ce musu be saki gidan ba har yanzu tsahon shekara biyu yana ci gaba da biyan kudi shi dinne dai Allah be sa ya dawo qasarba.

Karatunta takeyi bilhaqqi dan dama shi ya kaita, ta dade da siyan katon kwado ta garqame kofar zuciyarta dashi ta kumayi cilli dashi a tsakiyar Teku ta yanda babu wanda ze bincikoshi ballantana ya har ya qara yi mata kutse zuwa cikinta. Kasar ta London ta karbeta matuqa, tayi kyau na birgewa fatarta tamkar ta wani jariri sabuwar haihuwa tsabar laushi haka jikinta ya murje ta zama wata babbar mace ta kwatance. 

Hamdah Ahmad Ammani Mace yar kimanin shekara 27 a yanzu ta amsa sunanta na qasaitacciyar Mace da take juya duniya a hannunta. Nata sirrin kyan shekaru ne suke qara fiddo dashi domin yanda jikinta ya qarasa cikewa a yanzu da kuma chanje chanjen da ta samu na halitta seya qara fito da ainihin kyawun sura da Fuskar da Allah yayi mata. Diri da kirar jikinta tamkar irin matan Ethopia da suka amsa sunansu Mata haka fuskart kamar Balarabiyar qasar sudan Amma ita fara ce tas koma ince Yellow.

Kwayar idanunta su suke qara mata kyau se kuma hakoranta da suke a jere kamar wadda aka sakawa a kanti, Tabbas Hamdah Me kyau ce tabarakalla masha Allah cikinta da wajenta kamar yadda Zuciyarta take me kyau, taskun rayuwa data shiga wani al'amari ne daga rabbil izzati da babu bawan daya zarce a jarrabashi. Kowanne dan adam da tasa kalar _Rubutacciyar Qaddarar_ sedai kawai ta wani tafi ta wani zafi kamar yadda Examination take a makarantu anan duniya sedai muyi fatan Allah ya hadamu da abinda zamu iya.

Watanninta biyu a London tuni ta zama yar gari, ranar Friday da wuri take fitowa daga school saboda presentation ne kawai sukeyi. Bayan ta fito ne ta biya ta super market tunowa da yau birthday din Ashrab yaron Darussalam dan haka ta shiga nemo masa abinda zata bashi as gift. 

Hannunta riqe da manyan ledojin data ciko da tarkacen kayan wasan yara su motoci jirage da sauransu saboda tasab abinda Ashrab din yafi so kenan, dole seta tsallaka titi kafin ta koma daya hannun ta hau mota sanin qasa ce me doka da tsari ba kamar inda ta baro ba yasa cikin kwanciyar hankali ta fara taka titin bayan da danger ta tsayar da dukka masu ababen hawa ta kuma bawa masu tafiyar qafa damar tsallakawa sedai yanda ya shararo mota kamar ze bi takanta ne ya matukar bata tsoro har bata san sanda ta watsar da kayan hannunta gaba daya ba tsabar diricewa seta tsugunna akan titin. Wani abin haushi abin takaici kwata kwata ashema ba akan hannun sa take bane a daya tsallaken motar take, seta bi bayan motar data wuce kamar walqiya da kallo kunya da takaici suka cikata ganin yanda aka baibayeta ana mata sannu da tambayar bata dai ji ciwo ba ko, ita dai tunda ta samu aka hade mata kayanta suka tare mata Taxi ta shige tayi gaba tana kara Allah wadai da Halin koma waye daya tsorata ta da gani wannan duk inda ya fito Dan Nigeria ne dan su kadai suka saba da irin wannan bala'in gudu babu gurin zuwa din haka tayi ta mita har me Taxi ya sauketa a kofar Estate dinsu ta bashi kudinsa sannan ta kwashi kayan ta shiga ciki. 

Tana qoqarin bude kofar plat dinta idanunta suka sauka akan motar dazu cikin parking lot dinsu kamar yanda komai na Estate din yake a tsare gidaje hudu ne a kowanne rukuni haka kowanne mutum an tanadar masa gurin ajiye mota guda daya yanda kowanne gida yake da Number Haka parking lot din ma yake kowa da nasa.

A 'No 506' a kayi parking motar ma'ana ta maocinta ce da akace yafi shekara biyu be zoba seta tabe baki kawai aranta tace "Kowa da halinsa ze zauna" ta kwashe kayanta tsaf ta shiga dasu.

Wanka ta farayi dan ta gaji sosai sannan tayi Sallar Azahar ganin lokaci yayi, tana dab da dora girki ne Zulaihat ta shigo hannunta dauke da Coler abinci se kuma Leda qarama da batasan ko menene a ciki ba. Da murmushi ta tareta ta hutar da ita girki, haka suke duk wadda tayi abinci tana bawa kowa a cikin su ukun tun tana baya baya dasu harta haqura ta saki jiki dan Su biyu kusan shekararsu Hudu a tare ita ce zuwan kwanan nan, zama zulaiha tayi tana mata sannu bayan ta mika mata abincin tayi mata godiya ta fara ci tana wa Zulaiha tsiyar girkinta Yaji gashinan har ta koyawa Umm Ashrab kaman yanda suke kiran Darussalam ita ma tana cika yaji a abinci.

Ledar data shigo da ita ta mika mata tana cewa "Gashi Neighbor dinki ne ya dawo dazu ya kawo mana tsaraba nasan besan akwai new tenant ba shi yasa na raba nawa biyu na kawo miki kene me son Perfumes sosai" . da murnarta ta karbi ledar me tambarin Alharamain ta shiga fito da turarukan ciki, guda ukune kwalabe yan mitsi mitsi amma duk wanda yasan darajar turare yagansu yasan masu daraja ne. Dagowa tayi ta kalli Zulaiha kafin tace

"Amma dai wannan neighbor da kirki yake na kuma gode sosai kuma wallahi kaman kinsan na dade ina neman wannan turaren" tayi maganar tana shanshana kwalbar hannunta, sedai ta kasa tantance turaren ciki ne yake qanshin ko kuma ledar da aka sako su ce. Ita dai ko a lahira tana tunanin zata shaida wannan Kamshin dan a gurin mutum daya take jinsa amma yau gashi a wani guri daban, seta mayar dasu ciki ta qarasa cin abincinta sannan ta zura dogon Hijabi akan Armless gown din jikinta suka fita tareda Zulaiha dan su je plat din Mum Ashrab su qarasa shirin birthday celebration din da za'ayi da daddare.

****************************

Kamar kidan ganga haka zuciyarta ta shiga bugawa ga hannunta daya gagara tsayawa guri daya tsabar rawar da yake har seda Zulaiha ta lura ta karbi key din data kasa rufe kofar dashi ta rufe. Duk kalma daya dayake fada a zuciyarta da kwakwalwarta take sauka tana qoqarin qaryata kanta akan cewa bashi bane ba dan haka ta dauke kanta dan ma karta kalli me maganar ko ba komai bata so tsohon mikin data kwantar ya qara taso mata. Ta gefensa suka wuce, dogon mutum me cikakkiyar sura ta mazantaka ya juya baya dan haka bata ga fuskarsa ba tayi saurin fadawa gidan Umm Ashrab kamar wadda aka biyo tana mayar da Numfashi.

🌹🌹🌹🌹🌹🌹🌹🌹
*RUBUTACCIYAR QADDARAH*
🌹🌹🌹🌹🌹🌹🌹🌹

Kallonta Zulaiha da Umm Ashrab suka shigayi tareda tambayarta abinda ya faru, bata amsa musu ba se ma gefen kujera data samu ta ta zauna tareda Lumshe idanunta tana kokarin saita bugun zuciyarta. Ta kusan minti biyar a haka mamaki da tsoro duk ya cika su to meya sameta haka? Bude idanunta tayi ta kalli yanda suka tsatstsaya akanat se tayi dan murmushi tana gyara zamanta tace

"Hey relax its nothing serious i was just a little bit panic ne but I'm good now". A kusan tare Umm Ashrab da Zulaiha suka sauke ajiyar zuciya kafin kowacce ta nemi guri ita ma ta zauna. Tsare tsaren party suka shigayi dukda rabin hankalin Hamdah yana kan wanacan mutumin na waje lokaci lokaci tana kallon kofa kamar ance mata ze shigo gidan harseda Umm Asharb ta lura ta tambayeta ko tana expecting zuwan wani ne, kai ta girgiza mata alamar Aa, suna gamawa ta mike jiki ba kwari tace kanta na dan yi mata ciwo zataje ta kwanta kafin Magrib seta dawo.

Lokacin data fito shima ya fito kenan daga plat dinsa, ba kaman dazun da yake sanye da Three quarter da Armless shirt ba yanzu Suit ce a jikinsa me kalan Blue se Inner daya saka fara qal ya riqe jacket din a hannunsa be saka ba, waya ce a hannunsa yake daddannawa da alaman wani ze kira ko wani abu yake nema. Babu gashi sosai a fuskarsa yanzu hatta da gemun da yake ajiyewa ya rageshi sosai se kadan hakan ya qarawa fuskarsa wani kyau da Haske na musamman. Ta kasa hana kanta kallonsa, wani irin shauqi ke dibanta zuwa gareshi, qamshin turarensa da bazata manta ba abinda ya fara ribatar zuciyarta zuwa gareshi ya cika gaba daya atmosphere din ya hade da daddadar iskar dake kadawa a gurin suka bada wani yanayi me dadi.

Batasan iyakar Lokacin data dauka a tsaye tana kallonsa ba kuma har lokacin kansa yana kan wayar be dago ba balle yasan da tsayuwarta a gun. 

"I'm on my way" sautin muryarsa ta doki kunnenta a karo na biyu, tabbas ba Kama bace wannan _ABDUL'AHAD ALIYU GALADIMA_ kamar wata yarinya haka ta kwasa da gudu ta isa kofarta har key din na faduwa saboda saurin da takeyi ta bude se a lokacin ya daga kansa ya kalli Direction din data bi, da karamin murmushi ya rakata kafin ya qarasa ya bude motarsa ya kunna yana ci gaba da kallon yanda take kiciniyar bude kofar, kamar dazun a tsiyace ya figi motar ya fice tayi saurin waiwayawa tana kallonsa a ranta tana mamakin sautawar dabi'un nasa, to kodai be gane ta bane ko kuma dai wani ne daban kaman yanda zuciyarta tafi yarda bashi din bane.

Duk yanda taso tayi baccin kasawa tayi haka har magribar tana kwance tana juyi akan gado. Seda aka kira sallah sannan ta tashi dan gyare gyare ta shigayi saboda tana fashin sallah dukda babu abinda gidan yayi, two bedroom plat ne se toilet da bathroom se kuma kitchen section da yake gefe a cikin palour hade sa qaramin Dining dinta. Daki taya ta saka gado dayan kuma ta barshi matsayin study room tunda ita kadai take rayuwarta daki daya ya isheta. Duk wani abun buqata tana dashi a cikin gidan ta qawatashi to her taste saboda yanzun ta koma asalin Hamdah ta yar kwalisa shiyasa dole gidan ya birgek idan ka shiga.

Wanka tayi bayan data gama yan ayyukan ta shirya cikin wata black simple gown babu adon komai a jikinta se colar da ayi mata se hannun da ya dan matse daga qarshensa. Loko da saqo na jikinta tabi ta feshe da turaruka sannan ta yafa baqin Veil mara nauyi akanta ta zula slippers a kafafunta sannan ta dauki wayarta da gift din Asharba da tayi rapping a babban rapping sheet ta fita daga gidan.

Sannu sannu take tafiya kamar me tausayin kasa tana jin kamar iskar da ake danyi zata dauketa saboda yanda takejin jikinta babu nauyi sam, cikin tsautsayi iska ta dauke mata dan mayafin data rufe kanta tabarta tsurarta se tulin uban gashinta data tattare a tsakiyar kai.

Bin Mayafin dake yawo a iska tayi da kallo kaman zata saka kuka waima ta ina zata fara kamo shi se kawai gani tayi ya sauka akan fuskar mutumin da bataga tahowarsa ba se kawai ganinsa tayi a kusa da ita.

_Abdul'ahad_ Pov

Tunda ya faka motarsa yake zaune a cikinta, ya gaji liqis saboda conference din dayaje akan wani case study da zasu fara anan Imperial Collage akan wata sabuwar cuta datake shirin bullowa. Yana kallon lokacin data fito daga cikin gidanta, shigarta da yanayin tafiyarta yana qara mutar dashi a cikin soyayyarta. Tunda yake a rayuwarsa be taba samun nutsuwa irin ta wannan karonba, ya godewa Allah ya kuma gode masa. Yayi Sallah yayi Azumi ya kuma bada sadakoki duk akan irin wannan baiwar da Allah yayi masa. Tabbas ya yarda da maganar da akace ba'a yanke qauna da rahmar Allah kuma hanyoyin Allah yawa ne dasu haka nan bawa besan lokacin da ake karbar addu'arsa ba. Yana kallon sanda mayafin nata ya yaye yayi saurin fitowa daga motar saboda gurin tarwai yake kamar rana. Duplex din gefensu kusan duka mazane baya fatan wani ya fito idonsa ya kai kan gashinta har ya kalleta sema ya farajin haushin meyasa bata daka koda qaramin Hijab bane yanda iska bazata cire ba?

Mayafin ya riqe da hannunsa lokacin daya sauka a fuskarsa yana shaqar daddadan qamshin dayake fitarwa, sannu a hankali ya qarasa inda take tsaye kamar wadda ta taka Glue Gum ta maqale. Idan beyi qarya ba seyaci yaji yanda zuciyarya take bugawa kamar ana kidan mandiri har abin ma yaso bashi dariya seya gimtse ya shiga Zagaya mata mayafin akanta ya zauna sosai akaman yanda yaga tanayi a shekarun baya da kuma yanda yake taya Ni'ima a yawancin lokuta idanunsa akan farar fuskarta da babu dugon kwalliya ko kasan a kai se dogon hancinta da wadannan lips din masu juya masa tunani. 

_Hamdah_

Kamar mazari haka zuciyarta da jikinta suka ringa rawa lokacin daya kusantota sema taji kaman numfashinta ze dauke saboa yanda kamshinsa ya cika mata hanci ga numfashinsa da takeji yana sauka har akan fuskarta. Yana gama daure mata Veil din tayi gaba kamar iska har bata san sanda agogonta da be gama dauruwa ba ya fadi tayi saurin fadawa plat din Umm Ashrab dayake kofar a bude take saboda baqin da suka gayyato.

Palour ya cika da friends din Asharb da parents dinsu da suka kawo su se few of their course mates da Darussalam din ta gayyato nan da nan ta ware suka shiga gaisawa da mutane duk a qoqarin cire tunaninsa daga zuciyarta. Party yayi party yara sun cashe sosai haka Hamdah ta shiga tsakiyarsu suka dinga tiqar rawa dama ita ba baya bace a wannan bangaren karma taji sabgar yara shiga ciki takeyi suyi kamar sa'arsu se gurin 11pm aka fara watsewa suka shiga tattara tulin gifts din da Ashrab din ya samu basu fita daga gidan ba se after 12am.

Ita da zulaiha suka fito suna yar hira, ta ninke veil din ta daurashi akanta kamar dankwali tsabar gajiya takalmin ma a hannu ta riqosu dukda slippers ne.

Yana zaune a kofar plat dinsa kan resting chair ya mike dogayen kafafunsa gefe ya ajiye dan karamin stool da system akai, hannunsa biyu a hade a karkashin habarsa ya zubawa kofar Umm Ashrab ido tundazu mutanen da suke fitowa akan idonsa suke yana jira yaga sanda zata fito. Saurin dauke idonsa yayi tare da gyara Zama lokacin daya hangosu, se yaga ta qara masa wani kyau na musamman and she looks younger. 

Gaisawa suka shigayi da Zulaiha sanda suka zo gifta shi Hamdah kam tura baki tayi gaba bayan data harareshi ta gefen ido duk akan idonsa se kawai yayi murmushin da iyakansa lips sukayi sallama da Zulaiha suka wuce. Tattara kayansa ya shigayi dan dama abinda ya zaunar dashi kenan ya shige gida sedai ko kadan ya gagara bacci. Wani irin abu yakeji da bai taba jin irinsa ba, urges na sexual desire suka taso masa lokaci daya mararsa ta shiga wani irin ciwo. Dakyar ya sakko daga kan gadonsa zufa na keto masa ta ko ina ya shiga neman wayarsa, Master ya kira shine suke kusa kusa kuma kasancewarsa likita murya a shaqe ya masa bayanin yanda yakeji sannan ya ajiye wayar ya rufe idanunsa yana cije lips dinsa kaman ze fasa su. 

Minti 10 a tsakani Master ya qaraso, yana da spare key din gidan shi yake lurar masa dashi lokacin da baya nan dan haka ya bude ya shiga kai tsaye. 

Da sauri ya qarasa cikin dakin yana masa sannu nan da nan ya shiga bashi duk wasu taimako da suka kamata zuwa wani lokaci bacci ya daukeshi saboda Allurar dayayi masa, be bar gidanba har seda ya tabbatar da komai normal koda ace Abdul'ahad ze farka baze tashi da ciwon komai ba.

Mita yake tayi a zuciyarsa kan halin da Abdul din yake nema ya jefa kansa, ya rasa wace irin zuciya Allah ya halittoshi da ita dan tabbas da a zamanin mutanen farko Abdul'ahad yazo irinsu ne aka sha wahala dasu kafin su biyu in ba haka ba da ransa da damarsa ya zauna yana azabtar da kansa akan wani abu mara tushe, yanzu yana tunanin in ya mutu sanadin haka me ze ce wa Allah bayan ya bashi duk wasu qarfi da ikon saukewa kansa nauyin? Ture wannan yana zaton idan har wata nakasa ta same shi ta wannan dalilin ita wadda yake dominta zata haqura ta zauna dashine?

Haka yaita mita a ransa har ya ja masa kofar ya fita tareda rufe babbar kofar gaba daya.

Hajia Hamdah kuwa tana shiga gida kiran Mumcy ya shigo wayarta, agogo ta kalla tana mamakin meya faru take kiranta at this hour sedai ta daga wayar da taraddadin me zataji.

Muryar Mumcy fes suka gaisa tana tambayarta karatu, yar hira sukayi har lokacin tana jira taji ko wani abu ya faru ne.

"Yawwa Islaha tazo Nigeria kin sani ko" mumcy ta tambayeta.

"Eh na kirata jiya ban sameta ba se whatsapp mukayi magana take cemin yayar Abban su Maisar ce ta rasu ko" 

"Eh wlh ai cikin week dinnan zasu dawo zan bata saqo ta kawo miki idan kuma akwai abinda kikeda buqata se ki fada ta taho miki dashi".

"Babu Mumcy mota kawai nake so na gaji da hawan motar hayan nan so stressful in emergency fita ya kamaka seka ta jiran wani taxi"

"To bari zan qullo miki motar a jaka seta kawo miki" mumcy ta fada cikin sigar gatse. Seta saka dariya tana cewa

"Oh Hajia Mumcy ikoj Allah nifa ba haka nake nufi wai dama ki tunaww Yah Baffa shi yace ze siyamin mota"

"Sannu taru ke naki kudin bana ci bane ko to baze siya ba ki fitarda kudinki gobe ki se mota kinga ni se anjima bacci nakeji gobe morning nake dashi nadai kusa Retire na huta da wannan aikin ki tabbatar duk abinda ta kawo miki kinyi amfani dashi dan da kudi na siya duk abinda baki gane ba ki kirani" da haka sukayi sallama.

Abdul'ahad be farka ba se karfe 8 harda yan mintina na safe. Da salati a bakinsa ya mike ganin yanda dakin yai tarwai da hasken rana ba shiri ya shige toilet sauri sauri yai wanka sannan ya dauro Alwala ya fito, farar jallabiyya ya saka ya tada sallah bayan ya idar kitchen ya nufa saboda yunwar dayaji ta fara damunsa. Dama can shi ba mutum bane me wasa da abinci shi yasa ma ya koyi yanda ake girki karma mace ta horashi da wannan. Coffee ya hada ya fara sha kafin ya dumama wata kaza daya siyo daren jiya be samu damar cin ta ba. Duk seyake jinsa wani iri, tunda ya dawo London siyan abinci yake dama ko a China idan Ni'ima bazata iya girki ba suna da Cook. Jiyai yana son magana da iyalinsa dukda yasan lokacin dare ne su acan amma haka ya kira wayar Ni'iman ringing biyu aka daga.

"Daddy" muryar little ta cika masa kunne, se ya gyara zama sosai akan couch yana sipping coopee dinsa nan ta shiga masa surutu ba kama kafan yaro. Allah yayiwa little dan banzan wayo da kaifin basira shiyasa take qara shiga zuciyarsa. Sunfi minti goma suna magana dukda wasu abin ba ganewa yake ba turancin nata ya hadu da tsamin bakin da take sedai yayita binta da Yes da No wani lokacin ita kuma ta dage seya gane abinda take fada har gara idan a fili ne yafi fahimtar gwarancin nata. Gajiya yayi da surutun nata yace ta bawa Momy se tace masa wai tana bacci dazu Aunt Farida tayi mata Allura.

Seya samu kansa da rashin jin dadi meya sameta kuma da be sani ba. Seyaga kaman ya tauye mata hakki da yawa ko ba komai Ni'ima matarsa ce tana da buqatar cikakkiyar kulawa daga gareshi amma ta yaya ze iya hakan bayan shi kansa bashida cikakkiyar nutsuwar zuciya? 

"Nigeria kawai zan tafi" ya raya a zuciyarsa.

"Gurin wa zaka a Nugeria bayan gatanan a kusa da kai" zuciyarsa ta tambayeshi. Dafe kansa yayi da hannu biyu yana tuno irin tarin rigima da kishin daya hango a cikin kwayar idanunta. 

Yasan Hamdah ba sanin yau ba baqaramar drama zasu kwasa da ita ba wannan kishin nata akan abinda take so yana nan be canzaba. A nasa bangaren ya sauke komai ya kuma yadda qaddara ta riga fata ubangiji ya rigada ya rubuta wasu mazan a rayuwarta kafin shi amma ita a gurinsa ita ce farko kuma ita ce qarshe baze qara maimaita kuskuren da yayi ba, ya gwada yakice ta daga zuciyarsa bejibda dadi ba tunda ya rigada yayi kuskuren yiwa kansa register da ita yasan har numfashinsa na qarshe baze dena son Hamdah ba no matter how no matter what. Se yai saurin miqewa kamar wanda aka tsikara ya fita wajr, jikinsa ne ya bashi ta fito karaf kuwa suka hada ido lokacin da take dauke goran ruwa daga bakinta.

Sanye take da track suit dark blue wandon me rubber a karshensa saboda yar zufar da takeyi sakamakon exercise din datayi ta cire jacket din ta daure a qugu se Armless shirt data bi fatarta sosai. Hular kanta ta zame daga gaba yana kallon yanda baqin gashinta ya kwanta luf kaman na yar baby be san ya akayi ba kawai ya ganshi a tsaye a gabanta kaman zasu hade. Nemo kalman da zeyi magana ya shigayi amma ya kasa se kawai ya bige da kwance mata rigar wai ze saka mata.

Hannunsa tayi saurin bigewa daga jikinta tana ja da baya cikin tsiwa tace" malam lafiya ka sannine ko yaya daga ganin mutane zaka zo kana tabasu".

Yanda take maganar tana turo masa baki yai bala'in qara kunnashi, kaman wawa ya riqita lokacin datake qoqarin juyawa ya hade Gap din dake tsakaninsu yavmata wani irin tight hug tamkar ze karya mata qasusuwa within seconds ko me kuma ya tuna yayi saurin sakinta ya juya ba tareda ya sake koda kallonta ba.

Kafafuwanta da sukayi sanyi ta ja ta shige gidanta kafin ta samu gefen kujera ta zauna kaman mara laka. Wani irin tasiri rungumar tayi a jikinta, ya taso mata da tsohon mikin sonsa a ranta da abubuwan da suka faru a baya. Rayuwar Yammatanci, makaranta da rabuwarsu har zuwa dawowarsa rayuwarta a yanzu.

Haka ta wuni ko kayan jikinta ta kasa cirewa saboda mayen turarensa daya kamasu da bataso ta dena shaqa, tun usul take son kamshin Abdul'ahad wata nutsuwa ta musamman yake sakamata. Sa'arta daya ranar daga Zulaiha har Mum Asharb basa Estate din kowa ta fita uzurinta dan haka ta wuni tana malelekuwarta daga kan gado ta koma kujera har akayi Sallar Isha sannan ta samu karfin yin wanka ta shirya cikin Riga da Skirt na Atamfa data matukar karbarta. 

Ice cream take sha'awar sha kuma bata dashi dole se ta fita ta siyo. Karamar jakarta ta dauka ta reda rataya veil a shoulder dinta tana qoqarin rufe qofa shima ya fito.

"Sak ranar dana fara ganinta" ya fada aransa. Irin haka ta saka Atamfa riga da skirt tayi wannan daurin ture kaga tsiya mayafinta a kafada tana kokarin rufe kofar motarta, se yaci gaba da takowa a hankali har ya qaraso bayanta ba tareda ta sani ba tana gamawa ta waiwayo cikin rashin sa'a kafarta ta goce ta tafi gaba daya zata fadi. Ta gama saddaqarwa seta sha qasa lokacin dataji ta fada a jikin mutum, kamshinsa ya isa yasa tasan ko waye a maimakon ya saketa sema qara gyara mata zama da yayi a qirjinsa ya shiga tafiya da ita a haka. Ta shiga wata duniya ta daban har bata san sun isa motarsa ba se qarar rufe wa kawai taji kafin tayi wani yunquri har ya zagaya shina ya shiga ya tada motar suka fara tafiya seta bude baki da niyyar magana amma kallon daya mata ya sakata saurin yin shiru. Gani tayi ya dawo sak Dr Abdul'ahad Galadima na BUK, ya hade fuskar nan tsaf haka sukayi ta tafiya har suka isa wani guri da batasan ko ina bane. A mota ya fita ya barta, tun tana irga lokaci har bacci yayi nasarar awon gaba.

Firgigit ta farka tana zare ido jin an bude motar ga bacci a idonta har bata iya gabe waye sekawai ta kware baki da niyyar fasa masa iyu amma yaqi bata damar hakan, tuni ya rufe mata baki da nasa ya shiga kissing nata kamar babu gobe ko kuma ance in ya bari mutuwa zeyi. Sunyi kusan minti biyar a haka kafin ta samu nasarar kwatar kanta tareda fashe wa da kuka. Kansa ya jinginar a jikin kujera yana kallonta, ji yake kaman tana watsa masa ruwan zafi duk digon hwayenta. Ganin da gaske takeyi ya sakashi jayota gaba daya ta ya maidata kan jikinsa kamar wata yarinya yace

"To ya isa cry cry baby, ke baki da aikinyi kullum se kuka akan dan abinda bekai ya kawo ba dan ma kin samu nayi kissing dinki in kuma be ishe ki bane ba kuka zakiyi fa bude baki zaki ki magana kinji ammata amma fa sedai ki biya na baki bonus" seta saki baki tana kallinsa, takaici mamaki duk suka kamata lokaci daya. Yaushe Guru ya koyi surutu haka sannan taga alama shi rashin kunyar tasa ma qara gaba tayi, se ta fara qoqarin sauka daga jikinsa amaimakon ya kyaleta sema qara matseta da yayi yana qoqrin sake kissing nata dan ji yayi kaman ta tada masa da kwadayi. Ganin babu sarki se Allah yasa ta saka masa kukan Gaske, cikin kukan take magana

"Abdul'ahad meye haka, mena maka da kake min irin wannan abun kasan dai ni ba muharramar ka bace koma haka ne wannan abun haramun ne a tsakaninmu ka sani amma ka take kodan ka ganni a wata qasa da bani da kowa kake so kayi taking advantage tage dina?" Ta qarasa tana masa kallon tuhuma. Ko daya daga maganganunta be saurara ba shi sunansa kawai data ambata yafi masa komai. Be taba sanin sunan nada dadi har haka ba seyau dayaji shi a bakin Hamdah se kawai ya saka qarfinsa ya kwantar da ita ajikinsa zuciyarsa na wani irin bugu kaman ana daka a turmin qarfe. Akace fadan daya fi qarfinka seka maidashi wasa, haka ta kwanta tana jan majina sabida kukan dayaqi tsaya mata na takaici. Waima ya akai yasan inda take, a ina ma yasan auranta ya mutu dan dai da auran wani ba yanda zaayi yaringa tabata haka ita da tasan shine ma wancan dayan tenant din da bata kama gida a unguwar ba gaba daya ma da bata zo London karatu ba.

Gyarata yayi sosai a jikinsa ya tura kujerar baya tareda miqe dogayen kafafunsa ya kunna motar "Ina zakije ma wai da kika yafo wannan tayani gantalin yarinyar nan kina so ki gama da duniya lafiya kuwa" ya fada a saitin kunnenta. 

Seta dago a fusace cikin tsiwa tace "cikin mu a samu wanda baya so ya gama da duniyar lafiya duk tsiya ni banje ina taba mazan mutane dole ba kuma wallahi zunibi a kanka tunda Allah yaga zuciyata bada son raina bane qarfina akafi". Ko a kwalar rigarsa kalamanta basu bata masa rai ba, seya shiga tuqinsa hankali kwance yana cewa 

"Malam tambayarki nayi ina zaki ba cewa nayi kimin fitsara" baki ta tunzuro kaman zata tsireshi ya kuwa saka farcensa ya mintsineta a lips. Seta saka kuka dan taji zafi sosai

"Allah ya sakamin mugu kawai" ta fada in between tears, seya saki steering gaba daya ya janyota yana cewa "bari kiga qarshen mugunta yarinya ni kike wa Allah ya isa ko". Ihu ta ke iya qarfinta ganin suna yawi akan titi Allah ma yaso su kadai ne babu kowa saboda dare ya farayi dan har sha biyu ta gota.

"Mara kunyar qarya ashe kina tsoron mutuwa nazata kin qagu ae kibi tsohon mijinki tunda gashi kinje can kin kasa zama ko tunaninsa kike" ya fada yana matsa cikinta da dan qarfi. 

"Wash  Allah na" ta fada saboda azaba dan gurin aikinta ya matsa, dukda baya mata ciwo kwata kwata bata san wace irin ooeration bane wata hudu amma kamar ba'ayi shi ba dama ba dinki bane ko fatar gurin ka kalla layine guda daya inda aka yanka amma yanzun daya danna taji zafi kam. Seyai saurin kunna fitilar motar yana kokarin daga rigar dan shaf ya manta da aiki a jikinta. Wani irin yar yaji tundaga kansa har kafarsa lokacin dayai arba da farar fatar jikinta da yake a shafe kaika rantse bata cin abinci ma bare aje batun yaya biyu sun zauna aciki. Saurin sakin rigar yayi at the same time ya dagata cak ya maida ita sit dinta. Tafiya suka cigaba babu me cewa wani qala har suka qaraso gida, seda yai parking motar sannan ya bude ya fita, kofa ya bude mata itama ta fito tana cika tana batsewa kamar zata fashe shidai se munafukin murmushi yake binta dashi. Ransa fes ko haka aka tsaya ubangiji ya wanke masa damuwarsa.

"Hajia kinmanta jakarki" ya fada ganin tayi gaba ba tareda ta dauka ba. Badan keys dinta na ciki ba da bar masa zatayi , se taja ta tsaya ta zumbura baki, girgiza kansa yayi irin zanyi maganinki kafin ya dauki jakar ya biyo bayanta tana tsaye har ya wuceta. Seda ya bude mata kofar da kansa kafin yace

" Oya shiga Good night" ya janyota jijinsa tareda sakar mata light kiss a goshinta da kan lips dinta.

"Ji mana" ya fada harta turo kofar dan gani take in taci gaba da tsayawa to kuwa bazasu kwashe kalau ba ai ita ba yar tsanar roba bace da ze ringa daquma yanda yaga dama.

"Next time in zaki fita kiringa shiga ta mutunchi please kar na qara ganinki da wannan rakani gantalin" ya fada yana juyawa abinsa, seta tsaya kamar wadda aka kafe. Inba rainin hankali ba ita ze kalla yace wai ta ringa shiga ta mutunchi look at who is talking about decency. Tsaki taja tayi shigewarta cikin gidan ranta a matuqar bace ga Ice cream din da bata shaba ga bata mata lokacin da yayi haka ta kwana tana qunquni. 

Knocking din da ake yi ne ya tada ita da Asuba, idonta cike da bacci ta sakko daga kan gadon tana mamakin waye wannan haka kuma seta kejin kaman kofar Bedroom din ake bugawa kodai bacci ne. Rigar jikinta me santsi ce da bata kai mata ko guiwa ba haka ta sake dogon gashinta daya ke har tsakiyar bayanta. Dan mayafin data gani ta dora akan nata dukda be rufe komai ba ta bude kofar Bedroom din ta fito.

Seta tsaya turus tana qara ware idanuwanta ta tabbatar daidai take gani ko kuwa dai magagin bacci take, Guru ne zaune akan couch ya harde qafa daya kan daya yana juya wayarsa idonsa fes akan kofar se tayi saurin komawa da baya saboda yanayin kayan jikinta. Tafi minti biyar a tsaye cikin dakin ta ma rasa me zatayi, abun ya kai mata har wuya wannan wane irin iskanci ne da rainin hankali waima ta ina ya samu hanyar shigo mata gida? 

Kamshin turarensa da kuma takun sahun takalman dataji suka tabbatar mata ya shigo dakin, seta daure fuskarta ta mau ta juyo tana kallonsa

"Wannan wane irin is..... "

"Ya isa malama ni ba surutu ya kawoni ba ki wuce ki samamin abinda zanci yanzu ina da meeting karfe 8am".

 Saboda tsabar mamaki seta nemi guri kawai ta zauna tana binsa da kallo, ta ma rasa abinda zata ce masa. Dakyar ta samu courage din cewa

"Zaman dadiro mukeyi ko yaya"

"A'uzu billahi" ya fada tareda saurin kallonta dan da hankalinsa yana kan wayarsa. Seyaci gaba da cewa

"Karki qara dangantani da wannan baqar kalmar ko nayi miki kama da dan iska ne?"

Seda ta watsa masa wani kallon banza sannan tace

"Meye marabarka da shi? Taba jikin matar da bataka ba ko kuma shiga gidan mace ba tare da izini ba ai kafi qarfin a kiraka da Dan iska ma sedai kwart....." Bata samu damar qarasa ba saboda cafkar da yayiwa bakinta. Cikin tsantsar muguntar da take nuna fushi yake kissing dinta tsabar Azaba seta saka kuka dukda baya fita saboda bakinta da yake a rufe. 

Seda ya tabbatar da ta horu sannan ya saketa yana maida numfashi yace "Gobe ma ki qara jifana da wannan kalmar na rantse da Allah sena nuna miki qarshen Kwartanci ki kuma tashi kiyi abinda nace in ba haka ba kinsan in fada sena cika" yai ficewarsa daga dakin.

Kuka ta shigayi wiwi, wannan wane irin wulaqancine? Zawarci hauka ko kuwa saboda ta baro qasarta zuwa wata duniya shine ze biyota ya tozartata? Meyasa be taba mata hakan ba lokacin da suke a Nigeria se yanzu da ya ganta ita kadai inda bata da me kareta. Bata san lokacin data kwashe tana kukan ba saboda baqin ciki ta kasa denawa. Kamshinsa data qara jiyowa kusa da ita shiya sanar mata da dawowarsa, bata dago ba haka bata dena kukan ba yana tsaye yana kallonta hannayensa zube cikin aljihunsa, kasa jure kukan yayi a hankali ya qarasa inda take ya dagota gaba daya zuwa jikinsa ya mata kyakykyawan masauki a cikin broad chest dinsa.

Luf ta kwanta lokaci daya tana shaqar daddan turarensa dake kwantar mata da hankali. Bata san meya sa take samun nutsuwa a jikinsa ba kwatankwacin lokacin da take tare da Abdulmalik dinta kuma abun ya zarta nada. Lokacin baya a duk lokacin daya hada ta da jikinsa tana so amma tanajin tsoron kasantuwar haramacin haka amma ta rasa a wannan haduwar meyasa batajin haka, da so samune su dawwama a haka kar ta taba rabuwa da jikinsa. Seta fara qoqarin janyewa tunawa da haramcin abun da kuma sabon rainin hankalinsa gareta.

"Ka sakeni malam" ta fada a tsiwace tana janye jikinta, seya rufe mata baki da hannusa sannan ya dago fuskarta da daya hannun bayan ya saketa yana kallon idanunta zuwa qaramin bakinta da take budewa da niyyar sake masa wata masifar, he just can't resist her lips, seda yai brushing lips dinsa akan nata cike da mugunta ya cijeta kadan akan lips sannan yace

"Karki qara furta cewa na sake ki baby girl" seya jata kaman yarinya dukda yanda take turjewa amma seda ya danganata da kitchen. Gefe ya tsaya yana cewa

"10 mins ki samanin abinda zanci Malama I'm running out of time" ya shiga danna wayar daya zamar masa dabi'a. Kayan jikinta take kallo tana so taje ta dauko koda Hijab ne ta saka dan Jarabar tasa kuma ta zarce hankali gara ta dafa koya barta ta huta amma ya kasa ya tsare hanyar, ganin da tayi hankalinsa baya kanta yasa ta shiga aikin a ranta ko ta zageshi yafi cikin kwando harta tafasa masa ruwan Tea da toast bread ta dungurar masa da plate din a gabansa fuuu ta wuce.

Da murmushi ya rakata kafin ya kalli abincin, mug din ya daga ya fara kurban tea din a hankali wani irin dadi da gardi ya masa kamar be taba shan Tea a rayuwarsa ba lokaci daya ya bude ciki ya kwankwade. Beci bread din ba saboda he isn't fan of bread at all se ya juya kaman ze koma dakin kome ya tuna kuma se kawai ya fita.

A daidai kofarta suka ci karo da Zulaiha da take qoqarin shiga. Kallon mamaki ta ringa binsa dashi a ranta tace "ikon Allah Mr Abdul'ahad a apartment din Miss Hamdah so surprise" ita dai suka gaisa ya matsa mata ta shiga tana cigaba da juya abin a ranta.

Kuka kashirban ta tarar da Hamdah tanayi kai kace Mumcy ce ta mutu ko wani tana ganin Zulaihan ta qara volume shikenan abinda take gudu ya afku wane kallo mutane zasu fara mata dan ta tabbatar Zulaiha ta ganshi dan da fitarsa da shigowarta bekai minti daya ba.

Seta shiga kallonta kaman me son gano wani abu tattare da Hamdah. Shidai taganshi well dressed da alama ma office ze tafi kuma dai babu alamaun a gidan ya kwana ita kuma gata da kayan bacci tana kuka, se kuma wata zuciyar tace mata "they are all from Nigeria probably he is her relative, dukka su biyu babu me yawan magana bare su nuna haka" wannan tunanin yasa ta zauna a kusa da ita.  Haquri ta shiga bata Allah sarki se kukan da take yi ma ya kore zargin komai daga zuciyarta haka tayita fama har Hamdah tayi shiru sannan ta shiga tayo wanka suka fita saboda dama wani guri suke son zuwa da sassafen.

Allah ya taimaketa tun daga wannan ranar bata qara kodajin horn din motarsa a gidan ba. Batasan inda ya tafi ba koma ina ne shi ya sani ita dama ya tafi kenan kaman yanda dama aka ce baya wuce sati daya sati biyu in kuma ya tafi se an ganshi. Ranar wata Monday kusan two weeks da tafiyar Guru da wuri ta shiga school kuma ko motarsa bata gani a parking lot dinba. Wuraren karfe biyu ta shiga cafeteria dan taci abinci bata samu ta karya a gida ba sannan tunda ta shiga makarantar take busy. Nurain wani course mate dinta, dan Nigeria ne shima dan asalin Kebbi State. Tun ranar daya fara ganinta a Airport yake bibiyarta har ya zama na ashe ma ajinsu daya. Yarone qarami dan befi da shekara daya da dan wani abu ya girme mata ba amma ya nace tunda ya ganta wai shi sonta yakeyi duk kuwa data gaya masa itafa ba budurwa bace amma yace yaji ya gani a cikin school kamar Jela kullum haka yake binta yauma haka tana shiga Cafeteria ta hangoshi da wani Austin da Juliet suma abokanan karatunsu ne suna cin abinci. Table din da suke ta qara suka gaisa kafin ta koma separate table tayi order abinda zataci tana ta baza hanci jin kaman kamshin turaren 'MR PROBLEM' take ji. Waiter na qoqarin ajiye mata abincin Nureen ya karba yayi settling bill din sannan ya ajiye ya shiga nade hannun riga acewarsa wai a baki ma zeyi feeding nata saboda yasan ta gaji sosai.

_ABDUL'AHAD_

Tunda ta shiga gurin hankalinsa yake kanta har zuwa lokacin da ta zauna. Magana sukeyi da wani farin tsohon bature amma ya karkata hankalinsa gaba daya zuwa kanta yana watching duk wani motsinta har zuwa sanda yaga wani Yaro me kama da yan Daudu acewarsa ze bata abinci abaki se ya mike a matuqar fusace in seconds ya isa wurin daidai lokacin Nurain ya kai mata spoon baki lokaci daya ya hambarar da abincin ya zube cokalin ya fadi can gefe dan. 

Bakinta daya hada ya buge tsabar masifa ta dafe tana kallon yanda ya cakumi wuyan rigar Nurain din tareda falla masa mari ai ba shiri ta riqeshi ganin yanda jikinsa yake wani rawa kamar wanda ake kadawa gangi.

"Sakeni sena koya masa hankali gobe ma idan akace yaje ya bawa matar mutane abinci seya qara" ya fada a fusace yana tunkude hannunta daga jijinsa. Seta saka kuka ganin yanda yake faman naushin Nurain shi kuma ya tsaya kaman dolo har ya fasa masa hanci ga mutane har sun fara taruwa wasu ma daga waje suke shigowa kar abasu labari dakyar mutanen da suka sanshi suka janyeshi ya kuwa finciketa kamar leda suka fice daga gurin bayan da ya gama bawa securities din da sukazo statement cewa matarsa Nurain din ya kula har yana qoqarin taba mata jiki (kuji sharri). Yanda yake fizgarta da kuma takalmin kafarta yasa ta kasa saurin ma se kawai ya sunkuceta kamar wata jaririya har suka qarasa inda motarsa take, ita kam zuwa yanzu abin ya dena bata mamaki sema tsoro dan haka taja bakinta ta dinke har ya sauketa a cikin motar ya shiga ya kunna saboda programed ce se kawai ya fice ya barta a ciki bayan ya kunna mata Ac yasa lock ta waje yai tafiyarsa. Seda ta shefe awa uku cif a motar ba Azahar ba la'asar sannan ya dawo fuskar nan dinke tsaf kai ka rantse be taba dariya ba.

Kallonta yayi with a serious face yace

"Bayan shigar banza wato harda Yan iska kike kulawa ko?" Yanda yayi maganar ya bata tsoro amma bata ga dalilin da zesa ya ringa juyata kamar wata abin ikonsa ba seta dake taqi koda kallon inda yake.

"Ba dake nake magana ba kikamin banza" ya fada on top of his voice da har seda ta tsorta, fuskarsa data canza kala tsabar bala'i ta kalla tana rarraba ido to ita me zata ce masa wai, Eh ko Aa. Bata qarasa tunanin ba ya fizgo hannunta harseda yayi qara tsabar azaba bata san sanda ta saki kuka ba. Sosai ya matse hannun yana kallon yanda hawaye yake zuba a fuskarta kaman an bude famfo sema ya dauke kansa yana kallon wnai guri daban. Seda ya tabbatar dan kansa ta ladabdu sannan ya sake ta ya kunna motar dukda ko kashi goma na cikin bacin ransa be goge ba. Tsabar rainin wato tana zaune wani dan isaka wai ze bata abinci a baki.

Kallonta yayi ganin yanda take kuka sosai tana murza hannun, se kuma yadan ji tausayinta ganin yanda gurin yayi ja sosai kamar wadda ta qone da alama jini har ya kwanta a gurin a ransa yace "matsalar farar fata kenan" seya kamo hannun tayi saurin zabura a zatonta qara matsewa zeyi 

"Dan girman Allah kayi haquri ni wallahi bani nace ya......" Se yayi saurin katseta ta hanyar ce mata Shiiiiii yana gangara motar zuwa gefen titi. Parking yayi kafin ya danna wani abu a jikin kotar se gaba daya Gear da hand brake din kuka shige wani guri wurin ya mata plate yanda ma wani ze iya zama batare da ya takura ba. Qara danna wani buttun din yayi kujerun biyu na gaba suka hade ya zamana suna kusa sosai shida ita seya kama hannun nata a hankali kaman me taba jariri ya janye hannun Silky Abayar jikinta idonsa akan smooth yellowish skin dinta da yake kyalli tsabar gyara. 

Yanda take kallonsa tana jira taga me zeyi shima haka yake kallonta, a hankali kaman me tunanin wani abu yakai warm lips dinta kan skin din hannunta ya dan goga kadan ba shiri ta dauke nufashin jin wasu electric shocks na bin kowacce jijiyarta suna daurewa. Kallon fuskarta yayi yaga ta lumshe idonta se kawai ya bude bakinsa a hankali ya shiga tsosar gurin yana dan hura mata a hankali.

Sanyi da dumin harshensa da suke sauka akan hannunta a lokaci daya suka hadu suka caza mata kwakwalwa. Seta qara damqe idonta dan ita kadai tasan ya takeji har cikin kwakwalwar kanta. Seda yayi me isarsa sannan ya saketa idonta a rufe har lokacin ta kwanatar da kanta a jikin kujera tana sauke numfashi da ajiyar zuciya a lokaci daya, wayarsa ya dauko yayi mata hotuna guda biyu a jerw kafin ya tada motar ya fizgeta a tsiyace ya hau titi abinda ya dawo da ita hayyacinta babu shiri kenan ta ware ido tana kallonsa tana kallon titin.

"Anya bashida aljanu" ta raya a zuciyarta. Ya hade fuskar nan tsaf kamar yana tsaye gaban dalibansa a BUK. Baza ka taba cewa wannan mutumin ne na yanzu daya gama kaita wata duniya ba ya gudo ya barota acan se kawai ta saka kuka tsabar ta ma rasa me zatayi a lokacin.

Burki ya taka a tsakiyar titi Allah ya taimakesu babu kowa a bayansu ya kalleta da idanunsa da suka sauya kala lokaci daya tsabar masifa.

"Billah in baki rufe min baki ba sena baki mamaki yanzu a nan gurin se kin gayamin me na miki da zaki tasani a gaba ki ringamin kuka ko kuwa sabida na miki fada akan Dan isakan saurayin ki ke ko kunya bakiji ba yaron da kin kusa haifarsa kike bata lokaci dashi to idan ma haka kike so ki bari ba anan ba se kinje inda baki da kowa sekiyi duk irin abinda kika ga dama but not here". Seta dakatar da kukan tana kallonsa, wai Dan iska to shi kuma dan guguwa ko me?

Rasa me zata ce tayi sekawai ta kauda kanta tana kallon window daidai lokacin daya taka motar suka ci gaba da tafiya tace

"Idan shi dan iska ne me bawa mata abinci a baki me shigar musu gida ba izini kuma har ya ringa taba jikinsu ya sunasa". Seya juyo sosai yana kallonta, lallai ma yarinyar nan shi take gayawa magana haka wato tana nufin shine dan iskan kenan? Wani shu'umin murmushi da shi kadai yasan ma'anar abinsa yayi ya maida kai yana ci gaba da tuqi, har sukaje gidan ba wanda ya sake magana ko parking din kirki bata bari yayi ba ta fice daga motar tana sakin sabon kuka na tsantsar takaici.

Bata koyi minti uku da shiga ba aka fara Knocking, a tunaninta shine dan haka a masifance ta isa kofar niyyarta yau seta zageshi tas qila ya fita sabgarta sedai tana budewa taci karo da Yassar da Anty Islaha a kofar gidan. Seta qirqiri fara'ar dole ta dorawa fuskarta ta shiga yi mata sannu da zuwa tarefa bata hanya ta wuce. Seda ta kawo mata ruwa da dan abin tabawa dangin snacks da bata rabo dasu sannan ta zauna suka gaisa sosai tana tambayar Yassar ya akai beje school ba yace bashida lafiya ne, sannu ta masa da fatan Allah ya kawo sauki.

Wata leda datana gani ta san kota mece ce Anty Islaha ta miqa mata tana cewa

"Nasa Mumy ta miki bayani a waya amma dai tace na qara ja miki kunne in kuma bazaki amfani dasu ba ni ki bani tun yanzu na baki kudin". Seta turo baki kadan tana duba content din cikin ledar, goran Zuma ne guda uku se wasu gari a robobi suma uku, Gumba da dai sauran tarkace se wani turaren wuta dan kadan a yar leda da wata yar mitsitsiyar kwalba da ita ma take zaton turarene. Hamdala tayi dan dukkayan da zata iya ci ne a ciki masu Zaqi seta maida ledar gefe tana cewa 

"Ae Mumcy ta iya barnar kudi inda a wannan fannin ne in ba haka ba nida ba aure ba bakuma shirin aure ba kawai a hadani da wasu tarkace in ta dirka" ita dai Islaha banda dariya ciki ciki ba abinda takeyi a ranta tace "yarinya zaki gane baki da wayo". Sun dan jima suna hira daga qarshe tace in ta samu lokaci tazo gidan ta tana son ganinta. Se bayan Magrib sannan ta tafi suka barta ita kadai. Sedata gama shirin bacci tsaf sannan ta dakko wayarta dake cikin jaka tuntuni. Message tagani gani akai,

"Cook dinner for me i will be late". Seta saki baki aranta tace ikon Allah dan ko bata san number ba tasan ba kowa bane se Gwani na gwanaye GURU. Quilt dinta taja tareda gyara kwanciya sosai sema ta kashe wayar tana cewa

"Ubana Ahmad Ammani seka tsireni tunda ban dafa ba" tayi tsaki tare da rufe idanunta. 

Cikin bacci tajita tana yawo a sama, tunda ita dai tasan bata da fukafuki se ta qara maida idonta ruf a zatonta mafarki take sedai tafiyar dataji anayi da ita ne yasa ta dan bude idonta kadan dan ta tabbatar gaske ne ko mafarkin ai setayi saurin ware idanunta sosai lokaci daya ta dire daga Hannunsa tana rarraba ido kaman wadda taga Aljani. Tama rasa abinyi, ihu zatayi kome anya kuwa Abdul'ahad ne kodai wani Aljanin ne yake zuwar mata da suffarsa? Waima ta ina yake shigowa anya kuwa? Tunaninta ne ya tsaya lokacin daya nufo inda take fuskar nan a hade dukda babu haske sosai a dakin

"Wato ke ba'a gaya miki sau daya ko I'm very sure kinga text dina tsabar raini ne yasa bakiyi ba" ya fada dai dai lokacin daya qarasa kusa da ita ya dago fuskarta da hannunsa yana haskata da flash din wayarsa. Bata tanka ba sema qoqarin kauda kanta data shigayi saboda wani kuka data ji yana neman taso mata.

Wannan wane irin bala'ne haka yake bibiyarta mutum ya ringa keta mata mutunchi yana shigo mata duk sanda yaga dama a duk lokacin daya so koma wacce irin shiga ce a jikinta. Seta saki kukan data kasa riqewa daidai lokacin daya jata zuwa cikin jijinsa, kuka take yi sosai me nuna zallar takaici da baqin ciki. Be hanata ba sema matsawa baya da yayi yana kallon yanda ta durqushe tana ci gaba da kukan kamar ranta ze fita, se kuma tausayinta ya kamashi, ya sakata kuka da yawa Infact tunda suka fara haduwa take kuka amma ai ita dince ta fiya raguwar zuciya shi kuma yana son mace jaruma.

A hankali ya qarasa ya dagota tareda hadeta da jikinsa yana bubbuga bayanta a hankali

"Saboda nace kimin girki shine abin kuka, to shikenan barshi na kwana da yunwa kinga kafin dare se na mutu kawai tunda ni bani da kowa mata ta bata nan bare ta kula dani gashi kuma Amaryata ba abinda ta iya se kuka" 

Seta dago kanta da sauri ta kalleshi, shima ita yake kallo a qoqarin son goge maganar daya riga yayi seya miqe da ita a jikinsa ya shiga bedroom din, har kan gado ya ajiyeya yaja mata duvet tareda kashe mata bed side lamp din yai pecking nata a goshi da lips ya juya ya fita. Seta gagara baccin kwata kwata, wai Amaryarsa taji yace fa to kodai ya fara shaye shaye kuma? Haka ta ringa juyi tana tunani har bata san da bacci ya dauketa ba. Inda ta godewa Allah washe gari tana zuwa makaranta aka raba musu wani mini project kuma ba'a cikin London zasuyi ba. Wani qauye zasuje can kuma kwana goma zasuyi qarin jin dadinta group dinsu daya da Umm Ashrab. A hanya suna komawa gida suna tsara yanda tafiyar tasu zata kasance, suna tsaye kofar Apartment dinta suna magana ya shigo tayi masa kallo daya ta dauke kanta lokacin da suke gaisawa da Umm Asrab. Shima ita yake kallo ransa na quna, wato shigar daya  hanata ita tayi ta saka riga da skirt na wani baqin leshi yamata kyau kamar Aljana ga daurin datayi ana hango gashinta haka bayanta duka a bude saboda mayafin ba wani na kirki bane. Tsaki yayi ya wuce su ya shige gidansa bam ya buga kofar kamar meyi da wani seta tabe  baki yayinda Umm Ashrab ta kalli kofar ta kalleta

"Anty Hamdah anya kuwa" ta  fada in between dariya dan ta dade tana spying akan Hamdah da Abdul'ahad din tun farkon dawowarsa ta lura da irin mu'amalarsu. Har Zulaiha tayiwa magana  da farko taji tsoron kar yaudararta yakeyi amma se Zulaiha ta nuna mata bata zaton Hamdah da wannan halin kuma shima Mr Abdul'ahad beyi kama da mutumin banza ba kilan dai akwai wani boyayyen al'amari a tsakaninsu su zuba musu ido kawai zasu gane koma menene. Murmushi ita ma tayi batareda tace mata komai ba daga nan sukayi sallama ta shiga gida.

Sanda ya shigar mata kamar wani me gida ya shiga gidansa babu ko sallama se daddaga kai yakeyi, lokacin ta fito da kayayyakin da zata tafi dasu ta ajiye akan Couch tana amsa wata waya. Kallo daya ta masa ta ci gaba da wayar ta, shima se nemi guri ya zauna yana kallon kayan data zube. Da daddaya yaringa dagasu kome yake dubawa oho haka cosmetics din data ajiye  qarshe ma seyai snapping nasu da wayarsa. Gefen data ajiye Underwears ya daga Kunya kamar ta  nutse lokacin  daya daga daya daga cikin Bra din kome yake nema kuma oho se tayi saurin katse wayar ta iso inda yake ta re da fizgeta daga hannunsa.

"Wai meye haka malam zakazo kana min bincike a kamar ka bani ajiya". Be kulata ba shima ya fige yaci gaba da neman abinda yake nema din sannan ya danyi rubutu a waya da alama text ne kowa ya turawa oho.

"Ina zaki kike hada kaya" ya tambayeta hankalinsa akan wayarsa. Sedata hararaeshi sannan tace

"Inda ka aikeni".

Seya dago ya kalleta kadan kafin yayi kwafa ya maida kansa kan wayar, badan wani abu ba daya koyawa yarinyar nan hankali yanzu base anjima ba yanda ko ce mata akayi ta qara gaya masa maganar banza bazata iya ba. Se ya mike da kwalbar turarenta daya a hannunsa yace

"Get me some food I'm hungry please" 

"Baza'a dafa ba" ta fada a tsiwace

"I said please" ya maimaita yana mata wani irin kallo. Se kuma ta danji kunya, ko ba komai yau rokonta yayi. Ita se alokacin ma ta lura kaman ya dan rame ga hancinsa nan ya qara tsaho, to ko bashida lafiya ta tambayi kanta. Kitchen din ta shiga, simple jellop rice ta masa da vegetables already tana da kaza a oven data gasa bata ma ci ba da safe seta qara te-heating masa ita ta hado da Coca-Cola me sanyi da ruwa da dora masa akan Dining har lokacin be dawo gidan ba dan haka tashiga shirya kayan. Seda ta gama tsaf ta zuge jakar sannan ya shigo ya chanza kayansa bana dazu bane da alama wanka yayi hannunsa riqe da ledoji guda biyu. 

A kujerar Dining din ya zauna ya jingina kansa dayake matuqar sara masa idonsa a rufe yace

"Can you please serve me?" Seta kalleshi, salon nan nasa fa ya fara takurata. Baki a gaba ta isa gurin ta fara zuba masa abincin yana binta da kallo duk motsinta har ta gama ta tura masa gabansa bayan ta tsiyaya masa ruwa da lemo dukka.

"Ke bazaki ci ba" ya tambayeta yana kai lomar farko bakinsa, seta daga masa kai Alamar Eh. Shiru sukayi duka yana cin abincinsa lokaci lokaci yana kallonta ita kuma tana yan danne danne a laptop dinta.

"Take this" ya fada yana nuna mata daya daga cikin ledojin daya shigo dasu, seta taso kawai ita ma yanzu bata fiya son yawan maganar kuma ba takai hannu zata dauka wadda take kusa da ita yace

"Not this one the other one" yana pointing dayar ledar. Sanyin data ji ya tabbatar mata da mene a ciki seta ja kujera ta zauna har dimples dinta na lotsawa saboda murmushi ta bude Ice cream din ne kuwa favourite flavor dinta. Seta kalleshi lokacin da take kai spoon bakinta tace

"Thank you". He only smiled saboda yanda yake jin sa duk se a hankali. Ice cream din take sha har wani rufe ido take tsabar dadi shi dai kallonta kawia yakeyi dan ya gama cin abincinsa. Magunguna ya ballo a dayar ledar yace ta bashi ruwa mara sanyi abin kirki ba musu ta tashi ta dakko masa har tana tambayarsa meyake damunsa se ya nuna mata kansa kawai yana dan kwanciya akan kujerar idanunsa akanta. Seda ta shanye rubar gabanta tas sannan ta dauki dayar takai fridge ta ajiye, har lokacin yana zaune idanunsa a rufe se kuma ta danji dausayinsa. Tasan lafiya qalau baze zauna haka ba kila da yanzu tayi kuka.

"Ko na kira maka Dr" ta fada tana tsaye akansa fuskarta da alamar damuwa. Haka take akwaita da tausayi sosai idan taga mutum bashida lafiya. 

"No i will be fine" ya fada yana qoqarin miqewa saboda mararsa dayaji ta wani murda masa kamar zeyi ihu, a daddafe ya nufi kofar seya tsaya saboda wani amai dayaji yana taso masa lokaci daya ba shiri ta isa inda yake jin yana kakarin aman tana zuwa kuwa ya wanke musu jiki tas daga ita har shi. Sannu ta ringa jera masa har ya gama dukka jikinsa yayi laushi. Zaman dirshan yayi a gurin jin wata juwa na neman kadashi ciwon da yakeji yana lafa masa. 

Duk seta tsure tana tunanin meya sameshi haka. "Help me remove my shirt please" seta tsaya tana kallinsa, ita ta ina zata iya tabashi harta cire masa riga. Wai kodai yana manta dokokin musulunchi ne?

"Taimako ko a addini Halal ne _Ayush_" ta tsinkayi muryarsa. _Ayush_ din daya fada ne ya kashe mata jiki tareda sakata wani shauqi, seta tsugunna ta kama buttons din a hankali ta hau cirwa yana bin fararen yatsunta da kallo yanda suke trembling kaman me taba maciji. Seda ta ballesu dukka ya dan dago ta zare rigar gaba daya tsikar jikinta se tashi take da ganin kwantattun gashin dake hannayensa taqi ko yarda ta daga kai ta kalleshi.

"Aush" ya fada yana dafe kijinsa da cikin rashin sani ta karceshi da farcenta setayi saurin daga ido ta kalle shi tareda kai hannunta gurin tana shafawa tace laushin jikinsa na ratsata.

"Yi hakuri ba'a sanina bane".

Kallon dayake mata ne cikin ido ya fargar da ita abinda take aikata wa, seta miqe cikeda kunya ta fara kame kame tana cewa

"In zaka iya tashe kaje kayi wanka sena gyara gurin" cikin kwaikwayon muryarta shima yace

"Bazan iya tashiba ki dagani". Setasa hannayenta ta rufe fuskarta dasu tana cewa "ka bari bana so". Nan ya samu abin tsokanarta, moment din seya tuna masa sanda take Hamdah yake Abdul'ahad a zamanin rayuwarsu a BUK. Kamar bashi ya gama Amai yanzu ba ya mike tsaye yana cewa

"Let me go and fresh up ki bari na dawo sena gyara wurin" ya fice dagashi se dogon wando da singlet dukda karfin hali kawai yakeyi.

Bayan ta fita tsaf ta gyara gurin hatta da rigarsa seda ta wanke sannan ta shiga wanka ita ma. Batasan ya ya qare ba dan har dare bata kuma jin duriyarsa ba kamar ta leqa apartment dinsa amma ta fasa haka tayi bacci dan da wuri zasu tafi washe garin.

Jiki ba kwari ta ringa abu da safen dan har mafarkinsa tayi dan haka tana tashi saboda shi ta dora breakfast. Bayan ta gama tayi wanka ta shirya tsaf cikin baqar Abaya mara Adon komai haka fuskarta fayau turare kawai ta fesa. Seda ta fita da trolly dinta kafin ta dakko basket din data saka masa abinci ta nufi gidan kirjinta na bugawa ta danna door bell din jiran minti daya ya bude.

A kallo daya ta hango ramar dayayi ga kuma Cannular data gani a hannun sa seta bude bakinta a hankali tace

"Ya jiki?" Cike da mamakin ganinta ya amsa da "Alhamdulillah" dan ko kusa be kawo ita din ce ba, ya zata Benjamin yaronsa daya kirane ya iso, se ya matsa tareda bata hanya yace "Bismillah".

Gaba tayi yana binta a baya karon Farko data fara shiga gidan. Tsarin iri daya ne da nata se banbamcin furnitures nasa komai fari ne qala palour daga painting har kayan ciki. Sosai gurin ya mata kyau yanda yake a tsaftace kaman ba gidan namiji ba seta dire basket din tana kallon Agogo tace

"I will be gone for some assignments, ten days zamuyi" setayi shiru tana kallon yanda ya zuba mata ido da wani expression da ta kasa ganewa. 

"Allah ya dawo daku lafiya take care, and Thanks for the Food". Mikewa tayi yana take mata baya har suka fito waje, dan kallon surrounding din yagi yaga babu kowa se kawai ya janyota ya mata wani irin tight Hug har seda ta dan tsorata, a cikin kunnenta ya rada mata "Thanks for the Food Baby Girl" ya saketa a loaci daya, seta juya ta fara tafiya har tana hardewa tsabar yanda jikinta ya amshi saqonsa. Motar da zata kaisu school tuni ta iso dan haka ta shiga ta zauna tana mayar da numfashi. Tanajin yanda idanunsa suke yawo akanta ta tababate be tafi ba yana tsaye har sanda Umm Ashrab ta fito suka gaisa sannan ta shiga motar suka tafi se a sannan ta daga ido ta kalleshi, murmushi ya mata bata san ya akai ba itama se kawai ta mayar masa wai seda suka fita sannan ta fara jin haushin kanta. Yanzu seya zata ma tana son abinda yake mata ne, ita kadai ta ringa cika tana batsewa da bata san dalilinta ba.

Koda suka hadu da Nurain baya baya yayi da ita dan ko a tafiyar be yarda ya hada Bus daya da ita ba dan shi kadai yasan me yaji ba iya wadda ya masa a school bane takanas ya bishi har gida ya kafa masa strong warning akan ko kallonta ya qarayi se yayi maganinsa dole ya shafawa kansa lafiya. Cikin kwana tara suka gama abinda ya kaisu a na goma ta dawo cike da kewar data rasa kota waye sedai Motarsa kawai data gani ta yaye kashi 60 cikin abinda yake damunta. Tunda suka tafi bata da wata nutsuwa sosai ance sabo turken wawa tariga ta saba da scent da kuma warmness na jikinsa harzuwa taste of his lips tayi missing. Da Azahar suka iso, shara ta hauyi dan gidan ya danyi qura dan an fara sanyi dukda beyi nisa ba har bayan la'asar sannan  ta gama. Seda tayi magriba sannan ta salla wanka tayi sallar isha sannan taci abincin da Zulaiha ta girka musu kafin tabi lafiyar Gado ta  kwanta baccin gajia.

 Cikin dare qarar wayarta ta tada ita, cikeda magagi ta daga wayar ta kara a kunnenta batareda tayi magana ba

"Ki tashi kiyi sallah" kadai taji kamar an fada kafin a kashe wayar qit. Seta miqe idanunta har rufewa suke yi tsabar bacci tana mamakin saurin da Asuba tayi. Wanka tayo ko baccin ze saketa amma a banza haka ta tada sallah. Har ta idar da sallah tana qunquni tana zaune akan sallayar tana lazumi tajiyo motsin mutum a palour se kawai ta saka kuka dama abu a kusa. Wannan wace irin jaraba ce daga dawowarya, ita yau ko gidan Karuwai take zaune ai tana da Yanci tunda zaman kanta take baza'a ringa fado mata gida Any how ba sannan ita dai ta duba keys dinta dukka sunanan babu wanda ya bata to ta ina ya samu mabudin gidan?

Tana cikin share hawaye ya shigo dakin jikinsa sanye da Farar jallabiyya kal kansa ya gyara gashin kansa daya tara kadan kaman wani under 30. Kamshin mayen turarensa ta faraji kafin tajiyo sallamarsa ciki ciki. Gefen gadon ya samu ya zauna yana kallonta a ransa yana mamakin hali irin na Hamdah se kace matar Mamaci kullum kuka

"Ka manta ita dince ai" zuciyarsa ta tuna masa. Se yayi tsaki me sauti cikin qufula yace 

"Malam tashi ki bani abinci ni yunwa nake ji kuma da wuri nake so na fita" seta tsaida kukan tsaf ta miqe tareda riqe qugu tana so yau kam suyita ta qare ne ta gaji, seta fara magana kamar haka

"Daka biya nawa kudin sadakina ehe nace a nawa ko kuma Baiwa nidin aka ce an kawo maka da zakazo da gadara asubar Allah karinga bani command kaman wani ubana wai na baka abinci to wallahi ka dade baka ci ba ka kuma tashi kafitar min daga gida kafin na tara maka Jama'a". 

Kallon yanda take maganar cikin tsallar fitsara da rashin kunya yake har wani girgiza jiki takeyi ita ga mara kunya, seya gyara kwanciyarsa sosai akan gadon yace

"Banason yawan magana ki wuce kiyi abinda kawai na sakaki kinji ko" ai kafin ya rufe baki tayi kansa, kafafuwansa ta fara ja tana masifa

"Wallahi tashi ka fita na gaji da irin wannan tozarcin da wulaqanci ai ni ba Karuwa bace da zaka ringa shigarmin daki da mutunchina da darajata har kasa Mutane sun fara zargina da aikata sabon Allah kuma wallahi bazan dafa ba tunfa ba ajiyeni kayi ba kuna ban yafe batamin sunan da kayi ba se Allah ya saka......" Be bata dama ba saboda wata irin damqa dayai mata ya birkitota kan gadon gaba daya ya zamana tana qasa yana samanta.  Gaba daya ya birkice mata kaman wani tsohon zaki duk yanda taso ta daure amma seta kasa ba shiri ta saka kuka ganin abin nasa na neman wuce gona da iri. Cikin kuka ta fara magana

"Kayi hakuri Abdul'ahad karka keta min haddi na roqeka ka tausayamin dan girman Allah ban taba zina ba kuma kaima nasan ba mazinaci bane na tuba ka yi hakuri ka kyaleni". 

Kaman an dauke ruwa haka ya tsaya, kalmar Mazinaci data ambata ce ta katse masa duk wani hanzari. Seya mirgina gefenta ya dafe kansa da dukka hannayensa biyu saboda yanda yake sara masa yana ambaton suna Allah a ransa. Bargon dake kan gadon taja ta rufe jikinta saboda tuni yayi fatali da Hijab da kuna rigar baccin dake jikinta. Kuka take bana wasa ba tana jin wata irin quna har cikin ranta. 

Ita kuma tata qaddarar kenan daga aure se kuma fadawa tarkon Namiji wannan shine ta fito daga rana ta fada wuta. Kukan da takeyi da ciwon da kansa da Mararsa suke masa lokaci daya suka hadu suka qara dagula masa lissafi seya kai hannu da niyyar  rarrashinta. Baya taja da sauri tana qara wa kukanta qaimi tana cewa 

"Nidai ka tashi ka fita dan Allah" ta rufe idanunta se hawaye dayake zubowa kawai.

Dakyar ya miqe yana layi ya zura jallabiyyarsa, bazata ce ga abinda yayi ba ita dai tajito qarar rufe kofofi dukda idonta a rufe yake bata kasa gane qaruwar duhu a dakin ba da alama an kashe fitila an kuma rufe labulaye saboda garin har lokacin beyi haske ba. The next thing sejin numfashin mutum tayi a kusada kunnenta yana qoqarin hade fuskarta da tashi lokaci daya ta dena kukan jikinta ya dauki rawa jin wani baqon Al'amari da bata tsammata ba. 

Wani irin kiss me tafiya da sauran hankali yakeyi mata dayai nasarar sakata yin shiru, sauran abubuwan da suka biyo baya bazata iya fasaltasu ba. Abu daya data sani sun shiga wata duniya ita da _ABDUL'AHAD GALADIMA_ me ban al'ajabi. Abubuwan sun ringa faruwa ne kamar a mafarki wai ita da Abdul'ahad? "Innalillahi wa'inna ilahi raji'un" ta furta da qarfi tareda fashewa da kuka daidai lokacin data qarasa dawowa cikin hayyacinta.

"Abdul'ahad mun sabi Allah mun aikata babban laifi Abdul'ahad Zina da Aure mun shiga uku" ta fada tana sake rushe da kuka da qoqarin janye jikinta daga mugun riqon dayayi mata kusan minti goma da suka wuce. Tanajin yanda wani zafi ke fita daga jikinsa yana ratsata amma bata damu ba burinta a yanzu be wuce ya saketa ba, ta ina zata fara roqon yafiyar ubangiji? Wannan yafi kama da ganganci ba kuskure ba me ma ya kaita bada kai har bori ya hau? Seta qara kecewa da Kuka tana jifansa da duk kalmar data zo bakinta.

